
Af «lisse lire Afhandlinger have de to første tidligere været trykte,
Werner Abrahamson i «Historisk Arkiv» for 1886 og 87 og Ludvig Tieck i
«Nordisk måned-skrift» for 1881. De fremtræde her i en lidt ændret
Skikkelse. De to sidste Afhandlinger ere nye.

Grevinge Præstegaard i Oktober 1894.

Richard Petersen.Werner Abrahamson.JJet er ikke, hvad man plejer at
kalde en «stor Mand», hvis Liv lier kortelig skal skildres, men det er
en Hædersmand i Ordets fulde Betydning, en af den Slags Mænd, der ere
en Nations sande Støtter, fordi de gaa i Spidsen for alt, hvad der er
godt og priseligt. I den sidste Menneskealder af forrige Aarhundrede og
et lille Stykke ind i det nuværende var Abrahamsons Navn et af de bedst
kendte her i Danmark; man traf idelig paa det i Literaturen, i
Dagbladene, hver Gang en eller anden større Sag skulde frem, og
man-havde den trygge Følelse ved dette Navn, som en grundmuret
Retskaffenhed alene giver. Kunde man end ikke altid samstemme med ham,
fandt man end, efter den bløde danske Folkekarakter, at han stundom gik
alt for dristigt og hensynsløst mod sit Maal, saa bevarede man dog
stedse en stor Agtelse for ham og vidste, at det udsprang af et ærligt
og uegennyttigt Hjerte. Saadanne Mænd fortjene, at deres Minde ikke
skal blive altfor overgroet af Glemselens Mos, saa at en yngre Slægt
kan have et godt og lysende Exempel at efterfølge.

I.

Werner Hans Frederik Abrahamson er baade paa fædrene og modrene Side
udsprungen af Adel. Hans Fader nedstammede fra Polen, hans Moder,
Louise Juliane Rhewald, fra Pommern. Faderen var Kaptejn ved det

slesvigholstenske nationale Regiment Fodfolk, som havde Garnison i Bven
Slesvig, og lier blev Sønnen Werner født den 10de April 1744. I Hjemmet
gik det stille til; der var kun ét Barn foruden ham, en Datter.
Forældrene vare gode, retskafne Mennesker, hvem det laa paa Hjerte at
give deres Børn en forstandig Opdragelse; men skøndt den lille Werner
tidlig røbede et godt Hoved og en fortrinlig Hukommelse, blev lian dog
ikke sat i Byens Latinskole, fordi Forældrene ikke yndede offentlig
Undervisning og vistnok frygtede for den skadelige Indvirkning af raa
Kammerater. Hans Barndom gik derfor noget ensomt hen. Han fik
Privatundervisning i Hjemmet, men denne var ikke saa god, som den burde
være, da Faderen sad smaat i det, og det hændtes endog, at et halvt
eller helt Aar gik hen uden nogen Undervisning. Denne Mangel blev der
dog for en Del bødet paa ved Drengens ualmindelige Lærelyst: Faderen
havde en ret god Bogsamling, og den fordybede den lille Werner sig
gerne i. Her følte han sig da, som saa mangen anden i hin Tid, især
fængslet af Fortællingerne om Robinson, Albertus Julius og lignende,
snart ogsaa af Digtere som Hagedorn, Kanitz og Gellert, altsammen Tysk,
thi det var Familiens Moders-maal, og Dansk forstod næppe nogen af dem.
Drengens egentlige Passion var dog at blive Kriger efter sin Faders
Exempel, og hans Lyst var at lege Soldat, men den kunde han ikke faa
tilfredsstillet, da Forældrene holdt ham strængt afsondret fra andre
Drenge, og Søsteren havcle ikke Mod paa den Slags Lege. Da den
preussiske Syvaarskrig udbrød 1756, vakte den Genlyd ogsaa i den stille
Slesvig By, og Latinerne delte sig i to Partier, Preussere og
Oster-rigere, der opførte hele Bataljer, stundom drabelige nok med Sten
og med Knive bundne til Kæppe. Det har da været en Sorg for den
12aarige Dreng, at han ikke kunde deltage heri; men det fik Betydning
for lians følgende Liv, at lian tidlig paa Grund af Ensomheden blev
vendt hen mod boglig Syssel.

Imidlertid kastede mørke Skygger sig ind over Hjem-o

met. Søsteren døde, og Moderen tog sig dette saa nær, at hun blev
sindssvag. Havde det været noget ensomt for Drengen tidligere, blev det
altsaa nu meget mere, og Fantasiens Verden maatte gennem Bøger og
Betragtninger erstatte ham, hvad han savnede i den virkelige Verden.
Han læste, og han brugte selv Pennen paa det flittigste; hele Bøger
skrev han, men det forstaaer sig, det var Uddrag af andre; fra sit 10de
Aar begyndte han ogsaa at skrive Vers.

1 Juli 1757 blev Familien ramt af et haardt Slag, idet Faderen dode,
men Sorgen blev mildnet derved, at Moderen ved hans Dødsleje atter kom
til sin Forstands Brug. Imidlertid var Stillingen tung nok, thi den
stakkels Enke kom nu i meget trange Kaar og kunde slet intet gøre for
sin Søn. Hans egentlige Undervisning hørte derfor op, og det var kun en
ringe Nødhjælp, at han gik lidt i en tarvelig Skrive- og Regneskole.
Han var nu 13 Aar gammel, og det var paa Tide, at der blev taget
Bestemmelse om, hvad han skulde være, men Udsigterne vare alt andet end
lyse. Dog føjede det sig snart bedre, end man skulde have ventet. Da
baade Faderen og Mo-dei en vare almindelig yndede og havde gode
Forbindelser, saa' den unge Werner allerede samme Efteraar sit
Fremtidsønske opfyldt, idet lian i November blev antaget til Landkadet.
Dengang blev der ikke stillet store Fordringer i saa Henseende. Hans
Glæde derover var ubeskrivelig, og hans Længsel efter at tiltræde sin
nve Stilling-var stor, men hans Taalmodighed blev sat paa Prøve derved,
at han maatte vente hele Vinteren og først i Foraaret kunde blive
optaget.

I Maj 1758 kom den unge Abrahamson til Kobenhavn og holdt sit Indtog
paa Kadet-Akademiet. Men var han opfyldt af store Forventninger,
svarede Virkeligheden kun lidet til dem. Hvorledes Forholdene vare paa
denne Anstalt, har han selv senere skildret med levende Farver.
Landkadetterne vare dengang sammen meel Sø-kadetterne anbragte i den
store Bygning paa Hjørnet afG

Bredgade og Fredericiagade, som oprindelig havde været Komediehus, og
som nu midlertidig benyttes af Rigsdagen. Dens to høje Etager vare ved
indlagte Gulve afdelte i lire, saa at i 2den og 4de Etage Vinduerne
vare ved Gulvet. Foruden Klasseværelserne var der Dag- og Natkamre. I
disse sidste laa der, alt efter deres Størrelse, fra 4 til 14 Kadetter,
to og to sammen i tarvelige Senge, hvorfor hver maatte betale 2 Mark om
Maaneden i Leje. I Dagkamrene opholdt Kadetterne sig kun om Aftenen. De
frembød ikke noget lokkende Skue; Møblementet bestod af et Bord af
groveste Slags, en simpel Stol uden Ryg for hver Kadet, samt nogle
Jernlysestager. Uorden og Urenlighed herskede i højeste Grad; «Kamrene
vare væmmelige», fortæller Abrahamson, «alle Smudsighedens Farver saas
paa Væggene.» Da Kadetterne selv holdt sig med tør Kost, fandt man
rundt om paa Borde og i Vinduer Stumper af Brød, Smør, som man kobte
skillingsvis paa Papirslapper, Osteskorper, altsammen i den skønneste
Forening med Haartalg og andre forskelligartede Sager. Forplejningen
bestod i, at hver Kadet lik 9 Skilling om Dagen, hvoraf de 5 gik til en
som oftest utilstrækkelig Middagsmad; endvidere lik de hver femte Dag
et halvt Brød, hvis Betaling blev trukken fra deres Forplejningspenge.
Ordentlige Spiseredskaber var der stor Mangel paa, da enhver selv
maatte sørge derfor; en gammel Tinske og en Foldekniv var en hel
Velstand, som ikke engang de halve besad.

Gjorde saaledes den huslige Indretning paa Akademiet et alt andet end
gunstigt Indtryk, var det ikke stort bedre bevendt med dets Beboere,
Kadetterne. Til Beklædning flk hver af disse en Uniform og en saakaldt
Salskjole om Aaret; men disse vare næsten altid i en bedrøvelig,
forreven og smudsig Tilstand. Lintøj og Vadsk maatte enhver selv holde
sig med, og Følgen deraf, var at de Heste manglede det nødvendigste.
Pudder i Haaret, som et anstændigt Menneske dengang nødig maatte
undvære, var paa Akademiet en uhørt Ting. «Urenligheden var stor .,
skriver Abrahamson. »Forrevne, halv barbenede rendte de17

Heste omkring, ilde toede, værre kæmmede, vrimlende af Utøj, altid med
Hatten paa Hovedet, undtagen ved Informationen og ved Bordet.» Man
forbavses over, at sligt kunde finde Sted i en saadan offentlig
Anstalt, hvor Godtfolks Børn uddannedes til den højt ansete
Officerstand. Hvilket Tilsyn har der været? Hudsygdomme grasserede, saa
at nogle indtil i 6 Aar vare plagede med Udslæt. Og de unges Opførsel
svarede fuldkomment til det, øvrige. «Skældsord og Eder hørtes af
enhver; ingen Dag hengik, uden at nogle havde hinanden i Haarene; man
saa' nogle med blodige Ansigter og Klæder. Mange Laster gik i Svang.»

Og nu Undervisningen. Der var i alt noget over 50 Land-Kadetter,
fordelte i 3 Klasser; i den nederste var der Drenge paa 11—12 Aar. Hele
Undervisningen var paa Tysk, hvorimod Dansk var fuldstændig bandlyst,
eftersom alle militære Sager ene behandledes paa Tysk fra Elben til
Vardøhus. Det var jo noget underligt og bedrøveligt for stakkels danske
og norske Drenge, der kom ind paa Akademiet og ikke forstod et tysk
Orel. «Det var baade til Ynk og Latter», skriver Abrahamson, «at se de
stakkels Børn sidde og stave og gætte sig frem i en tvsk Forklaring,
den de maatte lære udenad, Ord til andet. Derfor sad og stundom en Del
i 6 Aar i underste Klasse og lærte alligevel intet.» Den Visdom, der
skulde bibringes disse, bestod i tvsk Stil (uden Grammatik), lidt
Fransk og Geografi, Skrivning og Regning, samt endelig den lille
Katekismus med Pontoppidans Forklaring. Dette sidste synes at have
været det strængeste, thi Forklaringen skulde læres ordret udenad; hver
Onsdag blev der holdt en Overhøring heri (naturligvis paa Tvsk), «og ve
den, der ikke brugte netop de Ord, der stod trykte i Bogen.» Kunde de
ikke deres Lektier, bleve de straffede med Hug og Sult.

Den 14aarige Abrahamson var saa heldig ved sin Optagelse paa Akademiet
at springe den nederste Klasse over, noget, som vel navnlig skyldtes
hans Færdighed i Tysk,8

der jo var lians Modersmaal. Heri havde lian ogsaa en væsenlig Støtte
til dog at faa noget Udbytte af disse Læreaar. Vel erklærer lian selv,
at Historie, Geografi og Artillerikundskab var saa slet ledet, at der
intet lærtes derved, men Fransk og Mathematik fik han godt Udbytte af.
Tegning spillede en Hovedrolle, men Eleverne maatte lære sig det selv.
En Fortegning blev lagt for dem, og saa hed det: tegn nu! Hvert Nytaar
maatte Kadetterne have deres visse Tegnestykker færdige, mellemste
Klasses udførte med Tusch; i øverste Klasse maatte hver levere tre
Tegninger, én i Vandfarve, én illumineret Fæstnings-tegning og én
Artilleritegning. Alle disse bleve prægtigt indbundne og højtideligt
overleverede Kongen, hvorefter man ikke mere hørte noget til dem.

Under disse Forhold hengik 3 Aar for Abrahamson. At han hørte til de
flinkeste Kadetter, kan der ingen Tvivl være om, men derfor undgik han
dog ikke aldeles at mærke noget til raa Behandling. Han fortæller selv
lejlighedsvis, at «lian fra Barns Ben har set og til Dels haardelig
følt soldatisk Omgangsmaade.» Noget særdeles blødt Sind havde han
imidlertid ikke, saa han kom bedre igennem det end de fleste andre.

1 Aaret 1761 skete der en hel Omvæltning ved Kadet-Akademiet. Da blev
den dygtige Oberst Gude ansat som Chef for dette, og det var en Mand,
der forenede praktisk Blik med stor Handlekraft. 1 en Haandevending fik
han foretaget gennemgribende Forandringer. Kamrene bleve rengjorte, nye
Møbler anskaffede, ingensteds kom mere end 6 Kadetter til at sove i
samme Rum, og hver fik sin egen Seng. Kosten blev forbedret, stræng
Orden indført. Enhver Kadet fik sit bestemte og tilstrækkelige Lintøj.
Den lavere Klasse maatte vise Ærbødighed for den hojere, ingen maatte
tiltale den anden med «du», men sige «De» og «Monsieur».
Underofficererne fik en forhøjet Myndighed over Kadetterne, og alt
Slagsmaal ophørte. Hvad Undervisningen angik, lagde Gude særlig-Vind
paa det praktiske og erfaringsmæssige. Kadetternebleve nu forte ud for
at se, hvor der var noget, der kunde udvide deres Blik. Tæt ved
Akademiet var Marmorkirken under Bygning; her blev der forevist dem,
hvordan Stilladserne opførtes, de Maskiner, hvorved Stenblokkene bleve
hævede, og lignende. Elller de overværede Soldaternes Exercits og
Manøvrer, undertiden ogsaa Straffeexekutioner. Han tog dem ud til
Lyngby og lod dem der se indretningen af Møller og Værkbrug. I Fritiden
kunde de faa Bøger til Morskabslæsning. For selv at lære alle
Kadetterne personlig at kende lod han efter Omgang hver Dag to af dem
spise til Middag ved sit eget Bord. Han oprettede en Slags Pogeskole
for de mest uvidende, der nylig vare blevne optagne paa Akademiet og
som her fik de nødvendige Forkundskaber. Alt dette gjorde, at det hele
i en kort Tid var ligesom omstøbt; Tonen blev god, og der blev arbejdet
med Lyst.

Samtidig med, at Gude kom til Koret, rykkede Abrahamson op i den
øverste (3die) Klasse> men Aaret efter blev der oprettet en ny højere
Klasse for de dygtigste Kadetter, og for at disse uden Tab kunde
forblive en forlænget Tid ved Akademiet, fik Gude udvirket, at der blev
givet dem Udnævnelse og Løn som Fændrikker. Denne Klasse bestod fra
Begyndelsen kun af lire Elever, hvoriblandt Abrahamson. De nød en stor
Frihed, thi da Gude ikke formaaede at sætte igennem, at der blev ansat
nve Lærere for deres Skyld, kom hele deres Undervisning kun til at
bestaa af 3 Timer Logik om Ugen; men det væsenlige var, at de nu selv
havde Tid til at arbejde, og da det var Hittige unge Mennesker, laa de
heller ikke ledige. Abrahamson gjorde saaledes Uddrag af Holbergs
Danmarkshistorie og Frederik den 2dens Brandenburgs Historie; han lærte
Engelsk sammen med en af sine Kammerater, med en anden lagde han sig
endog efter Italiensk og drev det siden saa vidt heri, at han med
Lethed kunde læse en prosaisk Bog i dette Sprog, ja ogsaa nyde
Digterværker, og han fortæller, at Metastasio og Tasso have forsødet
ham mangen mødefuld Time.10

Paa denne Maade gik Abrahamsens Kadettid til Ende, og i Efteraaret
1763, da han var knap 20 Aar gammel, blev han udnævnt til
Sekondløjtnant ved det slesvigske Infanteriregiment. Egentlig stod hans
Hu til at blive Ingeniør, men han var for undselig til at turde gore
sit Onske gældende. Hans Garnisonssted blev nu Rendsburg, og det var
sikkert ikke med Lyst, han forlod København for at drage til denne
kedelige By, hvor han vilde have Vanskelighed ved at dyrke sine
aandelige Interesser. Den unge Officer lignede kun lidet det store
Flertal af sine Standsfæller, hvis raa, hovne Væsen og simple
Tilbøjeligheder vare ham en Modbydelighed. Skøndt stræng militærisk
baade i sin Fremtræden og sin Færd var der dog tillige noget
studenteragtigt ved ham. Imidlertid søgte han at faa saa meget som
muligt ud af det ensformige Liv i Rendsburg, og Skæbnen var ham saa
gunstig, at han her fandt en Ven, der var begavet som han selv og delte
Interesser med ham. Det var Løjtnant Schleppegrell (ikke i nærmere
Slægt med den vecl Isted faldne General), mest bekendt som en god Ven
af Digteren Evald. Det var i hans Stambog, at denne skrev følgende
Linier:

Hvad Farve skildrer, hvilket Ord betyder det Nu, min Schleppegrell,
naar Aander blandes, naar en Sjæl bortflyder i en fortrolig1 Sjæl?

Schleppegrell havde en god Bogsamling, som Abrahamson med Iver
benyttede. Særlig dyrkede han tvske og engelske Digtere, blandt de
første mest Klopstock, blandt de sidste navnlig Pope, Young, Milton og
Shakespeare. Den alvorlige og ophøjede Poesi tiltalte ham meget, dog
blev han aldrig nogen Ynder af den franske.

Halvfjerde Aar varede Opholdet i Rendsburg. Den lste April 1767 blev
lian ganske «uventet og uønsket». for-Hyttet til Artilleriet i
København. Denne Vaabenart var ham meget fremmed, og han havde ikke
Lyst til den; imidlertid naaede han jo nu at komme tilbage til
Kobenhavn. Foreløbig satte denne Forandring ham i en slem11

Pengeforlegenhed. Gagen var kun lille, og han havde allerede én Gang i
sin korte Tjenestetid maattet skifte Uniform, da det slesvigske
Regiment fra at være rødt med Guldbesætning fik blaa Uniform med Sølv.
Nu skulde han igen gøre Forandring; en saadan Ekvipering var dengang
meget kostbar, og Abrahamson var fattig. Vennen Schleppe-grell kom ham
imidlertid til Hjælp, saa han kunde afvikle sine Sager i Rendsburg og
drage afsted. Han begav sig til Eckernförde for derfra at gaa med Skib
til København. „ Men den trofaste Ven blev bange for, at Abrahamson dog
i Grunden var for daarlig forsynet med Penge og vilde komme i
Forlegenhed. Skøndt det var midt i Exercertiden, red da Schleppegrell,
saa snart hans Dagværk var til Ende. de 4 Mil til Eckernförde, traf
endnu Abrahamson og overrakte ham flere Penge, som han havde faaet
skrabet sammen , hvorefter han om Natten red tilbage for i rette Tid om
Morgenen at være paa Exercerpladsen. Det var en Venskabstjeneste, saa
meget smukkere som Schleppegrell havde et svagt Helbred og i de sidste
Aar Uere Gange havde haft Blodstyrtning.

c/ o

At Artilleriet ikke kunde have nogen særlig Tillokkelse for Abrahamson,
vil let kunne forstaas ved en nærmere Betragtning af Forholdene i dette
Korps. Egentlig var der slet ingen uddannede Artilleriofficerer.
Landkadet-Akademiet var kun for vordende Officerer i Rytteri og
Fodfolk. Ved Artilleriet tog man enten menige til Officerer, eller man
antog Folk af bedre Klasse uden al Forkundskab. Lønnen var lavere end
ved de andre Vaabenarter, og man tjente i mange Aar uden Avancement. 1
alle Henseender stod Artilleriets Officerer tilbage for de andre, og i
det almindelige Omdømme regnedes Artilleriet omtrent lige med
Vognvæsenet og Feltbageriet. Imidlertid havde man nu indset det mislige
ved denne Indretning og netop i disse Aar begyndt paa Forbedringer,
dels ved at oprette en Kadetskole for Artilleriet, dels ved at sørge
for nogen Undervisning for de yngre Officerer. Aaret efter at
Abrahamson var kommen til København, bleve to kyndigeOfficerer ansatte
som Lærere; men da deres Forelæsninger bleve holdte paa Tysk, vare de
kun til liden Nytte, eftersom de Heste ved Korpset ikke forstod dette
Sprog.

Det fremgaar af alt dette, at Abrahamson just ikke havde Grund til
særdeles Tilfredshed ved at blive omsat til denne Vaabenart. Som
Sekondløjtnant af nederste Klasse havde han i aarlig Gage kun 150
Rdlr., en Sum, som selv efter Datidens Forhold kun kunde tilfredsstille
de tarveligste Fordringer: oprykket i øverste Klasse fik lian henved
200 Kdlr. og havde Udsigt til at forblive i den i VJ Aar eller mere.
Imidlertid søgte han med Ihærdighed at sætte sig ind i sin nye
Stilling. Ligesom de andre yngre Officerer maatte han visse Dage om
Ugen arbejde paa Laboratoriet, mest med Fyrværkerisager, men daglig
optegnede han med Omhyggelighed, hvad han havde bestilt. Han hørte
Foredrag over Artillerividenskab og besøgte desuden Professor
Kratzenstein Forelæsning over Fysik.

Dog, han blev ikke staaende herved. Hans Trang efter Viden drev ham
stedse fremad. En lille Omstændighed gav Anledning til, at han nu lagde
sig efter åt lære Latin. Da han forlod Kendsburg, havde en Ven skrevet
nogle Vers af Ovid i lians Stambog; det ærgrede Abrahamson, at han ikke
kunde forstaa dem, og strax efter sin Ankomst til København gav han sig
til at studere O vids o Forvandlinger» i Grundsproget ved Hjælp af
Ordbog og Grammatik. Og senere fortsatte han dette Studium, saa at han
blev en ret god Latiner.

Men et andet, ganske anderledes nærliggende Sprog havde Abrahamson
hidtil været meget ukyndig i. Det var Dansk. En lille Smule dagligdags
Udtryk havde han lært paa Akademiet ved Omgangen med andre Kadetter,
men det var saa at sige stjaalent, eftersom det under Straf var forbudt
dem at tale det. Nu vaagnede Lysten hos ham til at lære rigtig Dansk,
og fra 17(57 drev han med Iver paa det. Han læste danske Bøger, og han
søgte Samtaler med «ikke alt for germaniserede Danske»; paa denne Maade
sankede han, «skøndt meget13

smaalig!», som lian selv siger, saa meget sammen, at lian baade kunde
tale og skrive «Modersmaalet» nogenledes rigtigt. Det er ham selv, der,
betegnende nok, bruger Udtrykket «Modersmaal» om Dansk, thi skøndt det
jo egentlig ikke var lians Modersmaal, følte han sig mere og mere som
ægte Dansker.

Og allerede 1769 dristede Abrahamson sig til at træde op som dansk
Forfatter, oven i Købet som Digter. Han indsendte nemlig da til
«Selskabet for de skønne Videnskaber» et Forsøg, kaldet «Landsfaderen
og Erobreren», som vistnok ikke røbede noget stort poetisk Talent, men
som derimod viste, hvor godt han allerede forstod at skrive Dansk. Vel
lik han ikke Prisen for det, men det vandt dog Selskabets Bifald, saa
at det lod Digtet trykke og tilkendte Abrahamson en Medalje til 40
Rdlr.s Værdi. Det var altsaa en Opmuntring til at blive ved paa Banen.

Paa denne Tid lik Abrahamson Tilladelse til at forlade København i
Familieanliggender. Hans Moder havde i lang Tid været meget svag og
lidende, navnlig af Gigt, saa at hun ikke kunde forlade Sengen. Den
omhyggelige Søn, hendes eneste rigtige Støtte, opholdt sig nu et helt
Aar hos hende i Slesvig By, maaske ventende hendes snarlige Bortgang.
Hun levede imidlertid endnu længe og døde først 1779, efter i 14 Aar at
have været sengeliggende. Det Otium, Abrahamson nød i Slesvig,
benyttede han især til at dyrke tysk og dansk Poesi. At man havde
begyndt at lægge Mærke til ham paa højere Steder, fik han et
Vidnedsbyrd om, idet en Plads som Lærer i Filosofi og skønne
Videnskaber ved Landkadet-Akademiet blev tilbudt ham; men om han end
havde Lyst dertil, maatte han dog afslaa det, da man bod ham for
daarlige Kaar og tillige forlangte, at lian saa skulde træde ud af
Militærtjenesten.

I Aaret 1771 skete der en Begivenhed, som blev af afgørende Betydning
for Abraliamsons følgende Liv. Struensee, som jo den Gang stod ved
Roret, ansatte den14

særdeles dygtige General Hut li, en født Sachser, der havde deltaget i
den preussiske Syvaarskrig, som Chef for Artilleri og Ingeniører. Denne
Mand tog kraftig fat paa at reformere Artilleriet. En virkelig «Skole»
for dette blev nu oprettet med fem faste Lærere; Eleverne bleve delte i
to Klasser og Examiner indførte. Fra 1773 blev det saakaldte «Gethus»
paa Kongens Nytorv, der havde staaet ubenyttet i flere Aar, efterat
Frederik den 5tes Heststatue var bleven 'støbt dér, overladt til Brug
for Artilleriskolen. Eleverne fik Bolig her, ligesom ogsaa
Eftermiddagsundervis-ningen foregik her, hvorimod de om Formiddagen
horte

Forelæsninger paa Tøjhuset. Hele Ordningen paa Skolen var for den -Tid
fortræffelig; legemlige Straffe bleve slet, ikke anvendte, kun
Nedliytning ved Examen. Med smaa Midler — hele Udgiften til Lærere
beløb sig kun til 1000 Rdlr. — blev der udrettet meget godt, og fra
dette Tidspunkt daterer sig det danske Artilleris Opkomst. For
Fremtiden kunde ingen blive Officer i dette Korps uden at have
gennemgaaet Skolen.

Blandt de fem, der bleve ansatte som Lærere ved denne, var Abrahamson.
Fra 1772 underviste han lier i Historie (som iøvrigt ikke var hans
stærke Side) og Geografi, Tysk og Dansk. Vi understrege med rette
«Dansk», thi det var den første offentlig indrettede Undervisning i
Modersmaalet lier i Danmark, og vi notere tillige, at denne altsaa
skete ved en født Sydslesviger. Abrahamson beholdt forøvrigt sin
Stilling i Hæren, men næsten hele sit øvrige Liv blev han ved at være
Lærer ved Artilleriskolen. Han tog fat med sin vanlige Kraft og
Udholdenhed, og strax fra Begyndelsen udarbeidede han baade en tysk
Grammatik og en Geografi i Tabeller for Eleverne. Som Lærer erholdt han
150 Rdlr. i aarlig Løn foruden sin Officersgage. Han har senere lien
(1780) udgivet en lille Bog om den kongelige Artilleriskole i
København.

Imidlertid var han allerede under Struensee optraadt som militær
Forfatter, idet han 1771 udgav et Skrift: «Tanker om Krigsstanden og
dens Forbedring». Da saa15

meget blev omændret i denne Periode, fandt Abrahamson, at der i det
militære var et stort Felt, der trængte til Reformer. Han stiller sig i
dette lille Skrift ikke ind i den store Række af Flyvebladsskribenter,
der med Begærlighed greb den af Struensee givne Trykkefrihed for at
stille deres egen ufeilbarlige Visdom til Skue, men han skriver, fordi
det laa ham paa Hjerte at gavne derved. Og ligesom hans Skrift i hin
Tid vandt Bifald og fandt rosende Omtale, saaledes vil heller ingen nu
til Dags læse det uden at sande, at det er forstandige og vel betænkte
Ord, han fører frem. Den menige Soldats Stilling var dengang i mange
Henseender bedrøvelig; Lønnen var alt for lille, deres Kvarterer — de
laa indlogerede hos Borgerne — som oftest slette, Tjenesten haard,
hvortil endnu kom mange mindre Omstændigheder, der voldte dem
ufor-nøden Plage. Abrahamson tager først Sigte paa at faa deres Løn
forhøjet uden at forøge Statens Udgifter, og det mener han kan naas ved
at afskaffe det halve Antal Officerer og Underofficerer. Der var den
Gang 16 hvervede Fodfolks-Regimenter, hvert paa 14 Kompagnier. Disse
havde i Gennemsnit en Styrke af 3 Officerer og 40—60 Menige. Abrahamson
mener, at man uden Skade kunde reducere de 16 Regimenter til 8 og dog
beholde det samme Mandskab som før, saa at Kompagnierne bleve paa
80—120 Mand, hvilke godt kunde føres af det Antal Befalingsmænd, som
hidtil havde været ved hvert Kompagni. De Penge som sparedes ved at
inddrage de halve Befalingsmandsposter, vilde udgøre en saa stor aarlig
Sum, at de meniges Løn, som var 4 Skilling daglig, derved kunde
forhøjes til 6 Skilling, hvilket vilde have meget stor Betydning for
dem.

Abrahamson vil dernæst have Soldaterne indkvarterede i hensigtsmæssige
Barakker. eller Kaserner. De boede næsten altid daarligt ude i Byen og
vare udsatte for mange Fristelser, ligesom ogsaa de spredte Kvarterer
voldte dem mange møjsommelige Vandringer (i gennem Københavns skidne
Gader, fra Vestergade til Gothersgade,16

eller fra Borgergade til Stormgade, til Kompagniparaden og derfra igen
til Generalparaden ».

Mange Smaating bidrog til at gore Soldatens Tjeneste haardere end
nødvendigt, og hvor urimelige vare ikke mange af disse Ting! Der var nu
Støvletterne. Han skriver derom: «Hvad due disse pinende, ubekvemmelige
Støvletter til? O, gid den, som først opfandt dem, maatte bestandig
have gaaet i dem, saa længe han levede, og det paa samme Methode, som
de endnu bæres efter. Man forestille sig disse, af tykt indgneden
Polérvox stive Tingester paa Benene af den stakkels Karl; nogle
Hatte-filtlapper ligge der imellem for at gøre dem ret trange, og en
Jernhage brækkes tit i Stykker under det Arbejde, hvormed de maa
tilsnøres. Nu ser Karlen dejlig ud! Han har retskaffens Ben!
Støvletterne kan man spejle sig i og i Knapperne paa dem. Aa, de blinke
som Solen!

- Maaske Karlen staaer endnu i fuld Væxt, maaske lians Muskler ikke ere
hærdede nok til at udholde saa voldsom en Sammentrykning, maaske —
hvad? Skal Karlen derfor ingen Støvletter have paa? Strax, Støvletterne
paa ham! Kan han ikke exercere, marchere, saa godt som nogen? Og om de
end piner lidt, og han derved bliver adspredt og kan ikke have Tankerne
sammen for at passe Kommandoen, saa kan et Par dygtige Rap snart give
ham Samling igjen. Ja, ja, inden et Aar gaar om, ligger Karlen paa
Sygestuen, han har «sure» Ben, Regiments-Feltskæren trækker paa
Axlerne. Karlen er inkurabel, han maa have Afsked. Obersten bliver
vred. «Hvor i al Verden kan det komme fra, at vi har saa mange Folk med
Benskade?» Ja, Gud véd! — Ja vist ved han det: men jeg véd det ogsaa,
og de fleste vide det, — men Støvletterne kan aldrig afskaffes. Himlen
bevare os! En Soldat foruden Støvletter, det var jo himmelskrigende. Og
hvad vil man sige? Kongen af Preussen giver jo sin hele Armé
Støvletter. — Ja, det er sandt, derimod lader sig intet sige; gør han
det, maa vi endelig ogsaa, det forstaar sig.» Man ser, hvor livligt og
træffende Abrahamson17

kunde skrive, samt hvor godt han allerede nu udtrykte sig paa Dansk.
Som Erstatning for Støvletterne foreslaar han Støvler, saaledes som
Soldaterne nu bruge dem.

Ogsaa Maaden at bære Haaret paa giver Abrahamson Lejlighed til ret gode
Bemærkninger. «At Soldatens Haar er opstukket og sidder glat, naar han
er i Mondur, det kan jeg finde mig i, men at vi vil have vore unge
raske Svende til at se ud allesammen saa graahærdede som deres Farfar,
det synes mig forunderligt. 45.000 Pund Hvedemel (som altsaa aarlig
brugtes til Pudder) kunde der dog bages en Del Tvebakker af i et Aar,
og Soldaten beholdt de 4 Skilling maanedlig i sin Lomme. Hvad
Pudderkræmmeren tabte derved, fik Marketenteren igen, altsaa valdet ét
i Henseende til Borgeren, men i Henseende til Soldaten var det ikke ét,
enten han fik for 4 Skilling Vare paa Hovedet eller i Maven.» Og saa
var der Haar-pisken, som alle Soldater skulde bære. «Denne ubekvemme
Tingest kan ikke anføre andet til sit Forsvar end det, at den tager et
Hug af, som ellers tog Hovedet med. Derimod er det øjensynligt, at den
falder lige besværlig at bære baade i Fred og Fejde. Thi det er ikke
med denne som med en Officers eller Civilists lille bitte Pisk, der kan
bukkes og drejes, ligesom man lyster. Nej, midt i denne Klump Hamp gaar
der en Staaltraad igennem saa tyk som en Pibestilk, og nu skal man nok
lade være at bøje Pisken.»

Abrahamson anker ogsaa over, at Geværerne skulde holdes saa blanke. Der
gik megen Tid til Pudsning, og mange Løb bleve derved slidte i Stykker.
Bedre var det at give dem en brun Farve. — Og efter alle disse vel
grundede Bemærkninger udbryder han: «Hvad, om den danske Armé engang
gav Mønsteret? Hvad, om vi heri begyndte at blive Originaler? Om vi
vare de første, der afskaffede Støvletter og blanke Geværer og Pudder
og Piske?»

Hvor besværlig Vagttjenesten dengang var, faar man et ret levende
Indtryk af ved Abrahamsons lille Bog. Naar Soldaterne havde staaet
Skildvagt i de reglementerede18

to Timer og mangen Gang vare stivfrosne og vaade af Regn eller Sne,
havde de jo deres 4 Timer til Hvile i Vagtstuerne; men hvorledes var
der saa i disse? Træk og Kulde modtog dem, i Almindelighed var der
ingen Forstuer, saa Vinden nemt kunde linde Indgang. Selv midt om
Vinteren var der utilstrækkeligt af Brænde og af Tran til Lygterne.
Forst ved Mortensdag fik de Lys og Varme, og begge Dele holdt igen op
Paaskeaften. «I, som kende det danske Klima», udbryder Abrahamson, »sig
mig, begynder Vinteren og de lange Aftener kun for Civilisten saa
tidlig og varer saa længe? Eller har Soldaten maaske mere end vi andre
en Jernhud og Muldvarperne? Soldaten bor være haardfør, men han er og
bliver dog et Menneske; hvorfor da paastaa, at han, kun han, skal være
uden Lys og Varme indtil den bestemte Dag? Ug Gud véd, af hvad for en
Aarsag netop disse Dage ere fastsatte. »

Endelig giver Abrahamson ogsaa et Sidehug til den Skik, at Soldaterne
kommanderedes i Kirke. Han viser, at dette netop avlede Lunkenhed for
det religiøse, ja Bespottelse, og han hævder, at Erfaring lærer, at
Soldater i ikke ringe Antal gaa i Kirke, naar de bare ikke drives
derhen.

Vi have dvælet saa længe ved dette Skrift, fordi det horer til det
bedste og mest karakteristiske, som Abrahamson har skrevet. Man mærker
helt igennem, at det er en Mand med et sundt og fordomsfrit Blik og med
Hjertelag for sine Medmennesker. Derfor anbefaler lian ogsaa fremfor
alt lemfældig Medfart, kærlig Omgang og Skaansel for unyttig og
overflødig Exercits og Parade. Og han mener sluttelig, at naar
Soldaterne lik det godt, vilde det snart spørges, at der er godt at
tjene i Danmark, og Hvervingen vilde blive let og billig.

Skøndt de fleste af Abrahamsons Forslag foreløbig kun bleve til fromme
Onsker, skete der dog i den paafølgende Guldbergske Regeringsperiode
adskilligt til Solda-19

ternes Bedste, og han oplevede siden end mere, om end langtfra som han
tænkte sig det, og som först en senere Tid har sat igennem.

II.

Vi have set, at Abrahamson allerede 17(39 var traadt op med et lille
Forsøg i Digtekunsten, og den følgende Tid skulde vise, hvorledes han
ikke blot som Menneske-og Fædrelandsven bestandig søgte at virke til
Gavn, men tillige hvorledes hans Sind var opladt for det skønne, og at
lian ogsaa paa dette Omraade med sin vanlige Ihærdighed kom til at
spille en Rolle. Vistnok maa vi strax tilføje, at nogen stor Digter
blev han ikke, det var langtfra, men der var megen poetisk Sans hos
ham, og den traadte frem, mindre i det han selv ydede, langt mere i det
han fandt hos andre, og som han da kunde henlede Opmærksomheden paa. I
saa Henseende fortjener det at bemærkes, at Abrahamson var en af de
første, der fik Ojet op foldet skønne og store ved vore Kæmpeviser.
Vistnok blev han ledet hen til dem af en anden, den tyskdannede
Slesviger Gerstenberg, men Abrahamson kunde udmærket tilegne sig den
Aand, der gaar igennem dem, og han tøvede ikke med at prise disse saa
længe gemte Skatte for sine nordiske Landsmænd og gav derved et Stød
til, at tiere og tiere bleve opmærksomme paa dem. I nær Forbindelse
hermed staar, at han fra 1773 gik en Streg længere tilbage i den
nordiske Fortid og vendte sig mod den islandske Sa gal it er at ur. Han
lærte sig Oldnordisk og fandt snart den største Glæde ved at fordybe
sig i hin fjerne Tid med dens kraftige Lys- og Skyggesider. Hvor godt
han tilegnede sig Sproget, gav han nogle Aar senere et offentligt
Vidnesbyrd om, idet han oversatte Sagaen om «Gunlaug Ormtunge og
Skjalden Rafn» paa et for den Tid ualmindelig godt Dansk og med den
gamle Stil sær-20

deles vel holdt. Han gjorde ogsaa sine Landsmænd opmærksomme paa,
hvilken stor Betydning det Islandske nødvendig maa have for vort nyere
Maal.

Af stor Vigtighed for Abrahamson blev hans Forhold til Digteren
Johannes Evald. De vare næsten lige gamle, idet Evald kun var 5
Maaneder ældre, og de havde begge Tilknytning til Sønderjylland,
eftersom Evalds Fader var derfra. De havde endog begge i næsten lire
Aar samtidig opholdt sig i Slesvig By, fra 1754 til 1758, da Evald gik
i Latinskolen, men det er tvivlsomt, om de da have kendt hinanden, da
Abrahamson jo blev holdt saa fjernet fra Omgangen med Kammerater. De
kom ogsaa omtrent paa samme Tid til København, den ene for at blive
Student, den anden Kadet. Det er dog først langt hen i Tredserne, at
man linder dem i nærmere Forbindelse med hinanden, efter at Evald var
kommen et Stykke ind paa sin Digterbane; men da møde de os ikke som
Bekendte, men som Venner. Og snart blev dette Forhold saa inderligt, at
man næppe fejler ved at betegne Abrahamson som en af Digterens
fortroligste eller snarere den allerfortroligste og varmeste af hans
Venner. Der var en mærkelig Forskel paa disse to baade i ydre
Livsførelse og indre Anlæg, men i Venskab som i Kærlighed gaar det jo
ofte saa, at Kontrasterne mødes. Abrahamsens Liv var gaaet en stræng,
regelmæssig Gang; den Bane, han som Dreng kom ind paa, gik han videre
frem ad. Evald derimod var tumlet om, navnlig havde han gjort det
dengang saa betænkelige Spring fra Student til hvervet Soldat, oven i
Købet i to fremmede Potentaters Tjeneste, og siden lien havde lian
svinget om fra Theologiens til Poesiens Fane. Disse de to Venners saa
forskellige ydre Forhold vare igen væsenlig en Følge af deres meget
forskellige Karakterer. Abrahamson var i høj Grad et Pligtmenneske,
Evald som bekendt intet mindre. Der var noget sønderrevet ved vor
store, i Grunden saa ædle Digter. Indtrykkene fra hans oprigtig fromme
Fader, i sin Tid Vajsenhuspræst i København, men bortkaldt i lians
Drenge-alder, bleve aldrig fnldstændig udslettede, og der er en
Understrøm i ham af kristelig Alvor, som blev stærkere og stærkere paa
hans senere Aar, da Lidelser og Savn havde bojet ham. Men paa
Overfladen, hvilket Væld af Lidenskaber tumlede ikke om med ham,
brændende Ærgerrighed, sanselig Kærlighedslyst og saa den ulykkelige
Flaske! Dog hvilket varmt og følende Hjerte bankede der ikke i dette
Digterbryst! Enhver, der kender noget til Evald gennem hans Digte eller
hans Selvbiografi, vil have let ved at forstaa, at han med alle sine
vitterlige Fejl nok var værd at være Ven med. Derfor er det saa langt
fra at være nedsættende for Abrahamson, at det tvært imod maa blive ham
en Hæder, at han var Evalds Ven, og han har i dette Forhold spillet en
hæderlig Kolle som den, der søgte at støtte og hjælpe ham.

I Vinteren 1770—71 var Evald syg; Gigten havde angrebet ham med Vælde.
Under store, stundom næsten

ulidelige Smerter laa han som oftest ensom og forladt, tung i Sind
efter den ulykkelige Udgang af hans Kærlighed til Arendse. Da var det
Abrahamson, som med størst Trofasthed af alle besøgte og opmuntrede
ham. og sandsynligvis er Venskabet imellem dem for Alvor bleven
grundfæstet ved dette Sygeleje. Fra en noget tidligere Tid fortæller
Evald selv følgende, der levende sætter os ind i hans ulykkelige
Forhold: «Jeg laa for nogle Aar siden paa Landet, en halv Mil fra
København (nemlig paa Rv-gaard). Jeg havde i en otte Dages Tid ikke
kunnet forlade Sengen, da min gode Ven, Løjtnant A(brahamson), som
vilde gjøre en Tur ind til Byen, om Morgenen tidlig kom ind til mig for
at sige mig Farvel og for at paatage sig mine Kommissioner til min
Familie. Han gik lige

fra mig ud paa Vognen, og han steg ikke af den førend hos min Moder.
Han var ikke kommen igennem Døren, førend hun raabte: «Ak, Hr.
Løjtnant, jeg véd, hvorfor De kommer — min ulykkelige Søn — jeg véd
alt'.» Løjtnanten begærede nærmere Forklaring, og hun troede, at han
forstilte sig. Endelig fortalte hun ham, at en af22

hendes meget gode Venner, en ærlig Mand, der for Resten kendte hendes
Son saa godt som hun selv, for en Time siden havde mødt mig paa Gaden,
i den allerelendigste Tilstand, uordentlig i Klæder, ravende fra én
Side til den anden. Løjtnanten, som troede sine egne Sanser bedst og
ikke troede Gengangere, svor hende til paa sin Ære, at den, som hun
kaldte sin gode Ven, var en nedrig Logner, og han havde ondt ved at
overtyde hende derom.»

1 Abrahamsons Stambog skrev Evald d. 15de Januar 1773 et Digt, der
begynder saaledes:

Tre Ting — o skærp mit Syn, Kalliope! Tre sjældne Under ønsker jeg at
se: den Draabe i Neptuni salte Skød, som Solen greb og ikke gjorde sød;
det bitre Blomster, som en vittig Bi forgæves søgte Kraft og Honning i,
og saa den (lift, hvoraf den vises Bryst ej tilbereder Dyd og salig
Lyst.

Det ender med følgende Strofer, der hentyde til Abrahamson :

Lyksalig er en Vis, hvis lyse Sjæl i Mulm og Straaler altid ser sit
Vel, hvis Øje Lastens Gift og Blodets Magt og Svaghed selv kan ikke
gøre svagt, Hans Tanke fængsler Glæden, og lians Bryst er som en
Kobbermur om Edens Lyst, lian tinder, sin alvise Skaber lig, en salig
Himmel, hvor han tinder sig. I skumle Ørkner ser han dine Spor, o
Godhed! og dit Smil bag hattens Mor, og om Cocyti Hvirvel trak ham ned,
da trak den ham i Svælg af Salighed. Derfor, gid Amors Ild og Pluti
Glans og M årtis Palmer og din Føbi Krans forøge din Lyksalighed, min
Ven! Alektons Gift kan ej formindske den.

Og lian tilføjer neden under:

«Dersom disse Linier maa være et svagt Bevis paa min sande Højagtelse
og min levende Taknemmelighed

for det Venskab, hvormed De beærer mig, saa har de fuldkomment naaet
deres Øjemærke. Thi Himlen forbyde, at de nogen Tid skulde behoves til
at erindre Dem om Deres ærbødigste Ven og Tjener Johannes Evald.»

Dengang Digteren var i den sørgeligste Periode af sit Liv, i al Fald
udvortes talt, nemlig i Søbækshuset ved Helsingør, og hans Familie
gennem Præsten Schønheyder truede med at gore ham umyndig og holde ham
under Tvang, skriver han i sin Vaande til denne: «I Henseende til mit
sande Vel beder jeg Dem tale med min Abrahamson, min Arendse, min
Wissing o. s. v.» Disse Ord tale tydelig nok om, hvad Abrahamson var
for ham, og clet har sikkert ikke været for intet, at han satte denne
først blandt sine ægte Venner. Det blev dog ikke ham, der direkte kom
til at udrive Evald af Elendigheden paa dette kritiske Punkt i hans
Liv, men nærmest Kammerjunker Fr. Moltke, der var hans Beundrer, og som
formaaede noget.

Hvad der knyttede Abrahamson til Evald var imidlertid ikke blot et
personligt Venskab, men tillige Beundring af ham som Digter. Evald var
jo til Dels en Discipel af Klopstock og gjorde sig en Ære af at
vedkende sig dette, men Abrahamson havde ogsaa tidlig følt sig paa det
stærkeste draget hen imod denne saa højt ansete tyske Digter. Klopstock
opholdt sig, som bekendt, henved en Snes Aar her i Danmark (fra 1751
til 1770), og skøndt han ingen Forbindelse havde med det særlig danske
i Literaturen, kom han dog gennem sine tvske Digte, især ved Messiaden,
men ogsaa ved sine nationale Sange, til at øve en stor Indflydelse paa
mange her i Landet. Abrahamsons Aandsretning var overvejende alvorlig
og stemt for det høje, og dette kom ham netop i Møde i Klopstock. Hvor
hojt han satte denne, ser man af et Udbrud i et af Datidens
Tidsskrifter (Literaturjour-nalen), hvor han kalder ham «denne
unægtelig største Digter, det nyere, maaske og det ældre Europa har
frembragt». Med hvilken Glæde maatte da ikke Abrahamson hilse en dansk
Digtergenius som Evald, der vandrede24

frem ad den samme Bane som Klopstock, netop Abrahamson, der saa
mærkelig havde faaet Øjet op for det danske og elskede det. Vi forstaa
da, at saadanne Værker som Evalds «Rolf Krage», «Balders Død» og
«Fiskerne», der baade gik i den ophøjede Retning og tillige vare Æmner
af det nordiske Helteliv eller det danske Folkeliv, maatte tiltale ham
i højt Maal. Og intet Under derfor, at naar Abrahamson slog sin
beskedne Lyre, søgte han at bringe de Toner, han mægtede at lokke ud af
den, i Harmoni med Klopstocks og Evalds. Og naar man allerede dengang
og end mere siden ofte gjorde Nar ad de «ha-stemte Toner» hos de to
store Digtere — og ganske vist ikke med Urette — da falde ogsaa en Del
af Abrahamsens Frembringelser ind under den samme Dom.

Imidlertid var der ogsaa en anden Retning hos Abrahamson, en
kritisk-satirisk, som han forøvrigt ligeledes havde fælles med Evald.
Den kom frem ved mange Lejligheder, men ingenlunde var den af clen
ondskabsfulde Art, tværtimod, hvor skarpt og hensynsløst han end
stundom traadte op, altid var det ridderligt og med aaben Pande. Hans
förste Forsøg i denne Retning fremkom ved en bekendt og ofte omtalt
Lejlighed. Det var i den sidste Periode af Struensees Regering, i det
Halvaar, der vel var det mest bevægede i hele forrige Aarhundrede her i
Landet, og som betegnes ved Matrosernes Vandring til Hirschholm sidst i
September 1771, Fodgardens Opstand i Juleaftensfejden, Hofrevolutionen
den paafølgende 17de Januar og den blodige Afslutning [»aa Østerfælled
den 28de April. Der var i hele dette Tidsrum en stærk' Uro blandt Folk,
som rimeligt var, og den gav sig ogsaa til Kende paa det æsthetiske
Omraade, nemlig i Theatret. Da Sæsonen begyndte om Efteraaret, var en
Nordmand, tidligere Borgermester i Throndhjem, N. K. Bredal bleven
Direktør for Theatret. Han aabnede Forestillingernes Række med en
«lyrisk Tragikomedie» af ham selv, kaldet «Tronfølgen i Sidon», med
Musik af Sarti. Uagtet Stykket var temmelig kedeligt, gjorde det dog25

Lykke for Musikkens Skyld, "især henreves Tilskuerne af den første
Arie, hvor Orkestret efterlignede forskellige Dyrs Lyd; man horte til
sin store Fornøjelse Frøers Kvæk, Biers Summen, Haners Galen og Gøgens
Kuk. Samtidig med Sæsonen begyndte imidlertid ogsaa et Blad, hvis
Formaal var at følge Theatrets Forestillinger med en gavnlig Kritik paa
lignende Maade, som Lessing med stort Held havde gjort i Tyskland. Det
lied «den dramatiske Journal» og udgaves af en ISaarig Student
Rosenstand Goiske, som trods siu unge Alder havde et skarpt kritisk
Blik og et godt æsthetisk Omdømme. Bladet aabnedes med en Bedømmelse af
«Tronfølgen i Sidon», der var meget livas: han kaldte Stykket et
elendigt Misfoster og paaviste det i Enkeltheder, ligesom han ogsaa
ankede over, hvor slet det var sat i Scene, saa at det endog spilledes
i Dragter fra det 18de Aarhundrede, uagtet det foregik i Uldtiden,
Direktør Bredal fo'r i Harnisk over Kritikken og skrev som Gensvar paa
den en Komedie-Bagatel, betitlet «den dramatiske Journal», i hvilken
der indførtes en Skolemester, Hr. Journal, som trænger ind paa Theatret
og i en hoven Tone sætter Skuespillerne i Rette for deres Opførelse af
Tronfølgen i Sidon; de svare da igen og gjendrive paa Kraft Ankerne mod
Stykket. Da denne Bagatel, som var i høj Grad maadelig, første Gang
blev opført den 25de November, var Huset fuldt besat: det gjaldt en
Styrkeprøve mellem dem, som vare for og imod Bredals Stykker.
Officerer, som havde faaet Fribilletter, traadte op som Klappere,
Studenter som Pibere; de første viste stor Brutalitet, sloge til med
Stokke, sparede ikke paa Skældsord og sejrede, for saa vidt de drev
Studenterne ud: men hele København kom i Uro ved denne Lejlighed. Da
Stykket næste Gang skulde opføres nogle Dage efter, var ikke alene
Theatret fuldt af hidsige Mennesker af begge Partier, men udenfor var
Kongens Nytorv sort af Folk, da Matroser og Haandværkere havde Lyst til
at hjælpe Studenterne med at banke de i Forvejen ilde lidte
«Stivstøvler», Officererne, hvoraf mange vare tyske. Politi-36

mesteren nedlagde under disse Omstændigheder Forbud mod Stykkets
Opførelse, og saaledes forebyggedes Voldsomheder, men det varede noget,
inden Bølgerne af denne dramatiske Krig lagde sig. Evald, som den Gang
laa syg, skrev som bekendt sit lille Stykke «de brutale Klappere» i
denne Anledning.

Men ogsaa Abrahamson var stærkt i Hore ved denne Lejlighed, og vi finde
ham, som det forstaar sig, ikke paa sine Kammeraters, Officerernes
Side, men paa Studenternes, der her repræsenterede Intelligensen.
Uagtet det nok kunde volde ham Ubehageligheder, traadte han offentlig
frem med sine Meninger i et særskilt lille Skrift: «Kritiske Tanker
over Tronfølgen o. s. v.» Tonen er noget vel stærk og vidner om, hvor
meget Sindene vare satte i Bevægelse. Han udmaler, hvorledes det var
gaaet til ved Opførelsen hin Aften, hvorledes Stokkenes Torden havde
rullet fra den ene Ende af Parterret til den anden, hvorledes man hørte
Officerer skraale af fuld Hals: «Bravo, min Sjæl! Gott straf mich,
bravissimo, fort bien!» Han viser, at «Tronfølgen» var et daarligt
Stykke, men tilføjer ærligt: «-leg, som er overbevist om dette Stykkes
Slethed som om min Tilværelse, jeg har set det alligevel og klappet af
Hjertens Grund i somme Arier», thi Musiken var i det hele taget meget
god. Han hævder Retten til at pibe et daarligt Stykke ud. Straffen bør
ligesom Belønningen uddeles strax paa Stedet. Paa Gods og Krop straffes
der ikke, — ved Ord kan det ikke ske, hele Forsamlingen kan ikke tale
paa én Gang, der maa altsaa bruges Tegn, og det er nu engang Piben og
Klappen. Naar man ikke maa udpibe et daarligt Stykke, men kun klappe,
vil Skuepladsen snart gaa ned ad Bakke, thi den kan ikke undvære
Kritik, og Publikum kan kun vise denne paa Stedet. Men et
Nationaltheater er en vigtig Ting. Han fremsætter som sin Mening, at
vor Scene først og fremmest bør være dansk i sin Rod, og han vil have
italiensk Opera, som dengang spillede en Rolle i København og opførtes
paa det kongelige Theater, udelukket. Ogsaa Balletterne har27

lian ikke noget tilovers for. Udenlandske Sangere og Dansere ere en
Uting; vi bor holde os til vort eget, og han mener, at det vil nok
kunne lade sig gore, naar man vil ofre de fornødne Penge paa
Uddannelsen.

1 Aaret 1772 traadte en Del yngre Videnskabsmænd og lærde, hvoriblandt
Abrahamson, sammen f'or at udgive et Tidsskrift: «Bibliothek for
nyttige Skrifter». Det vaiet Vidnesbyrd om den Drift, der nu begyndte
at røre sig paa det literære Omraade, men det lik kun Betydning som
Forløber for, hvad der senere skulde følge efter, thi Bladet bestod kun
et Aar. Abrahamson skrev tiere Stykker i det, hvori han blandt andet
udtalte sin Glæde over Trykkefriheden. Han mener, at ogsaa en Regerings
Handlinger bør bedømmes, naar det sker med Anstændighed og Ærefrygt, og
han er overbevist om, at Folkets Meningsytringer gennem den frie Presse
kunne have en stor Betydning. Det havde nylig vist sig i den
Struenseeske Periode, og i Virkeligheden kom denne Statsmand, da han
underskrev Anordningen om Trykkefrihed, derved til at underskrive sin
egen Dødsdom. Imod den Indvending, at denne Frihed giver Anledning til
saa mange Udskejelser, hævder han, at Navngivelse af Forfatterne vil
være tilstrækkelig til at holde sligt i Tømme.

Med Aaret 1772 gled det danske Folk ind i den ro-lige Guldbergske
Periode, der stod i en saa skarp Modsætning til den foregaaende. I én
Retning viste der sig imidlertid Liv og Røre nok, og det var i
Literaturen. Og som det gerne gaar, denne Bevægelse fremkom for en Del
ved Brydningen mellem to forskellige Strømninger, og disse udvikledes
igen ved en af Tidens nye Fremtoninger, Klublivet. I Neergaards
Kaffehus i Badstustræde havde en Del af Stadens gode Hoveder et
Samlingssted, og blandt dem var Abrahamson og hans unge Ven, Kritikeren
Rosenstand-Gøiske. Her «æsthetiserede, drama-turgiserede og
polemiserede» man for Fode. I Madam Juls Kaffehus i Sværtegade samledes
især Nordmænd, og her grundlagdes i April 1772 det vidt bekendte eller
berømte28

«Norske Selskab», hvoraf Digteren Wessel var Medlem foruden Mænd som
Ove Meyer, Nordal Brun, Fasting, Søren Monrad o. s. v. Der var saaledes
to Kredse i disse Klubber, og de kom strax til at staa i skarp
Modsætning til hinanden, ikke blot i en national, Nordmænd overfor
Danske, men meget mere i en literær. Det norske Selskab nærede stor
Uvilje mod den Klopstockske Smag og som Følge deraf ogsaa mod Evalds
Digtning; den var en stadig Genstand for deres Vittighed. Man kunde
sige, at Holbergs Aand især svævede over denne Kreds, og ligesom lian
saa' den i aandelig Henseende nærmest hen mod England og Frankrig. De
andre derimod, hvortil Abrahamson hørte, sluttede sig om Evald. 1 1775
stiftede disse sidste et fast Samfund, kaldet »det danske
Literatur-selskab», som samledes i en ny oprettet Klub, Drejers. De
bekendteste Medlemmer her vare, foruden Abrahamson, Jens Wadum, Tyge
Rothe, Præsten Dr. Schønheyder, Thaarup, Brødrene Trojel, Ove Malling
og Fr. Moltke. Evald blev Æresmedlem, og idet Abrahamson paa Selskabets
Vegne underrettede ham om denne Hædersbevisning, tilføj ede lian de
Ord: »Lad dette være Dem en nogenledes Modvægt imod den Fortrædelighed,
De ventelig føler ved Tossernes og Abderiternes Domme.» Med disse
sidste Ord sigtede han blandt andet til det norske Selskab. Evald blev
nu Genstand for en næsten ubetinget Hyldest, selv i sine Overdrivelser,
og man kan ikke nægte, at Abrahamson var den, der gik videst heri; han
beundrede næsten alt, hvad Evald skrev. Det var en Smule Skæbnens
Ironi, at den Mand, der havde saa stor en Kærlighed til det danske, ja
endog til det ægte gammelnordiske, og som altid blev denne Kærlighed
tro, at Abrahamson med alt det dog havde en ikke lille Part af den
tyske «Ueberschwenglich-keit», saa at han frydede sig i den, naar den
aandede ham i Møde fra Klopstocks og stundom fra Evalds Harper, hvor

«Tankerne trættes ug rave og- svimle

og slumre og- synke i Himlenes Himle og drømme om GrU'd.»29

«Det danske Literaturselskabet bestod i henved 6 Aar, men lik ikke den
Betydning som dets norske samtidige. Bestemmelsen var, at hvert Medlem
kvartaliter skulde forelæse et af ham selv forfattet Stykke, der saa
maatte cirkulere blandt Medlemmerne, hvilke alle skriftlig skulde
kritisere det. Derefter skulde Forfatteren udarbejde en Imødegaaelse af
Kritiken, hvorpaa det hele skulde debatteres i Forsamlingen. De bedste
Arbejder skulde udgives i Trykken, de andre henlægges i Arkivet. Det
blev dog kun saare lidet, der blev udgivet, nemlig en Samling Oder i
Anledning af Indfødsretten, og den gav ikke Publikum synderlig Lyst til
mere. Tre af disse Oder vare af Abrahamson , og den ene af dem blev
parodieret i en Vise. Abrahamson havde skrevet:

Saa synge vi med Højtidsklang: Længe leve Kongen!

Og glad er vores fælles Sang: Længe leve Kongen!

Saa stod der i Parodien:

Og Visen gjorde Abraham. Længe leve Kongen!

Gid han faa baade Last og Skam! Længe leve Kongen!

Siden udgav Literaturselskabet ikke mere, og dets fleste Arbejder førte
saaledes kun en beskeden Tilværelse inden for Samfundets fire Vægge.
Det første Arbejde, Abrahamson havde forelæst for Medlemmerne, kom dog
videre ud i Verden, da det blev optaget i Schwarz' «Lommebog for
Skuespilyndere i). Det var en «Samtale» mellem Holberg og den nys
(1773) afdøde bekendte Skuespiller Lon-d em an n, ham, om hvem Wessel
skrev de træffende Linier:

Man græder, for han er ej mer, man husker, hvad han var, og ler.

Ingen havde som han kunnet fremstille Holbergs Henrikker. Samtalen
tænkes ført i «Elysium». Londemann30

siger blandt andet til Holberg: »I har i Eders Komedier anbragt saa
mange højst latterlige Situationer, hvor stedse det latterlige ligger i
Karakter og Handling, og en Cato selv maatte have let ad det. Men
næsten altid har jeg ved dem set Parterret adspredt, snakkende, gabende
og alvorligt, men aldrig saa snart vankede et Skældsord ei leien
Grimasse, førend hele Forsamlingen lo, saa Kulisserne vaklede. Tit har
jeg, og ikke stedse med Selvbehag, ud-skraalet en ligegyldig Ting eller
gjort Krumspring, alene for at vække Opmærksomhed. —> Holberg: «Men det
burde du ikke have gjort. — — Naar 1 hige efter Haand-klap og ere
fornøjede med en aftvungen Latter, saa vænne I naturligvis Tilskueren
galt. Du véd jo, at den gode og den slette Smag grunder sig paa (eller
rettere befestes ved) Vane, ligesaa vel som Dyd og Last. Naar der
forestilles tit gode komiske Stykker, og de spilles, som de bør (du
véd, hvor meget der hører dertil), saa vænnes naturligvis Tilskueren
til at give Agt paa Stykkerne og at indse det sande komiske, der Hyder
af Handlingen, og da ler Tilskueren med Smag. Har du ikke hørt om
Manden, som fra Skuepladsen sagde til sine Tilhørere: Jeg er ikke her
for at lære af eder, men I bør lære af mig!» — — Lon-demann: «De Folk
der oppe have næsten faaet mig til at tro, at Skuespil vare intet uden
Tidsfordriv, ja somme paastod endog, at de vare farlige for Sæderne.»
Holberg: «Det har jeg selv hort tit nok, men slig Dom grunder sig paa
en svag Indsigt i Tingene. Det er sandt nok, at Drankeren og Spilleren
gaar lige fuldt hen og drikker eller spiller, naar lian kommer fra
Komedien, men det beviser intet imod dennes Nytte, thi af samme Grund
og efter ligesaadanne Erfaringer maatte man og fradømme Kirkegang sin
Nytte. Slige Laster kunne ikke udryddes paa én Gang blot ved
Overtalelse. Men de Daarligheder, som ere indflettede i disse Laster,
dem kan Komedien bestride med Nytte. Spilleren ser dér f. Ex. sin
Utaalmodighed, naar han taber, sin naragtige Triumf, naar han vinder o.
s. V. » Londem ann: « Godt! Men hvor mange huske velQ 1

det, de liere, længere end til de komme ud paa Gaden?» Holberg: «Just
derfor skal Digteren ikke fremsætte sin Sædelære i Sentenser, men i
Handlinger. — Indbildningskraften maa røres ret levende. Billeder maa
indpræntes i den, hvis blotte Erindring maa prædike den samme Moral
igen, og da kan den ikke saa let glemmes. Derfor bor og Digteren lægge
Vind paa, at de Situationer, der mest vise den paasigtede Moral, at
just de blive mest glimrende, og derefter bor og Skuespilleren læmpe
sit Spil, at han ikke skal gore andre Scener mere levende end disse.»
Londemann klager over, at Folk ikke forstaa Situationerne, saa at de i
Sorgespil stundom le ved den tragiske Katastrofe eller omvendt ikke
heller kunne forstaa det ægte komiske. «I Eders «Honette Ambition», som
er fuld af latterlige Situationer, er blandt andre ogsaa den, hvor den
rangsyge gamle omfavner den forstilte Barons Tjener. Saa latterlig end
denne Modsigelse er, saa var der dog ingen, som lo, indtil denne Tjener
med sine store sorte Knevelsbarter sværtede Jeronimus1 Ansigt, da lo
alle Mand. En i Parterret sagde til sin Nabo: Fy! det kunde Aktoren nok
ladet være! Naboen, som gottede sig inderlig-over Jeronimus' sværtede
Næse, svarede hel troskyldig: Ih, han maa jo gore noget til at le ad!»
Holberg: «Deiser du, hvad jeg sagde for, at Skuespilleren gor meget til
at fordærve Smagen. Saadanne Streger som denne burde forvises
Skuepladsen.« — Disse Brudstykker af Samtalen vise Abrahamsons sunde
Omdomme med Hensyn til rlen sceniske Kunst.

Det fremgaar for øvrigt klart nok af dette lille Skrift, at Abrahamson
trods sin Forkærlighed for den alvorlige Klopstockske Poesi ingenlunde
manglede Sans for den komiske. Han har et Par andre Gange udtalt sig om
Holberg; hans Komedier satte han, som man ser, megen Pris paa og
glædede sig, da Rahbek siden udgav dem. «Peder Paars» forholdt han sig
mere kritisk overfor; han fandt i det hele Stilen i den for lav og for
lidet poetisk. Da «Nils Klim» udkom i Baggesens Oversættelse, skrev
hanblandt andet: «Hvor meget Smagen (end) renses, ville de Holbergske
Arbejder endda altid holde sig i deres Pris, thi jo renere Smag Læseren
har, jo lettere finder han det sande, det skønne, og jo lettere ser han
hen over, hvad Tid og Omstændigheder foranledigede dengang, og som ere
Pletter, om man vil, men ej saadanne, der kunne skade det heles
Virkning.» Det var sande Ord. Han var meget glad ved Baggesens
fortræffelige Fordanskning af dette Holbergs geniale Værk, men han
dadler med sin sædvanlige Ærlighed de Billeder, der ledsagede det,
skøndt de vare af Datidens priste Mester, Abildgaard, og stukne af
Clemens. 1 Sammenligning med dem roser han Chodo-wieeky, der, skøndt
tysk, havde udført Billeder til adskillige danske Værker, fordi «han
studerer sin Autor indtil mindste Træk». Denne Yttring toge vedkommende
danske Kunstnere meget ilde op; men det var aldrig Abrahamsens Sag at
stikke noget under Stolen, og enhver kan da ogsaa let overbevise sig
om, at han har Ret.

Skøndt alt, hvad der hørte det norske Selskab til, stod i stram
Opposition mod, hvad der var Abrahamson kærest, nemlig den Evaldske
Retning, og han selv igen ingenlunde lagde Fingrene imellem over for
disse Modstandere, bedømte han dog med Billighed Wessel som Digter. Han
skriver i en Recension af hans Værker efter hans Død, med særligt
Henblik til «Kærlighed uden Strømper»: «Alle Løjerlighedens Midler
havde han saaledes i sin Magt, at de stode til Rede for ham ved enhver
Lejlighed. Nu brugte han Naivitet , nu Ironi — snart liøre vi
Haandværkssvenden tale Føbus' og snart Gilderne Almuesmændenes Sprog.»
Men Abrahamson dadler det jaskede ved fiere af hans Arbejder, navnlig
fra hans senere Aar. «Sandelig havde Wessel begyndt med slige Vers, saa
var hans Digterros' ikke bleven stor.» Og deri har han da ogsaa Ret.

1 omtrent 6 Aar levede, som før er sagt, «det danske Literaturselskab»,
og det har sikkert optaget en stor Del af Abraham so ns Fritid, da han
maaske var dets allervirk-somste Medlem. At det ikke udelukkende gav
sig af med alvorlige Forretninger, vidner en Ytring af Rahbek om:
»Muntert henspogtes Aftenerne, de faa Brødre kendte hverandre saa nøje,
at intet Ord havde nødigt at vejes. Man legede som Børn, man opfandt
Gaader, man certerede i rimede og urimede Impromptuer, man gættede, man
gjorde Viser, man spillede Komedier o. s. v.» Æresmedlemmet Evald
gæstede kun nogle enkelte Gange Selskabet, han var jo forhindret ved
Sygdom; men da lian døde i Marts 1781, vare dermed Selskabets Dage
talte; det opløste sig kort efter, thi han havde i Virkeligheden •
været Midtpunktet.

Faa have sørget saa meget ved Evalds Død som Abrahamson. Ved
Sørgefesten over ham paa Theatret opfortes «fiskerne» og en Prolog af
Abrahamson. Denne var bestemt til at fremsiges af Madame Rossing, men
hun kom ikke til det, og den Skuespillerinde (Jfr. Møller), der
deklamerede den. skilte sig kun daarligt derved. Adskillige i det
norske Selskab vare skadefro nok til at glæde sig derover, og der blev
ytret, at Højtiden ganske svarede til Fortjenesten, den blev gjort for.
Det er kun et blandt tiere Vidnesbyrd om Uviljen mod Evald fra denne
Side; men at Abrahamson paa den anden Side var fuld af Indignation mod
det norske Selskab fremgaar tydelig nok af en Anmeldelse af Evalds
Skrifter, hvori han siger: «Her have vi Fortsættelsen af Evalds samlede
Arbejder, saa længe ønsket af enhver, som vil fole det sande gocle i
Digterværker, og saa frygtet af dem, som, haardt bundne Trælle under
Misundelsens stygge Jernaag, helst saa1, at Evalds Arbejder adspredtes,
saa de ikke mere saargøre de svage, aldrig lige ud seende øjne. — Det
være sagt for at redde det Folks Rygte, som lyder dansk Scepter: Ogsaa
hos flere Nationer have mod store, fremstraalende Genier smaa
lavt-tænkende Sjæle rejst sig for om muligt at skygge for Glansen, der
er saa utaalelig for selvbevidst Fortjeneste-mangel og for den skumle
Avind. — Fandtes disse Nedrigheder ikke saaledes al Kloden om, saa
maatte en dansk34

Mand fristes til at blues ved Tanken om sine Medborgere (Provinsen,
hvor vi ere fødte, gor intet til Sagen, vi ere jo dog Medborgere af én
Ståt og tale ét Sprog), naar man ser det, der sker med en Evalds Navn
og Rygte.» Disse bitre Ord, rettede særlig mod det norske Selskab, vare
ikke ugrundede, men dog alt for stærke, saa de maa staa som et
Vidnesbyrd om, at Abrahamson kunde blive hensynsløs, naar han blev ramt
paa et ømt Sted. Men vi maa dog huske paa, at de havde sit Udspring i
hans varme Kærlighed til den ædle Digter. Det er i det hele et Træk i
Abrahamson^ Karakter, at hans Kærlighed til noget stort, enten det nu
var en ophøjet Personlighed eller det var Fædreland eller Modersmaal,
let kunde bringe ham i Lidenskab, men kan det end ikke billiges,
undskyldes kan det let, thi Bevæggrunden var ædel. Har han stundom
udtalt sig vel overdrevent om Evalds Værd og alt for skarpt mod lians
Modstandere, glemmes maa det ikke, at Abrahamson var Evalds Hjertens
Ven.

III.

Vi have set, hvorledes Abrahamson ved Siden af sin egentlige Gerning
som Officer og Lærer ved Artilleriskolen var kommen ind paa den
literære Bane. Vel var det ikke større Værker, der udgik fra hans Pen,
men disse Smaaskrifter eller Artikler bare Vidne om en livlig Aand og
en sund Dømmekraft, og de havde derfor skaffet ham et agtet Navn. Vi
skulle nu se, hvorledes han gennem mange Aar arbejdede i den periodiske
Literaturs Tjeneste. 1 Aaret 1778 begyndte et nyt Tidsskrift:
«Almindeligt dansk Bibliothek». Det udgik i 10 Bind indtil Udgangen af
1780 og lagde Vind baade paa det nyttige og det morende, men det meste
var Oversættelser. Her vil man finde en rimet Fortælling af Abrahamson
under Navnet: «Frejas Guldkæde», en Travesti af Mythen om, hvorledes
Freja fikBryssingmon; men det er aabenbart et dobbelt Misgreb af ham,
idet Mythen ikke egner sig til travesterende Behandling, og det
skæmtende desuden ikke laa for ham. Mere Fornøjelse kan man have af at
læse nogle Rejsebreve fra ham, og vi skulle meddele nogle Enkeltheder
af dem, blandt andet fordi de tjene til at kaste Lys over hans Person.

Denne Abrahamsons, saa vidt vides, eneste Udenlandsrejse foregik i
Sommeren 1778, og Maalet var Wolf en-biittel, paa hvis Bibliothek han
havde et os ukendt Arbejde for. Lang var Rejsen altsaa ikke, og store
Mærkeligheder oplevede han heller ikke; det var, som han selv beskedent
siger, «en ubetydelig Mands ubetydelige Rejse". De karakteristiske
gamle Gavlhuse i Lübeck tiltalte ham ikke, lige saa lidt som det
mærkelige Urværk i denne Stads Mariakirke. «Apostlenes Spaseretur om
Middagen, naar Klokken slaar 12», skriver han, «er et daarligt
Borneværk, som man vist ikke længes efter at se to Gange. Alligevel
indfinder sig gerne en halv Snes Mennesker paa denne Tid, som staa og
ennyere sig taalmodigen, alene for at se paa disse grove Trædukker, der
skydes stivelig omkring, og naar de komme paa Halvvejen, da dreje sig
og nikke med Hovedet.» Det var nu en Misforstaaelse af Abrahamson, thi
det er det tyske Riges Kejser og 7 Kurfyrster, der komme frem og bøje
Hovedet for Kristus; det naivthjertelige i denne Fremstilling af den
gamle Kunstner gik saaledes Abrahamson forbi. — Forskellen mellem
Rejsein aaden dengang og nu træder levende frem, naar han fortæller om
den videre Rejse syd paa over Lüneburger-heden. Med én Ledsager kørte
han i en Kurvevogn. I en lille, ikke navngiven Købstad toge de ind i
Værtshuset »den hvide Hest». Værten var tillige Borgermester i Staden,
og man kan deraf slutte, at det maa have været Byens bedste Hotel. Der
logerede i Forvejen en General og en Kaptejn; Generalen havde det
eneste Værelse, Kaptejnen laa paa Loftet bag et Skærmbrædt. Paa samme
Loft blev Abrahamson og hans Ledsager indlogerede. De36

maatte i al Tarvelighed drikke deres The der oppe og om Natten najes
med at ligge i Halm.

Rejsen gik lige mod sit Maal, Wolfenbiittel. Her var den berømte
Lessing dengang Bibliothekar, og Abrahamson blev saaledes en af de faa
danske, der gjorde hans Bekendtskab, men han maatte beklage, at han
ikke kunde faa Tid til at nvde det rigtigt, da lian var saa optaget af
det Arbejde, der havde foranlediget Rejsen. Han fortæller, at Lessing
var hoflig og venskabelig, og de «snakkede en hel Del med hinanden».
Lessing fortalte blandt andet, at med Undtagelse af Romaner blev saa
godt som ingen Bøger forlangte fra Bibliotheket. Det er det hele,
Abrahamson beretter om sit Mode meel denne mærkelige Mand! -— Paa en af
sine Vandringer i Byen lagde han Mærke til en gammel Bygning i en af
cle smukkeste Gader; paa dens Mur var fastgjort en sort Kasse, hvorpaa
med hvide Bogstaver stod skrevet: «Denunciations-Stock». Den var
forsynet med en Aabning til at nedlægge Sedler eller Breve. Han tænkte
forst, at slig en Angiverkasse maatte være et Snurrepiberi fra en
svunden Tid, men paa sit Spørgsmaal fik han at vide, at den var i fuld
Brug. Og i sit stille Sind priste han Danmark lykkeligt, at der ingen
saadan «Stock» var ophængt paa Kancelliet eller i Hof- og Stadsrettens
Port!

I 6 Uger opholdt Abrahamson sig i Wolfenbiittel. Folk vare meget
forekommende imod ham, men han fandt ikke Smag i deres Selskabelighed,
hvor det mest gik ud paa Spil, noget han ikke gav sig af med. Han havde
sin Fornøjelse af, at der i Wolfenbiittel og Brunsvig endnu bestod den
gamle Skik, at Skoledisciplene visse Dage i Ugen gik omkring og sang
udenfor Husene. «Det er ikke simpel Sang», skriver han, «ikke
Kirkesalmer, men Motetter, som ere satte i Musik af de bedste Mestere
og synges efter alle Musikkens Regler, men uden noget Instrument.
Stemmerne ere omdelte mellem en 12 å 1(> Personer fra den dybeste Bas
til den højeste Diskant; det var herligt at hore, især, hvor der er saa
gode Sangerea i o i

som i Brunsvig. Naar Indvaanerne ville have deres Sang en ({ang om
Ugen, betale de en Gylden for hele Aaret til deres Anfører. De synge
ikke blot aandelige Ting, ogsaa andet. Saaledes har jeg hørt dem synge
nogle Strofer af Horatses: «Beatus ille, qui procul negotiis». Kæreste
Ven, dersom jeg havde 50 Tusinde Rigsdaler, anvendte jeg de 10 paa at
indføre denne Skik i mit Fædreland.»

Paa Hjemvejen blev Abrahamson imponeret af Hamburg. Det stolteste Syn,
han havde set nogensinde, erklærer han at være Hamburg og Altona, sete
fra den anden Side af Eliten. — Da han stod ved Enden af den lille
Rejse, havde han en afgjort Følelse af, at, han ikke mere vilde komme
ud paa en lignende. «Min Stilling er vel nu saaledes bestemt, at jeg
ikke mere kommer ud af den Kreds, hvori jeg lever, og hvori jeg er saa
lykkelig, at skøndt nve og fremmede Genstande virke paa min Sjæl ti!
saa megen Vellyst, jeg dog aldrig ønsker at forlade Kredsen.» Saaledes
blev det ogsaa, men han har næppe heller haft megen Rejselyst i sig.
Forøvrigt havde han paa Tilbagevejen gæstet baade Klopstock, som han
personlig kendte, i Hamburg, Gerstenberg i Lübeck og "den saa yndede og
yndestværdige Claudius» i Wandsbeck.

«Almindeligt dansk Bibliothek», der kun førte en kortvarig Tilværelse,
fik en Afløser i et nyt Fjerdingaars-skrift: «Almindelig dansk
Literatiirjournal», og det betegner et godt Fremskridt. Ogsaa i dette
var Abrahamson en Hittig Medarbejder, men det har undertiden sin
Vanskelighed at vide, hvilke Artikler der ere af ham, da han baade nu
og senere ofte betegnede sig kun ved et Mærke, stundom ogsaa skrev
aldeles uden Underskrift. Det er Recensioner, der navnlig her lindes af
ham, saaledes af flere af Evalds Værker, af Nordal Br uns « Ejnar Tam
beskælver» (som han syntes om) og af nogle nye Komedier. Som Prøve
skulle vi meddele et lille Stykke af hans Anmeldelse af Gerstenbergs
«Ugoli il o» : 11M an har brugt det Mundheld, at det var lettere at
tage med Magt Kollen fra Herkules end at tage og bruge et Vers af
Homer.Slet saa vanskeligt er det ikke at ligne Shakespeare, men der
fejler kun saare lidet i, at jo denne Vanskelighed er som hin. Saaledes
se vi og i vore Dage en Mængde tyske Digtere lægge alle Aarer om Bord
for at naa eller i det mindste at lolge langt fra denne store Mester,
men forgæves! Med fulde Sejl styrer han lien foran, og i en flyvende
Hast øjne de ikke mere hans Vimpel, og nu drive de med deres smaa
Skuder om paa det stormende Ocean, og Forglemmelse sluger dem. Hvad
Under? Shakespeare er ikke udødelig, fordi hans Stykker sommetider
indbefatte et Tidsrum af en Snes Aar, ikke fordi han flytter sine
Læsere fra ßom til Ægypten og tilbage igen, ikke fordi han blander
Løjer og Alvor sammen, ikke fordi han har en stor Mængde Personer, ikke
fordi han lader disse Personer sige Ting, der nu ere imod den line
Verdens Tone.» Men han siger længere nede: «Ganske anderledes er det,
naar en Gerstenberg eller en Goethe vove den store Fart. Naa1 de ham
ikke, sejle de ikke i hans Kølvand, saa se de dog stedse hans Flag vaje
lystelig f'or sig.» Nu til Dags vil man ikke svnes om at jævnføre
Gerstenberg med Goethe, men denne sidste var jo dengang endnu i sin
Begyndelse.

Aaret 1779 danner et Vendepunkt i Abrahamsens Liv. Hidtil havde han
vandret alene, og han var nu en Mand paa 35 Aar; men hans Bekendtskab
med Tyge Rothe førte ham en Brud i Møde. Nogle Aar tidligere havde
Abrahamson oversat dennes Bog om «Kristendommens Virkning paa Folkenes
Tilstand i Europa» paa Tysk. Medens dette omfangsrige og dybsindige
Værk kun fandt faa Læsere her hjemme, vandt det derimod stærkt Bifald i
Tyskland. En ikke uvæsenlig Grund hertil var upaatvivlelig Rothes
løjerlige, knudrede Sprog, som danske Læsere havde ondt ved at fordøje,
men som blev fremsat i en tækkeligere Form af Abrahamson paa Tysk.
Hermed var imidlertid Bekendtskabet mellem disse to indledet, og det
gik snart over til et Venskab, som trolig fortsattes, lige til Døden
skilte dem. Tyge Rothe var en af Datidens aiiseteste Mænd: han var 13
Aar ældre end Abrahamson(f. 1731), theologisk Kandidat, havde siden
rejst i Udlandet og navnlig opholdt sig i Göttingen, hvor han
studerede, og i Geneve, hvor han bevægede sig i de finere Kredse. Som
en smuk og begavet ung Mand var lian vel set alle Vegne, og ved sin
Hjemkomst blev han Lærer for Arveprins Frederik. Derfra kom han i
General - Toldkammeret. 30 Aar gammel blev han gift med Karen Bjørn,
Datter af en Tømmerhandler, og da han med hende fik en meget stor
Medgift , købte han Tybjerggaard paa Sjælland. Her slog han ind paa at
være praktisk Landmand, og da han var energisk i alt, satte han sig
snart godt ind i Landvæsenet og fik Interesse for Bondestanden. Af
Struensee blev han 1771 uventet kaldet til at være første Borgermester
i København og kort efter til Medlem af Finanskollegiet. Den
guldbergske Regering sendte ham strax af Vejen over til Holsten som
Amtmand i Segeberg, men gav ham allerede Aaret efter sin Afsked. Fra nu
af levede han som Privatmand, mest ude paa Tybjerggaard. Det Otium, han
havde faaet, benyttede han til en meget frugtbar Forfattervirksomhed i
historisk, filosofisk og naturvidenskabelig Retning. Han var en Mand
med et i mange Retninger frit Blik, med Dybde i Tænkningen. Iver for
Religionen og varm Kærlighed til Fa^dre-landet: men hans med Aarene mer
og mer skruede og vanskelige Stil hindrede Udbredelsen af hans
Skrifter. Abrahamson siger om ham, at Hovedtrækket i hans Karakter var
en alvorlig Tænksomhed, men han var ogsaa ofte munter og vittig. I
Samtale havde han sin Styrke i en «mageløs Fynd», meget sammentrængt i
faa Ord.

Tyge Rothes Hustru Karen Bjørn er bekendt af Grundtvigs smukke
Mindedigt (1813). Grundtvig havde ikke kendt hende, men Digtet er
navnlig bygget over et Mindeskrift over hende af Rothe selv og mundtlig
Fortælling af Børnene. Hun viser sig at have været en sjælden Kvinde;
Abrahamson siger om hende, at hun var en Modstander af al Yppighed, og
at hun levede for andre. 1 al Stilhed var hun meget godgjørende, talede
kun lidet,40

men forstod at herske over sine mange Gigtlidelser. Tyge Rothe skriver:
«Korttalende var hun, men hendes Sjæl kunde rumme mange og store
Tanker; med fin Skarphed demte hun, hadede Falskhed eller Logn; var en
Ven saaledes, da var det forbi med Venskabet.» Hun var 2 Aar ældre end
Abrahamson.

Denne kom af og til ud paa Tybjerggaard. Her var en stor Familiekreds.
Rothes havde 6 Born og desuden en Plejedatter ved Navn Benedikte Rosine
Marie, Datter af en afdod Broder af Rothe, som havde været Major. Hun
gjorde Indtryk paa Abrahamson baade ved sin ualmindelige Skønhed og ved
sit elskværdige Væsen; han vandt hendes Hjerte, og den 28de April 1779
stod deres Bryllup.

Dette Ægteskab blev lykkeligt. I en vis Henseende lignede Ægtefolkene
hinanden; der var en rastlos Virksomhed over dem begge. Ligesom hans
Dag gik hen med det travle Arbejde, fra Læretimerne til
Militærtjenesten og fra den igen til Syssel med Pen og Bog, saaledes
ogsaa hendes. Ja hendes Rastløshed synes endog at være gaaet til
Yderlighed, naar eier fortælles om hende, at hun var oppe om Morgenen
Kl. 4, og at hun saa syede eller broderede næsten hele den lange Dag
igennem. Hun tog siden unge, enlig stillede Piger i Huset, som ogsaa
maatte sy fra Morgen til Aften, ja selv naar hun fik kvindelige
besøgende, kunde hun ofte med de Ord: «De har vist intet Arbejde med?»
drage dem ind i den travle Gerning med Syning og Broderi. Ogsaa naar
hun var ude i Selskab, havde hun sit uundgaaelige Svtøj med. Disse
Haandarbejde!' solgte hun og ydede derved et vistnok ofte velkomment
Bidrag til Husets Forelse, thi Abrahamsons pekuniære Stilling blev
aldrig andet end tarvelig. For øvrigt var hun en dannet Kvinde, som
fulgte sin Mand i aandelig Henseende, og i sin Selvbiografi giver han
hende det Skudsmaal: «En omhyggelig Moder for sine Børn har hun været
og er endnu, ligesom hun for mig har været en Ægtemage, der har lettet
min Vej gennem Livet i41

utallige Tilfælde'» I deres Ægteskab havde de tre Sønner og en Datter.

Aaret efter sit Bryllup blev Abrahamson, der endnu stedse kun var
Løjtnant, Lærer for Landkadetterne uden at opgive sin Stilling ved
Artilleriskolen. I denne nye Lærervirksomhed blev hans Fag Filosofi og
de skønne Videnskaber, samt Dansk og Tysk. Det filosofiske voldte ham
mest Besvær; i Begyndelsen foredrog han Logik og navnlig Psykologi, men
da man formodentlig fandt, at Kadetterne ikke vare modne nok dertil,
læste han senere efter Ordre kun over Bastholms «Filosofi for ulærde».
Denne Bog, som udkom 1787, blev i sin Tid anset som et, Mesterværk og
som det bedste, Bastholm, der var den mest fejrede Forfatter dengang,
havde skrevet. Den gaar ud fra den Grundtanke, at Naturen er en
Aabenbaring fra Gud ligesaa vel som Bibelen, og den giver da
Betragtninger over Himlen og Jorden med dens Skabninger med Anvendelser
deraf til religiøst og moralsk Gavn. Det maa man lade Bastholm, at han
kunde skrive populært, og det har ikke været vanskeligt for Abrahamson
at bruge denne Bog som Grundlag for en Slags naturfilosofisk
Undervisning i hin Tids Smag'.

Det blev dog ikke ved denne udvidede Lærergerning. 1 Aaret 1783 blev
det overdraget ham at undervise den 12aarige Prinsesse Louise A u
gusta, Kronprins Frederiks Søster, senere gift med Prinsen af
Augustenborg, i det tyske Sprog. 1 tre Aar læste Abrahamson med hende
om Vinteren, og han havde megen Glæde deraf, thi hun var begavet og
livlig og gjorde ypperlig Fremgang. Han siger selv — og Abrahamson var
mindst af alt en Smigrer —, at denne Kongedatters Blidhed, hendes Flid
og lykkelige Talent have gjort ham Undervisningstimerne til sande
Glædesfester. Som bekendt var Prinsessen ogsaa i sine yngre Aar meget
afholdt af Folket.

I Aaret 1785, da Abrahamson var 41 Aar, rykkede han endelig op til at
blive Stabskaptejn i Artilleriet. To Aar efter blev et Par Kompagnier
ledige, og det ene skuldetilfalde ham, men i Stedet for at tage imod
dette, som vilde have været en pekuniær Forfremmelse for ham, søgte han
sin Afsked. Han havde nemlig i de senere Aar mærket, at hans Helbred
ikke var stærkt; Exercertiden tog paa ham, og han ansaa det da for
rettest at træde ud af aktiv Tjeneste. Han fik sin Afsked med Kap-tejns
Karakter og med Tilladelse til at bære Uniformen, og saaledes kunde han
nu mere udelukkende hellige sig den ham saa kære Lærergerning. Den
rigeligere Tid benyttede han blandt andet til ved Lejlighed at holde
Foredrag for Officerer over forskellige Ting, som nærmest kunde
interessere. Blandt disse Æmner kunne vi nævne: mathematisk Geografi,
Bastholms Filosofi for ulærde, siden hen om den første franske
Konstitution, politisk Geografi, ja om Aviserne. Man ser, at han fulgte
med Tiden.

Efter at der et Par Aar havde været en Standsning i den højere
Tidsskriftliteratur, da «den danske Literatur-journal» var ophørt 1783,
begyndte 1785 det bekendte Maanedsskrift «Minerva» sin lange og
hæderlige Tilværelse. Det blev først udgivet af Pram og Rahbek, senere
ai' Rahbek alene. Abrahamson var i en Række Aar jævnlig Medarbejder af
dette Tidsskrift og leverede baade moralske, satiriske og politiske
Afhandlinger, ikke altid lige heldige eller interessante, men altid
ærlige og vel mente. Som Politiker forenede han et udpræget Frihedssind
med en varm Hengivenhed for Monarkiet, og i saa Henseende var han i
Overensstemmelse med den bedste Del af sine Landsmænd. Han bestrider de
republikanske Ideer paa det kraftigste. Saaledes skriver han 1786: «En
Undersaat i en monarkisk Ståt maa harmes, naar han læser disse
Republikaneres Skrifter, der tro, at Frihed ikke kan findes uden i en
Ståt, hvor flere sørge for Landets Velfærd. De have ingen Følelse af
Klopstocks:

Nicht nur da ist Freilieit,

wo das Gresetz und viele herrschen;

auch da ist Freilieit,

wo das Gesetz und Einer lierrscht!43

Idelig blande de Despotiskhed og suveræn Regering.» Abrahamson
fremhæver Kejser Josef den 2den, suveræn i sine 6 Kongeriger og 15
Fyrstendommer, og dog saa frisindet. Dette Exempel kan man nok forstaa,
mindre derimod, naar han ogsaa stiller Preussens Frederik den 2den, som
dengang sang paa sit sidste Vers, frem som et Monster paa en ret og
frisindet Monark. Han kalder ham «lige stor i Krigens og i Fredens
Handlinger», og han an-forer de Ord af ham: «Det befindes, at Fyrsten,
da han er Statens fornemste Tjener, skylder den Regnskab for de
offentlige Indkomsters Anvendelse.» Den Glans, der var om Frederik den
2den, gav ogsaa et stærkt Genskin lier i Danmark, og Abrahamson var i
saa Henseende ikke mere klartskuende end hans fleste Landsmænd.

Naar Abrahamson hævdede Frihed og Monarki i Forening, slog han derved
paa Strænge, som gav stærk Genklang i Folket. Lige fra den Stund, da
det guldbergske Ministerium traadte af 1784, vare disse Ord Løsenet i
den oplyste Del af Nationen. Regeringen havde skrevet «Frihed» paa sit
Banner og lod det ikke blive ved tomme Ord, derom bar Arbejdet for
Bondestanden Vidne, ligesom dens hele Færd var frisindet. Folket
omfattede Tronarvingen, den ganske unge Kronprins Frederik, med
Kærlighed og et stort Haab; i hans lovende Fremtid saa' man en Borgen
for Frihed og Fremskridt. Det var dog ikke alle, der vare glade over
Kronprinsen; der fandtes et Parti, som saa' med skæve Ojne paa ham. Det
var dem, der ikke yndede Frilied, men helst vilde holde paa de gamle
Tilstande. Trykkefriheden var dem højlig imod, og Reformerne i
Landboforholdene ligeledes. De vare fornærmede paa Kronprinsen, fordi
han havde stillet sig paa den Side, og de sparede ham ikke. Der udkom
Smædeskrifter og satiriske Billeder af ham, og i nogle Kredse i
København hørte det til «god Tone» at udtale sig haanligt om ham. Dette
oprørte Abrahamson og gav ham Anledning til at udgive et skarpt Skrift,
hvori han med sædvanlig Djærvhed gik løs paa Modstanderne. Skriftet var
et Ord i rette Tid:44

det vakte stor Opsigt og blev udsolgt paa faa Dage. Da det saa atter
udkom, var det forsynet med et Tillæg. Vi maa kortelig dvæle herved.

«Tronfølgeren i Gon dar», saaledes lyder Navnet paa dette Skrift. Efter
en dengang ikke ualmindelig Skik henflytter Abrahamson de danske
Forhold til Abessinien. Dets Hovedstad Gondar er altsaa København. 02'
dets

Tronfølger er Kronprins Frederik. Han giver en Fremstilling af denne
19aarige Fyrstes daglige Liv. Om Morgenen staar han meget tidlig op og
læser eller lader sig forelæse Breve og Ansøgninger: noget op ad Dagen
møder han stadig ved Krigsmagtens Øvelser og er utrættelig i at
underkaste sig de Besværligheder, som folge dermed. Saasnart han er
kommen hjem derfra, sætter han sig til at gennemgaa de Ansøgninger, han
ikke blev færdig med om Morgenen. Tallet varer kun kort, og Kronprinsen
er ualmindelig tarvelig. Efter at det er til Ende, modtager han i lire
Timer de Undersaatter, der have noget at andrage hos ham, og hører dem
med en saadan Op morsomhed , at han endog Uere Maaneder efter kan
erindre, hvad man har forebragt ham. Aftenen anvender han som oftest
til Arbejde med Rigets højeste Tjenere. Et kort Aftensmaaltid slutter
hans Dag. De sædvanlige fyrstelige Forlystelser ere udelukkede fra ham:
hverken Lediggang, Jagt eller Kvinder have nogen Tillokkelse for ham.
Med ét Ord: han er alvorlig, arbejdsom og nidkær, en god Husholder uden
at være gerrig og en stor Ynder og Befordrer af al Slags Frihed.

Indbyggerne i Gondar (København) ere imidlertid ikke saa glade over
denne fortræffelige unge Fyrste, som det øvrige Land ellers er. En Del
udspreder Anekdoter om ham for at gjøre ham latterlig og ringeagtet;
man sælger endog Skamskrifter om ham. Hvad kan Aarsagen være hertil? Ja
der er mange forskellige Grunde. Visse egennyttige Folk ærgre sig over,
at de ikke længere kunne trænge sig frem til Æresposter ad de
sædvanlige Veje, ved Jagtpartier eller ved smukke Døtre eller Søstre.
Mange45

synes ikke om, at han arbeider saa meget selv, af Frygt for at han skal
kige dem i Kortene; endnu flere ere forbitrede over, at Prinsen elsker
Frihed, thi de vilde gerne, om muligt, holde deres Medborgere under
Trælleaag, især er Pressefriheden dem en Torn i øjet, fordi saa mange
Misbrug oplyses ved den. Endvidere sætter han ingen Pris paa Glimmer,
saa hos ham gor Kjolen ikke Manden; hans Husholderiskhed gor, at han
sparer paa Pensioner, og dem er der mange Bejlere til. En særlig
Forargelse tage mange af hans Krigsovelser, thi de betragte Hæren som
en overflødig Byrde, da' Riget nu i over to Menneskealdre ingen Krig
har haft. «Den største Hob af de fine. pyntelige, vittige og
naturligvis tillige dumme Gondarer se deres Tronfølger flere Timer
liver Dag paa Exercer-pladsen, men Resten af Dagen se de kun lidt til
ham. Nu tro de at slutte ypperlig, naar de sige: Vor Kronprins
bestiller intet, gider intet bestille uden at exercere. De fandt det
ikke under Værdigheden, om han tilbragte sin Morgen med at jage efter
en Hjort og Aftenen med at lade sig bedrage af en landudsugende
Bolerske.» Endelig bemærker Abrahamson, at man i de senere Aar i Gondar
har en utrolig Lyst til Ondskab mod Folk. De bedste Bøger ligge ulæste
hen, ele fleste gode Forfattere maa arbejde uden Vederlag for deres
Arbejde, men Skrifter, der indeholde Bitterhed og Spot, blive købte med
Begærlighed. — Man kan ikke nægte, at dette lille Skrift (32 Sider) er
hvast.

Det gav Anledning til et Slags Gensvar af Tyge Rothe, som har sin
Interesse. «Du, der har meddelt os Fortællingen om Tronfølgeren i
Gondar», skriver han i sin løjerlige Stil, «i rette belejlige Stund har
du talet, og gid kun dine Taler maatte af mange rigtigen forstaas og
ærligen behjertes!» Rothe mener ellers, at det vil gaa med al denne
onde Folkesnak som med «Snuesygen Anno 1782», den vil snart henvejres.
Han synes dog, at Abrahamson har været for heftig og hensynsløs ligesom
Moses, der slog Lovens Tavler i Stykker. «Det dæmoniske Væsen stod46

dér tor dig, bestrides skulde det og standses bråt i dets
pestudbredende Fremgang. Saa faldt du an paa Udyret, og hardt frem
maatte du gaa, og du kunde kun tænke paa dette ene; du kunde ej være
blideligen varsom.» Men han fortsætter: «Et Spejl er din Tale, min
Mand! et tro, et rigtig slebet Spejl. Som du holdt os det for, saa fik
vi det at se, hvilket Spejlet i rlen Stilling kunde fatte. Ogsaa jeg
har et Spejl, det jeg vil holde frem, men det i anden Stilling; det
skal være tro som dit, og det skal vise Virkeligheder, skøndt andre.»
Rothe udbreder sig da om Kronprinsens Rejse til Holsten, der var sket i
al Tarveliglied, uden pralende Følge; om de gavnlige Virkninger af
lians Exerceren, hvilket navnlig kunde kendes paa Kadetkorpset: «Undse
dig kun ikke ved Glædestaarer, der kunne rinde dig paa Kind! Saadan
Bevægelighed hos denne prægtige Trop, saadan Fasthed i Gangen, at
Tiaars-Gutten holder Trin med fuldt udvoxen Mand. Saadant Manøvreren,
saadant Sky den, saadant Tindren i Øjet ved at have vundet Ære!» Og til
Slutning skriver Rothe til Abrahamson: «Dette, du nidkære, velmenende,
frimodige Mand, at jo flere de maatte være, hvilke ønske, du ikke havde
fremlagt Fortællingen, jo stærkere kendeligt vorder det, hvor vi hade
og fordømme sligt Gondarsk arge Væsen, som det, hvorom din Tale
melder.»

Det Tillæg, Abrahamson udsendte med andet Oplag af «Tronfølgeren»,
bestod af tænkte Samtaler mellem forskellige Slags Folk, der vare
misfornøjede og stiklede til Kronprinsen. Der er dog ikke meget Salt i
dem. I et Forord, adresseret til Rothe, skriver han om sig selv: «Jeg
blev bitter og er det endnu, at disse Nisser og Trolde og Puslinger og
Vampyrer og Ellefolk og Nøkker vare saa mange og vare saa onde at ville
holde Mørket fast, ja, om de kunde, føre det tilbage.» Ogsaa af disse
Ord ser man, hvor stærkt Abrahamsons Sind var sat i Bevægelse.

Naar vi læse om, hvorledes Kronprinsen med levende, næsten begejstrede
Ord bliver prist af Abrahamson, kan man let komme paa den Tanke, at han
dog ikke har47

kunnet holde sig fri for Lysten til at ofre Kogelse paa Kongers og de
stores Altre, men det vilde være en stor Uret mod ham. Som han skrev,
saa mente han, og der var netop snarere en Retning i ham ad den
modsatte Vej, saa at alt Stormandskryberi var ham særlig forhadt. Det
har ogsaa givet sig Udtryk i det bekendte Digt, som han gav til
Overskrift: «Norma morum, efter Tidernes Lejlighed», der blev trykt i
Minerva for 1790, men dog nok er skrevet noget tidligere. Det er i al
sin Skarphed baade vittigt og træffende og vandt da ogsaa saadan
Indgang, at det end ikke i vore Dage er glemt. Som horende til
Abrahamsons Karakteristik kunne vi ikke forbigaa det her, men anføre
nogle af de mest betegnende Vers:

Min Sen, om dn vil i Verden frem, saa bnk,

og ti til Tingen, du finder slem, og buk!

Vid, du est fattig, thi maa du bukke, og skøndt du vel kan i Løndom
sukke, saa ti, buk atter, hold Munden, buk atter og ti!

Naar Stormand møder dig paa din Vej,

saa buk, og siger ban til dit Ønske Nej, saa buk!

Og holdt du ham for en ussel Taabe, saa husk, du vandrer i Ringheds
Kaabe, og ti, buk atter o. s. v.

Om nogen brovter med sit: «Bei mir!» da buk!

Og harmes du ved hans dumme: hier! saa buk!

Thi vid, han lønnes med Guld og Ære, at du skal Kunster og Visdom lære,
saa ti, buk atter o. s. v.

Og ser du Daarlighed fjern og nær,

saa buk! Om alting galt og forstyrret er, saa buk!48

Hvad bryder du dig om Folk og Riger ?

Drik Punsch, vær doven og fjas med Piger, men ti, buk atter o. s. v.

Og spottes kaanlig med Skrift og Gud, saa buk!

Og skælder nogen din Konge ud, saa buk!

Og lyster Hovmand dit Gods at tage,

hvad heller Kys af din Ægtemage, saa ti, buk atter o. s. v.

Kun Graven ænser, min kære Yen, ej Buk,

og hisset kender og Dommeren ej Buk.

Men til du ligger i Graven rolig

og Frihed finder i Aanders Bolig, til da, buk stedse, hold Mund, buk
stedse og ti!

Dette Digt er noget af det allerbedste af Abrahamson og bor være
udødeligt i den danske Literatur. Der ligger en knusende Alvor bag ved
denne «Leveregel», men denne Alvor fik forøget Styrke derved, at den
kom fra en Alvorsmand, som selv aldrig bukkede sin Ryg for den falske
Storhed. Derfor forsmaaede han ogsaa at stige til Hædersposter, som nok
kunde have aabnet sig for ham, men foretrak et jævnt og tarveligt Liv i
den Gerning, der laa for ham. Han var og blev en sand Friheds- og
Lighedsmand af den Slags, der ikke har Fraserne i Munden, men
Kærligheden dertil i Hjertet og Viljekraft til at fore det ud i sit
Liv.

IV.

Ved Aarene omkring 1790 begynder en stærkt bevæget Tid lier i Danmark.
Aanderne ere satte i Røre, de mødes og brydes. Frihedstankerne, som vi
have set oppe, faa ny Luft i Sejlene ved den franske Revolution og
gribe49

Sindene ofte krampagtigt nok; Begejstringen for Kronprinsen naar sit
Højdepunkt ved hans Formæling og paafølgende Indtog i Hovedstaden. I
Literaturen er den travleste Bevægelse, Baggesen er fremtraadt, rører
og henriver Folk og er øverste Stjerne, men der mangler ikke andre
Digtere paa Parnasset. Theater, Blade, Selskabsliv og den daglige
Samtale har faaet nyt Opsving, endog Religionen er bleven et brændende
Æmne. Abrahamson træder ind i denne Periode som ældre, moden Mand, der,
sin Fortid tro, ikke holder sig tilbage, naar der skal brydes en Landse
for, hvad han anser for Sandhed og Ret.

I Begyndelsen af dette Tidsrum kom den nationale

Følelse stærkt i Bevægelse, egentlig ikke ved nogen bestemt ydre
Foranledning, men som et Udslag af, hvad der længe havde gæret. Det
særlig danske havde sin Modsætning i det tyske, der i saa mange
Slægtled var trængt herind og paa liere Omraader var kommet til
Højbords. En Misstemning imod det havde der naturligvis stadig været
hos mange, men den var kun lejlighedsvis kommen frem og da gerne
temmelig spagfærdigt. Nu da Frihed, saa at sige, laa i Luften, fulgte
dermed ogsaa den Selv-stændighedsfølelse, at man ikke havde Lyst, til
at bøje sig for fremmed Trældomsaag, men vilde have Lov til at være
dansk. Det tyske Væsen traadte saa fordringsfuldt op og saa' ned paa
det danske som noget raaere og lavere: det var man nu begyndt at voxe
fra at ville taale.

Der fandtes ikke i Danmark nogen mere dansk Mand end Abrahamson. Hans
Danskhed var allerede nu af gammel Dato: han elskede Landet, Folket,
Sproget og Minderne. Og hvorvel hans Opdragelse var tysk, og han altid
stod i nogen aandelig Forbindelse med Tysk. havde han tidlig faaet
-Øjet op for det fordærvelige for vort Folk i at give det tyske for
meget Raaderum. Hans Kærlighed til det danske gjorde ham da til en
Bekæmper af det hjemmetyske. Hvorledes han her var paa sin Post, vise
følgende Linier fra ham i et Brev til Kronprinsens Marskalk Joh. Bülow
i Oktober 1787:50

«Paa Landkadet-Akademiet skal just nu holdes den sædvanlige offentlige
Examen, og jeg skal derved atter fremstaa som Taler. I hvor ubilligt
det end er, at slige overordentlige Arbejder altid lægges paa en og den
samme, og det endda paa en Lægmand, medens der er fire studerte Lærere,
har jeg dog ikke undslaaet mig for det. Mén det synderlige derved er,
at mig er paalagt at bruge det tyske Sprog til denne Tale. Anderledes
end ved Forestillinger at sætte (sig) imod denne Anordning, lod sig
ikke gore. Jeg kommer da til at tale Tysk i en Stiftelse, bestaaende
mest af dansk Ungdom, bestemt til Officerer i den danske Armé, midt i
Hovedstaden af den danske Ståt og for den danske Kronprins.»

«Det fejler ikke, at Hs. kongl. Hojhecl jo vil lægge Mærke til denne
Inkonsekvens, der i det mindste har et Slags Skin af Nationalsprogets
Ringeagtelse. Min ærbødigste Begæring er da, at Deres Hojvelbaarenhed
vilde vise den Bevaagenhed at forsvare mig mod en ublid Bedømmelse, da
jeg saa ganske mod Lyst og Vilje ser mig nødt til at vige for
Overmagten og at handle mod Overbevisning.»

Om der opnaaedes noget ved dette Brev, er meget tvivlsomt.

I 1789 brød Striden mellem Dansk og Tysk ud. Baggesens Opera «Holger
Danske» blev opfort og gjorde Lykke hos et stort Publikum, til Dels
ogsaa hos Abrahamson. Han var vel af Princip imod alle Operaer, men
skrev: «Naar man endelig vil have Opera og skal have Opera og ikke kan
være lykkelig uden Opera og ikke kan faa Ende paa Pengene uden Opera,
er det vistnok bedre at faa Originaler —, bedre, at gode Digtere give
en «Holger Danske», end at vi nødes til at gumle paa en Orfeus.» Men
Baggesens Opera blev daarlig oversat paa Tysk af den yngre Cramer, og
det gav P. A. Heiberg Anledning til Udgivelsen af den bidende Parodi
«Holger Tyske». De Spydigheder, der heri forekom mod Tyskerne, bragte
den bekendte Fru Frederikke Brun, født Miinter,51

frem paa den offentlige Skueplads med et Skrift: «Aus-rufungen», hvori
hun med mange Udraab udtalte sin Indignation over Angrebene paa
Tyskerne og den tyskfjendtlige Aand, der i det hele mærkedes rundt
omkring. Abrahamson anmeldte dette uheldige Flyveskrift, men mente, at
det i Grunden ikke var Kritik værd. Den 20aarige Løjtnant
Schack-Staffeldt, Abrahamsons Elev fra Kadet-Akademiet, der, skøndt
tysk af Æt, dog havde faaet vakt en levende dansk Nationalfølelse i
sig, navnlig ved denne sin (iuforglemmelige» Lærer, kunde ikke holde
sig tilbage. Han udgav et Modskrift, fuldt af ungdommelig Lidenskab.
«Bort med den Nidding», udraaber han, «der ikke føler Blodet skumme i
sine Aarer, naar Tyskhed, eller hvad man vil kalde dette Uhyre, sætter
ham Jernfoden paa Nakken! Han er en Vanartning, og bort, bort med ham
!»

Sindene vare nu satte i Bevægelse, og det regnede med Skrifter for og
imod. Noget af det bedste var et Stykke af Abrahamson i «Minerva» under
Mærket Z. Han lader en Tysker forsvare Tyskerne mod forskellige Anker.
«Hvorfor Tyskerne ikke lære Dansk? Skulle de maaske lære det af Boger?
Hvor mange smukke Folk i Danmark læse vel danske Bøger? Tysk, Fransk,
Engelsk, Italiensk læses, ja, men skal en Bog i Deres Sprog finde
Læsere, maa den være oversat. Skal vi lære Sproget af Omgang? Det véd
De jo lige saa godt som jeg, at i de højere Cirkler tales kun Fransk.
Er der et Selskab med Tyskere i, strax tale alle Tysk. Hvad skal vi da
bruge Sproget til? — Vi behøve det ikke for at insinuere os, thi
insinuerede ere vi jo allerede ved vort Fædreland paa alle Steder, hvor
det kan hjælpe os at staa i Yndest. — Man indvender mod os Tyskere, at
vi bruge saa meget Ordet «lier», ligesom Matrosen en Ed i Steden for
Komma. Men det er jo Tonen i alle Deres Selskaber, at de selv laste
uafladelig alt, hvad der findes her, fra Oliet til Videnskaberne;
enhver 12aars Pilt, lOaars Jomfru, véd at tale om Fejl. Naar det er
saa, hvem kan fortænke os i,

4*at vi stemme i med, og at vi som Genier gaa stundom lidt-videre end
de.» Slutningen er det skrappeste: «Sig mig,» raaber Tyskeren, «kan jeg
agte det Dyr, der slikker den Fod, der træder det paa Halsen, ja selv
kaster sig lien tor at trædes paa? Naar et Folk i lang Tid ringeagter,
ja foragter alt sit eget: Mennesker, Naturprodukter, Skikke, Sprog,
Arbejde, kort alt uden Undtagelse; higer i alle disse Dele og i tusinde
andre efter idelt fremmed, fra Kareten til Tobaksdaasen, fra
Kjoleknappen til Skospænderne, fra Frisøren til Huslæreren, — — naar
det er og vil være et evigt Blandingsgods af forskellige andre
Nationers Art og Væsen og taber derved sin Selvstændighed, sin
Nationalfølelse — —, naar et Folk gør saa, hvad Rettighed har da De
eller en anden enkelt Mand af samme Folk (til) at klage, naar man
tilsidesætter al Agtelse og behandler dem som Spartanerne fordum deres
Heloter.» Abrahamson slaar, som man ser, ufortrødent til og rammer
ogsaa, saa det svier, men han kommer, som saa ofte, for stærkt i
Lidenskab og slaar for stærkt til, thi der var Overdrivelse i noget af
det.

Imidlertid udkom der samme Aar et anonymt Skrift: «Folkets Røst om
Tyskerne», der vakte megen Opmærksomlied. Det er en sund og billig
Bedømmelse af Forholdene. Forfatteren siger, at «det, som Engelskmanden
kalder public spirit, har udbredt sig i den selskabelige Tone lig en
elektrisk Ild. Nationen tager Del i alle Statens Anliggender. Enhver
siger frit, hvad han tænker; ingen behøver at frygte, saa længe han er
rolig Medborger.» Han anker over, at mange Holstenere og fremmede, som
have Embeder i København, ikke gøre det mindste for at vinde Nationens
Yndest, ikke lære Sproget, ikke studere dets Literatur. Han hævder, at
en Dansker eller Nordmand bør foretrækkes for en Holstener i København,
naar han er lige saa duelig; er han det ikke, da lad Holsteneren gaa
forud. — Paa dette Skrift kom der Svar i Minervas Januarhefte 1790, et
Forsvar navnlig for Holstenerne. «Du har Ret, du ædle norske Mand
(thi53

Sproget, dine fyndige, følsomme, sanddru Ord ere mig Borgen for, at du
er det), du har Ret, naar du siger, vi bor ikke laste Nationen, om den
ej mere vil tilbede alt, hvad der er fremmed; men du har Uret, stor
Uret i at begynde din Tale, der bærer Præntet af din Sjæls Adel, med de
haarde Ord, at længe nok ere Danske og Norske tilsidesatte for
Udlændinge, at disse have takket Nationen ved at foragte den.» Han gaar
saa over til det egentlige Punkt i sin Fremstilling: «Vi bor alle være
ét Folk, alle Dannerigets Mennesker. Hvorfor skulde Holstenerne ikke
have Embeder i Landet? Hvor mange Danske og Norske findes (ikke) i det
Holstenske? Ere de ikke lige? Bolden duelige ikke stedse nyde
Fortrinnet? Duelighed alene gor Udslaget, hvorfor da klage over de
mange Holstenere, der findes i Hovedstaden? — Ikke at spilde sin og
andres Tid med ublu Bebrejdelser, ondskabsfulde Bagtalelser og
uforskammede Grovheder .... men at vise sig virksom og nøjsom endog i
den mindre Virkekreds, Forsynet har sat én i . . . . det er den sande
public spirit, som skulde besjæle os, og i Følge deraf er enhver, som
nærmer sig mest dette Formaal, en sand indfødt, om han end kom fra
Kina. — — Da vil vi kun se paa det sande og ikke paa Klædet, det
iføres, da vil enhver være os velkommen, som vil virke det gode med
os.» Denne, fra et saa ophøjet Stade førte, kosmopolitiske Tale,
rimeligvis af en Tysker, ender med de beske Ord: «Kun én Bøn har jeg
endnu, at vi alle, Danske, Norske og Holstenere, forene os om at æske
af Regeringen, at alle ondskabsfulde Forfattere .... offentligen maatte
brændemærkes .... og være underkastede Politiets Tiltale, der lige saa
vel bor sørge for den almindelige Sikkerhed i det moralske som i det
borgerlige.»

Dette Skrift forblev ikke ubesvaret. Særdeles skarpt traadte en
ligeledes anonym Skribent op med nogle «Tanker i Anledning af Stykket i
Minervas .Januar». Han klager over Landets Tilbagegang, over at de, der
sidde ved Statens Ror, intet gore for en Indskrænkning i de urime-54

lige Udgifter, og at der i 60 Aar ikke er aflagt Regnskab til Kongen.
Han klager endvidere over, at tysktalende Mænd trænge sig ind i
Embeder, som alene tilkomme danske, at Indfødsretten krænkes, at næsten
alle Embedsmænd se gennem tyske Briller baade paa de nærværende og de
tilkommende Ting. Der er Tyskere, som have været 40 Aar og mere i
Danmark, som have tæret af Landets Fedme og dog næppe forstaa Sproget,
end mindre mægte at tale det. Disse Tyskere klumpe sig sammen, og
utaalelig!. er det at se Danske og Nordmænd hænge sig ved dem. krybe og
sleske for dem. — Dette Skrift er et Vidnesbyrd om den udstrakte
Pressefrihed, som dengang var.

Abrahamson mødte ogsaa frem med «Anmærkninger

til Stykket i Minervas Januar», og de mangle heller ikke Skarphed, o
Det kan ikke falde Tyskeren ind», skriver han, «at Nationen er kommen
til mere Lys, til Selvfølelse, til den Undersøgelses Aand, der kommer
under Vejr med, at den forgyldte Vejrhane, der, besjælet af Vind,
knirker og hviner saa idelig og saa kedsommelig hen over vore Hoveder,
hvor han ikke fløj, men sattes af andre, at den i sig selv er kun et
Stykke rustent Jernblik.» Abrahamson erklærer, at han efter ringe Ævne
vil give et «Tekel». Deier dem, der have levet i København 20 til 30
Aar og (ikke blot) ikke tale, men ikke engang forstaa Dansk, saa at de
indfødte maa ydmyge sig til at tale Tysk til dem. At forlange det, er
med oprejst Hoved at forhaane Folket. Man hører idelig saadan Tale som:
«Das ist ja hier liicht anders — hier sind ja die Strassen nie rein;
olme die Deutschen können die Dänen mit nichts zu Hecht kommen;
draussen bei mir ists ganz anders.» Og det hores ikke af en forløben
Bursch, men af satte Folk, der have bygget og boet blandt os i mange
Aar, af Standspersoner og af Damer. «De ere grove uden at vide det, og
hvorfor? Fordi vi Danske ere saa beskedne, aldrig at lade dem føie
deres Grovhed.» Undertiden blive danske Mænd eller Kvinder (Abrahamson
bruger Ordet Kvinde) indbudte til dem og gæstfrit beværtede, men de
komme kun nødig ogaldrig uindbudne, thi de ere ikke et Kvarter fri for
at hore Last og Haan mod Folk og Regering. Det kunne de Tyske ikke
fatte, men just denne deres Uvidenhed er en ny Fornærmelse. «Og saa
komme de og klage over ondt Nabolag, ligesom Manden over et ulykkeligt
Ægteskab , naar han daglig ved selviske Luner og Adfærd bedrover og
opirrer Konen.»

Men nu Holstenerne! Ja al den lumpne Ringeagt mod Danskhed og mod alt,
hvad hos Danske tindes, kan man idelig hore hos «de kære Holstenere».
Hovedstadens Sprog, «som gælder fra Nordkap til Slifjord», er dem ej
blot ligegyldigt, men endog væmmeligt, og de anvende ikke den halve
Flid paa at lære Dansk som paa at lære Fransk og Engelsk. «Spørger man
en Holstener, om han er dansk, saa gyser lians Sjæl tilbage, og
Ansigtet viser i al Fald tydeligt: Ich bin ein Deutscher! Regner man
hertil det besynderlige tyske Væsen i Tale, Latter og Lader, som de
ikke aflægge, endog om de til høj Alder leve midt iblandt os, ser jeg
ikke, hvorfor vi ikke skulde kalde dem Tyskere. ... Men vi staa dog
ikke frem og sige med Puf i Komedien (Evalds «Harlekin Patriot»): «alt
tysk er rent forbandet.» Naar Forfatteren i «Minerva» siger, at vi ikke
kunne nærme os Maalet nemmere end ved at indfor-skrive fra Udlandet
hele Hærskarer af Folk, er det en Haan imod os. De indfødte ere i det
hele taget bedre, thi Tyskerne, selv de bedste, sætte sig ikke ind i
Forholdene, som de skulde.»

Sluttelig ønsker Abrahamson, at Regeringen, der har givet
Indfødsretten, kraftig vil vaage over den. Den maa kun ansætte en
fremmed, naar der absolut ikke lindes nogen til Stillingen skikket
dansk Mand, ellers ikke. Efterhaanden ville de fremmede da uddø og
deres Afkom nationaliseres. For Holstenere er der Ansættelser nok i
Holsten og en Trediedel af Slesvig, ja endog i København ved det tyske
Kancelli. Kunne de ikke blive Statministre, faa de troste sig med, at
heller ingen Islænder nogensinde har været det. Endelig anbefaler han
Tyskerne iDanmark at vænne sig til Ydmyghed, Beskedenhed, Høflighed,
samt til dansk Tale. Til Slutning udbryder han: «Og knuget og skuddet
Maal af Haan og Spot ville vi da fuldelig og rigelig og idelig tilmaale
hver den Udlænding blandt os, der ej vil lade fare sine Uskikke.»

Det er den danske Slesvigers Blod, der er kommet i Kog. Lad saa være,
at Udtrykkene stundom ere vel stærke, det springer dog tydeligt frem af
dette lille Skrift, hvor anmassende disse Tyskere fremtraadte. Saaledes
som Forholdene vare, laa der i dem en stadig Krænkelse af den danske
Følelse. Ved at læse disse Udtalelser faar man en levende Fornemmelse
af, at denne tilsyneladende ubetydelige Strid for over hundrede Aar
siden var et Forspil til, hvad der skulde komme i dette Aarhundrede;
men Abrahamson var en af de første til at kalde det danske Folk i
Gevær, og lian gjorde det saa godt, fordi lians Blik, maaske netop
fordi han stammede fra Grænselandets yderste Udkant, var saa skærpet og
hans Kærlighed til det danske saa stor.

Et Svar fra den modsatte Lejr kom snart med Overskriften: Om
Holstenerne. Det er en Mand, der ikke regner med Følelser, men med Tal,
og han mener naturligvis, at slige haardnakkede Krabater ville virke
knusende. Danmark, siger han, er Rigets allermest favoriserede Datter,
medens Norge og Hertugdømmerne ere slemt tilsidesatte. Skøndt disses
Overflod gydes i en Afgrund, hvorfra den aldrig kommer tilbage til sin
Kilde, saa ytrede de tilsidesatte Børn aldrig nogen Klage; stille og
beskedent saa' de paa de Danskes Begunstigelse, lod sig enhver
Foranstaltning behage, ja endog dette, at kaade Skribenter med oprørske
Skamskrifter bleve læste og ikke straffede. Hvordan Forholdet mellem
Landene er, kan nu enhver se af følgende Tal: Danmark har 785,590
Indbyggere, Norge 723,141, Hertugdømmerne 457,341, og saa fremgaar det
da heraf at Danmark udgør kun omtrent 2, men Norge og Holsten 3 Dele af
Staten. »Hine 2 Dele er det altsaa, som næppe skulde unde disse 3 Dele
borgerlig Existens, og— ry

som opfordres til at skrige højt mod alt, hvad ikke er d a n sk.»

Pram, som havde været frisindet nok til at optage dette Stykke i
«Minerva», fandt det nu paa Tiden at rykke i Marken. «Er der nogen
Grund til den Uvilje, der skal være mellem Danske og Tyskere?» saaledes
lyder Overskriften paa hans grundige og velskrevne Afhandling, som vi
for Fuldstændigheds Skyld ikke kunne forbigaa her. Han begynder
saaledes: «Puds ham, det er en Tysker!» siger Børn og Pøbel til deres
Hunde, naar de ville tirre dem. «Han er arrig som en Tysker», sige vi
om et ilsindet eller ufredeligt Menneske. I odiøse Folkehistorier
tillægges oftest Tyskerne det værste Parti. Alt dette og mere er
bekendte Ting som ... vise, at vi ikke lide Tyskerne, at der fra vor
Side er Uvilje mod dem. At der fra tysk Side er lige saa megen Uvilje
igen mod os, er vel af ligesamme Datis unægteligt.» Han fortsætter:
«Det er vist, at det er almindeligt iblandt næsten alle Klasser af vort
Folk overhovedet ikke at mene vel om Tyskere, hvorved dog ikke
forstaaes, end ej af den utænksomme, Folket i Almindelighed, men kun
Mængden af dem, som leve blandt os.» At den samme Stemning mod os
tindes hos Tyskerne i det hele taget og særlig i de tyske Dele af det
danske Kige, hævder Pram som en Kendsgerning.

Sammenligner man nu Tysklands Goder med Danmarks, vil en upartisk snart
indrømme, at de kunne gaa lige op med hinanden; det ene Land har ikke
Fortrin foldet andet. Hvad Folkene angaar, ere de Danske mere beskedne
og tilbøjelige til at overvurdere andre, Tyskerne ere derimod mere
virksomme, nøjsomme, men tillige selvfølende. Pram undersøger historisk
Grundene til Uviljen mod Tyskerne og finder den navnlig grundlagt ved
Krigene med Hansestæderne og dernæst i, at Tyskerne i Aarhundreder ere
komne ind i Landet og have trængt Danske til Side. Har der end været
adskillige udmærkede Mænd blandt dem, ser Folket dog ugerne sine
vigtige Anliggender i Hænderne paa fremmede. Og skal det være
staaende58

Regel, at vi til alle fremragende Poster skulle hente fra fremmede
Lande de berømteste og ypperligste Folk, vi kunne faa, fører det til,
at vi næsten ingensinde ville faa indsigtsfulde og betydelige Folk af
vore egne, thi de kunne ikke komme frem. Det er da intet Under, at
Folket føler sig tilsidesat og ringeagtet. Men det er ufornuftigt og
uædelt, naar det lader den enkelte fremmede føie sin Uvilje, thi man
kan jo ikke fortænke ham i, at han soger at gore sin Lykke. Vist er
det, at vi med Rette kunne fordre, at den fremmede iblandt os viser
Varsomhed i sin Omgængelse, thi han maa være forbindtlig mod den
Kation, der har foretrukket ham for sine egne. Det er en utaalelig
Ligegyldighed, hvis han ikke gor sig Umage for at tale vort Sprog,
eller naar han omgiver sig med tyske Folk.

Pram undersøger Grunden til, at Uviljen mod Tyskerne i den senere Tid
var bleven saa stærk. Og han finder da. at Trykkefriheden har bidraget
meget dertil; efter at den var bleven givet, begyndte man lier hjemme
at. drage alt det, frem, man havde mod Tyskerne, og ligesaa gik det paa
den anden Side. En Kieler-Professor lod sig forlyde med, at det var
bedst, om det danske Sprog helt afskaffedes! (Og han var dog dansk
Undersaat.)

Saa er Sandheden da den, at hver kan være god for sig, og gensidig
skulle Tyskere og Danske ikke ringeagte hinanden. At Holstenerne kalde
sig tyske, kan ingen fortænke dem i. Men «naar Slesvig, som fra ældste
Tider af er dansk, et virkeligt Stykke af Danmark, nu ikke vil anse sig
som dansk, men lader, som det gor sig til af at være en Stump med af
Tyskland, saa er det Ret at anse de Daarer, der ytre saadant, som
Mennesker, der fornægte, at de stamme fra en ærværdig Familie og lyve
sig ind i en anden.» Og det kunne vi fordre, at naar Holstenere ere
satte paa Hædersposter, hvor de have Indflydelse paa Danerigets Vel og
Ve, de da opfylde deres Kald som dansk-norske og ej som
slesvigholstenske Mænd.

Dette var det sidste betydelige Indlæg i Tyskerstriden.59

P. A. Heiberg havde imidlertid anvendt den skarpeste Lud, navnlig ved
sin Komedie «Virtuosen», hvor han med Held gjorde de indvandrede
Tyskere latterlige. Striden dode hen, men den havde gjort sin Nytte;
den danske Nationalfølelse var bleven forstærket, og den tyske
Indflydelse blev noget mindre. —

Den stærkt bevægede Tid i 90erne har Abrahamson i fuldeste Maal levet
med i. Ligesom han med aarvaagent Blik var paa sin Post i Kampen for
det nationale, ligesom Folkets Glæde over den unge Kronprins gav Genlyd
i hans Hjerte, saaledes gik Frihedsbølgerne ogsaa højt i hans Sjæl. Det
lyder noget underligt, men er sikkert paalideligt nok, at han blev
overmaade glad, da Budskabet kom til Kobenhavn om, at Ludvig den lßdes
Hoved var faldet. Han kar da betragtet denne Begivenhed som en Nemesis
for Kongedømmets tidligere Forsyndelser i Frankrig og set den som en
nødvendig Gennemgang, for at en bedre Tid kunde oprinde. For øvrigt var
den almindelige Stemning i København dengang paa samme Side som
Abrahamson.

Det sidste Aarti af forrige Aarhundrede var paafaldende rigt paa
Tidsskrifter og Blade, og der var en almindelig Skrivelyst over Folk.
Oplysning var jo Tidens Losen. En stor Del af disse Skrifter vare nu
meget middelmaadige, og i det hele savnedes der i mærkelig-Grad et
højere aandeligt Blik; men der er ogsaa adskilligt, som i sin Tid har
virket gavnligt, om end det ikke gik hojt, og dertil horer meget af
det, som Abrahamson skrev. I Aaret 1796 begyndte et Ugeblad
«Borgervennen», som udgik i en lang Række Aar (til 1810). Pram var en
Hovedarbejder i det, men Abrahamson kar ogsaa skrevet mange Artikler
deri, som udmærke sig ved Jævnhed og Klarhed, og som omhandle saadanne
Ting, Folk kunde have godt af at lægge sig paa Sinde. Det er en ærlig
Fremstilling af Pligter, der ligge paa enhvers Vej; han indskærper Flid
og Tarvelighed, bekæmper Luxus og Forfængelighed; han fremhæver
Hjemmets Betydning og viser60

Vejen til at gere det hyggeligt og godt; han giver sunde Raad om
Børneopdragelse, Og da Manden selv levede, som han lærte, er der ingen
Tvivl om, at disse Afhandlinger have gjort deres Gavn.

Et videre Formaal havde Oprettelsen af «det skandinaviske
Literaturselskab», som Abrahamson deltog i sammen med Pram, Baggesen,
Nyerup og nogle andre, hvoriblandt særlig maa nævnes Jens Kragh Høst,
som egentlig var den, der havde undfanget Ideen om en literær
Sammenknytning mellem Danmark-Norge og Sverige. Ideen var smuk, og en
senere Tid har set den paa glædelig Maade virkeliggjort i Uere
Henseender, men dette første Forsøg kom slet ikke til at svare til det,
man havde tænkt sig. Medarbejdet fra svensk Side kom næsten ganske til
at mangle, og senere forbød endog den svenske Regering for en Tid al
Indførsel af danske Skrifter i Sverige. Det skandinaviske Formaal
mislykkedes saaledes, men iøvrigt havde Selskabet Ære af de
Tidsskrifter, det udgav.

I det første af disse Tidsskrifter, «Skandinavisk Museum», findes en
Afhandling, Abrahamson havde oplæst ved et af Selskabets Møder, og den
viser, hvor grundig en Tænker denne Mand var. Stykket kaldes: De store
Problemer. Han omtaler heri først saadanne Spørgsmaal, som man i
tidligere Tid brød sin Hjerne med, saasom Guldmageri, Perpetuum mobile,
Cirkelens Kvadratur og en Universal-Medicin. Alt, som Tiden er skredet
frem, har man imidlertid forladt slige ufrugtbare Spekulationer, og
andre, virkelig praktiske Opgaver ligge nu for, som kunne give
Menneskeforstanden nok at bestille. Abrahamson fremdrager nu liere af
disse for at vise, hvor vanskeligt det ofte er at træffe det rette.

Her er nu for det første Trykkefriheden. Man havde tidligere Censur,
men Oplysningen brød frem med Vælde, og Baandet brast, Friheden blev
givet. Men saa kom atter Misbrugen. Skal enhver frit have Lov til at
forlede Folk til Spot over Religionen, til glimrende, men barnagtig
Persiflage over Regeringens Handlinger, selv de61

bedste, eller til at lægge den sanselige Vellyst frem i letfærdige
Skildringer? Valget er saaledes mellem Censur, der bringer aandelig
Formørkelse, og den tøjlesløse Frihed. — Uer er Retsplejen. Vi leve i
ordnede Samfund, vi betale til dem for at blive beskyttede. Der er
Domstole, jeg kan ty til, naar jeg bliver krænket i min Ret, naar jeg
trænger til Beskyttelse, men jeg maa betale for det. Paa Spørgsmaalet,
om dette er billigt, maa der svares Nej. Den, der har Retten paa sin
Side, den. der vinder sin Sag, burde være fri for Omkostninger. Men paa
den anden Side lærer Erfaring, at Retssagerne da vilde mangfoldiggøres
i det uendelige; den stridslystne vil da ikke lade sig afskrække fra at
føre idelige Sager til Skræk for de fredelige Borgere. — Der er
Tvekampe, som forbydes af Loven, men alligevel vedvare og nvde en Slags
Hævd. Man indrømmer paa den ene Side, at det er utilstedeligt at tage
sig selv til Rette, og paa den anden Side paastaar man, at den fornødne
Respekt, navnlig blandt militære, vil tabe sig, naar man ikke i
paakommende Tilfælde kan hævde sin Ære ved Duel. Man mener, at da vilde
vedkommende synke ned til at anvende raaere Midler, saasom Stokkeprygl.
— Efter at have omtalt det vanskelige ved en korrekt Straf for
Barnemord, gaar Abrahamson over til at omtale Prostitutionen. Skal et
godt Politi udrydde dem, der drive denne? Det synes at maatte besvares
med et absolut Ja, at Vellystens Templer blive lukkede. «Tænker man sig
disse Steder, som de ere, da synes intet mere afgjort, end at i enhver
Ståt, der vil kaldes kultiveret, de burde være Formaal for den
strængeste Aar-vaagenhed, at endog despotisk Behandling kunde lier
synes tilladt mod Mennesker, der saa aabenbart sætte sig lien over
Religionens, Fornuftens, Statens udvortes Anstændigheds Love og
følgelig ikke fortjene lovlig Behandling. Sagen var da ikke
problematisk, dersom ikke Erfaringen lærte os en sørgelig Sandhed. 1 de
større Stæder, hvor Handel, Søfart, Universitet, Krigsbesætning,
Rigskollegier, Hoffet samle en Mængde af ugifte, ældre og yngre, Mænd62

paa ét Sted, dér, især naar Overdaadighed har naaet nogenlunde sin
Højde, lukkes aldrig saa snart den grove Vellysts Templer og forfølges
dens Præstinder, før Forførelse udbreder sig som en uimodstaaelig
Pestilens i Familierne og øver sine tusende Kunster mod Hædersmandens
Hustru og Døtre og Tyende og hælmer ikke, før alt, hvad der kan kaldes
Kvindedyd og Følelse for Kvindepligt, er udslettet. — Her kan intet
vælges, thi hvad man valgte, saa var det Fordærvelse.»

Ogsaa Regeringsformen stiller Abrahamson mellem Problemerne.
Enevoldsregering og Folkeregering, Monarki og Demokrati staa overfor
hinanden. Monarkiet har meget for sig. Kun her findes det hastige Raad
og Beslutningens hurtige Udførelse; Eneherskeren er i indenrigske Sager
ikke tvungen ved Familieforbindelser,, og han kan fremme det gode,
hindre det onde uden at frygte for at se sit Liv forsuret derved.
Ældgammel Vane gør, at Folk hellere adlyde Lovene, naar én er deres
Organ, end naar liere ere det. Men paa den anden Side kan en
Enevoldsregent være farlig. Han kan fristes til Despoti, til at gaa
efter Luner; han kan i et stort Samfund ikke selv kende Besked, men maa
erfare gennem andre, som han da bliver afhængig af. — En Folkeregering
har sine gode Sider. Den er i Almindelighed bedre underrettet, den maa
aflægge offentligt Regnskab for offentlige Penge, den tager mere efter
virkelig Duelighed. De regerende finde ikke deres Regning ved at styrte
Folket i Krig, da Landets ødelæggelse ogsaa rammer dem selv. Men det
mislige ved denne Regeringsform er, at den rige faar for meget at sige,
han køber Stemmer for Guld, Partier fremkomme, som se paa deres egen
Fordel, og enkelte svinge sig op. Enhver af de magthavende sætter sig
imod den Lov, der kunde indskrænke eller hindre ham i hans Hensigters
Opnaaelse, og derved forhindres mangen gavnlig Anordning. At Partiaand
aldrig kan bidrage synderlig til at gore en Ståt lykkelig, vil vel
heller ingen nægte. Der er saaledes meget at indvende for og imod paa
begge Sider, og mai kan63

ikke sige, at et tilstrækkeligt fyldestgørende Resultat er udfundet.

Til Slutning et lille Ord om Examiner og Opdragelse. Man kan ikke i et
Land kende alle Folks Dygtighed til Embeder, og besætte dem med
udygtige Mennesker er dog galt. Derved er man kommet ind paa Prover.
Men ofte svare disse ikke til Hensigten; det er Kundskaben, der prøves,
ikke Dueligheden, hvortil Kundskaben blot eiet Hjælpemiddel. Det er i
Grunden en Uskik, naar der læses for at faa en Examen, i Steden for at
man bør uddanne sig for at blive duelig. Hvad Opdragelse angaar, saa
bliver Spørgsmaalet: Hvad er bedst, enten at Bomene holdes i Hjemmet og
undervises dér, eller de sendes i Skole? I Hjemmet kunne Forældrene
stadig have dem under Øjne, og man kan afpasse Undervisningen efter
Børnenes forskellige Natur. Men i Skolen faa de paa den anden Side mere
af det Væsen, hvorved man kommer frem i Verden. Dér lære de ved
Omgangen med hverandre en hel Del Menneskekundskab, thi Ungdommen
forstiller sig sjældent, og denne Kundskab kan senere hen i Livet
vanskeligere erhverves. Den er et vigtigt Bidrag til Verdenskundskab.

Det er saaledes en Række Problemer, Abrahamson her har fremstillet, og
ingen vil kunne nægte, at de ere af stor Betydning og ere virkelige
Problemer. Endnu hundrede Aar efter hans Dage sætte de jo Menneskene i
den største Bevægelse og ere for en Del, hvad man kalder brændende
Spørgsmaal. Er da ingen Løsning af disse Problemer mulig? Herpaa svarer
Abrahamson, at Sædernes Forbedring er den eneste Løsning, det vil
altsaa med andre Ord sige, naar Menneskeslægten skrider frem i
Forædling, vil den ogsaa lære at linde det rette.

Fra Aaret 1790 til 1797 var der et Arbejde, som optog meget af
Abrahamsons Fritid; det var Udarbejdelsen af en ny Salmebog. Det. var
vel ikke ret mange Aar siden, at en saadan var bleven samlet og udgiven
(1778), men denne saakaldte Guldbergske Salmebog havde kun04

vundet liden Indgang; den passede hverken for dem, der holdt fast ved
den gamle lutherske Orthodoxi, eller for den nye Tids Oplysningsmænd.
De förste bleve helst ved den Kingoske Salmebog, de sidste forlangte
noget nyt, helst let fattelige, moralske Sange, hvilke navnlig den højt
ansete Bastholm gjorde sig til Talsmand for. Sjællands Biskop Balle
mente at maatte give efter for dette Forlangende, og saaledes blev der
1790 nedsat en Komission til at besørge »en Samling af aandelige Sange,
som kunde være fattelige for Almuen». Kommissionen bestod af Balle. Ove
Malling, Digteren E. Storm, Rahbek, Seminarieforstander Riber og
Abrahamson. Denne sidste havde imidlertid Hovedlæsset at trække, og han
gjorde det med vanlig Ufortrødenhed. I de syv Aar, Arbejdet stod paa,
samledes Medlemmerne i det mindste én Gang om Ugen en 3—4 Timer om
Aftenen, og Abrahamson forsømte aldrig at møde. Der var ogsaa nok at
gøre, thi det lidet, man beholdt af den gamle danske Salmeskat, blev
omændret, og ellers gældte det om at skafte nye Sange. Dem var der vel
ingen Mangel paa, men de skulde jo sigtes og afpasses. Balle skriver
herom: «Aldrig blev nogen Prøve tilsidelagt uden Bedømmelse, ikke en
eneste Sang antaget, som ej var bleven omarbejdet, atter prøvet og
atter bedømt. Hver Tanke blev lutret, hvert Ord vejet, hver Vending
anpasset og stemt til yndig Samklang med varm og hellig Andagt i
Hjertets Inderste.» At der er indbyrdes Samklang i disse Salmer kan
ikke nægtes, Tonen er temmelig ens i dem alle; men at den just er
yndig, har en senere Tid ikke fundet. Disse «Sange», som Balle kalder
dem, udmærke sig hverken ved kristelig Dybde eller digterisk Flugt, men
gaa temmelig lige hen ad Landevejen i en moralsk-kristelig Dragt.
Derfor, da Tiden i det nye Aarhundrede vendte sig og blev romantisk og
gammel-kristelig, kunde denne Salmebog ikke behage. Men nu, da den er
hjemfalden til Historiens Dom, maa den ogsaa betragtes historisk. Og
man maa da sige, at den er saa god, som man kunde vente den af en
Tidsalder, der kun65

med det ene Ben stod i Kristendommen. At synge om Pligterne er aldrig
faldet let for nogen; derfor maa man ikke undre sig over, at en stor
Del er rimet Prosa. Meningen var god nok, og eftersom Tiden da var, maa
man snarest skønne paa, at der dog var saa megen Kristendom i dem, som
der var. «Erfaring viser», siger Balle, «at sand Opbyggelse og Trost
derved forplantes, til velgrundet, forstandig Kristendoms des tryggere
Befæstning.» Og han tilføjer med Blikket paa sine Medarbejdere: «Disse
Mænd have været Redskaber i Forsynets Haand til at hævde Religionen mod
stormende Vantro.»

Abrahamson har, som sagt, en Hovedpart i dette Salmebogsarbejde, og at
han har taget det som en alvorlig Gerning, som han stod Gud og
Mennesker til Ansvar for, derom kan der ikke tvivles. Adskillige Salmer
ere enten omarbejdede af ham eller ligefrem hans Digtning, og nogle af
disse ere gaaede over i den endnu brugte saakaldte «Roskilde Konvents
Salmebog», et Vidnesbyrd om, at de i sin Tid have været almindelig
benyttede. Under Nr. 456 tindes saaledes en Salme, der fuldstændig er
af Abrahamson og begynder saaledes:

Min Gud, du kaldte mig' til Jesu Kristi Kige, hvor jeg ved Sandheds
Kraft fra Dyd til Dyd kan stige. Vel mig, jeg Kristen er, o Glæde for
min Sjæl! Pris være dig, min Gud, du gav mig dette Held.

Den angiver Tonen i hans aandelige Digtning, og den eida, som største
Delen af hans Digte, temmelig tor, uden synderlig Begejstring eller
Sving, men jævn og paalidelig. Han mente oprigtigt, hvad han sang.

Vi komme herved md paa Abrahamsons Forhold til Kristendommen. Et
alvorligt, dybt tænkende Menneske havde han altid været, og hans
Tilslutning til Klop-stocks religiøse Poesi vidner om, at han ikke i
sine yngreDage har holdt sig fjern fra Kristendom. Det var ogsaa paa
dette Felt, han som yngre Mand modtes med Tyge Rothe. Fra hans ældre
Aar have vi et Vidnesbyrd om ham af Biskop Balle, der var en fuldtud
paalidelig Mand. Han skriver om Abrahamson: «Han erkendte af ganske
Hjerte i Herren Kristo sin Forløser, sin Talsmand, af Gud beskikket til
Synderes Saliggørelse. Ved denne Tro holdt han fast i de mørke Dage, da
frækkeste Vantro syntes paa én Gang at have kuldkastet alt Haab. Nu
oplevede han og jeg dette rædsomme Tidspunkt i nøjeste indbyrdes
Samkvem. Jeg véd, hvad det kostede ham at forsmerte (o: bære taalmodig)
sin Kummer. Desuagtet blev Samvittighed, Overvejelse, Granskning,
Undersøgelse ingenlunde tilsidesat. Spørgsmaal fandt Sted, om det ikke
var mådeligst at lempe sig efter Tidens Aand. Nej! Den retskafne, den
ærlige Sandhedens Ven stod fast og ubevægelig. Kristus var ham det
skønneste Dydens Mønster, langt oploftet over Oldtidens mest glimrende
retfærdige. Dem kendte han, han ærede dem og ivrede for deres Frelse i
Steden for at fordømme dem. Men Kristus var ham alligevel umistelig, og
det var han i Særdeleshed som Forsoner.» Man sættes ved disse Ord
levende ind i hin Tids aandelige Kampe. Vantroens Aand var mægtig, og
faa vare de Kristne, som ikke bleve anfægtede af den; baade Balle og
Abrahamson bleve det, men rle holdt fast ved Troen. Havde denne sidste
maaske ikke den hele Kristendom fat, hvem vil i saadanne Tider gaa i
Rette med ham derfor? Hovedsagen havde lian grebet, og han slåp ikke
Taget i den.

Naar man betragter Abrahamsons Liv paa denne Tid, da han endnu var i
Besiddelse af sin fulde aandelige Kraft, kan man ikke noksom beundre
lians mageløse Arbejdsomhed. At være en nidkær Lærer ved to saa vigtige
Anstalter som Artilleri- og Kadetskolen, at være det flittigste Medlem
af Salmebogskommiteen, undertiden at holde Foredrag, stadig at levere
Artikler til Bladene, hvoraf mange vare Frugten af megen Læsning og
alvorlig67

Granskning, det kan kun faa gore ham efter. Og vi have dog ingenlunde
nævnet alt. For større Fuldstændigheds Skyld skulle vi kun anføre, at
han i Aarene 1794—95 var Medudgiver af «det nye danske
Krigsbibliothek», og at han undertiden skrev i Rahbeks Ugeblad
«Tilskueren» , i «Københavns lærde Efterretninger» samt i «Dansk
Lite-raturtidende». Det egentlige Selskabsliv havde han hverken Tid
eller Lyst til at deltage i, men han holdt nok af at samles i en mindre
Kreds af gode Venner. Mangen en Stund tilbragte han ogsaa i
Frimurerlogen , thi han var, som saa mange af Tidens bekendte Mænd
dengang, Medlem af dette Samfund.

V.

Da det nye Aarhundrede brød frem, var Abrahamson 56 Aar gammel. Slaget
paa Rheden afbrød den mer end SOaarige Fredshvile, Danmark havde nydt,
og var Indledning til de alvorlige Tider, der skulde oprinde.
Kærligheden til Fædrelandet blussede højt, da det mægtige Britanniens
Flaade lagde sig tæt uden for København for at tvinge Danmark efter sin
Vilje; én Følelse gennemstrømmede alle, man følte sig som Sønner af den
samme Moder. Tungt var det for Abrahamson, hvis Liv fornemmelig havde
været viet til Krigens Gerning, at han nu, da Kampen stod for Døren,
ikke kunde træde ind i Forsvarernes Række. Men han havde ikke
Legemskræfter dertil, og da han allerede forlængst var traadt ud af
aktiv Tjeneste, blev der heller ikke spurgt om ham; at han dog med
fuldeste Hjerte var aandeligt med, derom behøver man ikke at spørge.
Det gav sig ogsaa Udtryk i de Krigssange, han udgav, hvoriblandt én:
«Vi alle dig elske, livsalige Fred» blev en virkelig Folkesang. Og da
de faldne Helte fra 2den April Paaskedag bleve bragte til deres sidste
Hvilested paa Søetatens Kirkegaard, ledsagede af et Følge paa Tusinder,
da lod over den store Grav fra et Kor paahundrede Stemmer den bekendte
Afskedshilsen, digtet af Abrahamson:

Være Fred med eder alle, dem vi saa' i Kampen falde! Hver saa uforsagt
og glad stred for Konge, Land og Stad. I det rædselsfulde Møde kækt I
stode, faldt og døde.

Østerhavets Bolger bare overmægtig Fj endeskare, myndig os vor Uven bød
vælge mellem Haan og JJød. Da, da gik I ham i Møde, stode, strede,
faldt og (lode!

Være Fred med eder alle! Vi jer ej tilbagekalde, græde ej ved eders
Grav, hvor den er i Jord og Hav. Men med Tak og Pris og Hæder broderlig
vi mindes eder.

.Ta med Takkesang vi møde, thi det var for os, I «lode. Tak for eders
Heltemod! Tak for hver en Draabe Blod! Tak, 1 dyrekøbte Sjæle! Evigt er
jert Eftermæle.

Det var et smukt og værdigt Udtryk for Folkets Følelser, og Kronprinsen
hædrede Abrahamson herfor ved at skænke ham en Gulddaase. Abrahamson
havde ogsaa skrevet en Prolog med Sange til en Festforestilling i
Theatret i den Anledning, men den blev paa Grund af indtrufne
Omstændigheder ikke opfort. Derimod var hans ypperlige Sang: «Vi alle
dig elske, livsalige Fred!» gentagne Gange bleven sungen i Theatret i
de nærmeste Dage førend Kampen. Det var den bekendte Skuespiller
Knudsen, der foredrog den sammen med Falsens: «Til Vaaben! se Fjenderne
komme», og han gjorde det med saadan Kraft og Varme, at «han
gennemrystede og gennemrislede Folk,69

saa at Begejstring- for Fædrelandet sprang dem ud af alle Porer».

Det var en Hæderstid for Danmark, men tungere Dage kom med Overfaldet
1807 og den derefter følgende lange Krig. Det blev en Smertens Skaal at
tømme for en Mand som Abrahamson med en saa levende
Fædrelandskærlighed, men han forskaanedes for at se den sørgelige
Udgang, Tabet af Norge.

1 den halve Snes Aar, Abrahamson levede ind i dette Aarhundrede, syntes
lians Arbejdskraft kun lidet svækket. 1 al Fald i det længste af denne
Tid saa' man endnu jævnlig Artikler af ham i Bladene. Størst Interesse
har lians Recension af -Øhlenschlægers «nordiske Digte», hvormed en ny
Æra i den danske Literatur begyndte. Han, som i sin Tid havde hilset
Evalds opgaaencle Digterstjerne fyrretyve Aar tidligere, skulde
saaledes endnu hilse den nye Tids store Digter. Han glædede sig i det
hele over disse ungdomsfriske, sprudlende, storslaaede Poesier, men
havde dog adskilligt at indvende; det var ikke for intet, at han
egentlig tilhørte en foregaaende Periode. I «Thors Rejse til Jotunheim»
kunde han ikke linde Smag i den naive Behandlingsmaade, men vilde
hellere have det, i travesterende Manér. Ogsaa «Baldur hin gode» var
ham ikke rigtig til Pas; den var vidt forskellig fra Evalds «Balders
Død», som var Abrahamson saa kær. Øhlenschlæger har taget Mythen om
Balder af Edda, Evald derimod sin at Saxo; Øhlenschlæger har behandlet
den iilosofisk-sym-bolsk, Evald historisk, og denne Behandlingsmaade
fandt Abrahamson rimeligst. For øvrigt fremhæver han den Modsigelse,
der ligger i, at skøndt Hel ikke fordrer, at Jætterne skulde græde for
Balder, bliver Loke, som var af Jætteslægt, dog Skyld i Balders Død,
fordi lian ikke vil græde for ham. «Hakon Jarl» tiltalte Abrahamson
langt mere. Men i det hele anker denne over de hyppige Germanismer,
hvori Øhlenschlæger gjorde sig skyldig. Den unge Digter siger i et
Gensvar herpaa: «At Veteranen Abrahamson, eier saa grundig kender vor
gamle Literatur70

og dens Tunge, skulde liave mærket, at mit Sprog i det hele taget
smagte af Kilden og af Kærnen — det havde jeg haabet. Det danske og det
tydske Sprog ere begge Søstre af én Moder og have uddannet sig efter én
Analogi. Skulde vi bortkaste alt, hvad vi i de senere Tider have taget
af det tyske, da maatte vi bortkaste to Trediedele af det nvere Sprog.-
Forøvrigt forsikrer -Øhlenschlæger ham om sin »mest ubetingede
Højagtelse og Velvilje», men siger lidt spydigt om lians Kos, at det er
«en Oldingros, saa vederkvægende med al sin Indskrænkning som en lunken
Solstraale i den sene Host».

Abrahamsens Kærlighed til det nordiske var forbundet med en stor
Interesse for alt, hvad der stammede fra Oldtiden. Allerede mange Aar
tidligere havde han engang skrevet: «Jeg giver Dem Lov til at le ad
mig, saa meget som Dem lyster, Oldsager er nu engang min Kæphest, og
den giver mig saa megen Fornøjelse, at jeg gerne undte hele Verden det
samme Rytteri. Alt som Barn har ingen prægtig Bygning interesseret mig
halvt saa meget som en gammel Ruin eller en blot Stenhob efter en
gammel Bygning, og at klavre omkring paa dem var mig ti Gange mere
behageligt end at hoppe om paa den dejligste Eng, Det er Aarsagen,
hvorfor jeg ærgrer mig saa meget, naar jeg ser, at Oldsager hædres
ikke, som jeg ønskede, det maatte ske.» Denne levende Interesse satte
endnu paa hans gamle Dage en god Frugt. Hans Ven, Professor Rasmus
Nyerup, fattede Ideen til, at der burde oprettes et Musæum for nordiske
Oldsager, og han fandt den varmeste Tilslutning hos Abrahamson. 1 en
Afhandling herom omtaler Nyerup dennes «patriotiske Nidkærhed f'or vore
Oldsager og hans fortræffelige antikvariske Arbejder, som hjemle ham
Ret til den højeste Plads blandt vore nordiske Oldgranskere». 1 Aaret
1807 blev der oprettet en kongelig Kommission til Bevaring af Oldsager
i Danmark og Norge, i hvilken Abrahamson havde Plads og virkede med
Iver. Naar Nyerup nævner hans antikvariske Arbejder, maa derved tænkes
dels paa nogle71

Afhandlinger om Mythologi, dels paa Oversættelser af islandske Sagaer
og endelig paa hans Forklaring af Runeindskrifter. Han er en af de
første her i Danmark, der har bragt Studiet af Runer frem.

I nær Forbindelse med dette Arbejde, som angaar Danmarks graa Oldtid,
staar et andet, som henhører til dets Middelalder. Det er Kæmpeviserne,
som saa tidligt havde tiltrukket Abrahamson, og som han sammen med
Nyerup og Rahbek samlede. De udkom i 5 Dele (1812—14) med Melodier. Vel
kunde denne Udgave ikke fyldestgøre i Tidens Løb, eftersom Granskningen
gik dybere, men derfor er den alligevel et fortjenstfuldt Arbejde for
sin Tid. Atter i aandelig Forbindelse hermed staar noget, der angaar
Danmarks Literatur i nyere Tid. Nyerup og Rahbek udgav nemlig «Bidrag
til den danske Digtekunsts Historie», og Abrahamson meddelte kritiske
Bemærkninger hertil, som baade vidne om hans Kendskab til Sagen og hans
gode Dømmekraft. Naar han blandt andet heri siger, at de danske Digtere
for Evald (med Undtagelse af Ambrosius Stub) nærmest maa betegnes som
ikke synderlig andet end Rimere med en dræbende Snaksomhed, da vil
enhver, der kender noget til denne «Poesi», give ham Ret heri,
naturligvis naar man ser bort fra den aandelige Digtning og indrømmer
nogle spredte Undtagelser af verdslige Digte.

Det var dog ikke blot den danske Literatur, Abrahamson stedse gerne
syslede med og elskede, det var ogsaa Sproget. I mange Aar var han jo
Lærer i Modersmaalet, en grundig og samvittighedsfuld Lærer, og derved
skaffede han sig i Tidens Lob et nøje Kendskab til det. Hvad dets
Retskrivning angaar, har han oftere udtalt sig om den. Det var ham en
Pine, at denne var saa vaklende, og at Folk tog sig det saa let. Han
vilde have Retskrivningen tydelig fastsat og ensartet, et Ønske, der jo
saa langt fra er gaaet i Opfyldelse, at den tvært imod nu er mere
vilkaarlig end nogensinde. Han holdt ikke af, at det dobbelte a skulde
betegne aa, da det undertiden72

giver Anledning til Fejltagelser; heller ikke yndede han det svenske å,
da Krøllen over dette ved hurtig Skrivning enten let glemmes eller
bliver til en Klat; men han ønskede et nyt Bogstav derfor, omtrent som
to a'er liættede ind i hinanden. Han vilde udelukke Tvelydene saaledes,
som det nu er bleven almindeligt, f. Ex. ikke oi, men øj. Hvad selve
Sproget angaar, da vilde Abrahamson have det renset, saa vidt muligt,
for fremmede Ord, og han forsøgte stundom at danne nye, hvad der jo er
en vanskelig Sag. Den danske Grammatik beskæftigede ham i høj Grad. Han
begyndte med Omarbejdelser af ældre og endte med at udarbejde en
selvstændig dansk Sproglære til Brug for Tyskere. Det er en stor Bog
paa omtrent 800 Sider, Frugten af mange Aars flittige Granskning og
Dvelser, og den fik af Kendere Ros for at være en meget god og særdeles
brugbar Bog. Det var Abraham-solis Afskeds-Værk. Han læste dets sidste
Korrektur paa Sottesengen, og den Dag, han døde, udkom det. Denne Bog
blev saaledes et Vidnedsbyrd om hans utrættelige Flid til det sidste.

For øvrigt har han ogsaa oversat forskellige Skrifter baade fra Dansk
til Tysk og omvendt, deriblandt kunne vi nævne Mallings: «Store og gode
Handlinger» og den tyske Digter Gleims: «Halladat eller den røde Bog»,
som udkom i hans sidste Leveaar. Man vil saaledes se, at det er en
betydelig Række Skrifter og Afhandlinger, der ere udgaaede fra
Abrahamsons Pen, uden at der dog er noget enkelt af dem, der har været
særlig epokegørende.

Kaste vi nu ved Enden af Abrahamsons lange Forfatterbane et Blik
tilbage paa denne, da fremgaar af alt, hvad vi have fremstillet,
følgende: Som Digter indtager han kun en beskeden Plads. Han manglede
Fantasi og skabende Ævne, vistnok ogsaa Sans for Naturen. Hans Digte
ere i Almindelighed tørre, med Datidens Higen efter at prædike Dyd
eller med en ikke rigtig naturlig Pathos, men enkelte ere meget gode;
foruden dem vi tidligere have omtalt, kan endnu nævnes Digtet «Signe»,
som en Tid73

lang horte blandt de populæreste Sange, og Drikkevisen: «Kn tungsindig,
melankolisk Mand». Som prosaisk Forfatter udmærker Abrahamson sig ved
Klarhed og Paalidelighed, stundom ogsaa ved en vis Humor, men langt
hyppigere ved en skarp Satire. Han gaar lige los paa Sagen, og gælder
det en Kamp, slaar lian dristig til; ofte er han dog for langtrukken.
Hans Formaal var altid at gavne, og der er ingen Spørgsmaal om, at han
har gavnet sit Folk meget ved sine Skrifter.

I Aaret 1799 var Abrahamson bleven Inspektor ved Landkadet-Akademiet,
hvormed var forbundet fri Bolig. Da der ikke horte andre Pligter til
denne Bestilling end at have Tilsyn med Bygningen og Arbejder paa
denne, var det en let Sag for ham. 1 1806 blev lian fritaget for at
være Lærer ved Artilleriskolen, hvor hans yngste Son blev hans
Efterfølger; 1810 blev han paa samme Maade ogsaa fritaget for at
undervise Kadetterne, begge Gange af kongelig Naade uden Ansøgning og
med Bibeholdelse af sine Indtægter. 1809 blev han Ridder af Dannebrog.

Abrahamson var en udmærket Lærer for de unge. Vel var han meget
alvorlig og holdt strængt over Disciplin , men han var tillige upartisk
og retfærdig. Eleverne havde stor Tillid til ham og Agtelse for ham, ja
end mere, de elskede ham; han var aldrig barsk eller haard imod dem,
men derimod frygtede de nok hans satiriske Bemærkninger. Han betragtede
Kadetterne paa en Maade som sine Born og kunde ikke lide, at andre i
hans Nærværelse skændte paa dem. Hvor stor Respekt ogsaa Abrahamsons.
Foresatte havde for ham, fremgaar blandt andet deraf, at Direktoren for
Akademiet aldrig indlod sig paa at skænde paa Kadetterne, naar han var
til Stede; eller var han i Færd med det, og Abrahamson i det, samme kom
til, horte han strax op dermed. At Abrahamsons Lærergerning bar gode
Frugter, er der Vidnesbyrd nok om. Saaledes skriver Biskop Balle: «Jeg
forstaar vel ikke at domme herom; men dette véd jeg dog,74

at saare mange af Krigshærens høje Anførere takke vor Abrahamson for
det Lvs, som mere end én Gang opklarede deres Fremskridt paa Ærens
Bane. Og hvad der især fryder min Aand som evangelisk Kristendoms gamle
Tjener: Jeg véd, at hans Lærlinge stedse ere vedblevne at være Gud og
Kongen tro; de have ikke taget Del i Raadslut.ninger med de ugudelige,
ej heller satte de sig i Spotternes Sæde. Deres Tænkemaade vandt dem
god Tiltro overalt, deres Forhold forhvervede dem Hengivenhed og
Højagtelse. — Maaske han ved Barskhed havde indjaget Skræk? Intet
mindre! Villighed og Lune og Morsomhed besjælede hans Omgængelse. Tvang
og Forstillelse var altid bortfjernet fra Selskab med ham, og i hans
Hus dannede han ved kærlig Paamindelse, i vennehuld Samtale, sine
Krigere til Religion, og Dyd.»

Abrahamson indskrænkede sig saaledes ikke til den blotte almindelige
Timeundervisning men han søgte i det hele, naar Lejlighed bød sig. at
paavirke de unge. Engang holdt han et Foredrag for Kadetterne, for
hvilket han underhaanden blev anklaget hos Kong Frederik den 6te,
rimeligvis fordi man fandt det for frisindet. Kongen lod ham da kalde
og sagde til ham, at han var anklaget for dette Foredrag. Abrahamson,
som vidste, hvorfor lian var kaldet, tog da Foredraget frem og bad om
Tilladelse til at maatte læse det for Hans Majestæt. Den lik han, og
saa læste han det op. Da han var færdig, takkede Kongen ham f'or det og
bad ham blive ved med at holde saadanne Foredrag. Det er et lille Træk,
der karakteriserer saa vel Abrahamson som den brave Konge.

Fra den offentlige Gerning vende vi os sluttelig til Hjemmet. Det havde
været rimeligt, næsten undskyldeligt, at en Mand, der var optagen af
saa mange og saa forskellige Hverv, kun kunde være lidet for sin
nærmeste Kreds; men dette var ingenlunde Tilfældet, tvært imod var
Abrahamson ogsaa en Hjemmets Mand. Han levede lykkeligt med sin
utrættelig arbejdsomme Hustru og forstod at agte hendes Frihed. Da han
var glad ved Ludvig X\Ts

Død, iførte hun sig Sørgedragt; de forskellige Anskuelser skilte dem
ikke i Virkeligheden. Abrahamson synes at have været den, der var mest
for Børnene og for andre, der til forskellige Tider opholdt sig i
Huset. Hver Middag fra 2 til 4 læste han højt for dem alle, og lians
Samtaler vare baade interessante og vækkende. Det berettes, at «mange
af de unge Piger, som vare i hans Hus, ofte senere sagde, at de aldrig
nogensinde havde været saa glade som dér.» De daglige Oplæsninger
bestod i æsthetiske Bøger, oldnordiske Sagaer, stundom noget af Plutark
eller af gode Rejsebeskrivelser. Idelig spurgte Abrahamson Børnene ud,
naar han troede, at der forekom Ord, som de ikke forstode. Fra ganske
smaa af bleve disse saaledes vænnede til at tænke og til at klare sig
Begreberne. Han spurgte dem ofte: «Hvorfor gjorde du det eller det?»
eller: «Hvorfor tror du, at jeg gjorde det?» Egentlige Læretimer havde
han selv ikke Tid til at give sine Børn, men paa denne Maade blev han
alligevel deres vigtigste Lærer. Hertil kom, at der gik en alvorlig
religiøs Aand gennem alt. Det var saadanne Indtryk fra Barndommens
Dage, der senere bragte den eneste Datter til at, skrive: «Blandt alle
Forhold sætter jeg Husfaderens højest. Han kan med saa lidet uden fra
gore lykkelig og være lykkelig, naar han er, som han bør være, naar
hans Hjerte med Sandhed hænger ved sin Familie.»

«Abrahamsons Kaar vare stedse indskrænkede, men hans Tarvelighed var
lige saa stor som hans Uegennyttighed og Virksomhed. Endnu hos Oldingen
sporedes ungdommelig Varme for det sande, skønne og gode. Det
tilsyneladende strænge i hans Udvortes var parret med en selskabelig
Munterhed, der ogsaa for de yngres Kreds gjorde hans Omgang kær.»
Saaledes blev der vidnet om ham efter hans Bortgang i et af de
offentlige Blade. Og Balle siger, at hans Kaar «ej sjælden kun vare til
smal Nødtørftighed; dog hørtes han aldrig klage over Mangel. Nøjsomhed
var ham tækkelig, men tit og ofte udøste hans76

goddædige Haand Velgerninger over Evne til Armods Lindring.»

Saaledes levede Abrahamson i sin Familie og i en Kreds af Venner. Til
disse hørte først og' fremmest Tyge Rothes, saa længe de levede. Efter
at han 1792 havde solgt Tybjerggaard til en Søn, flyttede han til
København, og hver Søndag kom Abrahamson med Børnene til dem, men baade
Tyge Rothe og hans ædle Hustru døde 1795. Til de nærmeste Omgangsvenner
hørte dernæst Nyerup og Rahbek, med hvem han havde saa mange fælles
Interesser; de vare begge betydeligt yngre end Abrahamson. Rahbek
siger, at han skyldte sine alvorligste Tanker Omgangen med denne. Andre
Venner vare: Digteren Schack Staffeldt, Skuespiller Schwarz,
Seminarieforstander Riber, Biskop Balle; ogsaa de senere bekendte
Forfatterinder Thomasine Bautzen (senere Fru Gyllemborg) og Louise
Hegermann-Lindencrone stode i Forbindelse med Huset. — En Vennekreds i
videre Forstand havde Abrahamson dels iblandt Frimurerne, hvor han
indtog en høj Grad, dels i Drejers Klub. Dér var han en velkendt
Skikkelse med sit alvorlige Ansigt og sin gammeldags Artilleriuniform
med Foret paa Skøderne vendt ud ad. «Hvo der har set denne Mand»,
skriver N. M. Petersen, «vil aldrig glemme det Indtryk, han gjorde ved
sit Ydre.» Der var noget vist tarveligt republikansk ved hans hele
Fremtræden, saa at den sande Lighedsfølelse syntes at have vundet
Skikkelse i ham.

Det mærkedes paa alle Abrahamsons Børn, at de vare udgaaede af et godt
Hjem, og begavede vare de alle. To af Sønnerne bleve Officerer. Den
ældste, Frederik, var af et melankolsk Sind og døde som Kommandant i
Rendsburg. Den anden, Josef Nicolai Benjamin, gjorde sig bekendt ved
sit Arbejde for at indføre den saakaldte indbyrdes Undervisning her i
Landet. Han var en fremragende dygtig Mand, hvad han navnlig fik
Lejlighed til at vise, da den militære Højskole blev grundlagt 1830 i
Stedet for den tidligere Artilleriskole. Han var i flere'- T

Aar Undervisningsdirektør for denne, og skøndt lian ved sin Ilterhed
kom i Opposition mod mange, har han dog faaet det Vidnesbyrd, at han
var ualmindelig energisk, og at det væsenlig er ham, det skyldes, at
denne Højskole blev saa fortræffelig en Anstalt, saa at «han har et
stedsevarende Krav paa Armeens Taknemmelighed». Han var Oberstløjtnant
og gik saa over til at blive Generalkrigskommissær for Danmark. Lignede
han Faderen i Dvg-

tighed, lignede han ham just ikke i Ydmyghed; han var forfængelig, og
da gamle Abrahamson mærkede det, brændte han et Diplom, der viste, at
han var af Adel, og som lian kun som et Kuriosum havde gemt i en gammel
Kasse, der blev brugt til Skammel. Han vilde ikke, at Sønnen skulde
have Adelsnykker, men denne naaede dog siden at blive dansk adlet og
Kammerherre.

Den mellemste af Sønnerne Ludvig August havde

en ganske anden Løbebane. I en Alder af sex Aar blev han smittet af
Digteren Schack Staffeldt, der i Abraham-sons Hus pludselig var bleven
angreben af Tyfus. Med Nød og næppe kom Drengen sig, men blev svagelig
for hele Livet. Først i sit 14de Aar kunde han begynde at nyde rigtig
Undervisning, kom siden i Kobberstikkerlære, men forlod den og naaede,
da han var 19 Aar gammel, at blive Student. Han var overordentlig
begavet, havde Anläig for Tegning, Musik og Digtning og besad et
spillende Vid. Dertil kom et smukt Ansigt med store brune Øjne og
omfattet af et dunkelt krøllet Haar. Sværmerisk og let var han,
tilbøjelig til Extravagance. De unge Piger yndede ham meget for hans
Skønhed og behagelige Underholdning. Engang havde han gjort Bekendtskab
med en norsk Skibsfører og dennes to Døtre, som vare paa et kort Ophold
i København. Da Skibet lettede Anker for at sejle hjem, havde Ludvig
Abrahamson med Pigebørnenes Vidende skjult sig i Kahytten og kom først
for Dagen, da de vare ude til Søs. Skibskaptejnen morede sig herover,
og Ludvig fulgte saaledes paa denne improviserede Kejse med til Bergen.
Under hans Ophold dér78

blev en bekendt Person begravet, som havde krænket tiere af dem, der
vare Ludvig Abrahamson kære. Han blandede sig da i Ligfølget, og da
Præsten havde forrettet Jords-paakastelsen, traadte han uden videre hen
til Graven, kastede en Kose ned i den og sagde: «Denne er fra * *, og i
hendes Navn tilgiver jeg dig.» Derpaa forsvandt han fra det forbavsede
Følge. Kort efter fulgte han med Kaptejnen tilbage til København.

Imidlertid udviklede en Brystsvaghed sig mere øg-mere høs det unge
Menneske, og han saa' med Tungsind frem mod den tidlige Grav. 1803
læste man i «Tilskueren» følgende Suk af ham, med Overskrift: Phtisis
(Tæring):

Jeg skal dø! 1 Ungdoms Alder

skal jeg do, skal mejes bort!

Tidlig tavse Grav mig kalder,

den har Ro — men ak, saa kold, saa sort !

Ingen Sang ham lyder,

intet Foraar fryder

ham, som dækkes først af sorten Muld; aldrig han i Østen skuer Solens
Guld.

Aaret efter tog han juridisk Examen og rejste saa til Vestindien for om
muligt at redde Livet i det varme Klima. Paa Rejsen forte han Dagbog,
og nogle Stykker af denne have Interesse, fordi de kaste Lys over hans
Forhold til Faderen. Paa Højden af Lissabon sidder han og skriver om
Indtrykkene fra en stjerneklar Nat. «0! saa mange (Stjerner) mindede
mig om henfarne Tider. Dér glimrede den stolte Orion i sin fulde Glans
med sit skinnende Bælte. Det var mig, som stod min blide, inderlig gode
Fader ved min Side og pegede derop; og det •Øjeblik fra min tidlige
Barndom, da lian lærte mig at kende dette Stjernebillede, stod levende
for min Sjæl.» Nytaarsaften mindes han tidligere Nytaar saftener i
Hjemmet: «Naar saa Aftenen kom, — hvor skyndte vi os, trængte os ind
til den kærlige Fader og udsøgte os dér ønsker for den kommende Morgen,
Aarets første Dag. Venlig79

roste lian Valget eller rettede det blidt.» En Gang optegner han en
Samtale med Kaptejnen. Denne siger: «Deres Fader saa1 vist ugerne, at
De rejste?» Ludvig: «0, naar De vidste, hvor inderlig han elsker sine
Born, hvor kærlig han mindes enhver af os, naar vi ere fraværende! —
Ved Bordet eller ved vore smaa Familiesamlinger ser han med sorgende
Blik hen, hvor jeg sad. «Der sad Ludvig,» siger han, og alle tie,
indtil én bryder Tavsheden med: hvor mon han nu er? og Taarer glinse i
alles øjne. Og de skulde ikke være i min Tanke, saa længe der er Liv i
mig?» — — Kaptejnen omtaler Faderen og siger: «Og da I)e var roet ud
til Skibet, stod han og talede paa Toldboden med mig, og jeg saa'
Taarer i hans Ojne.» Ludvig: «Men jeg da — jeg, som lidt efter lidt
forsvandt for lians Blik, og jeg sad ene, som forladt af den hele
Verden. Længe vinkede han med Hatten, og Vinden legede med hans
ærværdige graa Lokker. Bråt vendte han sig, og jeg saa' ham aftørre den
bitre Afskeds-taare. — Kaptejn! den bedste Mand fældte Taarer, og De
tror, sligt kan udslettes ved Uger?» Saadan var Faderen og saadan var
Sønnen.

Saa kom Ludvig til St Croix, men om end Klimaet for en Stund hemmede
Sygdommens Gang, følte han sig dog ingenlunde vel dér. Han beskriver
sin Tilstand som en Stilstand, og Menneskene dér «havde Vellevned til
Gud og lo ad alt, som kaldtes Foleise». Da -Oen blev tagen af
Englænderne under Krigen, blev Forbindelsen med Danmark kun sjælden.
Ludvig døde paa en Rejse i Nordamerika 1810. Da Efterretningen herom
naaede hjem, var Abrahamson saa svag, at Moderen ikke nænnede at,
bringe ham Sørgebudskabet, og forst længe efter lik han det tilfældig
at vide af en fremmed. Det var et haardt Slag for den aldrende Mand;
Hustruen fandt ham i stum Smerte hensunken i Lænestolen. Han elskede
denne Søn saa højt. Engang havde han skrevet, at han var knyttet til
ham med mere end Slægtskabets Baand.

Vi have nævnet Sønnerne, men foruden dem var der80

den eneste Datter Signe, senere gift med Havnekontroller Læssøe. Hun
var, ligesom de, vel begavet og blev i lioj Grad aandelig udviklet
under Faderens Yinger. Hendes Liv, indvortes rigt og ejendommeligt, er
for nogle Aar siden skildret med Varme og Forstaaelse, saa her skal der
ikke dvæles derved. Hun hører med til den Kreds af Mænd og Kvinder, der
smykkede Fædrelandet i den første Halvdel af dette Aarhundrede. Hun
døde 1870 i en Alder af 89 Aar.

Men vi vende tilbage til Abrahamson. I Aaret 1803 blev han svg og følte
sig Døden nær; da skrev han:

Et. Samlingssted jeg véd for alle gode, jeg Dødens Fjed da horer vel
til Mode.

Livet var godt, var yndefuldt, men jeg det frejdigt forlader, thi jeg
modtages hist saa huldt af en mig elskende Fader.

Men han levede endnu over ni Aar efter den Tid og vir-kede længe med
vanlig Kraft, Omtrent fra 1810 gik det stærkt nedad med ham, og
tilsidst var han bunden til sin Lænestol eller Seng. Balle skriver
herom: «Næppe mægtede han at røre Haand eller Fod. Alligevel
sysselsatte sig hans Sjæl med uafladelig Forbedring af liere, tilforn
begyndte Udarbejdelser.» Han bevarede Aands-kraften til det sidste, og
den 22de September 1812 sov han rolig hen, 68 Aar gammel. Hans Hustru
overlevede ham i mange Aar og døde først 1830.

Abrahamsons Jordefærd var en sand Sorgens Dag i København. Sjældent
saa's et saa anseligt Følge som ved denne Lejlighed; det føltes af
alle, at en af Fædrelandets bedste Sønner var gaaet bort. Følget bestod
af 160 Par, deriblandt Ordensbrødrene fra Frimurerlogen, Krigere,
Videnskabsmænd og Borgere. Toget aabnedes af Land kadet-korpset og
Artillerikadetterne. Fra hans Bolig paa81

Akademiet bevægede det sig langsomt ud til Assistens Kirkegaard. Her
blev en Sang af Rahbek afsungen, hvori det hedder:

Fred med den, livem, tung af Alder, mæt af Dage, Herren kalder, der ved
fredelige Grav lagde møjsom Vandrestav. Evighedens Fred omsmile trætte
Vandrers sidste Hvile.

Fred med hvo utrættet Livet har til stiftet Gavn hengivet; Gud og Konge
og sit Land hver dets Stund indvied han. Gaa i Fred, trofaste Tjener,
gaa ril Lønnen, du fortjener.

Herefter talede Biskop Balle varmt og hjerteligt over ham. Med
Kanonskud og Salver endtes Højtiden.

I Frimurerlogen talede en af Brodrene de sande Ord: «Han stod som et
nyttigt Frugttræ i Havens Afkrog uden at blive om flyttet, ja stundom
endog uden at blive bemærket, men hvert Aar bærende sin Frugt.» Meel
Rette mindedes der om, at han glemte sig selv og levede kun for andre.
Og en senere Forfatter har rigtig skrevet om ham: «Hørte han ikke til
Tidens ypperste eller til de genialeste Forfattere, saa horte han til
dem, der altid ere deres Grundsætninger tro. Han levede med Uegennytte
for Fædrelandet mere end for sig selv. Faa af Samtiden have forladt
Verden meel et hæderligere Navn end Abrahamson.»

Ja, dette Navn var kært for enhver Dansk. Men da omtrent en
Menneskealder var henfaren over hans Grav, da levede Navnet saa at sige
op igen i en af Danmarks ædleste Sønner, Abrahamsons Dattersøn, Føreren
fra den første slesvigske Krig, Oberst W. H. F. A. Læssøe. Han havde
taget i Arv efter Bedstefaderen den urokkelige Kærlighed til
Fædrelandet, det kække Mod og Udholdenhed i Kampen. Faa Slesvigs Grund
nær ved den Plet, hvor82

Abrahamson havde set Lyset, udaandede hans Ætling i Kampen for Danmarks
gamle Grænseland.

Men paa Skamlingsbanken, hvorfra Dansken nu vemodigt kaster -Øjet ud
over det foreløbig tabte Land, staar en Mindestøtte, mærket af Fjendens
Vold. Den bærer Navnene paa trofaste Slesvigere, der stred og led for
Danmark, og blandt dem staar Navnet: Werner Abrahamso n.

Nogle Træk til Abrahamsens Karakteristik ere velvillig meddelte af
dennes Dattersøn Pastor V. Læssøe.Ludvig Tieck.

Et Omrids af hans Levnedsløb.I.

Johan Ludvig Tieck blev fodt i Berlin den 31te Maj 1773, fire Uger
efter sin Ven og Frænde, vor Landsmand Henrik Steffens. Hans Fader var
en jævn Borgermand, Rebslager i en af Smaagaderne, men dog en Mand ikke
uden Dannelse og med Sans for Poesi. Moderen var en stille, from Natur.
Der var foruden Ludvig to Born, Sofie og Friedrich, der begge siden
erhvervede sig et Navn, den første som Forfatterinde, den anden som
Billedhugger. Allerede i sit fjerde Aar lærte Ludvig at læse af sin
Moder, og snart begyndte han at studere i Bibelen og Salmebogen, der
vare hende saa kære; Naboer og Frænder rystede ofte betænkeligt paa
Hovedet, naar de saa' den lille Fyr sidde paa Skammelen, fordybet i
disse Boger. Men snart udvidede hans Læsekreds sig. Goethes «Götz von
Berlichingen» fængslede ham ganske; han troede, at det var fuldstændig
paalidelig Historie, hvad Digteren i den havde fremstillet. — Efter
först at have gaaet i et Par Smaaskoler kom han i sit niende Aar i det
Friedrich-Werderske Gymnasium. Her udmærkede han sig snart ikke alene
ved sine Spilopper, men ogsaa ved sin mageløse Hukommelse. En af
Lærerne gjorde sig en Morskab af at skrive mange Tal paa den store
Tavle, og efter at have betragtet dem lidt kunde Ludvig med Ryggen
vendt mod Tavlen fremsige dem uden Fejl. Da han en Dag havde udfort
dette til særdeles Tilfredshed, lod Læreren ham træde frem midt i
Klassen, og alle de andre Elever maatte tre Gange bukke for ham. Det
var den første Hyldest, han mødte paa sin Bane.86

Allerede fra Ludvig Tiecks tidlige Barndom øvede Skuespil en
uimodstaaelig Tiltrækning paa liarn, først Dukketheatrene, siden det
rigtige Theater, og da Drengen var fuld af Liv og Bevægelighed, lik han
snart indrettet sig et Theater hjemme, hvor hans Søskende vare hans
beredvillige Hjælpere. Saa opførte de Scener af Götz eller noget,
Ludvig selv digtede, og de drev det med stor Iver og Ufortrødenhed,
helst i det skjulte; om Tilskuere brød de sig ikke. En Gang mente de at
have fundet et udmærket Sted til deres Theaterøvelser; Ludvig havde
været i Petri Kirke og der lagt Mærke til en Krog af Koret, hvor ingen
sad, men hvor man kunde være ganske ubemærket. Næste Søndag listede de
tre Børn sig stille ind i Kirken og fandt hen til Pladsen: deres
Paraply, der skulde tjene dem i Stedet for Kulisser, slog de op, og
medens de i det fjerne hørte Præstens Stemme fra Prædikestolen,
begyndte de at opføre Schillers «Koverne», hver med sin Rolle. Snart
var Ludvig ganske revet hen og uden at tænke paa det, deklamerede han:
«0 Mennesker, Mennesker! hykleriske Krokodilleyngel!» Ordene rungede
igennem Kirken, saa at Børnene bleve saa bange, som om de skulde synke
i Jorden. Skyndsomst fo'r de ud af Kirken gennem en Bagdør, der var tæt
ved dem, angste for at blive forfulgte, styrtede hjem og skjulte sig
der. Men da en halv Times Tid efter en gammel Husven kom fra Kirke og
med betænkelig Hovedrysten fortalte, hvorledes Prædikenen var bleven
afbrudt ved besynderlige Toner, og mente, at det kunde ikke hænge
rigtig sammen, da gottede Børnene sig over den Spøg, især da det aldrig
blev opdaget.

Hver Skilling Ludvig kunde faa, blev brugt til at gaa paa Komedie for,
og snart begyndte han saa smaat at digte. Men en betydningsfuld
Begivenhed var det for ham, da han en Dag lik fat i Shakespeares
«Hamlet». Han var vant til at sluge alle de underholdende Bøger, lian
kunde faa, Lejebibliotheket havde snart intet mere at byde ham, men
endnu havde han ikke gjort Bekendtskabmed den store engelske Digter,
hvis Navn han ellers ofte havde hort. Hos en Ven havde lian nu faaet
«Hamlet», og saa utaalmodig var han, at han paa ingen Maade kunde
vente, til han kom hjem, med at læse den. Det var en mørk Aften om
Efteraaret, en fin og tæt Regn faldt. Han traadte hen til en mat
Gadelygte for dog at læse Fortegnelsen over Personerne. Strax
fængsledes han i højeste Grad. Den natlige Scene, hvormed «Hamlet»
begynder, Vagternes første Taler, Aanden, der aabenbarer sig, alt dette
fyldte ham baade med Gru og Henrykkelse. Han følte intet til Vind og
Regn, han saa' og hørte kun Hamlet; han læste og læste og holdt först
op ved Døds-marschen i Slutningen. Da vaagnede han som af en Drøm;
gennemblødt, isnende kold saa' han nu, at han ikke var i Helsingør. Men
i denne Time havde han haft et Besøg af Aand, der havde talt til ham,
hvis Magt han havde fornummet. Og fra den Stund af blev den store
Shakespeare hans Løsen; alt hvad li a n havde skrevet, samlede Ludvig
sammen fra Venner, fra Boghandlere, hvor han kunde komme over det.

Men næst efter Shakespeare blev vor Holberg og den spanske Cervantes
hans Yndlingsdigtere. Thi han havde ikke blot Sans for den storslaaede
Skildring af Menneskets Lidenskaber, men ogsaa for det komiske.

Han var endnu Skolediscipel, men rigtignok af en usædvanlig Slags. En
Vrimmel af Billeder, af fantaserede Lidenskaber og Stemninger bevægede
sig i ham. Han oversatte Odysseen i Hydende Vers: hk han Stileopgaver,
saa leverede han ikke tørre Afhandlinger, men skrev Fortællinger og lod
sin Fantasi have frit Lob. Det kunde ikke fejle, at dette unge Menneske
maatte vække store Forventninger; en Kreds af livlige Kammerater
samlede sig om ham. Det gærede og brusede i ham, voldsomme
Sindsbevægelser trængte sig tit ind paa ham. Han havde fattet Beundring
og Kærlighed til et ungt Menneske, som derimod ikke brod sig 0111 ham,
men var kold og afsluttet. Dette tog Tieck sig saa nær, at han pønsede
paa at tage88

sig selv af Dage; i Fortvivlelse slog lian sine Ruder itu og var ganske
ude af sig selv.

Intet Sted fik saadan Betydning for Ludvig Tieck som det Reichardtske
Hus. Reichardt var en bekendt Musiker og Komponist, en livlig Mand, der
forstod at fore an og gaa i Spidsen, en stor Beundrer af Goethe. Han
boede den Tid i Berlin, hvor han var Dirigent for Orkestret ved den
italienske Opera, Alle Slags livlige Hoveder vare i Berøring med ham,
hans Hus var et rigtigt Kunstnerhus, hvor der blev opfort Skuespil,
baade Komedier og Ridderstykker, ja man bandt endog an med Shakespeare.
Her kom Tieck og blev snart fuldstændig hjemme. Ingen kunde være mere
paa sin Plads et saadant Sted end han. Her viste det sig nu tydeligt,
at han var i Besiddelse af et, ualmindeligt Talent som Skuespiller,
hvortil hans smukke Ydre saa godt passede; lian var slank, Ansigtet
kønt og overordentlig bevægeligt. Og med hvilken Begejstring levede han
sig ikke ind i sine Roller; han glemte alt og var ganske den Person,
han forestillede. Det var lykkelige Dage for det unge Menneske, der
endnu gik paa Gymnasiet, Fru Reichardt havde unge livlige Søstre, der
spillede med, og en af dem øvede en særlig Tiltrækning paa Tieck. Hun
blev siden hans Hustru.

Men denne Herlighed varede ikke længe. Reichardt, der var kommet i ilde
Ry hos den preussiske Regering som Tilhænger af den franske Revolution,
drog 1792 fra Berlin til et Landsted i Giebichenstein ved Halle, som
han nylig havde købt. Dermed opløste hele den selskabelige Kreds sig;
Reichardts unge Svigerinde, Amalie Alberti, der nu var bleven Tiecks
Forlovede, flyttede til sin Familie i Hamburg.

Reichardts Hus havde gjort Tieck til Skuespiller, Gymnasiet, som han
endnu gik i (til sit 19de Aar), gjorde ham til Forfatter. Paa en Maade
havde han alt længe været det; han havde skrevet baade Digte og
Skuespil, men endnu kun for sig selv og Venner. En af Lærerne ved
Gymnasiets øverste Klasse, Rambach, der selv varSkønaand, men drev
Forfattervirksomheden fabrikmæssigt, idet han leverede Underholdning
for det store Publikum efter hvad der faldt i dets Smag, havde faaet
Tanke om, at Tieck kunde blive ham en nyttig Medarbejder, og at han
kunde drage Fordel af ham. Rambach skrev med forbavsende Færdighed
Romaner, Tragedier og Roverhistorier, men det gik ikke rask nok, naar
han skulde være ene om det. Altsaa fik Tieck det Hverv, som det
attenaarige unge Menneske gerne gik ind paa, at udfore Fortællinger
efter Rambachs Ideer. Med sin levende Indbildningskraft var han endnu
langt bedre i Stand dertil end Læreren, og nu udgik en Strøm af
saadanne Skrifter, f. Ex. en Samling af Skurkehistorier med lidt
Sandhed og megen Digtning, «Jernmasken», en gyselig Roman,
«Spøgelsehistorier», hemmelige Fortællinger om Frimurere o. s. v. En
bekendt Forfatter (Haym) siger herom: «Børn, som af deres Forældre
blive forledte til at tigge og bedrage, unge Mennesker, som af voksne
blive forførte til sanselige Udsvævelser, ere ikke i en værre Skole end
den Yngling, hvis Lære]- gør ham til medskyldig i sine literære Synder.
Paa en i Sandhed skurkeagtig Maade blev den attenaarige Primaner
berøvet sin literære Uskyldighed, blev bedraget for Følelsen af
Forfatterkaldets Værdighed og Helligheden af den poetiske Genius'
første Rørelser.» Skøndt Udtrykkene ere for stærke, er der dog en
Sandhed deri.

Samtidig med dette nedbrydende Fabrikarbejde fandt Tieck dog Lejlighed
til selvstændige Digtninger, som senere udkom, deriblandt navnlig
«Abdallah», en østerlandsk Fortælling.

At blive Skuespiller, hvortil Ludvig havde saa ualmindelige Gaver, stod
for ham som det ønskeligste Maal, men da Faderen i saa Tilfælde tilsvor
ham sin Forbandelse, opgav han det, og i Aaret 1792 drog han da som
Student til Universitetet i Halle. Noget bestemt Embedsstudium vilde
han dog ikke indlade sig paa; han horte Forelæsninger over Æsthetik og
Arkæologi. Mest hengav han sig dog til Strejfener i Omegnen, helst i90

Ensomhed, hvor han kunde omgaas sine egne sværmeriske Fantasier.

En betænkelig Side ved hans Udvikling, der nær kunde have ført ham i
Afgrunden, kom især her i Halle frem. Allerede tidlig havde han lidt af
«Skygger, der bredte sig over hans Sind», som han selv har kaldt det.
Han var tilbøjelig til at gruble over alting; dette førte ham ind i
Tungsindighedens Verden, ja paa Fortvivlelsens Grænser, naar han kom
til at tvivle om alt. Til andre Tider viste fantastiske Billeder sig
f'or ham, rigtige Hallucinationer. Allerede i Gymnasietiden gik lian
undertiden om Natten omkring i de mest øde Egne i Berlins Udkanter
eller satte sig ind paa en Kirkegaard, hvor han i mørke Drømme kunde
tilbringe hele Timer, til han stivnede af Kulde. Han har om Natten
kaldt paa Djævelen, at han skulde vise sig for ham, om han var til. Det
fantastiske unge Menneske med den fine Legemsbygning, hvis Hjerne var i
en stadig Overspænding, og som, omtumlet af Tvivl, manglede
Holdepunktet for sin Tilværelse, havde ikke mange Skridt til Vanviddet.

1 Halle havde han en Gang faaet fat i en Spøgelseroman; den vilde han
læse op for et Par af sine Venner. Han begyndte Kl. 4 om Eftermiddagen
og var saa betagen af den, at han ikke var at formaa til at holde op,
men læste i ét Træk, til han var færdig Kl. 2 om Natten. Det var mere
end hans Nerver kunde udholde. Da han var kommen i Seng fik han Syner;
han saa' Afgrunde aabne sig, Kæmpeskikkelser kom frem fra Loft og Vægge
og strakte Armene imod ham. Han styrtede ind til Kammeraterne,
raabende: «Jeg bliver rasende!» og sank afmægtig om. De lagde ham paa
en Seng. Da han kom til sig selv, forekom det ham, at han allerede var
død; naar han med den ene Haand berørte den anden, var det ham som en
fremmed Haand. Fra den Tid frygtede han selv for Vanvid.

Dog ogsaa lyse Timer havde han. I Sommertiden gjorde han en Fodtur til
Harzen. Det var St. Hansdag;

i det dejlige Sommervejr gik han gennem Landsbyerne, alle Vegne
fejredes St. Hansfest, Piger og Karle bandt ham spøgefuldt med
Blomsterkranse. Han overnattede i en Kro, men da det dér gik saa
livligt til, at han ingen Ko kunde finde, gik han før Daggry videre.
Alt som han vandrede, stod Solen op, bleg og blyfarvet, indhyllet i
Taage. Men paa én Gang spredtes denne, Solen straalede ham i
Morgenrodens Glans vidunderligt i Møde og forgyldte alt paa den vide
Slette. Aldrig havde han oplevet et saadant Øjeblik. Han blev ekstatisk
betaget; det var som om et Slør var revet bort fra hans indre
Tilværelse, som om disse Straaler skinnede lige ind i lians Hjerte,
Himmel og Jord syntes ham forklarede, ja det var ham, som traadte Gud
selv til ham , og han skuede hans Aasyn. En underlig Vished havde
pludselig afløst al hans Tvivl, en Følelse af Guds Kærlighed; lian var
paa én Gang gennemtrængt af Salighed og Smerte. Han brast i Graad og
længe flød hans Taarer.

Om Middagen naaede han atter en Kro. En vild Larm lød ham i Møde. En
Sværm Studenter fra Halle havde lejret sig dér, og deres Anfører var en
Person, som Tieck kendte, men gruede for. Det var en Student Wiesel,

et Menneske med en dæmonisk Karakter, der øvede en slet Indflydelse paa
andre, der, selv udsvævende, lærte sine Kammerater Udsvævelser, og paa
Mefistofeles' Vis paastod, at i Lidenskabernes Tilfredsstillelse
aabenbarer sig den Guddomskraft, der er i Mennesket. Naar han havde
forført andre og bragt dem til Fortvivlelse, lo han dem kun ud. 1
saadant Selskab befandt Tieck sig altsaa pludselig. Det var som at
stige fra Forklarelsens Bjerg ned i Dalen, hvor Verdens Elendighed og
Synd traadte, ham i Møde. Men denne dæmoniske Skikkelse foresvævede ham
siden i tiere af hans Digterværker.

Kun kort var lians Ophold i Halle, hvor han ikke fandt sig
tilfredsstillet. Allerede i Efteraaret drog han til den mere elegante
og videnskabelige Højskole i Göttingen, hvor det raa Studenterliv ikke
saa godt kunde trives.Her fordybede lian sig snart i Studiet af sin
kære Shakespeare, hvortil han fandt gode Kilder paa Bibliotheker og
lier digtede han selv.

Tiecks kæreste Ven i Berlin hed Waekenroder. Det var en blod, beskeden
Yngling, der i trofast Kærlighed fra Skoletiden af støttede sig til den
mere livlige, kække Tieck, ubetinget saa' op til ham, levede kun for
ham, var ham taknemlig for alt. Med inderlig Smerte vare de blevne
skilte fra hinanden, da Tieck forlod Berlin og Waekenroder endnu gik
paa Gymnasiet. Dennes Fader var en fornem Embedsmand, der vilde, at
Sønnen skulde studere Retsvidenskab, men Wackenroders Hu stod kun til
Kunst, navnlig Musik og Poesi. I Adskillelsen havde de stadig skrevet
til hinanden; nu skulde Waekenroder studere i Erlangen, men Vennerne
mødtes i Berlin og gjorde i Sommertiden en dejlig Fodrejse sammen, paa
hvilken Nürnberg med sine mange Minder fra Middelalderen gjorde mest
Indtryk paa dem. Efter et kort Ophold i Erlangen fulgtes de begge til
Göttingen.

Medens Tieck her en Aften sad fordybet i Shakespeares «Macbeth»,
ventende sin Ven Waekenroder hjem, hændte sig en af de besynderlige
Begivenheder, som hans Liv var saa rigt paa. Han læste just om Macbeths
Mord, og hvorledes Hævneren banker paa Slottets Port. Da bankede det i
det samme paa Porten. Han tænkte strax: det er Waekenroder, og ærgerlig
over Forstyrrelsen raaber lian: «Kom ind!» En kold Luftstrøm trængte
med det samme ind i Stuen, og han følte en isnende Haand glide hen over
sit Ansigt. Fuld af Forfærdelse fo'r han op. Ved hans Side stod en
rynket gammel Kærling, der betragtede ham med stikkende Ojne og
mumlende strakte den ene Haand imod ham. Var det en af Macbeths Hexe?
Fuld af Angst raabte lian: «Hvem er I?» Ja det var en Tiggerske, der
havde fundet Porten aaben og ubemærket var traadt ind for at tigge.

Endnu paa en anden Maade skulde Shakespeare komme ham i Møde, men
uhyggeligere. De to Venner93

gjorde en Dag en Udflugt fra Gøttingen. Da de gik igennem Gaderne i
Brunsvig, saa1 Tieck i et Vindue en meget skøn ung Pige. Hun syntes at
hilse ham som en Bekendt. Nysgerrig gik Tieck ind i Huset og op ad
Trapperne; den unge Pige kom ham i Møde. «Det er godt, at De kommer»,
sagde hun smilende, «jeg har længe ventet Dem! Jeg kommer strax
tilbage, jeg vil kun tage min Stads paa!» Tieck ventede forbavset og
vidste ikke, hvad han skulde tænke. Lidt efter kom hun igen, omvundet
med Halm-flætninger og Blomster: hun smilede: «Her er jeg! Og nu
afsted! mine Slægtninge forfølge mig!» Hun var vanvittig: hendes
Bevogtere kom strax og greb hende. Men var det ikke «Ofelia» i «Hamlet»
, der her havde mødt Tieck?

1 Aaret 1794 vendte han tilbage til Berlin. De Par Aar, han havde været
borte, havde betydelig modnet ham. At han kun vilde leve for Kunsten
stod aldeles klart for ham. I de halvtredie Aar, han havde været
fraværende, havde han mest studeret Historie og Kunst, særlig
Dramatikerne fra Dronning Elisabeths Periode. Nu var Tiden kommen, da
han vilde træde frem som selvstændig Digter.

1 Berlin flyttede han ikke ind i Fædrenehjemmet. For bedre at, være sin
egen Herre, lejede han en Sommerbolig udenfor en af Portene; Søsteren,
der altid inderlig-havde sluttet sig til ham og delte hans aandelige
Interesser, boede hos ham. Et muntert og poetisk Liv førte han nu her,
omgivet af en livlig Vennekreds, til hvilken bl. a. horte hans Broder
Friedrich, Wackenroder og en ung Mand, Bernhar di, der skøndt kun fire
Aar ældre, havde været Tiecks Lærer, et vittigt og kritisk Menneske,
der flk en betydelig Indflydelse paa den unge Digter. Her kunde han nu
under de gunstigste Forhold digte og sværme.

I Berlin herskede endnu dengang den saakaldte «Oplysning». De
betydeligste og mest ansete Mænd i Staden vare opvoksede i Frederik den
2dens Tid og tilhørte den. Det var pligttro og nøjagtige Folk, der med

Kraft arbejdede i deres forskellige Kald, Mænd, der gerne vilde give
deres Bidrag til at forædle og opdrage deres Medmennesker ved en god
Moral. Den «sunde Fornuft» var deres Ledestjerne. Man søgte et vist
Maal af det almen-forstaaelige, der skulde meddeles Folket og
lyksaliggøre det. Men idet det skulde passe for alle, blev det kun —
Middelmaadighed. Det er det, som Øhlenschlæger en halv Snes Aar efter
med Vittighed parodierede i St. Hansaften Spil, hvor han lader
Poppegojen deklamere til Ære for den «ædle Middelmaadighed»

«Hvis du vil høste Livets Frugt, fla gaa kuu Middelvejen smukt! Den
Sætning mig saa vel behager, at ej engang jeg Vers undtager!»

Denne fornuftige Middelmaadighed herskede baade i Kirke, Videnskab og
Digtning. Men den er en f'odt Modstander af alt højere.

At dette endnu fandt Sted i Aaret 1794 var for saa vidt mærkeligt, som
Tyskland jo allerede længe havde glimret ved geniale Mænd som Kant,
Lessing, Herder og de to største Digteraander Goethe og Schiller,
foruden en hel Del af anden Rang. Men det gik saa, at den, der nærmest
var slaaet igennem, var Lessing, og hans ædruelig skarpe Domme, hans
Forstandighed havde man vel opfattet, men hans Dybder havde kun faa
loddet i. Goethes Digte beundrede man vel for deres ydre Skønhed, men
de stærke, lidenskabelige Følelser, som han malede, virkede frastødende
paa nøgterne Folk, og dette, at han dristig sprang over de gamle
Former, var dem en Forargelse.

Imidlertid havde der i Berlin begyndt at danne sigen lille Samling af
anderledes tænkende, og nogle aandfulde Kvinder udgjorde Midtpunktet i
den. Först Rahel Levin, Datter af en rig Juveler; hun «besad et
gennemtrængende Blik, dyb Sandhedserkendelse og Kraft til at udtale

Meninger med hensynslos Skarphed»x). En glimrende Kreds samledes i
hendes rige Hus, hvor hun herskede ved sin Begavelse. Dernæst var der
Fru Veit, Datter af Bankieren Mendelssohn, en mandig Karakter, og
endelig Henriette Herz, gift en med Læge, mindre original end de andre,
men en dygtig og flittig Natur, der hurtig forstod at tilegne sig alt,
derfor meget kundskabsrig. Betegnende nok vare de alle af jødisk
Herkomst. Her var Goethe Stjernen over alle Stjerner, og til denne
Kreds fik Tieck nu Adgang. Her gjorde han da blandt andet Bekendtskab
med Friedrich Schlegel, der, skøndt ganske ung endnu, allerede havde
vundet Berømmelse ved et Værk om den græske og romerske Literatur, og
med Schleiermacher, som dengang var Præst ved Charitékirken, begge
Modstandere af «Oplysningen» og begejstrede for Poesi og Kunst. At den
unge Digter herved kom under en fremad sporende Paavirkning er let at
forstaa; især øvede Friedrich Schlegel en stærk Indflydelse paa ham.
Denne var en underlig Blanding af de mest modsatte Egenskaber og
allerede derved tiltrækkende for Tieck. Naar Schlegel i Vennekredsen
frit gav sig hen, kunde han udvikle megen Elskværdighed, især ved den
aabenhjertige Maade, hvorpaa han ikke lagde Skjul paa sine egne
Svagheder, der slet ikke vare smaa, men forøvrigt besad han forbavsende
Kundskaber og var fuld af aandrige Indfald.

Tieck kom imidlertid ogsaa i Berøring med Mænd af den gamle Skole og
fik mærkeligt nok saare meget at gore med den Mand, der var «den
egentlige Repræsentant for det upoetiske, Filisternes Goliat, den mest
afgjorte. Antipode af den nye goetheske Digtning», Boghandleren og
Forfatteren Nicolai, Udgiver af «Allg. deutsche Bibliothek» i 106 Bind
og af andre Skrifter. Man maatte tilstaa, at det var en Mand af en
kraftig Karakter, som

Hun blev siden gift med den bekendte Statsmand og Forfatter Varnhagen
v. Ense.ingenlunde manglede Dygtighed og tillige nød stor Anseelse. c
Hans literære Stilling tjente hans Boghandel, og den støttede igen hans
literære Virksomhed.» Han var ligesom «Oplysningens Husvært», og en
Flok Skribenter stod i hans Sold, rede til at følge hans Vink og sætte
hans Planer i Værk.

Nicolai havde lovet at tage nogle Skrifter af Tieck paa sit Forlag, og
denne gik da hen til ham. Da han kom derind, fandt han den gamle Mand
sammen med sin Søn, der ogsaa var Boghandler, og Bernhardi i fuld Færd
med at opføre en Scene af Schillers Don Carlos. Saa ivrigt dreves
Skuespillet dengang i private Kredse: den samme Theaterlyst var paa hin
Tid i København. Tieck vandt strax den formaaende Mands Velvilje ved
sin beskedne Fremtræden. Nicolai, som snart mærkede hans ypperlige
Ævner, havde Arbejde nok for ham, og det trængte den unge Digter til
for at leve. 1 flere Aar havde den bekendte Æventyrdigter Musæus
leveret Fortællinger under Titlen «Strudsfjer» til Nicolai; efter
Musæus' Død vare de blevne fortsatte af en anden, og nu overdrog
Forlæggeren dette Arbejde til Tieck. De skulde i «Oplysningens» Smag
være underholdende og belærende, og det maatte navnlig gerne være
satirisk-moralske Æventyr. For at faa Ideer til dem fik Tieck hele
Samlinger af ældre franske Anekdoter og Fortællinger hjem med sig, og
han gav sig nu til Arbejdet, men blev snart inderlig ked af det. Det
var langt nemmere og mere tiltalende at digte paa fri Haand end
møjsommeligt at plukke ud af disse gamle Sager, og han begyndte
saaledes snart at levere originale Arbejder, der gjorde Lykke baade hos
den gamle Nicolai og Publikum. Fra Aarene 1795—98 udgik 16 forskellige
Fortællinger i «Strudsfjerene»; hans Søster hjalp til ved nogle af dem.
Ved Siden af dette lik Tieck dog ogsaa Tid til andre Arbejder, saasom
«Peter Leberecht, en Historie uden Æven tyrligheder», og «William
Loveli, en tungsindig Historie». Denne sidste fremstiller et ungt
Menneske, fuldt af Sværmeri, hvem Faderen sender97

paa Rejser; i Paris falder han i Hænderne paa en udlært Forførerske, og
hans begejstrede Ungdomsdrømme forvandle sig under hendes Paavirkning
til en liul Sanseligheds-filosofi. Han lever nu kun for at nyde, kommer
til Rom og forstyrrer dér en ung, uskyldig Piges Livslykke. Bestandig
dybere synker han, bliver Tigger, falsk Spiller, kommer mellem en
Roverbande. En djævelsk gammel Mand, hvem han er kommen til at se op
til, har bibragt ham den Lære, at Verden kun er et Skyggespil uden
Virkelighed, og paa en saadan nihilistisk Baggrund er det da intet
Under, at et forspildt Liv maa fremkomme. Imidlertid bliver Loveli træt
og mæt af hele Verden og gor pludselig den Vending, at lian «vil
genoprette, hvad lian har -forbrudt mod Menneskene ved Omhu for
Blomster og Træer». Dog faar hans Liv ikke denne besynderlige Ende:
pludselig fremstaar en Hævner over en af hans tidligere Forbrydelser og
skyder ham ihjel. — En «tungsindig Historie» i Sandhed, som med mange
smukke Enkeltheder dog viste, at dens Forfatter var uklar og manglede
dybere Holdning. Hans Moral i Bogen er denne: «Kun den kan være
lykkelig, der ikke nærer for store Forventninger til Livet, men er
beskeden i sine Fordringer til det og til sig selv. Jeg bekender mig
hermed til den store, meget foragtede Klasse af de middelmaadige. I at
være maadeholden, i at resignere ligger Lykken.» Det var dog ikke den
rette Hengivelse, som Tieck lier havde gjort sig til Talsmand for.

Men en anden Art af Forfattervirksomhed fortes han nu ind paa, der laa
ganske anderledes for ham, og hvor lian skulde hoste bedre Lavrbær. Han
begyndte at bearbejde og omdigte gamle Folkesagn og Æventyr. Med sin
umaadelige Fantasi og sin Forkærlighed foldet vidunderlige var han
særlig skikket dertil. Det var dog ikke let at trænge igennem med denne
Slags Digtning, thi intet laa hin Oplysningstid fjernere end Æventyr,
der for den kun vare taabelig Ammestuesnak; man vilde jo forstaa alt og
forklare alt, Og nu kom98

disse gamle Sager frem i ny Skikkelse. De fremstille jo gerne,
hvorledes Hjælp og Redning kommer gaadefuldt fra ubevidste
Naturkræfter, medens Menneskenes kloge og selvtilfredse Handlinger
netop komme til kort eller volde Forstyrrelse. De bleve derfor Slag i
Ansigtet paa den nøgterne Forstandsoplvsning, og Tieck forstod med Lune
at uddele disse Slag og skaanede ikke. Blandt de mest bekendte af hans
Digtninger fra denne Tid ere: «Ridder Blaaskæg, et Ammestueæventyr i 4
Akter», «den blonde Ekbert» «Skjoldborgernes mærkværdige Krønike» og
«den bestøvlede Kat»2). Mere og mere drog han til Felts mod
Spidsborgerne, især i de to sidste, og mod deres højt priste
Skuespildigtere Iffland og Kotzebue med deres rørende Stykker med
nyttige Filistere, omme Fædre og uskyldigt Landliv som Toppunktet af al
Lykke.

Men hvorledes kunde det gaa med Tiecks Samarbejde med Nicolai, der ikke
var blot lians Forlægger, men tillige paa en Maade hans Beskytter? Ja,
det gik forbavsende længe godt, og det kom væsenlig deraf, at Tieck
selv i lang Tid var saa uklar, at han leverede meget, der faldt i
«Filisternes» Smag. Men ved de sidste Bøger rev det ud. Nu viste det
sig tydeligt, at den unge Digter angreb og spottede det, der var
Nicolai saa kært, og Samarbejdet, der havde varet Uere Aar, endte med
en Retssag-mellem ham og Nicolais Søn, som uden videre udgav «Samlede
Skrifter af Ludvig Tieck» uden dennes Vidende

I denne opfandt Tieck først Udtrykket «Skov-Ensomhed». En Fugl synger:

"Waldeinsamkeit, die mich erfreut, so morgen wie hent in ew'ger Zeit,
o, wie mich erfreut Waldeinsamkeit.»

Tiecks Werke 1837, 1, 366.

2) 1 denne leger han fuldstændig med Illusionen; Tilskuerne blandes ind
i Stykket, de kritisere, ja omtale Stykket selv i Stykket. Som bekendt
har J. L. Heiberg efterlignet det.og Vilje, ja med Nævnelse af lians
Navn, som hidtil havde været skjult1). Men det var en besynderlig
Skæbnens Ironi, at «Oplysningens Fader» i Berlin selv havde indfort
Ludvig Tieck, «Romantikens Fader»!

Vennen Wackenroder, der meel hele sit varme Sind levede for Kunst og
Musik, udgav 1797 «Hjerteudgydelser af en kunstelskende Klosterbroder»,
et Skrift, som er gennemtrængt af hans høje Begejstring for Kunsten,
særlig den middelalderlige2). Men lian var Jurist og maatte efter
Faderens Vilje ikke være andet, og ved denne Spaltning trykkedes den
poetiske unge Mand saa haardt, at han sygnede hen og døde Aaret efter,
kun 25 Aar gammel. Dette Tab ramte Tieck haardt. Han rejste ham et
Minde i Fortællingen «Franz Sternbalds Vandringer» , hvori han videre
udførte den afdøde Vens Tanker over Kunsten. Han fremstiller heri en
Discipel af Albrecht Dürer. der drager ud i Verden, til Leyden,
Strasburg, liom, overalt for at lære Tidens store Kunstværker at kende.
Her havde Tieck da Lejlighed til at fremstille sine Anskuelser og dvæle
paa Grænsen af den ham saa kære Middelalder. Øhlenschlægers
Kunsttragedie «Corregio» er ikke upaavirket af denne Bog. Trods meget
skønt, især i Begyndelsen, hvor Kunstnerlivet i Nürnberg skildres, er
der dog med Rette indvendt mod den, at den har altfor stor Lighed med
Goethes «Wilhelm Meister» i sit hele Anlæg, og at Tieck her, saa lidt
som ellers, forstod at fastholde den historiske Iklædning, men derimod
henfaldt i en vis belærende Tone, hvor hans egen Personlighed ståk for
meget igennem. Goethe syntes ikke om Bogen3);

Nicolai d. y. tabte Processen og døde snart efter. 2) Tieck har nogen
Del i denne Bog, og navnlig skal han have tilføjet Skildringen af en
ung Kunstners Overgang til Katholi-cismen, foranlediget ved det
Indtryk, den katholske Gudstjeneste gjorde paa ham. Ct. Brandes, d.
rom. Skole, s. 180. a) G-oethe sagde om den: s Man burde hellere kalde
den musikalske Vandringer» paa Grund af de mange musikalske
Fornemmelser og Stemninger i den.»

det syntes ham taabeligt at udraabe Fromheden som det sande Grundlag
for Kunsten, hvilket Tieck havde gjort i Lighed med Wackenroder, og
hele Retningen gav han øgenavnet: at sternbaldisere1).

Tiecks Sester Sofie var bleven forlovet meel Bernhard i, der stadig
optraadte som Forfatter, men for en ikke liden Del med laante Fjer.
Dels skrev hans Forlovede noget af det, der udgik under hans Navn, dels
var han meget ugenert med at benytte Tiecks Arbejder, ja denne overlod
ham endog et Drama: «den forkerte Verden»2), som var bleven modtaget
med Kulde, da han i en Vennekreds oplæste det, med den Ytring, at han
maatte gore med det, livad han vilde, og Bernhardi optog det da, uden
Tiecks Navn, i en Samling Fortællinger og Skildringer, som han i de Aar
udgav under Navnet: Bambocciaderne.

Medens Tieck i liere Aar havde været Ven med Fr. Schlegel, gjorde han
først i Aarene 1797 og 98 nærmere Bekendtskab med hans ligesaa berømte
ældre Broder Aug. Wilhelm. Med betydelige Kundskaber i de gamle og de
nyere Sprog forbandt denne et kritisk og genialt Blik for Kunst og
Digtning og et udmærket Talent til at fremstille alt i en fuldendt
Form. Han havde bidraget meget til at gore Goethe kendt og rigtig
vurderet ved sine Anmeldelser af forskellige af hans Værker (navnlig i
den jenaiske Literaturtidende). Vittig og altid slagfærdig, men ogsaa
med stor Selvfølelse, var han en Verdensmand og en Damernes Yndling. W.
Schlegel var en Kender og Beundrer af Shakespeare og havde begyndt en
Oversættelse af hans Dramaer. Dette var en Tilknytning til Tieck, der
havde bearbejdet noget af Shakespeare; og da Schlegel

Af samme Grund faldt «Corregio» saa lidt i Goethes Smag, hvilket gav
Anledning til den kølige Modtagelse, som Øhlenschlæger lik hos Digter
fyrsten i Weimar, da han vendte hjem fra Italien.

2) I dette opføres der i Skuespillet Skuespil, og deri atter Skuespil,
altsaa mere end i Shakespeares Hamlet og Skærsommer-natsdrøm.101

först havde faaet Oje for den unge Digter, anmeldte han paa en rosende
Maade liere af hans nylig udkomne Værker, baade i Jenaer Tidende og i
det nye Tidsskrift, han udgav: Athenæum. Da W.Schlegel 1798 kom til
Berlin, gjorde han Tiecks personlige Bekendtskab og sluttede sig ganske
til Kredsen om ham, og der udviklede sig et paa begge Sider
frugtbringende Forhold.

Aaret efter stiftede Tieck et nyt, betydningsfuldt Venskab, nemlig med
Henrik Steffens, der under et tiereaarigt Ophold i Tyskland havde gjort
Bekendtskab med Tiecks Skrifter og følt sig saaledes tiltalt af dem, at
Iran ønskede at komme i personligt Forhold til ham, og dette skete, da
Steffens i Aaret 1799 kom til Berlin. Vel var hans Ophold der kun
ganske kort, men dog nok til, at de to, Naturfilosoffen og Digteren,
gensidig følte sig meget tiltrukne al' hinanden, og der grundlagdes et
Venskab, der fortsattes gennem li ele Livet.

Imidlertid var en betydelig Forandring foregaaet i Tiecks Tilværelse,
idet han 1798 havde ægtet sin Forlovede, Amalie Alberti. Hertil
knyttede sig en besynderlig Begivenhed af den Slags, vi have hørt om
fra hans Studentertid. Bruden skulde komme fra Hamburg, og den
længselsfulde Brudgom ilede hende i Møde paa Landevejen. I en ensom
Kro, nogle Mile fra Berlin, besluttede han at vente paa hende; han
kendte Stedet og dets Omgivelser nøje. Munter og syngende skred han
frem. Da fik han meget tidligere, end han havde ventet, Oje paa Kroen;
han studsede, især da han syntes, at den skulde ligge paa venstre Side
af Vejen, men den laa paa højre. Imidlertid, det kunde ingen
Fejltagelse være, dér laa den: den velkendte tykke Vært stod i Døren,
Hønsene gik i Gaarden. Men han søger forgæves at finde en Vej ind til
den over Grøften; underligt nok er der ingen;

altsaa springer han rask til. men springer for kort og falder i
Grøften. Han ser op — da er alt forsvundet, Hus, Vært og Høns; han
ligger i en Groft paa den aabne Mark. Da han atter var kommen paa
Benene, maattehan tilbagelægge en lang Vej, inden han naaede den
virkelige Kro. Det hele havde været Blændværk!

Et nyt Arbejde fra Tiecks Haand havde imidlertid set Lyset: Prins Z er
bin o, Lystspil i 6 Optog, paa en Maade Fortsættelse af «den bestøvlede
Kat». T Kong Gottliebs Ståt er alt: Hof, Theater, Skoler, Lærde,
Skribenter og Digtere, alt er besat af en tom, selvtilfreds
«Oplysning»; «Klogskabens Daarskab» har hjemme der. Kun den gamle Konge
og Narren Hanswurst se dybere i Tingene og gælde derfor i alle oplyste
Borgeres Ojne for rigtige Narre. Lige over for denne mekaniske Ståt
fremstiller saa Digteren Poesiens stille, idylliske Verden med dens
dybe Toner af Kærlighed, Smerte og Lidenskab. Det hele er smukt, men
for bredt, og Tieck har selv senere tilstaaet en Ven, at Zerbino vel
blev skreven i «anelsesfuld Begejstring», men ikke af «et fuldt,
overstrømmende Hjertes» Trang1).

Tieck, hvis Opdragelse faldt i den rationalistiske Periode, havde
overfor Kristendommen forholdt sig ligegyldig; de sjælelige Lidelser,
han havde gennemgaaet, havde ikke bragt ham nærmere til den. Kun i
Poesien fandt han Anelser om det guddommelige. Da faldt Jakob Bøhmes «A
u r o r a»

ham i Hænde, og dens Straaler skød sig mægtigt ind i hans Hjerte. Denne
Bog med sin underlige Mystik blev almindelig spottet af de oplyste som
smagløs, barbarisk og overtroisk, men Tieck fandt her netop Dybde. Den
var ingen filosoiisk Lærebygning, thi det vilde have afskrækket ham,
der ingenlunde var lilosoiisk anlagt, nej, den var som en Verden for
sig selv; alle Modsætninger forsvandt, alt var ét, ét, udelt Hele, i
hvilket Guds Aand levede og aandede. Ud af denne syntes det ham nu, at
han kunde fatte alle Tilværelsens Gaader; medens lians

J) Steffens siger om Zerbino: Der findes digteriske Toner i dette
vidunderlige Drama, der dybt præntede sig i mit Inderste, og som hver
Gang, de genlyde i Erindringen, paa den fornøjeligste Maade hensætte
mig i Poesiens Verden.» AYas ich erlebte, d. Ov. 4, 119.103

«Tro» tidligere havde været en poetisk, blev den nu en mere religiøs.

Allerede tidlig havde Tieck regnet den spanske Digter Cervantes blandt
sine Yndlinge. Han lik paa denne Tid Lyst til at studere ham paa
spansk, opmuntret dertil af W. Schlegel, og snart tog han fat paa at
oversætte hans «Don Quixote». Men dette førte ham igen videre til de
dramatiske spanske Digtere Lope de Vega og Calderon, der tiltalte ham
stærkt, fordi hos dem Poesiens og Troens Undere flyde sammen i
Legenden, og det underfulde er Genstand for Tro og Tilbedelse. Han
bragtes derved til i sin poetiske Virksomhed at vende sig mod Fortidens
kirkelige Tro, den middelalderlig-katholske. Som en første Frugt deraf
udkom «den hellige Genovevas Liv og Død, et Sørgespil».

Det lille Sachsen-Weimar var jo paa hin Tid Tysklands berømteste Plet;
her levede Digterkongen Goethe og hans Medbejler til Kransen, Schiller,
i et nøje Venskab, foruden Wieland og Herder. Nær ved Byen Weimar
ligger Jena med sit Universitet. For dette sidste var ligeledes en
sjælden Blomstringstid begyndt med udmærkede Lærere i forskellige
Retninger, der kaldte videbegærlige Ynglinge hertil, ikke blot fra
Tyskland, men ogsaa fra Udlandet. Her virkede blandt Filosofferne
Fichte og senere Schelling, her var nu ogsaa Wilhelm Schlegel ansat.
Men dette aandelige Opsving drog ogsaa andre betydelige Mænd til Jena i
al Fald for en kortere Tid. Digtere aflagde jævnlig Besøg der, saaledes
som de to berømte Pseudonymer Jean Paul og Novalis (Richter og
Hardenberg). Ogsaa Tieck følte sig draget dertil, og i Sommeren 1799
linde vi ham der paa et Besøg; men blandt det meget gocle, han fandt
der, var ham det kæreste dog Bekendtskabet med Novalis, der boede hos
sine Forældre i Weissenfels ikke langt derfra, og som Wilhelm Schlegel
førte ham sammen med. Den «blaa Blomst's», den mystiske Længsels
Digter, hvis Aand saa gerne dvælede i det hinsides, hvor lians
Ungdomselskede104

var gaaet lien, kom Tieck hjerteligt og broderligt i Mode, og de to
sværmede en Nat i Maaneskin paa Højderne om Jena. Det var Romantik! Da
Tieck kom hjem derfra, skrev han sin smukke Fortælling: «den tro
Eckart».

Dette Besog i Jena havde været saa tiltalende for Tieck, at lian i
Oktober samme Aar med sin Hustru og en lille nyfødt Datter flyttede
dertil. De boede hos W.Schlegel, hvis Hus udgjorde Midtpunktet for en
Vennekreds, og hvis Frue, Karoline, og Steddatter, Auguste, begge øvede
megen Tiltrækning, navnlig den sidste, der var 17 Aar gammel og blev
lige beundret af alle. Fredrich Schlegel var allerede et, Par Maaneder
tidligere

flyttet til Jena med Fru Dorothea Veit, der havde skilt-sig fra sin
Mand og nu levede i «frit Ægteskab» med ham ; Fichte og Schelling hørte
med til Kredsen, og Novalis kom der stadig, ligesom ogsaa Goethe af og
til indfandt sig fra Weimar. 1 W. Schlegels Hus mødtes de fleste daglig
til Middag og om Aftenen enten der eller hos deres fælles Ven,
Boghandler Frommann. Her meddelte disse geniale Mænd og Kvinder sig da
til hinanden; der blev læst højt, hyppigst vel af Tieck, der var saa
udmærket dertil.

Denne Tid var «Romantikernes» Glansperiode, som de siden gerne med et
Suk tænkte tilbage paa. De vare næsten alle unge, begejstrede for Poesi
og Kunst, forenede ved fælles Bestræbelser, med høje Tanker om den nye
Tid, hvis Bannerførere de, hver paa sin Maade, vare. Tieck udgav paa
Frommanns Forlag en Samling tildels nye Digtninger (deriblandt «den tro
Eckart» og «Tannhäuser») under Navnet: «R o m a n t i s k e Digt n in
ger». Han havde ikke tænkt videre ved denne Titel, men den gav
Anledning til, at hele Retningen, hvortil denne Kreds hørte, fik Navnet
Romantikerne som et Partinavn. Tieck har derom paa sine ældre Dage
udtalt følgende: «Man har villet gøre mig til Hoved for en saakaldt
romantisk Skole.

o o

Intet har ligget mig fjernere end dette, ligesom overhovedet i mit hele
Liv alt Partivæsen. Hvis man opfordrede mig105

til at give en Definition af det romantiske, vilde jeg ikke være i
Stand dertil. Jeg véd overhovedet ikke at gore nogen Forskel imellem
poetisk og romantisk.» Fr. Schlegel derimod vidste saa meget bedre at
bestemme Begrebet Romantik. I Almindelighed kalder han det for den
fuldkomneste Digtekunst: «Klin den romantiske Poesi», siger lian, «kan
ligesom Eposet (i sin Tid hos Grækerne) være et Spejl af den hele
omgivende Verden, et Billede af Tidsalderen.» Men hvorfor kaldte denne
Kritiker den nye Poesi romantisk? Fordi lian betragtede Roman en som
den fuldkomneste Form for Poesien i den moderne Tid, Romanen taget i
videre Forstand. Han finder forøvrigt det romantiske særlig hos
Shakespare og Cervantes, i den italienske Poesi, i hin Riddernes,
Kærlighedens og ^Eventyrenes Tidsalder, hvorfra baade Sagen selv og
Ordet stammer. Alt dette var nu opstaaet til nyt Foraarsliv, og de unge
begejstrede Mænd og Kvinder saa' med store Forventninger Fremtiden i
Mode.

Dog havde disse glansfulde Dage i Jena ogsaa deres Skygger, og stærkest
kom de frem ved den «frie Kærlighed», som Romantikerne ligesaa vel som
Nutidens Realister snublede over. Navnlig da et saadant Forhold
udviklede sig imellem Schelling og W. Schlegels Hustru Karoline (de
bleve senere gifte med hinanden), forstyrredes den gode Forstaaelse, og
det næste Aar, 1800, saa1 Kredsen splittet ad. Tieck havde under sit
Ophold i Jena været rigtig lykkelig og glad. Hans Ungdomsdrømme vare
gaaede i Opfyldelse; som æret og fejret Digter lod hans Navn trindt
omkring, mange Venner havde han vundet. Et godt Helbred besad han, og
hine sindssygelige Anfald, som tidligere havde grebet mørkt ind i hans
Liv, vare overvundne.

Men det var ligesom Solglimt forud for en regnfuld Dag. Lidelserne
nærmede sig til ham netop i hans Livs lyseste Tid.

Han havde budt sit Legeme meget: hyppig Vaagen og anstrængt Arbejde,
Nattevandringer ofte i ondt VejrlOG

og mere. Følgerne viste sig nu. Efter en lykkelig Dag i Jena, hvor han
havde været oplagt til Spøg og Digtning som ikke længe, mærkede han den
næste Morgen alvorlige Gigtsmerter. I lang Tid var han fængslet til sit
Værelse, kun med Møje kunde han bevæge sig; Smerterne forhindrede hans
Arbejde. Da han forlod Jena, var en Bedring indtraadt, men kun
midlertidig; den sørgelige Gæst skulde siden komme igen og blive hans
Ledsager for hele Livet.

Han rejste hjem til Berlin over Hamburg. Medens han opholdt sig her,
fandt han en Dag i en Boglade Folkekrøniken om Kejser Oktavian. Han
læste den strax paa Stedet igennem, og under Læsningen opkom den Tanke
at bearbejde dette Æmne dramatisk. Med Omhu skred lian derefter til
Arbejdet. I 1801 fuldendte han den første Del, Aaret efter den anden.
Det var et ' stort Arbejde, der vakte megen Beundring, og Tieck
stillede det selv siden i Spidsen for sine samlede Skrifter1).

II.

Den romantiske Skole havde allerede nu vundet mange Tilhængere, især
blandt den vngre Slægt; det mærkede Tieck vel, da han var kommen
tilbage til Berlin. Men han blev snart mæt af al den Tale, han hørte,
om F nere og Mystik, om Middelalder og Romantik, om Religion i Kunst og
Poesi. Det blev allerede drevet til en smagløs Yderlighed. Paa den
anden Side var der ogsaa Mod-

Et Vers af «Oktavian» blev Motto for hele den poetiske Retning. Det
lyder saaledes:

«Mondbeglänzte Zaubernaclit, die den Sinn gefangen halt, wnnderbare
Märchenwelt, steig anf in der alten Pracht.»

Oktavian- har ogsaa Betydning som Forgænger for øhlen schlæe-ers

standere nok. Det var langt fra, at Tiecks Arbejder fandt nogen
ublandet gunstig Modtagelse; han blev ofte haardt angreben, især da
adskillige følte sig personlig ramte i hans Digtninger. Et Lystspil:
»Kamæleon», der indeholdt en plump Satire mod de saakaldte fem, nemlig
Tieck, Bernhardi, begge Schlegelerne og formodentlig Novalis, blev
opført, ved hvilken Lejlighed Iffland, der spillede en Kolle i Stykket,
end yderligere paa en grov Maade gjorde Tiecks Personlighed til Latter.
Men da denne drog ham til Ansvar derfor, ståk han strax Piben ind og
gjorde Undskyldninger. Den bekendte Kotzebue var meget forbitret paa
Tieck, fordi denne i «Zerbino» havde sigtet til ham. Han sogte at hævne
sig, da han en Gang var kaldet til Kongen, ved at forelæse en Scene af
«Zerbino» med Hentydning til, at den indeholdt uforskammede Angreb paa
Kongens Person. Dette Forsøg paa at skade Tieck mislykkedes dog ganske;
Kongen tog intet Hensyn hertil. Under alle de mange Angreb, som Tieck
var Genstand for, tog han enten slet ikke til Genmæle eller bed blot
poetisk fra sig i sine Skrifter. Imidlertid førte det dog til, at han
blev ked af Opholdet i Berlin, og i Foraaret 1801 Hyttede han til
Dresden, hvor han kunde leve mere uforstyrret og i dens yndige
Omgivelser glæde sig over Naturen.

En Misstemning var kommet over Tieck under de sidste Tiders Angreb,
hans Virksomhed var derved bleven hæmmet, og ofte plagedes lian af
Tvivl, om hans Liv ikke var forfejlet. Det var ham da en Trøst at
fordybe sig i Bølmies Skrifter, og derfra førtes han til Læsning af
Tauler og videre til Kirkefædrene, især Augustinus. Tungsindig sagde
han ofte til sig selv, at han havde tabt sin Ungdoms Paradis; han følte
Længsel efter at løsrive sig fra Verden og gemme sig i et Kloster.
Disse mørke Stemninger forøgedes end mere ved Novalis' Dod. Denne unge
Digter havde i nogen Tid baaret paa en Tæring; den 25de Marts 1801 døde
han, 28 Aar gammel. Det var anden Gang. Tieck havde mistet sin kæreste
Ven:108

förste Gang, da Waekenroder kaldtes bort, og da nu Novalis ligesom var
traadt ind i dennes Sted, skulde lian ogsaa drage herfra. Novalis
efterlod den ufuldendte Roman: «Heinrich af Ofterdingen«, hvis første
Del for nogen Tid siden var udkommen; Tieck fik nu efter Vennens -Ønske
det vemodige Hverv at skrive en Afslutning paa Bogen efter Novalis'
Optegnelser og Samtaler.

I denne Sommer kom Henrik Steffens til Tieck i Dresden, og i længere
Tid omgikkes de stadig og levede sig i høj Grad ind i hinanden. Naturen
og dens Hemmeligheder, Filosofi, Poesi og Religion, alt dette kunde de
ret drøfte sammen. Steffens gav Tieck Ideen til Æventyret Runebjerget,
efter hvad han selv aandelig havde oplevet i Norge. Heri fremstilles
Naturen som en dunkel, grufuld Magt, der uimodstaaelig formaaer at
drage Mennesket , saa at dettes frie Beslutning bliver tilintetgjort.
Steffens skildrer Tieck som en slank og smuk ung Mand med forunderlig
klare Øjne, med en stor Ynde i alle-Bevægelser og med en personlig
Fremtræden i det hele, der endog øvede Herredømme over hans Fjender.
Han fortæller, hvorledes han var tilstede ved Fru Tiecks Fødselsdag, og
at Tieck, der var muntert stemt, vilde fejre Dagen ved paa staaende Fod
at digte og opføre en Komedie, i hvilken han selv vilde give alle
Rollerne. Steffens skulde opgive Æmnet, og han foreslog da at opføre et
Stykke, hvori Elskeren og en Orangutang var en og samme Person. Tieck
gjorde det saa mesterligt og vittigt, at den lille Kreds af Tilskuere
ikke alene havde en overmaade fornøjelig Aften, men blev opfyldt af
Beundring over hans Geni, der i sig forenede Digteren og den fuldendte
Skuespiller. Dette Stykke blev senere ofte opført, og det er Skade, at
det ikke er gaaet over til Efterverdenen, men efter den korte Angivelse
af Indholdet, som Steffens meddeler, kan der ikke være Tvivl om, at det
maatte være særlig fornøjeligt for alle Darwinister.

En ung Nordmand, Møller, der i længere Tid havde levet sammen med
Steffens, for ligesom han at studere109

Bjergvidenskab, og var begejstret for den nye tyske Literatur, besogte
undertiden Tieck, og de kom da gerne ind paa Samtaler om katholsk og
luthersk Kristendom. Tieck fremhævede Katholicismen, og Moller var lige
saa ivrig i at angribe den. Men nogen Tid efter blev Nordmanden
pludselig syg, og herved skete der en stor aandelig Forandring med ham.
Ligesaa ivrigt som han for havde angrebet, ligesaa ivrig var han nu til
at forsvare clen katholske Lære, ja kort efter traadte han over til den
romerske Kirke og sogte at faa Tieck til at gøre det samme, saa at
denne havde Møje med at overbevise ham om, at dette ikke havde været
hans Mening. Vel gjorde Tiecks Hang til det mystiske samt det æsthetisk
skønne ved Gudstjenesten den katholske Kirke mere tiltalende for ham
end den protestantiske, men et saa afgørende Skridt kunde han aldrig
bestemme sig til. Hans Stilling vedblev da at være den, at han
bestandig bevarede en vis Tilbøjelighed for hin Kirkeafdeling (saa at
mange troede, at han var hemmelig Katholik), men kun som Tilskuer, ikke
som virkelig Deltager, og i det hele vare hans kristelige Anskuelser
temmelig frie.

Ved sit Studium af Tauler var Tieck bleven mere kendt med
Middelalderens almindelige Tankegang end før, og herfra førtes han saa
til at fordybe sig i den gam mel-tvske Poesi, der tiltalte ham højlig.
Han drev Studiet af den med utrættelig Flid i lange Tider og har
erhvervet sig store Fortjenester ved at fremdrage den. Den förste Frugt
deraf var: «Minne-Lieder», der udkom 1803.

Tieck var imidlertid ikke længere i Dresden. Der var en Uro over ham;
han var som den, der søger et Hjemsted, men ikke kan finde det. Dertil
bidrog maaske ogsaa noget hans Sygdom , der af og til gæstede ham og
stedse kom i forhøjet Grad. Allerede 1802 tilbod der sigen Lejlighed
for ham til at gore Forandring. Han havde en rig og fornem Ungdomsven,
Burgs dor ff, der sværmede for Poesi og Kunst. I adskillige Aar havde
han tumlet sig i Udlandet og fort et æventyrligt Liv; hans110

Hu stod ikke til Æresposter og Værdigheder, som hans Stand let kunde
have forskaffet ham, han vilde være fri og lære Livet at kende i dets
vexlende Skikkelser. Det havde han ogsaa naaet; i Paris, i London, i
Spanien havde han været indfort i de interessanteste Kredse, i Berlin
havde han hort til de unge Mænd, der samlede sig i Eahels Salon. Nu var
han kommen hjem til sit Gods Zi eb i ngen i Neumark og vilde leve et
stille Landliv, men da han trængte til Selskab og fandt sin Ven Tieck i
en trykket og tungsindig Tilstand, opfordrede han ham til at lytte til
sig. Dette Tilbud tog Tieck imod, og i Efteraaret 1802 Hyttede han med
sin Familie dertil. Rigtignok solgte Burgsdorff snart Godset til sin
ældre Slægtning, Grev Fin kenstein, men dette gjorde ingen videre
Forandring, da Burgsdorff vedblev at bo der, og Greven, en æsthetisk
dannet Mand og stor Beundrer af Goethe, nærede en varm Deltagelse for
Tiecks Forfattervirksomhed og modtog Digteren med elskværdig
Gæstfrihed. Grevinden delte ganske sin Mands Følelser, og det samme
gjorde cleres tre Døtre, hvoraf den ene særlig sluttede sig meget
inderligt til Digteren. Den følgende Sommer gjorde denne med sin Ven
Burgsdorff en oplivende Rejse til Bøhmen, Franken, Heidelberg og flere
andre Steder, hvilken endte ungdommeligt nok, idet Burgsdorff' i en
Spillebank tabte Resten af Rejsepengene, saa at de kun med Nod og næppe
naaede hjem og endog et Sted maatte lade deres Rejsegods blive tilbage
som Pant.

Tiecks Søsters Ægteskab med Bernhardi var ulykkeligt, og begge Parter
tænkte paa Skilsmisse; hendes Helbred var noget nedbrudt, og hun
trængte til at komme til et sydligere Klima. Broderen vilde ledsage
hende, og først drog de da til München. Men her forværredes hendes
Tilstand saa meget, at de i længere Tid maatte forblive der. Vinteren
1804—5 gik saaledes hen, og cla Foraaret kom, blev Tieck selv mere syg
end nogensinde før; snart viste Gigten sig som heftige Leddesmerter,
snart111

kastede den sig over de indre Dele1). Han led meget, men nod kærlig
Pleje af en ung Hr. Ku mo lir-), en livlig, let bevægelig Kunstelsker,
der var rejst syd paa for at gaa over til den katholske Kirke og træde
ind i et Kloster, men allerede fortrød denne Beslutning. Skøndt han var
et lunefuldt Menneske, der gik fra den ene Yderlighed til den anden,
viste han clog en beundringsværdig Omhu for den syge Digter, boede hos
ham, plejede ham Dag og Nat som en Broder og forskaffede ham alt, hvad
han trængte til. Tieck blev af Lægen behandlet efter den brownske
Methode, med de stærkeste Midler, og enhver Drik var ham strængt
forbudt. Hans Tørst var ulidelig, men Lægen var ubøjelig. Endelig en
Dag brast Tiecks Taalmodighed; han lod sig bringe et stort Glas koldt
Vand, lavede en Limonade og drak den med inderligt Velbehag ud i et Par
Drag. Det gjorde Virkning paa ham, men ikke som Lægen havde tænkt. Da
denne kom, befandt Tieck sig langt bedre, og da Lægen nu med
Selvfølelse priste den gavnlige Kur, han havde anvendt, kunde Digteren
fortælle ham, at det ikke var den, men Læskedrikken, der havde bragt
ham Bedring, og bede sig fritaget for hans Kur for Fremtiden.

Saa ofte lians Helbred tillod det, fortsatte lian sine Studier af gam
meltyske Digte. Fra dem gik han videre til de nordiske, Eddaerne og
Vilkinasaga. Da han var for svag til at fore Pennen, skrev Rumohr for
ham.

I Foraaret 1805 indtraf Broderen, Billedhugger Friedrich Tieck, til
München; ogsaa han vilde til Syden, og midt om Sommeren drog da alle
tre Søskende afsted.

Tieck mente selv, at Aarsagen til den voldsomme Udvikling af hans
Gigtsygdom hidrørte fra, at han en Gang efter en Andejagt med de
gennemblødte Klæder blev udsat for Trækvind og Klæderne tørredes paa
hans Krop.

2) Karl Friedrich L. F. von Rumohr, f. 1785, † 1843, Forfatter,
Godsbesidder i Nærheden af Lübeck, ogsaa en Ven af Steffens, hos hvem
denne opholdt sig i Vinteren 1807—8.112

Ikke alene Rumohr, men ogsaa de to bekendte Malere, Brodrene
Riepenhausen fulgte med clem.

De kom til Rom, hvor Tieck fik en yndig Bolig paa Monte Cavallo. Hvor
ofte havde hans Længsler ikke vandret til Italiens mørkeblaa Himmel,
til dens Oranger og Cypresser; nu havde han naaet det. Men ak!
Sygdommen fulgte ham og med den Tungsindigheden. Pint af Smerter maatte
han snige sig ved Stokke gennem Gaderne; ofte var den Arm, der skulde
bære Vægten af hans Legeme, mat af Gigt. En forunderlig Følelse greb
ham tit; var det ham selv eller var det kun en ond Drøm, og var
Sandheden ikke den, at han var ung, fuld af Kraft og Morl? Hvor vare
Nætterne ikke kvalfulde, naar han laa søvnløs under Smerterne, til
Dagen gryede; hvor tungsindigt lød da Springvandenes ensformige Plasken
og Klokkerne fra de nærliggende Klostre. Og naar han endelig slumrede
ind, viste sig ofte uhyggelige Drømmebilleder, der forfulgte ham om
Dagen.

Dog blev han efterhaanden bedre. Den varme italienske Sol gjorde sin
Virkning. Han opsøgte de hedeste Steder, timevis kunde han paa en
offentlig Plads udsætte sig for de brændende Straaler, som andre
flygtede for. Selv de indfødte Romere saa' med Forbavselse den fremmede
Mand gaa frem og tilbage i Middagssolen. Men denne Kur øvede en
heldbringende Virkning.

Saa kunde han atter fordybe sig i Livet, og hvor meget var der ikke for
ham i Verdens gamle Hovedstad, Oldtid, Kunst og det katholske
Kirkevæsen. Ogsaa i Selskabslivet blev han indført, Søsteren stod i
Forbindelse med betydelige Personer. Men intet var ham kærere, end da
han paa det vatikanske Bibliothek kunde forny sine Forskninger over den
gamle tyske Poesi og finde nye Skatte i denne enestaaende Bogsamling.
Nærmest var det Nibelungen-Sagnkredsen, han beskæftigede sig med;

Den ene af dem har tegnet et bekendt smukt Billede af Øhlenschlæger fra
dennes Ophold i Italien.

Digtet om Kong Rother, den karolingiske Saga «Tristan og Isolde» og
tiere andre afskrev han. Fra tidlig Morgen til sent paa Eftermiddagen
kunde han sidde der med en mærkværdig Udholdenhed, uden at nyde noget
og uden at føie Træthed. Selv forfattede han kun mindre Digte, der
bleve til en Slags Dagbog.

Efter næsten et helt Aars Forløb vendte Tieck lijem. Begge hans
Søskende bleve i Rom, men Rumohr fulgte med ham. Med et styrket Helbred
kunde han atter betræde Tysklands Grund.

Han lagde Vejen over Frankfurt, hvor han besøgte Goethes endnu levende
og aandsfriske Moder, og over Weimar, hvor han aflagde Besøg hos Goethe
selv, der denne Gang gjorde et koldere og fornemmere Indtryk paa ham,
end da han tidligere under Opholdet i Jena oftere havde været sammen
med ham. Det gik ham i saa Henseende som flere andre. Om Efteraaret kom
han til Dresden og her traf han Øhlenschlæger, der dengang var paa sin
første, store Udenlandsrejse. De mødtes første Gang paa Galleriet.
Tieck fandt den unge nordiske Digter noget vel selvtillidsfuld og
tillige noget nationalstolt, men følte sig iøvrigt tiltrukket af ham.
Øhlenschlæger søgte at erobre lians Venskab med Storm, og de drak
Broderskab. Den danske Digter læste sin nylig forfattede «Hakon Jarl»
for Tieck, der fandt den talentfuldt skrevet, ligeledes blev noget af
«Aladdin» læst og «Aarets Evangelium». Tieck beklagede, at Novalis ikke
levede mere og kunde høre dette sidste. Ligesom den danske Digter havde
læst for den tyske, saaledes gjorde denne nu Gengæld og oplæste paa
tysk Holbergs: «Hexeri eller blind Allarm», til megen Glæde for
Øhlenschlæger, der syntes, at det lod «som Modersmaalet i en dejlig,
fremmed Piges Mund». Forøvrigt behagede Tiecks Ydre meget vor Digter,
der havde Sans for det skønne: hans smukke, karakteristiske Ansigt,
hans aandfulde brune øjne, hvortil kom hans skønne Organ og
beundringsværdige Veltalenhed.

Imidlertid udbrød Krigen mellem Frankrig og Preussen

1806, den Krig, der skulde medføre saa megen Elendighed for Tyskland og
i en Kække af Aar bragte det i en ydmygende Afhængighed af den mægtige
Napoleon. Mange Forhold bleve derved forandrede. Tieck fortsatte i
længere Tid det omflakkende -Liv, som han syntes at belinde sig bedst
ved; saaledes var han i Efteraaret 1806 paa Yennen Burgsdorfts nye Gods
Sandow, hvor han traf sammen med Digteren v. Arnim, der var saa
begejstret lor tysk Folkelighed og Natur. Under alt dette havde han
utrættelig skrevet paa en Bearbejdelse af Nibelung-Digtene, og alt var
færdigt til Udgivelse, da kom en anden ham i Forkøbet, F. v. Hagen1),
der med ligesaa stor Kærlighed og Dygtighed havde oversat disse gamle
Digte. Dette førte imidlertid til, at Tieck indledede en Forbindelse
med denne Mand, og senere begyndte de begge i Forening paa en Fornyelse
af den hele Kæmpesaga efter den yngre Heltebog. En Del deraf udkom, men
Foretagendet blev paa Grund af Sygdom og de vanskelige Forhold ikke
fort til Ende.

Vi kunne ikke følge Tieck paa det omflakkende Vandreliv, som lian i
hine Aar førte, men kun angive det i Hovedtrækkene. Medens hans Familie
havde sit egentlige Hjemsted paa Godset Ziebingen, var han mest paa
Kejser. 1808 var han i Dresden og Wien, hvor lian begge Steder havde
mange Venner og Beundrere; derfra drog-han til München, hvor han atter
traf sammen med begge sine Søskende og med Rumohr, der ligesom Tieck
var en heftig Fjende af Napoleon, men ikke som denne forstod at
beherske sig, saa at hans overilede Ytringer gjorde ham mistænkt for
Franskmændene og bragte deres rundt om i Tyskland virksomme Politi til
at holde skarpt Øje med ham. Det viste sig, at Tieck ligesaa lidt denne
som forrige Gang kunde taale Münchens ustadige Klima; han blev meget
syg, undertiden var han fuldstændig lam, ja

Han var født 1780 og levede paa den Tid som privat Lærd

i Berlin.115

kunde ikke engang tale. For at adsprede ham, da han blev lidt bedre,
fandt Broderen paa at forfærdige et Spil Kort, hvoraf ethvert Blad
fremstillede en Skikkelse af Nibelung-Sagnene. Digterinden Bettina v.
Arnim1), der samtidig var i München, forstod ogsaa ofte at underholde
ham ved sin Spog og Vid. Men det gik meget langsomt med hans
Helbredelse, og hvilken Forandring var ikke foregaaet med ham! Al
Ungdommeliglied var tabt, Legemet var bßjet og sammentrykket, han følte
sig næsten som en udlevet.

Længe varede Opholdet i München, to Vintre var han fængslet dertil, men
endelig i Sommeren 1810 kunde han drage derfra for i Baden-Baden at
gennemgaa en Kur. Efter mere end to Aars Fraværelse kom han om
Efteraaret tilbage til sin Familie i Zi eb i ngen.

Næsten en halv Snes Aar var hengaaet, siden han havde udgivet noget
storre Digterværk. Efter en sprudlende Forfattervirksomhed i Ungdommen
havde han siden anvendt den Tid, som Sygdommen lod liam tilovers, til
lærde Arbejder. Til denne Art henhørte ogsaa to nye Værker:
«Gammelengelsk Theater» , en Oversættelse af engelske Skuespil
tidligere end Shakespeare, og Ulrich von Lichten-steins «Frauendienst»,
et tysk Livsbillede fra Middelalderen. Men idet lian nu udgav et Udvalg
af sine bedste Ungdomsarbejder, føjede han nye til, og det hele udkom
under Navnet: < Fantasus, en Samling af Æventyr, Fortællinger, Skuespil
og Noveller i 3 Bind.» Af nye Digtninger heri vare: Kærlighedstrylleri,
Pokalen, Tommelidens Liv og Bedrifter samt Alferne. Dette sidste yndige
lille Æventyr hører til det mest bekendte af, hvad Tieck har skrevet.
Alt dette var knyttet sammen til en Novelle, hvor syv Personer
foredroge disse forskellige Digtninger og paa en sindrig Maade gav
Forfatteren Lejlighed til at

Hun var født 1787, Søster til Digteren Klemens Brentano, mest bekendt
som en forskruet Tilbeder af Goethe og Beethoven.116

udtale sine Anskuelser om Kunst, Literatur og meget mere.

Medens den syge Digter i flere Aar var beskæftiget med sin Fantasus,
opfortes imidlertid det store Verdens-skuespil med de sidste vældige
Kampe mod Napoleon. Mangen en af Tiecks Venner deltog i dem, selv var
ban bedst tjent med i en rolig Krog at kunne betragte det hele. Medens
altsaa Tyskland lignede en stor Valplads, drog han 1813 med sin Familie
til Prag, hvor han traf nogle Venner og navnlig omgikkes med Digteren
Bren-tano, der havde Ord for at være en af de betydeligste yngre af den
romantiske Retning. Han ærede Tieck højlig, men denne følte sig
frastødt ved den ellers begavede Mands forunderlige Væsen. Brentano
kunde nemlig være yderst behagelig, fuld af vittige Indfald, og
bedaarede Damerne fuldstændig, men det var ham en Morskab at fortælle
dem usandfærdige, rørende Historier om sig selv for derved at henrive
dem til Taarer. Siden kunde han da le ad dem. Tieck holdt ikke af dette
og vilde ikke have den Slags Paavirkning paa sine Kvinder. «Lyv for
dem, saa meget De vil», sagde han til ham, «men paa én Betingelse: lad
det være muntert!» Alligevel, en Dag da Tieck kom hjem, fandt han
Damerne svømmende i Taarer o g Brentano triumferende midt iblandt dem.
— Ofte troede Brentano, ligesom Baggesen, selv sine egne Usandheder; en
overspændt, fantastisk Natur var han, og tilsidst søgte han. som saa
mange andre Romantikere, Ro i den katholske Kirke1).

Ogsaa Beethoven, en mørk, «vredagtig» Mand, hørte til Tiecks Omgang i
Prag; det var denne en stor Nydelse at høre den berømte Komponist
fantasere paa Instrumentet, ofte i liele Timer, men hans pirrelige Sind
gjorde alt andet Samkvem med ham vanskeligt.

Han levede 6 Aar i Nærheden af den forhenværende Nonne Katarina
Emmerick, der bar «Stigmatisationens» Vunder og havde Aabenbarelser af
Helgener.117

Da Tyskland i 1814 var fri for Fjenden, finde vi atter Tieck i
Ziebingen. En besynderlig Hændelse fra dette Aar kom til at vise, at
Digteren i sin modne Alder endnu ikke var fri for de underlige
sjælelige Tilstande, som han i Ungdommen ofte havde været hensat i.

Midt om Sommeren kom Tieck efter en anstrængende Kejse til Berlin og
tog ind hos sin Slægtning, Statsraad Alberti. Efter at have hilst paa
Familien, trak han sig tilbage, da han i høj Grad trængte til Hvile.
Han lik efter Ønske anvist et ensomt Værelse i en højere Etage;
Tjenerne fik Befaling til ikke at forstyrre ham. Efter at være kommet
ind i Kammeret, allaasede han Døren, traadte et øjeblik hen til Vinduet
og saa' ned i Gaarden; det var en brændende Middagshede, Tjenerskabet
var beskæftiget med Hestene. Han saa' sig 0111 i Værelset, som var
noget ode og uhyggeligt; nylig havde det været beboet af en Mand, som
kort efter var død. Træt lagde Tieck sig paa Sengen, men sov ikke. Da
blev pludselig den ene Dør heftig revet op. Forskrækket fo'r han i
Vejret. En mager gammel Mand i blaa Kjole, med et blegt Ansigt, traadte
ind. Hurtig ilede han igennem Kammeret, og for Tieck kunde spørge, var
han ude af den anden Dør, der førte til en Forstue. Ærgerlig over
Afbrydelsen lagde Tieck sig tilbage for at sove. Men snart efter bliver
Døren atter aabnet, den gamle vender tilbage og forsvinder igen hurtig
gennem den modsatte Dør. Efter nogen Tid kommer han for tredie Gang. Nu
springer Tieck vred op og vil tiltale ham, men den gamle tilkaster ham
kun et skarpt Blik og gaar i en Fart ud i Forstuen. Herefter blev der
Ro, og Tieck faldt endelig i Søvn.

Da han en Times Tid efter kom ned til Familien, havde han glemt
Hændelsen; først senere erindrede han den og fortalte spøgende, at han
dog var bleven forstyrret, endog tre Gange. Man ansaa det for umuligt
og forhørte Tyendet. Nej, ingen var kommen, ingen var gaaet op ad
Trapperne. Man ansaa det da for en Drøm. Men Tieck kunde forsikre, at
han havde været fuldkommen vaagen118

og beskrev Mandens Udseende. Man blev cla tavs og uhyggelig til Mode,
thi de andre kendte ham godt, men for Tieck var Manden ukendt. Det var
nemlig den nylig afdode Beboer af hint Værelse, en gammel Særling.
Tieck havde aldrig set ham. Man vilde nu have, at han skulde ligge et
andet Sted: dog han vilde ikke, men var netop nysgerrig efter at erfare
den videre Fortsættelse af denne Historie. Der kom imidlertid ikke
mere, han saa1 ikke oftere den gamles Genfærd.

Et Bekendtskab, som blev af en afgjørende Betydning for vor Digter, var
det, han gjorde med Solger, en Mand, der levede alene for Filosofi, for
de gamle Sprog og den nyere Literatur, og som stod i et nært Forhold
til Goethe. Han var bleven ansat ved det midt under Trængselsaarene
nyoprettede Universitet i Berlin. I flere Aar havde Tieck kendt ham, og
mere og mere levede de sig ind i hinanden. Mange Tvivl kunde Solger
lose for ham, og det, som særlig tiltalte Tieck, var, at han, skondt
Filosof, ikke, som de fleste andre, fulgte et System, hvori alt skulde
passe, men at han overalt gik ud fra Virkeligheden, fra det oplevede.
Dertil kom, at Solger delte Tiecks Kærlighed til Shakespeare og den
spanske Literatur. Med sand Nydelse fordybede Tieck sig i de Skrifter,
som Solger havde udgivet; han forstod ham og følte Aandsslægtskabet med
ham. Meget blev klaret for ham, som hidtil havde staaet i Dunkelhed, og
han lærte at forstaa sig selv bedre.

En anden Ven, der fra hin Tid kom til at staa Digteren nær, var Fr. v.
Kau mer, Professor, først i Breslau, siden i Berlin, berømt som
Historieskriver, navnlig ved sit Værk om Hohenstauferne, en Skildring,
der særlig interesserede Tieck paa Grund af hans Forkærlighed for
Middelalderen.

I disse Aar levede Tieck forøvrigt et meget stille Liv i Ziebingen i
Kredsen af sin Familie, Burgsdorff og den gamle Grev Finkenstein, og
lian nød den landlige Ensomhed. Af den store Verden blev han næsten
glemt; kun sjældent lod han hore fra sig. 181(3 udgav han
«Fortunat»,119

et Æventyr fra Middelalderen, og Aaret efter «Gammeltysk Theater», en
Frugt af hans dramaturgiske Studier.

Men i dette Aar, 1817, kom han paa en længere Kejse, idet han efter
Indbydelse ledsagede Burgsdorff til England. I London var det især det
store Musæum, der fængslede ham; han afskrev liere gamle engelske
Skuespil; i Theatret beundrede han Kemble og Kean, der optraadte i
shakespeareske Stykker. Han erfarede, at lian var langt mere kendt i
England, end han havde formodet. Ogsaa ud paa Landet gjorde han
Udflugter, og navnlig havde det for ham, den varme Beundrer og Kender
af Shakespeare, Interesse at besøge de Steder, der nærmest ere knyttede
til hans Navn, Slottet ved Warwich med sine af Vedbend omslyngede Mure
og den lille By Stratford ved Avon, hvor Digterens Vugge har staaet

Fra England rejste de til Paris. Ogsaa her gjaldt det Bibliotheker og
Theatre. Med Forundring mærkede han, at hvor han kom frem, blev der et
forbavset Røre; længe kunde lian ikke fatte Grunden dertil, men
endelig-opdagede han, at det kom af hans paafaldende Lighed med Kejser
Napoleon, der dengang endnu levede paa St. Helena. Selv ældre Officerer
af «den store Armé» nærmede sig ham ofte med et forskende Blik.

Over det sydlige Tyskland rejste han, førend han drog til sit Hjem i
Ziebingen, først til Berlin. Han hørte her S c h 1 ei er m a c h e r
prædike. Da han samme Dag spiste hos Boghandler Reimer, følte han et
let Slag paa Skulderen. Den lille, forvoxede Schleiermacher stod bag
ved ham. Betegnende for dem begge raabte denne: «For Pokker, Tieck,
kommer De i min Kirke?» Han havde lagt Mærke til ham fra Prædikestolen.

Samtidig var Øhlenschlæger, der rejste med den

') Den grønne, kraftige Natnr i England tiltalte ikke Tieck; den
mindede liam for meget om det nyttige, Den tyske Natur med sine mørke
Skove og ofte underlige Bjergformer stemmede med lians romantiske
Retning.unge Bertouch, i Berlin. De to Digtere saa's ofte.
•Øhlenschlæger fortæller et kont lille Træk af deres Samliv. De
spadserede paa «Unter den Linden», Tieck, som altid, noget krumbøjet af
sin Sygdom. En dem ubekendt, smuk ung Pige kom gaaende; hun standsede
rødmende og spurgte med den inderligste Hengivenhed bekymret, hvorledes
Tieck havde det, og ønskede ham ivrig et godt Helbred og et langt Liv.
— De to Digtere stemmede just ikke altid overens, og Tieck har fortalt
et Træk af Øhlenschlægers Paastaaelighed. Han satte af alle
Shakespeares Værker Hamlet højest, og Tieck mente, at det kom af, at
dette Skuespil foregaar i Danmark. For at drille ham lidt paastod nu
Tieck, at Digteren netop i det havde udtalt med klare Ord, at Danskeren
ikke besad Fornuft. Øhlenschlæger bruste op og raabte, at det var ikke
sandt. Tieck viste ham da det Sted, hvor der siges: «I kunne ej tale
Fornuft til Danskeren.»

Saa blev Øhlenschlæger vred paa Shakespeare. Den, der kunde skrive
saadant, var ingen sand Digter. At anklage et helt Folk for Ufornuft!
For Fremtiden vilde han intet have med Shakespeare at gore! Han kom
formelig i Bersærkergang1).

Den næste Dag vare de atter sammen, og Øhlenschlæger vedblev endnu paa
samme Maade. Solger og Schleiermacher, der vare til Stede, greb da den
danske Digter ved Armene og trykkede ham ned paa en Stol. Tieck traadte
frem for ham med Shakespeare i Haanden og raabte: «Menneske, er du
bleven gal! Hor dog og tag imod Fornuft!» Allerede det følgende Vers
forklarede nemlig, hvorledes det skulde forstaas; med «Danskeren» var
Kongen ment, denne bestemte Konge af Danmark, ikke Folket i
Almindelighed. Nu blev da Øhlenschlæger

Dette lille Træk, som jo vistnok er rigtig erindret, af Tieck (Købke 1,
381), er lier medtaget, fordi det for os Danskere eiet kært Vidnesbyrd
om Øhlenschlægers Kærlighed til sit Folk og Land, thi det var dog den,
der laa bag ved »Bersærkergangen».121

rolig. «I slemme Mennesker, at have mig saadan til Bedste!» Og saa
istemte han Vennernes Latter.

En Dag sagde Tieck til -Øhlenschlæger: «Du er mig kun noget for
sentimental!» «Det véd jeg, at jeg maa være dig,» sagde denne; men han
havde haft Lyst til at tilføje: «Og du er mig blot noget for
fantastisk!»

Ogsaa Ingemann, der var betydelig paavirket af Tieck og i det hele mest
af alle danske Digtere følte sig aandsbeslægtet med ham , kom paa sin
Udenlandsrejse 1818—19 til den tyske Digter og regnede det til et af
sin Rejses Glanspunkter. Atter bom, der paa samme Tid ligeledes besøgte
Tieck, siger om denne: «Paa et af mangeaarig Gigt bojet og
sammentrukket, i øvrigt vel dannet Legeme, sidder et smukt, endnu
ganske ungdommeligt Hoved, med Øjne, hvoraf Fantasi, Vid, Smerte og en
undertiden til Mefistolilisme grænsende Skalkhed lyser.»

III.

1818 døde den gamle Grev Finkenstein, Overhovedet for Familien paa
Ziebingen, der altid havde været Tieck en faderlig Ven. Dette gav nu
Anledning til, at Digteren brod op fra det Sted, der i saa mange Aar
havde været hans Hjem. Ziebingen var for afskaaret fra Omverdenen; han
ønskede at bo et Sted, hvor han kunde benytte Bogsamlinger og komme i
livligere Berøring med andre uden at behøve, som hidtil, selv at rejse
ud. 1819 Hyttede han da til Dresden, der nu i en lang Række Aar blev
hans faste Hjem. Denne livlige By kunde bedst tilfredsstille ham.

Men underlig vemodigt var det for ham, at den Ven, som var bleven ham
den betydningsfuldeste i de senere Aar, Solger, skulde rives fra ham
ved en tidlig Død, ligesom tidligere Wackenroder og Novalis. Denne
Tilskikkelse skulde bestandig følge Tieck. En Skygge kastedes derved
ind over det nys begyndte Liv i Dresden.122

Tieck var nu i Livets Midte, 40 Aar. Meget havde forandret sig fra hans
brusende Ungdoms Dage. Blandt Vennerne dengang vare kun faa tilbage.
Begge Schlegélerne levede endnu, men meget forandrede. Wilhelm var
bleven Hofmand, havde været ansat i Wien og Stockholm, var adlet og
fornem. Denne Lobebane havde dog nu faaet en Ende; han havde taget imod
Kaldelse som Professor ved det nyoprettede Universitet i Bonn. var
altsaa atter bleven tysk Lærd, men saa' med en vis overlegen Bitterhed
ned paa sin Ungdoms Venner. — Friedrich var bleven Katholik og ansat
som Diplomat i østerrigsk Tjeneste; han var et levende Billede paa.
hvad Retning Tiden havde taget fra den brusende Begejstrings Dage i
Napo-leonsperioden til den trykkede Tid efter Freden, da alt skulde
føres tilbage til de gamle Former og Frihedsbevægelsen trykkes ned.
Friedrich Schlegel var dog endnu Fantast og drømte om en Tid, da
germansk og nordisk Kraft skulde smelte sammen med -Østerlandets Glød
og en ny Poesi opstaa deraf. Han fandt Behag i at tale i en dunkel
Orakeltone om Fremtids Poesi og Videnskab.

Tidsaanden havde forandret sig meget. Nu sværmede man for Riddertid,
gammelærlig Tro (med tysk Sentimentalitet), for Kejser og Rige, for den
gamle katholske Kirke og Undere. Nu var Shakespeares Navn paa alles
Læber, nu sparede man ikke paa romantiske Talemaader. Denne Bevægelse
havde Tieck og hans Venner væsenlig fremkaldt, men det gik lier som.
saa ofte, Virkeligheden svarede ikke til, hvad de i Ungdomsdagene havde
drømt og sunget om; nu saa' han tydelig det forfejlede, opskruede deri,
og havde ondt ved at faa -Øje paa det berettigede, der laa til Grund
derfor. Thi det hang dog temmelig nøje sammen med den Vækkelse, som det
tyske Folk havde faaet gennem Befrielseskrigen.

Mange af den yngre Digterslægt kaldte Tieck deres Mester, kaldte sig
selv Romantikere og havde Tilbøjelighed til at vise Romantikken
praktisk i deres Liv ved at gaa i Kloster, være et Slags vandrende
Riddere eller Korsfarere.123

Ofte kom Tieck, der var en skarp Kritiker, derved til at tænke paa den
mandhaftige Don Quichote og hans Bedrifter, thi disse Ridderdyder og
denne sværmende Kærlighed, som de unge Digtere forherligede, havde i
Grunden aldrig saaledes været til. Han fik mere og mere -Oje for. at
sand Poesi maa have sit Udspring fra det virkelige Liv.

Aldrig havde han villet anerkende nogen sluttet romantisk Skole og nu
mindre end nogensinde. Medens han derfor almindelig gik for
Romantikkens Bannerfører, skilte hans Vej sig i Virkeligheden mere og
mere fra hine yngre Forfattere, og han vandrede sin egen Bane.

I Dresden forefandt Tieck en literær og kunstnerisk Kreds. Hertil horte
Bøttiger (hvem Digteren havde fremstillet i eden bestøvlede Kat» for
mange Aar siden), der var den vigtigste Leder af den offentlige Mening,
Sprog-og Oldtidsgransker, og som gerne skrev om Literatur, Skuespil og
Kunst i Bladene1). Ikke faa yngre Forfattere og Digtere, hvoraf ingen
dog var synderlig fremragende, levede ogsaa her. At en berømt Mand som
Tieck bosatte sig iblandt dem, var naturligvis en stor Begivenhed.
Nogle af dem bevægede sig i de gamle rationalistiske Fremstillinger,
andre i moderne Spøgelseromaner. I Begyndelsen vidste de ikke rigtig,
hvorledes de skulde stille sig til ham; meget af hvad de sværmede for,
f. Ex. Kotzebues og Ifflands Stykker, var jo Tieck saare meget imod, og
han paa sin Side havde Fornøjelse af at nævne det hverdagsagtige, flade
og middelmaadige ved sit rette Navn og atter og atter fremhæve
Shakespeare og Goethe som de rette Mestere i Digtekunstens alvorlige
Egne ligesom Holberg i de komiske. Men om der ogsaa var meget

<Bøttiger», siger Prof. H. N. Clausen, «var et Pragtexeniplar af den
efterhaanden forsvindende Race af Lærde, der nytte Lærdommen som Middel
til at indsmigre sig hos de store.--1

det høje Pars (Prins Kristians) Nærværelse havde lian ikke forsømt
Lejligheden til med tillukkede Øjne og hele Ansigtet fortrukket til et
Smil at bringe sin underdanige Hyldiug, indsvøbt i udsøgt Lærdoms
Kostume.»124

ved Tieck, som hin Kreds af Dresdener Skribenter ikke just fandt Behag
i, saa gjorde de i al Fald gode Miner til slet Spil, og Forholdet blev
nogenlunde.

Der var dog ogsaa nogle yngre Digtere, der med Varme hyldede den gode
Romantik, og som nu med levende Glæde sluttede sig om Tieck som deres
Mester. Dertil kom ogsaa, at Dresden, der altid har besiddet
Tiltrækningskraft for Rejsende, hyppig blev besogt af Fremmede, for
hvem den fejrede Digter igen var en af Byens største Magneter. Man
plejede at sige, at ved tre Ting udmærkede denne By sig: ved sit
Billedgalleri, Hofkirken med sin dejlige Musik og — Tieck.

Blandt de besøgende var forst hans Søster, som vi sidst forlod i Rom.
Hun var forlængst skilt fra Bernhardi, og var nu Fru von Knorring,
boende i Lilland, men stadig Forfatterinde af Digte og Dramaer. Dernæst
kom ogsaa hans Broder, der havde uddannet sig til en betydelig
Billedhugger og længe havde levet i Schweiz og Italien, men nu var
bleven ansat ved Kunstakademiet i Berlin. 1824 kom Fr. Schlegel, der
ikke havde forandret sig til sin Fordel; han var bleven en Levemand
(hvad han havde haft Anlæg til fra ung af), der navnlig satte Pris paa
Bordets Glæder, ordknap og fornem, fed og velnæret; han fandt Behag i
at, tale i en vis profetisk Tone1). Det var en Taalmodighedsprøve for
Tieck at hore paa ham, og han beklagede, at et saa rigt Talent var
gaaet til Grunde i Forfængelighed og Kødelighed. 1828 kom Schlegel igen
og vilde holde offentlige Forelæsninger, hvori han vilde fremføre
Resultaterne af sine filosofiske og historiske Granskninger. Da var han
endnu mere profetisk end forrige Gang. Han var overbevist om at kunne
læse i Fremtidens Bog. Paa en underlig Maade var han religiøst bevæget
i grov katholsk Stil. En Dag, da Tieck fortalte ham en Drøm, sagde han,
at det havde været en Aaben-

1 H.N. Clausen kalder ham en kvabset Kolos, hvor .Maven syntes at
udgøre Manden.125

baring af den hellige Jomfru. Johannes' Aabenbaring beskæftigede ham
meget, og han forkyndte Nærheden af Dommedag. Da han i Begyndelsen af
1829 havde tilbragt en munter Aften med flere Venner, blev han om
Natten ramt af et Slagtilfælde og døde.

Hidtil havde Tieck altid levet som Privatmand uden noget offentligt
Embede. Som tidligere omtalt havde han ikke manglet Venner, der paa
alle Maader satte en Glæde i at være ham til Hjælp og bringe ham endog
betydelige Ofre, saaledes som Burgsdorff, der allerede døde 1822, Grev
Finkenstein og Rumohr. Men han elskede sin frie, uafhængige Stilling.
Flere Tilbud om Ansættelse afslog lian. saaledes et af den preussiske
Regering om en Stilling som Professor i Berlin, et andet fra Venner i
Breslau; derimod havde han taget mod Hædersdiplomet som Doktor i
Filosofi fra denne Bvs Universitet (hvor hans Ven Stelfens var
Professor og foranledigede denne Æresbevisning mod den Digter, som han
kaldte «sin Sjæls Æsthetikere»). Man havde ogsaa ønsket at faa Tieck
til at blive Leder af et nyt Theater, der blev oprettet i Berlin
(Königsstädter Theater), men ogsaa det afslog han. Derimod havde han
allerede længe staaet i et nært Forhold til Skuepladsen i Dresden; man
indhentede hans Raad, Skuespillerne lærte meget ved at hore hans
udmærkede dramatiske Oplæsninger, og lian skrev Kritikker over de
opførte Stykker. Deraf opstod den Tanke at sikre sig liam ved en fast
Ansættelse; Hoffet var ham meget gunstigt, og fra 1825 tog-lian
saaledes imod Embedet som «Dramaturg» ved Theatret med en aarlig Løn af
700 Thaier.

Hans Helbred vedblev at være daarligt; næsten hvert Aar gennemgik lian
derfor en Badekur. 1825 gjorde han en Kunstrejse paa sit nye Embeds
Vegne, navnlig til Wien og München, overalt modtaget med stor
Anerkendelse. Den bayerske Kronprins, der sværmede for Literatur og
Kunst, sagde til ham: «En stor Ære for mig at have Deres Navn! Jeg
hedder ogsaa Ludvig! En stor Ære for mig at hedde ligesaadan som en
rigtig Digter!»Der var igen hengaaet længere Tid, siden Tieck havde
udgivet noget nyt; men fra 1822 begyndte han paa «Noveller». De
smægtende Ridderromaners Tid nærmede sig sin Ende; man sværmede nu mest
for Walter Scotts historiske Romaner, der frembød en fortrinlig, sund
Læsning. Denne Digter havde fundet mange Efterlignere i Tyskland, men
de vare kun en mat og flov Skygge af ham. Nu kom Tiecks «Noveller» som
et kraftigt Pust midt i al den tyske Middelmaadighed.

Disse Digterens nye Boger vakte Forbavselse. Var det den samme, som
havde besunget Middelalderens Dæmring, der havde levet og aandet i hin
Sagn- og Æventyr-verden, i Maaneskinnets Tryllenat? Her traadte han
ædruelig og ironisk frem, gennemgik og paaviste Nutidens Vrangsider.
Thi det var Billeder af det moderne Liv. I «Malerierne» gjorde han,
«Sternbalds» Digter, Nar ad Nutidens overspændte Tilbedelse af den
gammeldags Kunst, dette «Gammeltyskeri», der fandt Behag i at gaa i
middelalderlig Kjortel, med langt bølgende Haar, bred Spidskrave og
Flojelsbaret. 1 «Forlovelsen» gaar han los paa Farisæere og Pietister;
lige overfor den fromladende Gerningshel-lighed fremhæver han Glæden
over Livet. Hvor berettiget dette nu end kunde være, var Tiecks
Fremstilling dog noget ensidig, thi skøndt han selv besad Kristentro,
var der dog langt til, at han kunde kaldes en udviklet Kristen. Det
Liv, der traadte frem i Bekendelse og Samfund (saaledes som hos hans
Ven Steffens og Gammel-lutheranerne i Schlesien), kunde han ikke gaa
ind paa. Endvidere skrev han: «De Rejsende», hvor Handlingen foregaar i
en Daareanstalt, i hvilken Direktøren ogsaa gaar fra Forstanden og
slipper alle de Sindssyge ud som helbredte. Der fremstilles nu,
hvorledes de saakaldte fornuftige, der møde disse gale Mennesker, i
Grunden ere mere forrykte end disse, og saaledes bliver Verden da
egentlig et stort Galehus, hvorover Digterens Ironi svæver. Devine
blaserede Tanke gaar igen i flere af hans Noveller. «Oprøret i

havde foresvævet ham, en Indsigelse mod al religiøs Yderlighed. Endelig
udkom «Den unge Snedkermester», hvori han fremstiller det ældre tyske
Haandværkerliv, der ved Flid og Iagttagelse hæver sit Arbejde til
Kunst. Han ser i dette og i Lavene et ærværdigt og nødvendigt Led af
det tyske Samfundsliv, i Modsætning til det mekaniske, aand-løse
Fabrikliv. Vi have her kun nævnet nogle af hans mest bekendte Noveller.

I det hele gjorde de stort Indtryk. «Tieck var usædvanlig vel skikket
til at skildre det moderne Selskabsliv. Han tilhørte, mere end det
ellers plejer at lykkes tyske Digtere, den store Verden; han havde et
skarpt øje for Menneskenes smaa Svagheder og en fin Følelse for Livets
forskellige Former» siger Literaturhistorikeren Julian Schmidt om ham.
«Kunde man kalde hans ældste Fortællinger i «Strudsfjerene» for grove,
men karakteristik djærve Træsnit, Æventyrene i «Fantasus» for gyselige
Natbilleder, saa vare «Novellerne» fuldendte Malerier, paa hvilke
Kunstværkets klare Dagslys hviler», saaledes lyder Dommen af en af
Tiecks Venner (Köbke). Og videre siger denne: «Han, der engang aabnede
det romantiske Land, vilde nu vise, at den sande Poesi er fri og
ubetinget, at den vel kan paatage sig den romantiske Glans, men at den
ikke nødvendig trænger til den.»

Paa samme Tid var Tieck meget flittig som Samler og Gransker. Han
arbejdede paa sin kære Shakespeare, dels ved at udgive en Samling gam
mel-engelske Stykker under Navn af «Shakespeares Forskole», dels ved at
fortsætte den af W. Schlegel begyndte Oversættelse af hans Værker,
ledsaget af Anmærkninger. Ligesaa virksom var han ved Udgivelse af
flere tyske Digteres efterladte Værker, og endelig begyndte han paa en
samlet Udgave af sine egne.

1 mere end tyve Aar levede Tieck i Dresden, og deraf var navnlig den
første halve Snes en lykkelig Tid for ham. Hans Sygdom optraadte ikke
saa heftig, og det Tungsind, som fra Ungdommen af havde været hans

sager, mildnedes, alt eftersom en stille Hengivelse i Skæbnen mere og
mere vandt Sejr. Hans Hjem var aandelig rigt og tiltrækkende. Foruden
af bans Hustru bestod det af to Dotre, Grevinde Finkenstein og endnu et
Par Damer, der havde sluttet sig fil det. Hans ældste Datter, Dorothea,
der var tyve Aar, da de flyttede til Dresden, var meget talentfuld og
fulgte Faderens Virksomhed med stor Deltagelse. Hun besad en kraftig
Vilje og megen Selvstændighed; allerede som ganske ung traadte hun
tilligemed Moderen over til den romerske Kirke. Men hun havde i
forhøjet Grad arvet sin Faders Tungsind, og stedse mere syntes
Klosterets lio hende den ønskeligste Havn, indtil Døden vilde lose op
for hende. For at bekæmpe sine mørke Stemninger fordybede hun sig i
Studier, navnlig af klassiske Forfattere, saa at hun vandt en stor
Lærdom, hvilken hun dog langt fra brammede med, men snarere søgte at
skjule for andre. Hun hjalp ogsaa Faderen med hans literære Arbejder,
navnlig med Oversættelsen af de gammel-engelske Skuespil og
Shakespeare; ikke faa af dem har hun alene oversat. Den Alvor og
Bestemthed, der prægede hele hendes Væsen, behagede ikke altid Folk;
alt paataget Væsen hadede hun og udtalte Sandheden djærvt og ligefrem,
saa at mange derved følte sig ubehageligt berørte. Hun var en helstøbt
Personlighed.

Der var i hine Aar et rigt aandeligt Liv i Dresden. Medens de fleste
afTiecks ældre Venner i Byen efterhaanden døde bort, traadte nye i
Stedet, og det blev en betydelig Kreds, til hvilken bl. a. Komponisten
Karl Maria v. Weber og Malerne Dahl og Vogel ogsaa hørte. Prins Johan,
der var lærd, samlede en literær Skare om sig, det saakaldte
Dante-Selskab, hvor Kendere af den italienske Literatur kom sammen for
at læse og forstaa Dantes Digte. Tieck læste da gerne for. I det hele
gik det livligt til i hine Aar i Dresden, der ret var et Samlingssted
for Kunstnere og Kunstelskere. Om Morgenen gik man gerne i Galleriet,
højere op ad Dagen kunde man f. Ex. hore den gamle Bøttiger holde

lien i en eller anden Malers Værksted for at bese et nyt Kunstværk;
siden mødtes man paa et bekendt Sted for at drikke et Glas Vin og
samtale om Verdens eller Kunstens Gang. Om Aftenen havde man Theatret,
hvor der maaske skulde opføres et nyt Stykke, der blev imødeset med
Spænding, eller Tieck vilde i sit Hjem oplæse et shakespearesk Stykke
eller en ny utrykt Novelle. Ofte var der Fester, saa en Sangfest, saa
en Kunstnerfest, eller det var maaske den fejrede Digters Fødselsdag,
hvor man besynger og bekranser ham, eller i den skønne Foraarstid gør
en Sejltur ned ad Elben 1).

Tiecks Oplæsninger vare ikke længere indskrænkede til en huslig Kreds;
de havde en vis Offentlighed. Rygtet om dem gik vidt omkring, og hvo
eier kom til Dresden, maatte se at faa ham at høre. Det var heller ikke
vanskeligt; der behøvedes kun en lille Anbefaling for at faa Adgang til
hans Hus. Han var i det hele yderst gæstfri; næsten hver Aften havde
lian Fremmede, men Lørdag var den faste Modtagelsesaften. Mange
Udlændinge kom, baade Franskmænd, Nordboer, Englændere, Russere og
undertiden Nordamerikanere.

Det bevidnes enstemmigt, at det var en sand Nydelse at høre ham.
Brentano skriver: «Han er det største mimiske Talent, som nogensinde
ikke har betraadt Skuepladsen.» Helst læste han Shakespeare, hyppigt
Goethe, Calderon eller Holberg, undertiden et af sine egne Arbejder.
Befandt han sig vel, kunde han paa én Aften læse to fem-akts Stykker
uden noget større Ophold. Aars-tiden gjorde ingen Forandring; men den
stærke Varme, som den gigtsvage Mand altid skulde have tilligemed
omhyggelig Tillukning for den friske Luft, har vistnok været en Plage
for flere end -Øhlenschlæger, der klager over det.

Blandt de mange Venner og Velyndere, som til forskellige Tider besøgte
Tieck, var stadig ikke faa Danskere. Hans Digterværker havde vundet
megen Indgang her;

Dette er skildret efter K. Kobke, der levede med i det.

Øhlenschlæger havde oversat en Del af dem. Det er næppe for meget at
sige, at ingen tysk Digter har staaet i saa nært Forhold til vore
Digtere som Tieck. -Øhlenschlæger regnede ham blandt sine kæreste
Venner og besøgte ham gentagne Gange; vel var der til visse Tider nogle
Kurrer paa Traaden imellem dem, men det jævnedes1). Ingemanns Forhold
til ham er tidligere berørt; J. L. Heiberg2), Hauch, Henrik Hertz og H.
C. Andersen baade besøgte ham og skattede ham. Tieck fulgte de danske
Digtere med Interesse og havde ogsaa tænkt at gæste Danmark, men det
blev dog ikke til noget. En Mængde andre Danskere kendte han, og
adskillige endnu levende have besøgt den tyske Digter, enten medens han
boede i Dresden eller senere, og bevaret Mindet oin hans ædle
Personlighed og hans udmærkede Oplæsninger. Ogsaa Thorvaldsen regnede
han blandt sine Venner. Af svenske Digtere sluttede Atterbom og Beskow
sig især til ham.

Efter 1830 begyndte med den franske Julirevolution paa mange Maader en
ny Tid. Byron blev et nyt Digter-Ideal; den Verdenssmerte, Fortvivlelse
og Koketteren med dette, der gik igennem hans Digte, fandt rig
Efterligning i Tyskland. Heine blev en af det unge Germaniens mest
fejrede Sønner; han haanede med glimrende Vid alt helligt. Men dette
«junge Deutschland», den nye Digterskole, der traadte i Byrons og
Heines Spor, vilde ikke blot Digt, men ogsaa Daad; den var halv
literær, halv politisk. Man var ikke mere særlig tysk, men Kosmopolit;
en ny Verdensliteratur skulde fremstaa, hvor den sanselige Kraft,
Naturdriften, skulde komme til sin Eet, og politisk svang man ikke blot
Liberalismens, men ogsaa Socialismens Fane.

J) Øhlenschlæger skrev engang til ham: «Det kunne vi dog vel, uden at
rose os, sige, at vi ere de to bedste nulevende Digtere i Tyskland og
Norden (den gamle [Goethe] regner jeg ikke med).»

2; Tiecks Paavirkning paa Heiberg træder tydeligst frem i Julespøg og
Nytaar sløj er.» Se Brandes, Romantik, S. 10.131

Nu skulde det gaa ud over Romantikerne, og havde de været ensidige,
maatte de nu faa Tilbageslaget at fole. De havde besunget og forelsket
sig i Middelalderen; de havde prist Kejser og Rige, Fyrster og
Ridderskab, Pavekirke og Klostre; de havde heller ikke været fri for
Lyst til at slutte sig til den fornemme Verden. Nu maatte de hore, at
de vare Bærere af Trælleaanden, Fjender af det egentlige Folk; nu blev
«romantisk» alt, hvad der var mod den frie Udvikling, og Romantik en
forsætlig Formørkelse. Disse Angreb bleve stadig stærkere, og navnlig
vendte de sig imod Tieck. Det kunde ikke nytte ham, at han baade i
Ungdomsarbejder og i sine Noveller med Dristighed var gaaet los paa
Tidens Brøst og havde blottet den falske Romantiks Svagheder; den
Ærbødighed, som han havde for de nedarvede Statsformer, det Mishag, han
aabent udtalte mod de radikale Politikere, var nok til at vende Hadet
særlig imod ham. Det regnede over ham med Skældsord, ofte af den
raaeste Art, ja endog hans legemlige Svaghed blev trukken frem og
haanet. Tieck gik imidlertid sin rolige Gang. Undertiden kom
Modstandere i hans eget Hus, hvortil det jo var saa let at faa Adgang,
og indlod sig i Samtaler med ham, for bagefter at sætte det i deres
Blade og haane ham. En Gang sendte en Døgnskribent et Skuespil til ham
med Bon om, at han vilde læse det og meddele det en Anbefaling; Tieck
sendte ogsaa virkelig en saadan, men Forfatteren lod nu trykke, at
netop ved Tiecks Dom over det var han kommen til den Overbevisning, at
Stykket var forfejlet!

Paa alle Angreb svarede Digteren enten slet intet eller kun med
Poesiens spøgefulde Vaaben i nogle senere Noveller, hvoriblandt: «Den
Maanesyge », « Rejsen hen i Vind og Vejr», »Fugleskræmselet»,
«Vandmennesket» og «Egensind og Lune.»

Uagtet saaledes den nu herskende Strømning gik haardt imod Tieck,
manglede det dog ikke paa Anerkendelse og Tilslutning. En af de yngre

mest satte Pris paa, var Immermann, der levede i Düsseldorf og dér
sogte at hæve Theatret til en Kunstanstalt i Tiecks Aand. Han var en
mandig Karakter; i sine Digterværker gik han sin egen Vej og han
tilhørte ikke den romantiske Retning, men hans Arbejder vandt Tiecks
bestandig stigende Deltagelse, navnlig hans Romaner: »Epigonerne»,
hvori han skildrede de tyske Nutidstilstande, og «Münchhausen», som
Tieck ansaa for den fortrinligste Roman af de nyere.

En ung Forfatterinde, Adelheid Reinhold, kom dog til at staa Digteren
endnu nærmere. Hun var af en hannoveransk, ubemidlet
Embedsmandsfamilie, men havde erhvervet sig sjældne Kundskaber. Syv Aar
havde hun været Lærerinde hos en rig Bankier i Wien og var der bleven
fort ind i den store Verden. Efter endt Hverv og belønnet med en
Pension drog hun til Dresden. Hun var smuk, livlig, aandfuld, fjern fra
al kvindelig Blødagtighed, og nu begyndte hun at træde frem som
Digterinde. Efter i nogle Aar at have levet paa forskellige Steder,
vendte hun 1834 tilbage til Dresden, hvor hun med stor Opofrelse
understøttede liere trængende af sin Familie ved det, som hun fortjente
ved sine Dramaer, Noveller og Bladartikler. Hun blev som hjemme i
Tiecks Familie, var ham inderlig hengiven og oplivede meget hans Kreds;
hun forstod at lede Samtalen med de mange forskellige, ofte meget
fornemme Folk, der indfandt sig i Digterens Hjem. Ved hele sit livlige
Væsen var hun en underlig Modsætning til den ligesaa lærde og
talentfulde, men mørke og indesluttede Dorothea Tieck. 1 fem Aar var
Adelheid Reinhold Husets trofaste Veninde; da døde hun 1839 af en
kortvarig Sygdom, endnu i sin blomstrende Alder.

Ogsaa i dette Tidsrum mellem 1830 og 40 var der saaledes mange venlige
Lyspunkter i Tiecks Liv. Han satte Pris paa at blive æret af det
sachsiske Kongehus, og ligeledes var det ham til Glæde, da der paa hans
lOaarige Fødselsdag den 31te Maj 1833 blev fejret en stor Fest i

havde forenet sig derom. Midtpunktet af den var Opforeisen af
Forspillet til «Oktavian» ved de bedste Skuespillere. Henrik Steffens,
der Aaret i Forvejen var bleven Professor i Berlin, udbragte Skaalen
for sin mangeaarige Ven og Slægtning, som han altid, trods forskellige
Synspunkter i meget, havde æret som Digter og Menneske. Selv var han
ikke fuldt tilfreds med sin Tale, men skrev bag efter til Tieck:
»Mængden af de tilstedeværende Skuespillere og Skuespillerinder
forhindrede mig i paa en afgørende Maade at omtale, hvorledes din
Lænestol er det eneste nu tilovers blevne Theater (i hojere Betydning)
i Tyskland, hvilket, beriget ved Goethe, Calderon, Shakespeare,
Holberg, erindrer om den skønne, forgangne Tid.» Festen i sin Helhed
var dog meget vellykket. Tieck selv var ikke til Stede.

Men have vi nu dvælet ved nogle Lyssider af hans sidste ti Aar i
Dresden, saa maa vi tilføje, at svære Tilskikkelser ingenlunde
manglede. Paa en Rejse til Baden-Baden 1836 væltede Vognen med ham i
Nærheden af Heidelberg og blev slynget mod en Mur; han blev bevidstløs
draget frem under Stumperne af den, livsfarlig saaret i Pande og Nakke.
Sex Dage svævede han mellem Liv og Død, men han kom sig igen; dog
beholdt lian til Erindring et Mærke i Panden og en Stivhed i
Halshvirv-lerne, saa han kom til at bære Hovedet noget skraat.

Til samme Tid var hans Hustru bleven syg; i Begyndelsen af 1837 døde
hun efter et langvarigt Sygeleje af Vattersot. Det var et haardt Tab
for hele Familien. Dorothea Tieck blev tungsindigere end nogensinde og
fordybede sig i religiøse Studier; hun læste den hellige Bernhard, den
hellige Therese, det nye Testamente i Grundsproget, ja lærte sig endog
Hebraisk. Men hendes Valgsprog var: «At have Kristus kær er bedre end
al Viden.» Det var en varm og oprigtig, men mørk Fromhed. Rastløst blev
hun dreven fremad til et Liv i gode Gerninger og Fromhedsøvelser,
naturligvis i katholsk Stil. Först af alle i Huset stod hun op om
Morgenen, allerede Kl. 6 gik hun134

i den katholske Kirke uden Hensyn til Vind eller Vejr, om Vinteren med
en Lygte. I en Fattigskole ledede hun Haandarbejde! og lavede selv de
nødvendigste Klædningsstykker hjemme til de fattigste. Saaledes gik
Aarene under voxende Længsel efter Døden; endelig slog Timen. Den 21de
Februar 1841 døde hun af Nervefeber, netop to Aar efter Adelheid
Reinhold og fire Aar efter Moderen.

Kort for var ogsaa Vennen Immermann, der var Tieck meget kær, kaldet
bort. Hvor blev det ikke ensomt om den gamle Digter; de kæreste kaldtes
bort, en efter en; dybest ramtes han dog ved Datterens Død. Længe kunde
han ingen Taarer finde; kold, stiv og tavs lukkede han sig inde; ingen
vilde han se; forst paa Begravelsesdagen fandt han Taarer. Hvor
inderligt havde ikke ogsaa Fader og Datter været knyttede til hinanden!
Hun havde lignet ham baade i Ydre og Indre, og hendes religiøse
Retning-havde aldrig været nogen Skillevæg imellem dem.

Ogsaa andre Ting bidrog til at gore Tiecks Stilling-sværere. Theatret,
som han i en Række Aar havde støttet, var ikke mere det, som det for
havde været. Lette franske Stykker, prunkende Balletter havde vundet
Overhaand i Publikums Gunst, hvorimod Skuespil af Shakespeare eller
Calderon, som han havde indstuderet, bleve udpebne. Skuespillernes
Flertal stillede sig imod ham; hans Anskuelser fandt bestandig
Modsigelse. Saaledes trættedes han og længtes mere og mere efter en
Forandring.

Endnu i Aaret 1840 fuldendte han et Digterarbejde, hans sidste. Det var
«Vittoria Akkorombona», en Roman, et Livsbillede fra Italien i
Slutningen af det 16de Aarhundrede. Det er Skildringen af en høj, stærk
Karakter, der hæver sig op midt i en fordærvet og ryggesløs Tid, men
bliver draget med ned i det almindelige Fald. Den minder meget om
Skildringer i hans Ungdomsarbejder; det voldsomme, dæmoniske, kort sagt
Livets Natside, træder altfor stærkt frem.

Frederik Wilhelm den 4de besteg Preussens Trone 1840. Han var en
«kronet Romantiker»; Kunst og Lite-135

råtur skulde nu begynde en ny Tidsalder under lians Vinger. I Berlin
vilde lian samle en Kreds af de skønneste Aander om sig; men til dem
hørte først og fremmest Tieck, hvem han ærede som den sidste Digter fra
en svunden glimrende Periode. Foreløbig blev denne indbudt til at
besøge Kongen; han skulde bo hos ham og dog have sin Frihed, saa meget
han vikle. Digteren, der var saa dybt rystet ved sin Datters nylige
Død, besluttede at tage imod Indbydelsen. Efter et Ophold i Baden-Baden
for at styrke sig, kom han — det var i Eftersommeren 1841 — til det
kongelige Slot Sanssouci. Et ganske smukt Forhold udviklede sig her
mellem Kongen og Digteren ; alt muligt Hensyn blev taget til den
alderstegne, svage Mand. I Aftenselskaberne var det gerne Kunst og
Æsthetik, Samtalerne drejede sig om; Tieck læste op til megen Glæde for
de kongelige, ja det gammel-græske Sørgespil Antigone blev indøvet
under Digterens Vejledning og opført over Forventning godt for en
udvalgt Kreds. — Om Vinteren vendte Tieck atter tilbage til Dresden;
men næste Foraar fik han paa ny Indbydelse fra den preussiske Konge og
denne Gang i en anden Form. Han blev sikret en betydelig aarlig
Indtægt, uden at han derfor skulde have nogen Forpligtelse; det blev
kun udtalt som et ønske, at lian vilde tage sig af det kongelige
Theater, der var i Tilbagegang, og navnlig skulde han have fuldt
Herredømme over Opførelsen af shakespeareske Stykker. Dette hæderlige
Kald tog Digteren imod, og ved Slutningen af 1842 var alt ordnet, saa
den næsten TOaarige Mand kunde bryde op fra Dresden, der i saa mange
Aar havde været hans Hjem, og flytte til sin Fødeby Berlin. Men paa
denne Kejse blev han ramt af et Slagtilfælde, og mere død end levende,
lammet i den højre Side og stum, kom han til Potsdam , hvor han
imidlertid i de næste Maaneder kom sig saa temmelig, dog vedblev en
Svaghed i hans højre Haand.

Kongen havde indrettet en Bolig for ham i Potsdam, og her levede Tieck
skønne Dage i en venlig Egn,136

omgiven af Kærlighed og Agtelse. En Vogn stod til hans Raadighed, og
han tog Del i de kongelige Udflugter i Omegnen. Barndomsminderne
traadte levende frem for ham, og da han flk at vide, at en Slægtning,
hvem han som Dreng ofte havde besøgt og leget med, var Skolemester et
Sted i Nærheden, kørte han en Dag derhen. Manden kom ud; men havde
Tieck ventet en glædelig Overraskelse hos ham, blev han meget skuflet.
Skolemesteren var slet ikke forbavset ved at se en Ungdomsven; han
havde aldrig hort noget om ham, baade hans Digte og hans Berømmelse var
ham ganske ubekendt og havde ingen Interesse for ham. Da han hørte, at
Tieck læste op for Kongen, blev han kun forundret ved, at han i den
høje Alder kunde læse fin Tryk. Saaledes var denne Mands Liv gledet
lien i den snævre Kreds, og hans Blik var ligesaa snævert.

Tiecks Indflydelse paa Skuepladsen kendtes paa, at flere græske
Sørgespil og blandt andet ogsaa Shakespeares «Skærsommernatsdrøm»
opførtes, ligeledes nogle af hans egne Stykker som «den bestøvlede Kat»
og «Blaaskæg». Disse sidste gjorde dog ikke Lykke.

Medens han om Sommeren havde haft Ophold i Potsdam, blev Berlin dog
Tiecks egentlige Hjem; men hjemligt som Dresden blev det aldrig for
ham. I de mange Aar, der vare henrundne, siden han i Ungdommen forlod
Berlin, havde alt forandret sig meget, og en TOaarig Olding har ikke
let ved at leve sig ind i nye Forhold. Berlin var nu ved at blive en
Verdensstad, men et aandeligt Midtpunkt eller noget Sammenhold var der
ikke; man var delt i Grupper, som tildels stod skarpt overfor hinanden.
Og det kan ikke undre, at mange mente, Tieck var for gammel og havde
overlevet sig selv. Saafremt man havde ventet, at han skulde kunne
sætte noget nyt i Gang, havde de Ret; det kunde han ikke mere. Men med
sine Kræfter arbejdede han dog flittigt, og kunde han end ikke nu aabne
sit Hus for saa mange som tidligere, samledes der dog altid en Del.137

Tiecks yngste Datter forlod ham 1843, da hun blev gift; den gamle
Grevinde Finkenstein horte endnu med til hans Huskreds til sin Dod
1847. En ældre Husjomfru, som i mere end fem og tyve Aar tjente i
Familien, var hans Plejerinde paa de gamle Dage. Men ellers var han
alene. I de sidste ti Aar af sit lange Liv boede han i det samme Hus i
Friedrichstrasse i Berlin. Han beboede en hel vidtløftig Etage. Hans
store og sjældne Bogsamling (tilsidst 16,000 Bind), som han stadig
forøgede ved Indkob, navnlig af Sjældenheder hos Antikvarer, tog
betydelig Plads1). En smuk Sal, prydet med Buster (deriblandt Holbergs)
benyttede lian til sine Oplæsninger, thi dem blev han ved med, saa
længe han kunde. Vel valdet nu for en mindre Kreds, sjældent mere end
10—12, og lian havde heller ikke Kraft til meget lange Oplæsninger, men
han læste bestandig fortrinligt.

Den besøgende fandt gerne Digteren i sort Fløjels Kjole, siddende i en
Lænestol ved et lavt Skrivebord. Rejste han sig op, blev man først
va'r, hvor krumbøjet hans Skikkelse var. Der var altid udbredt en stor
Ro over ham; selv naar han blev vred, forstod han at bevare den. Man
følte den overlegne Mand; noget vist fornemt (aristokratisk) var ham
medfødt, men klædte ham godt. Det fantastiske fulgte ham endnu stedse;
han havde besynderlige Drømme, som lian selv næsten ansaa for
Virkelighed, og Tallene 7 og 9 havde han en dunkel Frygt for. Med en
vis Regelmæssighed kom de gamle Anfald af Tungsind over ham, men ikke
stærkt.

Til hans Besynderligheder hørte Lysten til at lege med Tinsoldater, som
fulgte ham gennem hele Livet. Svogeren Bernhardi og Datteren Dorothea
havde i sin Tid maattet hjælpe ham med denne Leg. Han havde saa mange,
at de bleve gemte i egne Kister, og han havde

*) 1 1849 solgte han pludselig hele Samlingen. Men strax efter begyndte
han at samle paa ny, og den voxede til hans Død igen til 11,000

særegne Borde til at opstille dem paa. Tilsidst gav han dem dog bort
til Born.

Til lians sjældne Gave for Skuespil hørte ogsaa hans forunderlige
Mimik. 1 hans tidligere Aar er det sket, at han kunde træde ind i en
Kreds af Bekendte og Vennelog har kunnet tiltale dem i længere Tid,
uden at de kunde kende ham, saaledes kunde han forandre Udtryk og
Stemme. Medens han var i Kom 1806, hændtes det en Dag, at han modte paa
Gaden en ham vel bekendt Sladderhank, som han ikke kunde undgaa. Tieck
hævede da sin Skikkelse og forandrede sine Ansigtstræk saa
fuldstændigt, at Vedkommende, da han netop vilde tiltale ham, studsede,
tog Hatten af og bad om Undskyldning, fordi han havde taget fejl.

Han gik i sine sidste Aar ikke ud, men korte undertiden ud, navnlig om
Sommeren. Mange besogte ham, gamle og nye Venner kom til ham og vare
altid visse paa at blive hjertelig modtagne. Blandt disse var ogsaa
jævnlig Danskere. Han forfattede ikke mere noget nyt, men gennemgik og
ordnede sine Digterværker og samlede ligeledes sin store Brevvexling1).

Da kom 1848 med Revolutionen i Berlin. Der blev bygget Barrikader under
hans Vinduer. Dette vilde Friheds-sværmeri var den gamle Mand meget
imod. Thi han var strængt kongeligsindet, og i Samtaler om dette kunde
han undertiden mod Sædvane blive heftig.

Den 7de Januar 1851 læste han sidste Gang op for et lille Selskab. Han
fik Anfald af Hoste og Aandenod, som i Marts syntes at skulle fore ham
til Døden; men efter tiere Maaneders Sygeleje kom han sig nogenlunde.
Dog vedblev han at være meget svag og kunde kun være nogle Timer oppe
om Dagen; i Sengen befandt han sig ret vel og kunde være livlig og
munter. Her læste han ufortrødent sine Yndlingsforfattere og tillige
Bibelen helt

igennem. Nogle Venner besøgte ham, deriblandt Broderen, der dog døde i
samme Aar 1851, og Fr. v. Raumer, der med Iver tog Del i det offentlige
Liv og meddelte ham, hvad der tildrog sig.

Hans sidste Tid blev mere og mere et Liv i Minderne. Han tænkte paa de
mange Venner og andre kære, der vare gaaede forud; han var snart den
sidste af hele Ungdomskredsen. Ydmyg og taknemmelig sagde han: «Alt er
Velgerning og ufortjent Naade! Han, der har gjort saa usigelig meget
for mig, vil ikke lade mig falde, naar jeg ikke syndigt misbruger lians
Naade!» Med Haab saa han fremad. Han talte gerne om Kristendommen, og
skøndt han ikke kunde kaldes en stræng kirketroende og havde liden Sans
for Menighedsliv, vilde det dog være stor Liret at betragte ham som
staaende udenfor den. Det højeste var dog for ham Mildhed og gensidig
Taalsomhed. Nærmest synes lian at have følt sig i Overensstemmelse med
Schleiermachers Retning, der stod noget fri over for de kristelige
Kendsgerninger, men lagde stærk Vægt paa Følelsen. En bekendt Præst af
denne Retning, Sydow, besøgte ham paa hans sidste Sygeleje og talte ved
hans Grav.

Stadig tog den gamle Digters Kræfter af, og han led meget. Hans yngste
Datter var tilstede ved hans Dødsleje. Den 28de April 1853 sov han
roligt hen, næsten 80 Aar gammel.

Allerede den 1ste Maj fandt hans Jordefærd Sted. Et stort Følge, Venner
og Bekendte, Videnskabsmænd, Kunstnere og Repræsentanter fra Kongehuset
ledsagede ham, den sidste Digter fra en svunden stor Tid, til hans
Hvilested. Paa Trefoldigheds-Kirkegaarden, lige ved Siden af
Schleiermachers og nærved Steffens1, er hans Grav.140

og lians Forhold til Danmark.Medens i vore Dage Europæismen spiller en
fremtrædende Rolle, var det i den förste Halvdel af dette Aarhundrede
Nationalismen, der aldeles havde Overtaget. De store Krige, hvormed
Seklet indlededes, udviklede sig til virkelige Folkekampe, hvilket
tydeligst traadte frem i den spanske og tyske Rejsning imod det
napoleonske Herredømme. Rundt om i Landene vaagnede National bevidst
hede n , men næppe nogen Steds i den Fylde, som i Tyskland. Her var de
gunstigste Betingelser derfor. Et oplyst og selvfølende Folk var bleven
overvundet af en fremmed og forhadt Magt; i liere Aar blev det holdt
under et pinligt Aag; da øjeblikket endelig blev gunstigt, rejste det
sig til Kamp, en virkelig begejstret Folkekamp, som tilsidst kronedes
med Held. Det tyske Folk havde derigennem fundet sig selv. Med Sympathi
maa Tanken dvæle ved saadanne Skikkelser som Friherre v. Stein, der var
det egentlige Centrum i Rejsningen mod Napoleon, Generalerne Gneisenau
og Scharnhorst, den uforsagte Folkevækker Filosoffen Fichte og mange
andre, som satte Liv og Velfærd ind for deres Fædreland. Den
Nationalfølelse, som gennemglødede dem, var saa ædel og deres Færd saa
ophøjet, at det vilde være stor Uret at miskende det.

Men hvor de nationale Bølger gaa højt som dengang i Tyskland, kan det
ikke undgaas, at der ogsaa fremtræder Skikkelser, som man maa betragte
med blandede Følelser. Naar Nationalbevidstheden bliver dreven op paa
sin højeste Spids, springer den let over til at blive en

af sit eget Folk og en dertil svarende Undervurdering af andre. Herpaa
kan der vistnok hentes Exempler fra mange Lande, men det er maaske ikke
for meget sagt, at disse fremtræde frodigst paa tysk Jordbund, idet det
hænger sammen med visse Sider i den tyske Karaktér. Efter
Befrielseskrigen mod Napoleon kom det stærkt frem, og denne
«Ultra-Germanenthum» blev ofte drevet til Karri-katur. Moritz Arndt,
som paa disse Blade skal omhandles, hører med til Ultra-Germanerne, men
det vilde dog være Uret at lade ham falde ind under det
karrikaturagtige. Han kan snarest betragtes som den fuldkomneste Type
paa en ægte national Tysker fra hin Tid, hvor Lidenskaberne vare satte
saa stærkt i Bevægelse, en Tysker med en mægtig germansk Selvfølelse og
tillige Overvurdering, men med en saa kraftig Personlighed, med saa
dybe Følelser, at han altid kan fængsle Interessen. Han er i enkelte
Henseender et tysk Sidebillede til Grundtvig. Da han nu tillige har
givet sig ikke saa lidt af med Norden, særlig med Sverige og Danmark,
kan der være Grund til at opfriske hans Billede. I Egenskab af Danskere
kunne vi ikke sympathisere med ham, da han saa lidet sympathi-serede
med os, men det er ikke altid af Vejen at lære de Anker at kende, der
fremsættes af vore Modstandere. 1 nogle Henseender har han maaske ikke
haft saa stor Uret, i andre Henseender derimod overmaade megen. Ved at
drage ham frem, drages der tillige nogle Afsnit af Danmarks nyere
Historie frem, som den nuværende Slægt ingen Skade har af at dvæle ved.

Ernst Moritz Arndt er til Dels af nordisk Rod. Han blev født 1769 paa
Rygen, som dengang og mere end en Menneskealder derefter var svensk
Besiddelse. Hans Oldefader paa fædrene Side var en Svensker, der som
Underofficér kom til -Gen og siden fik en Gaard dér. Hans Fader var
Inspektør paa Godset Schoritz, der tilhørte Grev Putbus. Arndts Moder
var derimod af rygisk, altsaa vendisk Oprindelse. Hun var en Særling,
som aldrig nød Kaffe, Tlie eller Vin, heller ikke Kod, men levede

Vegetarianer af Brød, Smør, Mælk og Ost. Medens Faderen var en ilter og
virksom Natur, var hun stille, indesluttet og from.

Som næstældste Søn voxede Moritz op mellem tre Brødre og tiere yngre
Søstre og førte med dem et frisk Naturliv i Mark og Skov og Eng.
Moderen var hans

første Læremester og Bibelen hans første Læsebog efter den Tids hyppige
Skik; han var ganske Barn endnu, da han havde gennemlæst den tre til
fire Gange. Til hver Søndag maatte han tidlig lære Salmevers udenad.
Tit sad Drengen til langt ud paa Aftenen og talte med sin Moder, og han
følte sig inderlig knyttet til hende.

Es war (lie Mutter mein,

der beste Sckatz, den mir im Leben

der liebe, fromme Gott gegeben,

synger han siden.

Indtil sit tiende Aar maatte Moritz Arndt og hans Brødre nøjes med
Moderens og undertiden Faderens Undervisning, og den var ikke meget
regelmæssig. Det meste af Sommeren gik de ligesom Bønderbørn ikke i
Skole, men maatte hjælpe til i Marken samt vogte Kreaturerne. Siden fik
de en Lærer, en gammel Student, som havde været Korporal i
Syvaarskrigen, og hans Opdragelseskunst laa i Stokken, som han stadig
anvendte paa deres Rygstykker endog under Morgenandagten. Da de endelig
bleve befriede for ham, havde de i adskillige Aar en flink theologisk
Kandidat til Lærer, som de kom til at holde meget

af, og som førte dem godt frem i alt, hvad der hørte til hin Tids
Dannelse. Han tog sig ogsaa af deres Adspredelser i Fritiden og førte
dem sammen med andre ligestillede Drenge. De bleve dygtige i alle Slags
Legems-idrætter: Boldtspil, Fugleskydning, Skøjteløb og Svømning. I det
hele taget var det et frisk Liv, de førte, og alle Drengene udviklede
sig til stærke Mennesker, mest dog Moritz, som var af en udmærket sund
Konstitution.

Familien flyttede flere Gange under Drengenes Opvæxt, idet Faderen
havde forskellige større Gaarde i Forpagtning,

men det var bestandig indenfor Rygens Grænser. Moritz var en begavet
Dreng, der paa liere Maader vakte Opsigt. Hans Hukommelse var ganske
ualmindelig, hans Stemme lod saa stærkt som en Trompet, og han havde
megen Fantasi og Opfindsomhed. Naar Drengene kom i Seng om Aftenen, bad
de andre Moritz om at fortælle dem en Historie, og det gjorde han da,
idet han paa staaende Fod digtede den. I lange Tider var dette en
stadig Underholdning, og ofte gik de alle meget tidlig i Seng for desto
længere at kunne nyde den.

Forøvrigt skildrer Moritz Arndt sig selv som en temmelig vild og
trodsig, men tillige flittig og ærlig Dreng. Det havde megen Betydning
for ham, at han elskede sin Moder saa højt, og gennem hende især
vendtes hans Sind tidlig imod Gud.

Noget af det, som i Barndommen gjorde mest Indtryk paa Arndt, var
Besøgene hos en gammel Farbroder i Posewald, der var æret i hele
Familien som en Patriark. Det var en redelig og from Mand med et
uopslideligt godt Humor, altid fuld af Gemytlighed og Spøg. En vis
Slags Humor, forskellig fra den danske, har fra gammel Tid været hyppig
i den Kant af Nordtyskland, saaledes ogsaa i Meklenburg, hvorfra den
gennem Fritz Reuters Fortællinger er bleven bekendt. Denne gamle Mand
ytrede ofte, at den ærværdige Doktor Luther havde sagt, at dersom Gud
ikke forstod Spøg, brød han sig ikke om at komme ind i Himmelen, og
deri stemmede han fuldkommen med den store Lærefader. Da Drengene for
sidste Gang-besøgte den mere end 80aarige Olding, der nu var svag, lod
lian en Flaske god, gammel Yin sætte frem for dem og sagde: «Børn!
snart skal I lægge mig ned i Jorden. Saa maa I være rigtig glade og
drikke af denne Vin, thi jeg har med Gud hele min Levetid fort et
fornøjet Liv.» Aldrig glemte Moritz hans Fortællinger om Karl den 12te
og hans Krigerliv her paa Rygen eller om Olaf Trygvason, der lier i
Nærheden ved Halvøen Zoudar (Svolder) skulde være sprunget overbord fra
Ormen hin lange.147

I Begyndelsen af 1787, da Moritz gik i sit syttende Aar, blev han sat i
Latinskole i Stralsund. Faderens Omstændigheder vare imidlertid dengang
ikke gode, saa at han ikke ævnede ene at holde ham der, men liere
Familier traadte hjælpende til. Da de bedre stillede Latinere gjorde
Kar ad Moritz for hans grove Klæders og bondeagtige Udseendes Skyld,
lik han god Lejlighed til at vise sine fortræffelige Legemskræfter, og
han baxede dem saaledes, at de for Fremtiden tabte Lysten til sligt.
Han var i Huset hos Konrektoren og viste sig snart som en af Skolens
bedste Disciple. Den Tarvelighed i Levemaade, som han var vant til fra
Hjemmet, fortsatte han her, ikke blot af Nødvendighed, men ogsaa af
Lyst til at hærde sig. 1 Lighed med Moderen var han meget afholdende og
nød kun tørt Brød og Vand til Frokost; om Aftenen spiste han stundom
lidt Smør paa Brødet; The og Kaffe nød han næsten aldrig, ja Kaffe
bragte lians Blod i den Grad i Oprør, at han kom til at ryste paa
Haanden, saa at han ikke kunde skrive. Denne tarvelige Levemaade
fortsatte Arndt til sit 40de Aar. Derimod forsmaaede han ikke et Glas
Vin eller Punsch. Bestandig stod det for ham som en Hovedopgave at
hærde sit Legeme; derfor drev han ogsaa i Stralsund al Slags Sport og
badede til sent paa Efteraaret. Alligevel fik han, da han havde gaaet
et Par Aar i Skolen og var nærved at blive Student, Skrupler over, at
han forte et for blødagtigt Liv, og han kom paa Tanker om, at det var
bedre at opgive al Studering og blive Landmand. Den væsenligste
Bevæggrund var, at han følte sin Kyskhed anfægtet og vilde betvinge
Kødet. En Dag vandrede han da, uden at gore nogen klog paa sine
Hensigter, ud af den bekendte Frankenthor, i hvilken Karl den 12te
under Stralsunds Belejring oftere havde haft sit simple Leje. Uden at
vide hvorhen vandrede Moritz i flere Dage Syd paa, hvilede om Natten,
hvor det kunde træffe sig, og kom saa til Zemmin, hvor han forhørte sig
om en Plads. Han var heldig nok til at faa en saadan hos en gammel
Kaptain. For en Sikkerheds Skyld skrev148

denne imidlertid til Moritz' Fader for at have hans Samtykke. I Stedet
for Svar kom fem Dage efter et Ivoretoj med en Onkel og en Broder i, og
disse medbragte Ordre til Moritz, at han ufortøvet skulde følge hjem
med dem. Som lydig Son gjorde han det ogsaa.

Da han saaledes var kommen hjem, fik han ogsaa Lov til at blive hjemme
og opgive Latinskolen i Stralsund. I halvandet Aar opholdt han sig
saaledes i de gamle landlige Omgivelser, men forberedte sig samtidig
flittig til at tage Studenterexamen. I den Tid drev lian Hærdelsen til
det yderste. Han spægede sit Legeme paa alle Maader for at holde det i
Trældom, stod tit op om Natten og gik milelange Ture, sov paa det
haardeste Leje f. Ex. paa det bare Gulv eller svøbte sig i sin Kappe og
laa i det frie, selv om Efteraaret.

1791 blev Moritz Arndt .Student i Greifswalde, der horte under Sverige
(dette Land havde dengang fire Uni-

o .

versiteter: Upsala, Lund, Abo i Finland og Greifswalde i Pommern).
Flere af Professorerne vare Svenskere, skøndt Sproget var Tysk. 1 to
Aar studerede han Theologi her, men drog saa til Jena, der paa den Tid
øvede en mægtig Tiltrækningskraft paa Grund af adskillige berømte
Personligheder , som fandtes her blandt Professorerne. Arndt hørte bl.
a. Filosofferne Reinhold og Fichte, men har meget lidt at meddele fra
sin Studietid Ker, «fordi», som han siger, «intet mærkværdigt for min
Udvikling er hændet i den». De udmærkede Lærere kunde ikke henrive ham,
og det kom af, at han manglede Sans for de daværende aandelige
Roreiser, der rev saa mange med sig. Lige modsat gik det Henrik
Steffens, der kort efter kom til Jena og her gennemgik et aandeligt
Oplivelsesbad. Ikke engang Fichtes berømte Forelæsninger havde nogen
Betydning for Arndt, skøndt han syntes godt om Filosoffens «tapre
Personlighed». Det frie Studenterliv, der i høj Grad var udviklet i
Jena, tiltalte derimod Arndt meget, og dets mindre fine Fremtoninger
generede ham ikke. Han kunde «jauclize» og jubilere og pokulere saa

som nogen og havde vistnok rig Lejlighed til at vise sine fysiske
Kræfter og sine Færdigheder f. Ex. i at duellere. Kort sagt, han var en
rigtig tysk Student efter Datidens Type og fortæller selv, at han
undertiden styrtede sig ud i Hvirvelen, men bevidner samtidig, at han
var «kysk». Naar han besøgte sit fjerne Hjem paa Rygen, gik han Vejen
til Fods og gennemstrejfede paa disse Vandringer det meste af
Nordtyskland.

1794 var det forbi med Opholdet i Jena, og Arndt blev derefter et Par
Aar hjemme som Lærer for sine yngre Søskende; derpaa tog han i
Greifswalde den theologiske Examen, som han dog siden ikke gjorde nogen
Brug af, da han ikke havde Lyst til at være Præst. Dette var Forældrene
meget imod, og han fremhæver selv, at Olleret ikke var saa lille, da
han let kunde have faaet et Kald paa Rygen, og de fleste af dem vare
fede. Nogle af Præsterne lignede nærmest Herremænd, og en af dem, der
lod sig titulere «Kirkeherre» , kørte altid med fire, uagtet Vejene
ingenlunde gjorde det nødvendigt.

Derimod havde Arndt en mægtig Lyst til at se sig om i Verden, og for
Penge, han havde sammensparet i en vellønnet Huslærerplads, samt ved
Hjælp af Understøttelse fra Faderen, der paa den Tid sad bedre i det,
drog han i Foraaret 1798 afsted. I halvandet Aar færdedes lian omkring
i Europa, mest til Fods. Efter et længere Ophold i Wien besøgte han
Ungarn, kom derefter til Norditalien og endelig til Frankrig, hvor han
tilbragte det meste af Sommeren 1799 i Paris. Rejsen beskrev lian siden
vidtløftigt i et Værk i 4 Dele, hvormed han introducerede sig som
Forfatter. Vi skulle kun bemærke, at hvad der mindst tiltalte Arndt var
Frankrig. Dels var han fra Barn af ivrig kongelig sindet, saa at den
daværende Republik var ham i høj Grad imod, dels havde han gennem
historiske Beskrivelser f. Ex. af Trediveaarskrigen og Ludvig den 14des
«Mordbrand» indsuget stor Uvilje imod Folket. Vi skulle snart se,
hvorledes denne voxede i den følgende Tid.

Imidlertid var Arndt nu bleven en Mand paa 30 Aar,150

og han søgte og opnaaede Ansættelse ved Universitetet i Greifswalde i
Aaret 1800. Han blev forst Adjunkt, siden Professor med Historie som
Hovedfag. Han ægtede en Datter af den derværende svenske Professor
Quistorp, men Ægteskabet varede kun kort, thi hun dode efter at have
bragt en Son til Verden, og Arndt var derefter i mange Aar Enkemand.
Som Forfatter gjorde han sig nu mere og mere bekendt. Han skrev en Bog
om Livegenskabet, som dengang endnu herskede i Svensk-Pommern med Ry
gen, og med Uforfærdethed fremstillede han de sorgelige og
umenneskelige Forhold, der fulgte med det. Skriftet vakte Opsigt, og
der blev rejst Klage imod ham, der, skøndt kongelig svensk Embedsmand,
havde vovet at kritisere og fordømme bestaaende Retsforhold.
Universitetets Kansler lik Ordre om at drage Arndt til Regnskab, men
dennes hele Forsvar bestod kun i, at lian i et Exemplar af Bogen
understregede alle de Steder, der handlede om vitterlige bestaaende
Uretfærdigheder, hvorefter han bad om, at det maatte blive forevist
Kongen. Dette skete ogsaa, men Gustav den 4de Adolf fandt, at hvis de
fremsatte Anker vare sande, havde Arndt Ret i at betegne Forholdene som
mislige. Da det nu ikke kunde nægtes, at Fremstillingen var i
Overensstemmelse med Virkeligheden, blev der ikke foretaget noget imod
ham. Men nogle faa Aar efter blev Livegenskabet harvet-

Ved det lille Universitet i Greifswalde var der ikke meget at bestille
for Arndt, saa at han kunde tilbringe en stor Del af Tiden paa Rejser.
I Efteraaret 1803 drog han til Sverige og opholdt sig et helt Aar dér.
Han fandt i det hele stort Behag i dette Land, som han jo baade ved
Nedstamning og som Undersaat tilhørte. Vel følte han sig nærmest som
Tysker, men næstefter Tyskland var Sverige ham ganske naturlig kærest.
Arndt besøgte

O o o

en stor Del al Landet, var baade i Stockholm og Gøteborg, i Dalarne og
Norrland. Han følte sig højlig tiltrukket af den svenske Almue, hvis
gammeldags Væsen ganske var efter hans Hjerte. Hvor han færdedes, kunde

lade sit Rejsegods staa ude om Natten: ingen fandt paa at røre det, thi
ærligt og trofast var Svenskens Sind. Folkets Helt var Karl den 12te;
overalt i Kroer og Bønderhuse saa' man hans Billede, og saasnart man
nævnede hans Navn, strømmede hans Ros fra alles Læber. Der var endnu
megen Overtro blandt Folket, Trolde og Underjordiske havde en fast
Plads i dets Forestillingskreds; mødte man en Ulv eller Los paa sin
Vej, rev man hurtig Huen af Hovedet og mumlede en Besværgelsesformel i
den, eller man nøjedes med at spytte i den, for derved at afværge det
onde. (Ulve var det dengang ikke saa knapt med som nu, saa at Arndt
endog lidt udenfor Stockholm saa' en løbe over Vejen). Allerbedst
syntes Arndt om Dalkarle, Gestriker og Helsinger.

Ogsaa den svenske Natur tiltalte ham meget, enten han saa' den om
Vinteren eller om Sommeren. Den Vinter, han tilbragte dér, mest i
Stockholm, kom til at staa i Glans for ham, saa klar og ren var Himlen
og saa lysende var Jorden under sit Snetæppe, og saa fornøjelige vare
Kanefarterne. Om Sommeren var han helt oppe i Jæmt-land, hvor Storsjøen
mindede ham om Genfersøen og Bredderne om dem ved Sorrent, Oppe mellem
Fjeldene ved den norske Grænse, hvor nu Storliensbanen gaar, besøgte
lian en Lappelejr og overværede et Bryllup.

Skøndt Arndts Beskrivelse af denne svenske Rejse er tør og trættende,
kan man ikke nægte, at han havde et godt Blik for Folkets og Naturens
Ejendommeligheder. Han var ogsaa en af de første udenfor Sverige, der
forstod at vurdere den for faa Aar siden afdøde Digter Bellman efter
Fortjeneste. Om ham skriver han: «Det vil aldrig lykkes mig at gore
Bellman begribelig for den, der ikke forstaar den svenske Nation og det
dybeste i den nordiske Karaktér. Jeg vil kun sige, at han vil endnu
leve i Udødelighed, naar mange af de sirlige og vittige Digtere og
Poeter, der saa' ham over Skuldrene, ere forældede. Og dog kender den
kun halvvejs den store Bellman, hvem Naturen ikke gav et lykkeligt
Organ for Musik.» Det eren Kendsgerning, at Arndts Bedømmelse af
Bellman bidrog meget til at aabne Folks øjne for denne Digter.

I Efteraaret 1804 vendte Arndt hjem.

Imidlertid blev han mere og mere greben af den europæiske Politik.
Napoleon blev Kejser og førte sine Orne sejrrigt frem over
Mellem-Europa. Østerrig bukkede hurtig under, Sydtyskland faldt i
Frankrigs Hænder. Arndt saa' med Harme paa alt dette, Blodet kogte i
ham, og han udgav et Skrift, som han kaldte «Tidens Aand» — Geist der
Zeit —, hvori han hensynsløst udtalte sine Meninger og Domme. Her
fremtraadte han for første Gang som ægte German og som Franskhader. Han
skriver om Franskmændene: «Er Pest og Sult ikke milde i Sam-menligning
med den Elendighed, I bringe? Er Barbarernes Grusomhed ikke svag i
Sammenligning med eders?» Han kalder Franskmændene en uheldig
Mellemting, som i lige Grad mangler den sydlandske Kraft og den
nordiske Dybde. «Uden Religion, uden Poesi, uden Sandhed, for
viljesvage til at forbedre eder, træde I dog frem med Hovmod.» Et
Kapitel handler om Napoleon, hvem han mindst af alt sparede. Man faar
ved denne Bog et godt Begreb om Arndt, thi hans Personlighed voxer frem
for Læserens Oje, djærv, uforfærdet, med Ojet opladt for mangen
Sandhed, men ofte forblændet af sin nationale Partifølelse og gaaende
langt over Stregen. Hvor opbragt han var paa Franskmændene, og hvor
ivrig German han var, kan ses af følgende Træk. Paa et offentligt Sted,
hvor adskillige Herrer vare til Stede, deriblandt Arndt, udtalte en
svensk Officer sig ikke blot rosende om Franskmændene, men lod ogsaa
nogle haanlige Ytringer falde om Tyskerne. Arndt kom herover i den
højeste Forbitrelse, det ene Ord tog det andet, og det endte med en
Udfordring. Duellen fandt ogsaa Sted, og Modstanderne skød paa hinanden
med Pistoler i 15 Skridts Afstand. Arndt fejlede sit Maal, men
Svenskeren saarede ham haardt, og han maatte tilbringe liere Maaneder
paa Sygeleiet.

Imidlertid var Napoleons sejrrige Magt rykket tæt ind153

paa Livet af svensk Pommern, idet Preussen i Efteraaret 1806 blev
overvundet og saa at sige fuldstændig revet over Ende. Hvad -Øjeblik
det skulde være, kunde Franskmændene besætte de svenske Besiddelser, og
der var ingen Grund for Napoleon til at skaane dem, da Gustav den 4de
Adolf bar sig ad som en gal Mand imod ham og alt franskt. Da ansaa'
Arndt sig ikke for sikker her, efter at han nylig saa hensynsløst havde
skrevet om Franskmændene og Napoleon, og han flygtede derfor over til
Sverige. Ved Juletid 1806 kom han til Stockholm.

I næsten tre Aar, fra 1806 til 1809, opholdt Arndt sig nu her og fik
Beskæftigelse ved at oversætte svenske Love og Forordninger paa Tysk
til Brug i Pommern. Det var bevægede Aar for Sverige, der kom i Krig
baade med Rusland og Danmark, medens samtidig Misfornøjelsen med Kong
Gustav den 4de bredte sig mere og mere. Stemningen var tung og trykket.
Arndt fortæller, at Svenskerne saa1 alt i det mørkeste Lys og ventede
sig alle mulige Ulykker af Russere, Danskere og Franskmænd, men dette
var jo ikke saa underligt, da deres Konge lagde sig ud med alle. Under
disse Omstændigheder fandt Arndt, at der ytrede sig saare liden
Fædrelandskærlighed og Villighed til at bringe Ofre. Man saa1 sig
redningsløst ført hen til Afgrundens Rand og ventede, at Riget maatte
gaa til Grunde.

Ved den saa at sige nødvendige Revolution 1809, da Kongen blev
fængslet, var Arndt et Øjevidne til Begivenhederne. Han glædede sig dog
ikke over Forandringen, thi han følte sig i mange Henseender sympathisk
knyttet til Kongen. Han kunde navnlig modes med ham i Had til Frankrig.
Alt eftersom Napoleons Magt voxede og hans Haand hvilede tungere og
tungere over største Delen af Europa, voxede ogsaa Arndts Harme, og det
kan man billigvis ikke undre sig over, da hans tyske Fædreland virkelig
led uhyre. Han udgav nu fra Stockholm et nyt Bind af «Geist der Zeit»,
men da ingen tysk Boghandler vovede at forlægge det, blev det udgivet i

vidner paa hvert Blad om, at den er skrevet under et Hojtryk af tysk
Patriotisme og Had til Undertrykkeren. Der er en hel Flom af Haansord
mod Napoleon, som han kalder en snæversindet, troløs, blodig Sjæl, en
oppustet Orientaler. Arndt skildrer Tysklands Underkuelse, ser med Haab
hen til Preussen og maner til Kamp. Hver en Franskmand, som findes i
Tyskland, bør udryddes: «Had besjæle, Vrede opflamme, Hævn bevæbne os!»
Dette Skrift blev hemmelig udbredt overalt i Tyskland og gjorde stærkt
Indtryk. Fra nu af blev Arndt betragtet som en af de ypperste
Forkæmpere for det germanske Fædreland. Paa udenforstaaende gjorde det
ikke noget godt Indtryk, cla der er megen Overdrivelse og hensynsløs
Plumphed i det.

I Sverige følte Arndt sig nu ikke mere saa vel som tidligere. De fleste
Svenskere sympathiserede med Napoleon og Franskmændene, og Tyskland var
ofte Genstand for nedsættende Bemærkninger. Det maatte skære Arndt i
Hjertet, naar han paa Gaden i Stockholm horte Folks Udbrud imod de
pommerske Soldater, som Gustav den 4de havde forlagt hertil: «Se, dér
gaar de forbandede Tyskere, de Hunde!»

Imidlertid fulgte han med spændt Opmærksomhed Begivenhedernes
Udvikling, særlig i Tyskland. Han ventede en almindelig Opstand her, og
saasnart han fik Efterretning om Major Schills Rejsning, kunde han ikke
længere holde sig tilbage. I Hast pakkede han sine Sager sammen og
sejlede i Høsten 1809 fra Karlshamn over til Pommern. Da han var en
forhadt Person for Franskmændene, optraadte han her under et falsk Navn
som Sproglærer Ahlmann. Han kom til sit fædrene Hjem paa Rygen, hvor
Forældrene vel vare døde, men hvor flere af hans Søskende endnu opholdt
sig samt hans egen 8aarige Søn. Skøndt der kun var faa Franskmænd paa
denne Egn, holdt han sig skjult og vovede sig kun ud om Aftenen. Siden
slåp han til Berlin, hvor han mente sig mere sikker i Mængden. Dagen
efter hans Ankomst hertil vendte den preussiske Kongefamilie, der saa

opholdt sig i Rigets nordøstligste Afkrog, tilbage til Hovedstaden. Det
var et trist Indtog, som Arndt her var Vidne til, thi Kongen var kun en
Vasal af Napoleon og Riget sønderlemmet. Dronning Louise, den saa højt
elskede, saa' forgrædt ud, General Scharnhorst, Grundlæggeren af
Preussens senere Militærmagt, sad bleg og krumbøjet paa sin Hest. Men
midt i Fornedrelsen spirede Oprejsningen frem.

Det var nu, hvad Arndt kaldte, en «Donnerwetter-zeit» i Tyskland, det
vil sige: det trak sammen til et voldsomt Uvejr, skøndt det varede
endnu et Par Aar, inden det brod los. I Berlin, hvor Arndt plejede
Omgang med de ivrigste Patrioter og indtog en fremragende Plads i deres
Kreds, kom han ikke til at blive længe. Thi i Begyndelsen af 1810
ophørte den franske Okkupation af svensk Pommern, og der var da ingen
gyldig Grund for ham til at holde sig borte fra sin beskikkede Plads
som Professor i Greifswalde. Dog forblev han kun her til det næste Aars
Slutning. Det blev ham aldeles utaaleligt at leve sammen med
Embedsbrødre, der for største Delen holdt med Frankrig, og da han var
heftig, aabenmundet og grovkornet, kom det til idelige Rivninger,
deriblandt ogsaa med hans Svigerfader Professor Quistorp. Han tog da
sin Afsked fra Embedet og besluttede at drage til Rusland, hvor der nu
var et Samlingssted for alle dem, der hadede Napoleon. I Forklædning og
under forskellige Æventyr med Franskmændene naaede han til Berlin og
siden til Breslau, der var et vigtigt Arnested for en vordende Opstand
mod Napoleon. Under sit Ophold her gjorde Arndt Bekendtskab med liere
af Bevægelsens Spidser saasom Blücher, Scharnhorst og Gneisenau. Men
derefter gik hans Vej til Rusland, hvor Hovedmanden for det hele,
Friherre v. Stein, opholdt sig, og han havde skrevet, at han ønskede at
se Arndt, da han mente, at han kunde faa Brug for ham.

Det var ingen let Sag at naa frem til Petersborg, som var Maalet for
Arndts Rejse, thi den franske Magtstrakte sig vidt, og det vilde have
været skæbnesvangert for ham at falde i dens Hænder. Han maatte se at
komme udenom Polen, der var saa franskvenligt, og derfor drog han forst
Syd paa til Prag, som oftest vandrende paa sin Fod. Han var forsynet
med et russisk Pas, havde en ikke ubetydelig Sum Penge, som han i Mere
Aar havde sammensparet, med sig og var saa stærk og rørig som
nogensinde. Det generede ham ikke at gaa 5 til 6 Mil i Træk. I Prag
gjorde Arndt Bekendtskab med en Købmand fra Wien, der rejste som
Smugler mellem disse Egne og Rusland. Han var villig til at lade Arndt
folge med sig under Navn af lians Kommis, mod at han betalte Halvdelen
af Rejseudgifterne. Det gik rigtignok kun langsomt med Rejsen, da
Købmanden havde Forretninger, hvor han kom frem, men endelig naaede de
da lykkeligt ind over den russiske Grænse, og siden kom Arndt til at
følges med den russiske Legation i Wien over Kiew til Moskva. Han kom
til denne Stad en Maanedstid før Napoleon holdt sit Indtog i den, og
endnu inden Slutningen af August 1812 var han i St. Petersborg.

Her traadte Arndt nu strax i v. Steins Tjeneste og blev navnlig
benyttet af ham til at forfatte Opraab og Krigssange, som baade nu og
siden bleve spredte rundt omkring i Tyskland. Til dette var Arndt meget
godt skikket, da lian baade digtede kraftigt, populært og klangfuldt og
tillige forstod at klare Situationen for sine Landsmænd. Han Skrev bl.
a. en Katekismus for den tyske Krigs- og Landeværnsmand i 21 Kapitler,
det hele holdt i en vis bibelsk Stil med luthersk Kolorit; et af
Kapitlerne handlede udelukkende om «den store Tyran Napoleon». Dette
Skrift blev snart spredt over hele Tyskland i mangfoldige Tusinder
Exemplarer.

Opholdet i St. Petersborg, der varede 4 til 5 Maaneder, var meget
interessant for Arndt; han blev indført i mange Kredse og gjorde
Bekendtskab med en hel Del Berømtlieder. For Øjeblikket var den
russiske Hovedstad Centrum i Bevægelsen mod Napoleon, og en Mængde af

ivrigste Modstandere vare samlede her, saa at det var rigtig et Sted
efter Moritz Arndts Hjerte. Kejser Alexander behagede ham ingenlunde,
hvilket man let kan forstaa; han kalder ham spydig en baade aandelig og
legemlig «Halvmand», der altid trængte til at stives op af andre. Og
denne nu saa højlig nødvendige Stivelse afgav især to Mænd, Bernadotte
i Sverige og Friherre v. Stein. De to vare, den første mere skjult, den
anden aabenbart, Drivkraften i Kampen mod Napoleon. Uden v. Stein,
mente Arndt, havde den russiske Regering opgivet Spillet efter Slaget
ved Borodino og Moskvas Indtagelse. Denne v. Stein var en Herskernatur,
af Ydre temmelig lav og firskaaren, men med en mægtig ørnenæse og smaa
skarpe Øjne, en Mand af faa Ord, men fuld af Ild og Kraft. Han satte
aabenbart Pris paa Arndt, fuldblods tyske Patrioter som de begge vare,
og Arndt regnede altid sit Samliv med v. Stein til sit Livs
allerskønneste Dage. Han var ogsaa nu i en Stilling, der ganske passede
for hans Natur.

Arndt, som havde en god Iagttagelsesævne, har berettet adskilligt om
Livet i St. Petersborg dengang, som har Interesse nu, da alt er meget
forandret. Der var meget asiatisk ved Forholdene, og ved store
Selskaber kunde man, som han siger, fole sig hensat i Merovingernes
Tidsalder. Var der Aftenselskab hos en eller anden Fyrste, saa1 man en
tyve-tredive Hotte Slæder med Forspand af tre eller lire Heste holde
udenfor Porten til langt ud paa Natten, selv i den mest bidende Kulde.
De med kostbare Skindtæpper bedækkede Heste stampede i Sneen og
vrinskede idelig utaalmodigt. Kuske og Tjenere, ofte mere end et halvt
Hundrede, saa' man ligge paa det haarde Gulv i Forhallen, opad de brede
Trappetrin eller udenfor Dørene, sovende og snorkende. Gæsterne, Husets
Tjenere og Piger lob hen over dem og sparkede til dem, uden at det
forstyrrede deres Ro.

I Paladset Orloff, hvor Arndt stundom kom, en mægtig Bygning med store
Sidelænger, der omfattede en vældig Gaardsplads m.m., levede der en hel
Verden for sig selv,158

som kunde det være paa en Kongeborg i Middelalderen. Den fyrstelige
Familie var omgivet af sine Livegne, blandt hvilke der var alle Slags
Haandværkere: Skomagere, Skrædere, Smede o. s. v., samt Lærere for
Børnene: Dansemester, Fægtemester, Maler, tyske, franske og italienske
Guvernanter. Der var noget storartet ved alt dette.

Da Napoleon i Efteraaret 1812 begyndte sit Tilbagetog fra Moskva,
fyldtes alle Sind i St. Petersborg med spændt Forventning og en vis
ængstelig Glæde, idet man endnu ikke ret turde tro, at dette skulde
være Begyndelsen til hans virkelige Nedgang. Baade v. Stein og Arndt
vare derimod visse derpaa. Nu blev det Tid at flytte Bevægelsens
Brændpunkt f'ra det afsides St, Petersborg. Den 5te Januar 1813 forlod
v. Stein denne By, og Arndt var i hans Folge. Undervejs blev denne
sidstes Vadsæk med hans Papirer og Værdisager bortstjaalet, og han fik
den ikke igen. Snart naaede de frem til de Egne, som den ulykkelige
franske Armé nylig havde gennemvandret, og hvor alt var odelagt af
Venner og Fjender. Ofte passerede de store Skarer af franske Fanger,
der i den elendigste Tilstand bleve drevne mod Øst, og tit saa1 de
saadanne ulykkelige falde døende om paa den frosne Snemark. Paa og
langs Vejene laa der mangfoldige Lig, som graadige Ulveflokke sled i. I
Vilna var der alt andet end hyggeligt, I Gaderne laa mange døde, som
ingen gad slæbe bort, ja, da Arndt efter nogle Dages Ophold kørte
derfra, viste det sig, at hans Slæde havde staaet ovenpaa en frossen og
nedtrampet Franskmand i fuld Uniform. Arndt saa' i en stor Bygning i
Udkanten af Vilna et ejendommeligt Skue; den saa1 øde og mennesketom
ud, men da han nøjere undersøgte den, fandt han alle Rum og Loftet
stoppede fulde af Lig, vistnok mere end tusinde. Skøndt han havde
fortræffelige Nerver og ikke undte Franskmændene noget godt, var dette
Syn ham dog næsten for meget.

Den 21de Januar kom han til Kønigsberg.

I den nu følgende bevægede Tid, da foruden Rusland ogsaa Preussen og
siden tillige østerrig kæmpede mod159

Napoleon, havde Arndt fuldt op at gore. Forst opholdt han sig en Tid i
Konigsberg, derefter i Breslau, siden hen en lang Tid i Dresden, og
endelig efter det afgørende Slag ved Leipzig kom han til denne By. Han
brugte sin Pen meget flittig; det ene krigerske Flyveskrift efter det
andet udgik fra ham, og han udgav et nyt Bind af «Geist der Zeit». I
dette opfordrede han paa den ene Side til kraftig at bruge det
himmelske Vaaben Troen — «den hellige Alliances» Aand laa allerede i
Luften — og paa den anden Side til ikke at vise Fjenden Skaansel!
Heller ikke de Tyskere, der havde franske Sympathier — og dem var der
især i Sydtyskland mange af — burde skaanes. Han raader til at rage
Haaret af dem, der i Tale eller Skrift havde prist Franskmændene,
behandle dem som almindelige Forbrydere og efter udstaaet Straf jage
dem over Rhinen til deres Venner. Rhinen skal forøvrigt paa ingen Maade
være Grænsen, men den skal være en ren tysk Strøm; Elsas, Lothringen,
Luxemburg og Flandern skal erobres. Tyskland skal være ét Rige med en
Kejser i Spidsen, Feltraabet skal være: Gott und Vat er land!

Nu til Dags er der ikke synderlig Grund til at smile over Arndts
dristige Tanker, thi de ere jo i Hovedsagen gaaede i Opfyldelse.

I et andet Skrift hævdede han, at ingen Tysker burde understaa sig at
lære det forhadte Fjendesprog: Fransk; tillige tog han med højstemt
Varme Ordet for Turnforeninger og Vaabenlege. Han digtede ikke faa
kønne og raske Sange i denne Tid, hvor iblandt: «Was ist des Deutschen
Vaterland» og «Was blasen die Trompeten» med Rette ere blevne
navnkundige i Tyskland.

Da de allierede Armeer rykkede frem mod Frankrig, fulgte Arndt med til
Grænsen og flakkede største Delen af Aaret 1814 om i Rhinegnene, en Tid
lang i Selskab med den bekendte «Fader Jahn», Ophavsmanden til de tyske
Turnforeninger. Han var ogsaa i al Hemmelighed i Strasburg og saa' med
Beundring og Smerte ud over det frugtbare Elsas fra Domkirkens Taarn.

vandrede lian endelig med Sabel ved Siden og Stok i Haand til Berlin.
Skøndt han var 45 Aar, var han saa bevægelig og kraftig som nogen
Yngling, ja en rigtig «eiserner Kerl». Han fortæller selv, at naar han
paa sine Vandringer blev varm, følte han i sin venstre Lænd en Prikken,
som om han blev stukket med Naale. Langt fra at hidrøre fra nogen
Svaghed, var det efter hans Mening en Følge af lor stor Kraft. Han
troede nemlig, at det kom af, »at hans Blod var saa jernholdigt, at
Jernet i Sabelskeden og Jernet i Blodet ved Varmen blev saaledes
irriteret, at de begge aabenbarede deres mystiske Higen imod hinanden».

Da Napoleon det følgende Aar uventet kom tilbage fra Elba, og Europa
atter blussede op i Krigslue, kunde Arndt umulig holde sig i Ko. Han
begav sig igen hen imod den franske Grænse for at være i Nærheden af de
forestaaende Begivenheder. Han var løs og ledig, i al Fald var lian kun
i Virksomhed som Fædrelandsven. Han siger selv, at han nu havde aflagt
de sidste Levninger af svensk Partikularisme og var kun «Tysker». I et
Flyveskrift opfordrede han alle sine Landsmænd til at gaa i en særegen
Dragt, der kunde betegne dem som Germaner. Han havde denne Gang sin
14aarige Søn med og gjorde Køln til sin Hovedstation, fordi den største
Hærvej gik der igennem, og herfra udgav lian et. Blad «der Wächter»,
hvis Hovedmaal var at mane hans Landsmænd til at staa paa Vagt overfor
Franskmændene. Waterloo-Slaget med den endelige Sejr over Napoleon
fyldte ham naturligvis med Glæde og Stolthed over den tyske
Mandhaftighed. Men det blev et slemt Skaar i Glæden, at Tyskland ved
den endelige Fred ikke flk Elsas og Lothringen; Preussen havde
rigtignok gjort Krav paa det, men det hed sig, at det var Englands
Skylrl, at det ikke skete.

Under sit Ophold i Køln, der varede et Aarstid, havde Arndt Lejlighed
til at se mange af Tidens Berømtheder, som kom der paa Gennemrejse
eller Besøg. Blandt disse var Goethe. Arndt kunde iagttage ham i Eo,

hans Bemærkninger om den store Digters Ydre ere ikke uden Interesse.
Han maatte beundre Goethes stolte og brede Pande og hans brune øjne med
det vaagne og sikre Blik; derimod slog det ham, at der var et
betydeligt Misforhold i hans Kropdannelse, idet Benene vare ikke mindre
end 6 til 7 Tommer for korte! Noget tar man vel nok slaa af i dette
Maal, da Arndt altid var tilbøjelig til at tage Munden fuld, men at
Digteren var dygtig kortbenet, bliver vel en Kendsgerning, saa at han
ikke har været den fuldendte Adonis som ung, saaledes som han ofte
henrykt er bleven skildret. Arndt mente, at han umuligt med denne
Legemsdannelse nogensinde har kunnet være en god Rytter, Danser eller
Skøjteløber.

Moritz Arndt hørte nu, da Krigstiden var afsluttet, til Tysklands mest
fejrede Mænd, og de ægte Germaner saa1 op til ham som en udmærket
Fører. Hans Sange gik hele Tyskland over fra Mund til Mund; bl. a.
besang han 1815 Scharnhorst, Blücher, Gneisenau og sin kære v. Stein,
denne Mand, som han kaldte en politisk Martin Luther. Han priste
Preussen som Germaniens ledende Magt.

Efterat liave anbragt sin Søn paa Gymnasiet i Düsseldorf — thi han
betragtede nu Vesttyskland som sit rette Opholdssted, da han her bedst
kunde være «Wacht am Rhein» — gjorde han en Rejse over Berlin til sit
gamle Hjem paa Rygen og herfra begav han sig til D a n m a r k.

Det var første Gang, Arndt betraadte vore Enemærker. Han havde
tidligere fra Skaane kiget over til os, men dengang betvunget sin Lyst
til at gøre vort nærmere Bekendtskab. Han havde ogsaa med sine egne
Oren forlængst hort noget fra os, nemlig Kanontordenen paa Rheden 1801,
der kunde høres helt ned til Rygen. Men hans Tanker vare tit fløjne hen
til os. Nu vilde han med egne øjne se, hvorledes det lille danske Folk
egentlig var beskaffent.

Uden Fordomme kom lian ikke hertil. Som Halvsvensker havde han tidlig
indsuget dem, thi i Sverige elskede man jo dengang ikke Danmark. Og da
vi — eller rettere Frederik den 6te — havde staaet paa Frankrigs og den
forhadte Napoleons Side, skulde det ikke gore Sagen bedre i hans øjne.

Over Kiel kom Arndt — «-Ornen», som han havde udgransket, at hans Navn
betød — til de danske -Oer. Han tilbragte flere Maaneder af Sommeren
1816 paa «den skønne 0» Sjælland, navnlig i København; han var ogsaa en
Tur til Moen. «Jeg lærte ædle danske Mænd at kende», fortæller han, og
det gjorde han, thi han blev indført i flere af vore bedste, navnlig
literære Kredse, hvor han fik en hædrende Modtagelse, idet man
anerkendte ham som en dygtig og begavet Mand, der havde spillet en
fremtrædende Rolle i den tyske Befrielseskamp. Som bekendt var der
netop dengang i disse Kredse en venlig Stemning mod Tyskland, som man
stod i et levende æsthetisk Vexelforhold til. Arndt kom bl. a. baade
til Øhlenschlæger og A. S. ørsted. Dennes Hustru, den aandslivlige
Sofie f. Øhlenschlæger skrev om hans Besøg (til Historiemaler Lund):
«Han faldt som en Raket midt iblandt os og frembragte en meget
fornøjelig Virkning. Et mere levende Menneske har jeg aldrig kendt,
veltalende, heftig, vittig og støjende i lioj Grad. Jeg morede mig
meget over ham. Godt var det, at alt, hvad han uden Grund har beskvidt
Danmark for, ej var mig bekendt.» Øhlenschlæger fortæller om Arndt, at
«det morede ham at undersøge Sporet af de gamle Folkestammers
Udbredelse».

Skøndt Arndt efter eget Sigende i det hele fandt en venlig Modtagelse i
København og «nod Gæstfrihed hos enkelte», blev Opholdet ham i Længden
dog ikke videre behageligt, og det var hans egen Skyld. Dels kunde man
ikke undgaa at komme i Tanker om de mange kritiske, ringeagtende og
overfladiske Udtalelser om Danmarks Forhold, der fandtes i hans
Skrifter, og dels stødte han ved sine ultragermanske Udtalelser, der

den beskedneste Form. Han var taktlos nok til at udtale sig om
Sønderjylland som egentlig tysk og beklage «den danske
Sprogpropa'ganda» dér — hvilken forresten i Aaret 1816 nærmest stod paa
Nulpunktet. Hvor lidt man end dengang havde -Øjnene opladte for Dansk
og Tysk i Sønderjylland, saa følte man sig dog saa national dansk, at
slige Udtalelser, som han siger, «bleve ham meget ilde optagne». Hvor
hensynslos han har været i sine Ord og anmassende i sin Optræden, i al
Fald i den sidste Tid, kan man slutte deraf, at Politiet tilsidst
tillod sig at spørge ham, hvad Hensigten var med hans Ophold her. Han
forlod da endelig Danmark, men med en hvas Braad i sit Hjerte imod os,
og den blev altid siddende dér.

Det følgende Aar indgik den nu 48aarige Arndt Ægteskab med
Schleiermachers Søster Nanna Marie, og ved Brylluppet overrakte Berlins
Turnforening ham en Pokal som Hædersgave. Han bosatte sig i Bonn, hvor
den preussiske Regering havde bestemt at oprette et Universitet , ved
hvilket han havde Lofte om at blive ansat. Det følgende Aar blev han
Professor i Historie dér. Dette, at han havde faaet «en tapper, tro
Kone» og denne Ansættelse, kaldte Arndt siden «det sidste Smil af
Lykken».

Uheldene begyndte med, at lian mistede to Trediedele af sin Bogsamling,
der afgik til Søs fra Stralsund og blev ødelagt af Søvand. Men et
storre Slag ramte ham, da lian kort efter udgav et nyt Bind «Geist der
Zeit». I.dette traadte han op mod det nu almindelige Sværmeri for
Middelalderen og stillede sig paa et frit Nutidsstandpunkt, idet han
krævede en liberal Forfatning for hele Tyskland og en udstrakt
Pressefrihed. Man kan let tænke sig, hvorledes dette maatte falde den
preussiske Regering for Brystet, idet Reaktionen jo nu baade her og
andet Steds havde spændt alle Sejl ud og mere og mere kom ind paa

Han mener, at «en vis rødhaaret Svensker» Lundblad, siden Generalkonsul
i Pommern, har haft en Finger med i Spillet. — Anklage einer
Majestätsbeleidigung S. 50. —

at slaa alle liberale Tendenser ned med Magt. Af Hensyn til Arndts
Fortjenester under Krigen nøjedes man foreløbig med at paaminde ham om
at være forsigtigere i sine Udtalelser, da disse ikke kunde forenes med
hans Stilling som preussisk Embedsmand. Det blev dog ikke herved.
Efterat Kotzebue 1819 var bleven myrdet af en fanatisk Student, greb
Regeringen til meget skrappe Forholdsregler mod alt, hvad der kunde
falde ind under det vidtstrakte Begreb «demagogische Umtriebe», og
dette kom ogsaa til at gaa ud over Arndt. Der blev foretaget
Husundersøgelse hos ham, hans Breve og Papirer bleve beslaglagte, og i
November 1820 blev han suspenderet fra sit Embede. En lang
Retsundersøgelse begyndte, idet Anklagen lød paa Deltagelse i hemmelige
Selskaber og «bose Umtriebe», der indeholdt en Fare for Staten. Først
to Aar senere blev Sagen afsluttet, og Resultatet var, at Arndt blev
funden «ikke uskyldig». Han havde i al Fald været Medlem af Foreningen
«Tugendbund», og han havde arbejdet for «republikanske Ideer», hvormed
mentes hvad vi kalde en fri Forfatning. Af Hensyn til hans tidligere
patriotiske Fortjenester og vel navnlig til hans Popularitet blev hans
Straf kun, at det blev forbudt ham at holde Forelæsninger, men lian
beholdt sin faste Løn som Professor. Alligevel led han et betydeligt
Pengetab, idet en stor Del af den sædvanlige Indtægt,
Forelæsningshonoraret, var forsvundet for ham. Og hertil kom, at han,
uden at have nogen Virksomhed, alligevel skulde anses som bundet til
Stedet.

Alt dette faldt naturligvis haardt paa den selvfølende og ærekære Mand,
hvis eneste Brøde bestod i Mangel paa Smidighed til at bøje sig efter
de skiftende Tider. Det var ham en meget stor Krænkelse at blive dømt
til Uvirksomhed som Professor, da han netop mente sig i Besiddelse af
ualmindelige Gaver som Taler. «Jeg er nu saaledes skabt, at jeg maa
tale og fore Ordet», siger han, men det kunde han nu aldeles ikke komme
til, idet Regeringen overhovedet ikke taalte, at han optraadte
offentlig som Taler. Literært kunde han vel nok arbejde, men han1G5

maatte dog optræde med Forsigtighed og undgaa alt, hvad der kunde vække
politisk Anstød. Hvad lian i de følgende Aar skrev, var dels i religiøs
Retning, dels historiske Skildringer fra Sverige samt Erindringer af
hans eget Liv. Forøvrigt siger han selv, at han nu mest levede i en
taaget og legende Drøm mellem Børn, Træer og Blomster. Han betegner sig
selv som «en født Drømmer», og der var visselig ogsaa meget Fantasteri
ved ham.

Hans Hustru fødte ham liere Sønner. Den yngste og mest haabefulde fandt
en smuk Sommerdag under meget pinlige Omstændigheder sin Død i Rhinens
Bolger. Den stærke Mand blev saa rystet herved, at han aldrig forvandt
det.

Al den Modgang, han fristede i disse Aar, drev Arndt dybere ind i sig
selv og nærmere hen til Gud. Han skrev en Bog: «Om Ordet og
Kirkesangenhvori han saa temmelig stillede sig paa det lutherske Stade,
og han digtede Salmer, hvoraf flere meget gode. En af dem har faaet
Plads i vor Kirkesalmebog: «Gaa nu hen og grav min Grav, jeg er træt,
nu vil jeg slumre».

Som Motto for sine Livserindringer satte han:

Ich steli' auf eiiiem breiten Stein, lind w er mich lieb hat, holt mich
ein.

Paa Torvet i Stralsund er en stor «Æresten», hvor det var gammel Skik,
at de nyviede Brudepar stillede sig op, og under Leg bleve disse Linier
da afsungne. Arndt mente hermed, at hans Liv laa aabent for alle.

I næsten tyve Aar levede han som suspenderet Embedsmand og under
Opsigt. Først da Frederik Wilhelm den 4de blev Konge, løsnedes hans
Baand. Han blev nu genindsat i sit Embede, men da han var over 70 Aar,
var det noget sent at begynde som Professor. Imidlertid var han nu, som
tidligere, ualmindelig kraftig, og han tog fat med frisk Mod.

Nu var han ogsaa bleven friere som Forfatter, og der udgik i de

ret ugenert udtalte sig om Forholdene baade i og udenfor Tyskland,
deriblandt ogsaa i Norden. Særlig Opmærksomhed vakte hans i 1843
udkomne: «Forsøg i sammenlignende Folkehistorie». Vi skulle her antyde
hans Meninger om forskellige af Europas Stater.

Tyskland var for Arndt Europas egentlige Centrum, som det ogsaa af
Naturen er anvist til at være. Til Tyskland regner han uden videre
baade Holland, Schweiz, Tyrol og de andre tyskøsterrigske Stater, ogsaa
Bøhmen, som er dets «Kæmpeborg, vor store østlige Fæstning». Elsas og
Lothringen høre ogsaa med, ligesaa vel som baade Holsten og Slesvig.
Vesttyskland er den egentlige Kærne, det gamle Austrasien, Klodevigs og
Karl den Stores og Otto den Stores Tyskland; dér er Vuggen for den
tyske Magt og Herredomme, det er den faste Borg og Styrke i Riget.
Tysklands Stilling er saa vældig, at naar alt er vel rustet og ordnet,
maa selv den forvovneste Djævel løbe Hornene af sig, hvis han vil prøve
paa at angribe det.

Skade for Arndt, at han ikke kom til at opleve den sidste Menneskealder
i Aarhundredet, da havde hans gamle Hjerte frydet sig!

Frankrig er i alle Henseender Europas enfant, terrible. «I Franskmænd!»
tilraaber han dem, «ere Efterkommere af vort Lands bortløbne og
fortabte Sønner.» Naar Arndt havde noget imod nogen, søgte han Beviser
for, at de nedstammede fra en Pariaslægt. Disse «Vælske», som han ynder
at kalde dem, ere forfængelige Pralhanse, havesyge og stolte, men
tillige listige og troløse. Det eiet rigtigt Bi—Folk, der, saasnart det
er bleven splittet, strax igen samler sig i en Sværm. (Man skulde tro,
at dette var noget godt, men lier skal det betyde noget meget, slemt.)
Napoleon var baade i Storhed og Forbrydelser en Romer fra hin Tid, da
Dyden hældede mod sin Nedgang; han var en Attila, en Folketramper og
ubarmhjertig Morder. Han fortryllede Franskmændene, saa de maatte lyde
ham saaledes, som de aldrig vilde have adlydt selv den bedste indfødte
Franskmand. Og hans Skygge gaar167

stadig om iblandt dem som et Tryllespøgelse. Forøvrigt bryde
Franskmændene sig ikke om den saa højt lovpriste Frihed; det er
Ligheden de sætte Pris paa. Hos dem ligger der en stadig Fare for
Europa.

Arndts Betragtning af Franskmændene er endnu den Dag idag den gængse i
Tyskland.

England synes han godt om. Han tror ikke paa de Ugleskrig, der spaa
dets Undergang, men kan godt istemme: Old England for ever!

Rusland har han derimod ikke noget godt -Øje til, trods Forbundet med
Tyskland i Kampen mod Napoleon. Han erklærer Rusland for Tysklands
naturlige Fjende og det en meget farlig, fordi det med sin store Magt
er rykket det lige ind paa Livet, efterat det har faaet Polen.

Og nu endelig Norden. Vi kende Arndts Forkærlighed for Sverige, og
Landet havde han endnu kært. Men han ser ogsaa Skyggesider hos Folket.
«Letsind og Forfængelighed», siger han, «ere ægte svenske Egenskaber;
Folkets Stræben gaa mindre i Dybden end paa Overfladen.» Det er en
haard Dom og i sin Almindelighed heller ikke sand. Den svenske Adel
roser han for Tapperhed og Krigsmod, men revser derimod, at den
barnagtig jager efter det glimrende. Dens stort klingende Navne kunne
allerede lære os dette, og desværre efterligner den saa gerne alt
fremmed Væsen, især det vælske.

Norges Navn udleder han ikke af Nord, det nordre Rige, men af Nor, en
Bugt, altsaa Bugternes Rige. Medens Sverige af Naturen er et Roens,
Stilhedens, Solskinnets Land, hvilket har præget sig i Folkets rolige
Væsen, saa er Norge lige modsat et Uroens Land med stærkt vexlende
Klima, og det har sat sit Mærke paa Nordmændene, som have en vis urolig
Bevægelighed og Æventyr-lighed i Karakteren.

Men i det hele taget vil Arndt dog prise de to skandinaviske Folk, der
af Naturen egentlig ere ét. «Der bor et stærkt, skønt, aandfuldt og

med alle Legemets og Sjælens bedste Anlæg» paa den skandinaviske Halvø.
Der er en vis Metalstyrke baade hos Svenskeren og Nordmanden og en vis
frisk Glæde over Naturen, som det gør En godt at se.

Vi maa bemærke, at Arndt ikke havde noget personligt Kendskab til Norge
og Nordmændene. Man ser, hvor lidt Begreb han havde om det tunge og
trange, der tindes hos en Del af den norske Befolkning, og hvor lidt
han i sin Karakteristik ramte det fantastiske og højtstræbende hos den,
der hænger sammen med det kolossale i Naturen.

Endelig komme vi til Danmark. Arndts Tanker have gjort sig saa mange
Svinkeærinder ind til os, at vort lille Land burde føie sig smigret ved
at være Genstand for saa hyppige Betragtninger af den store Tysker. I
forskellige af hans Skrifter findes Udtalelser om os. Hans Betragtning
lyder kortelig saaledes: Ligesom det danske Rige altid har bestaaet af
usammenhængende Stumper og Stykker, saaledes er det ogsaa med Folket.
En Del af dette (han regner Skaaningerne med) bor paa det nederste af
den svenske Halvø, en anden Del paa det øverste af den nordtyske Halvø,
og Resten paa nogle øer. Liggende mellem Nordsøen og Østersøen er
Landet givet til Pris for alle Vinde (dette er kun altfor sandt), og
saaledes have Danskerne ogsaa været en Boldt mellem andre Folkeslag.
Den jydske Halvø fra Elben af var oprindelig beboet af adskillige
Stammer: Sacliser, Angler, Friser og Jyder. Karl den store bortførte
den stridbare sachsiske Ungdom fra Elbens og Ejderens Bredder og gav
derved Danskerne Spillerum til at udvide sig ned imod den sidstnævnte
Flod (Ejderen). Under Ottonerne gik det modsat, og Danskerne paa
Halvøen bleve afhængige af de tyske Kejsere. Rimeligvis vilde de være
blevne aldeles underlagte disse og fuldstændig germaniserede, hvis ikke
de følgende Kejsere havde vendt deres Vaaben mod Syd og indladt sig paa
vidtløftige Kampe om Italien, og da havde der aldrig mere været Tale om
dansk Sprog, i al Fald ikke paa Halvøen.169

Nu skete det ikke, og saaledes ere Jyderne endnu til denne Dag danske.
— Det vilde være ganske pudsigt med hele denne af Arndt saa kont
kolorerede Fremstilling, der egentlig stammer fra Dahlmann, hvis den
ikke havde haft saa sorgelige Folger for os. Thi man maa lægge Mærke
til, at hvad Arndt skrev, det blev troet som et Evangelium trindt om i
det store Tyskland.

Jyderne mod Vest og Skaaningerne mod Øst vare ned igennem Middelalderen
Kærnen af det danske Folk. øboerne og særlig Sjællænderne kom derimod
til at staa langt tilbage, og hermed hænger det, efter alle Solemærker
at domme, sammen paa følgende Maade: Oprindelig gik Sjællænderne i
Spidsen for Danskerne, og blandt dem var de anseteste Slægter. Men i
Svend Tveskægs og Knud den Stores Dage gik Blomsten af Danskerne til
England og forblev derovre; herved bleve Øerne i høj Grad affolkede.
Disse Huller, der saaledes fremkom i Befolkningen, bleve i den følgende
Tid udfyldte ved mangfoldige Skibsladninger af fangne Vender, Kurer og
Liver, som bleve hentede ved de hyppige Tog til Østersøens Kyster og
som kunde bruges paa de ledige Pladser ved Ploven og Hjorden. Saaledes
gik det til, at Ødanskerne — die Insel-dänen — blev en saare blandet
Race, der for en stor Del tabte sit gothiske Præg.

Hele denne Betragtning, som vandt megen Indgang i Tyskland, er kun
bygget paa løse og uholdbare Gisninger, men en Fantast som Arndt troede
vistnok fuldt og fast paa, at det var historisk Sandhed. At hans
Anti-pathi mod København har spillet en Rolle med i dette, var
formodentlig ham selv ubevidst. De faa historiske Kilder, vi have om
vor tidligere Middelalder, tale aldrig om nogen Affolkning af Sjælland
efter Englandstogene, men tværtimod ser man, at denne ø ogsaa dengang
indtog en fremragende Plads i Riget. Adam af Bremen f. Ex., der opholdt
sig her netop paa den Tid, der skulde være Tale om, skildrer Sjælland
som udmærket baade ved sine170

tapre Mænd og sin Rigdom, men omtaler derimod Jylland som svagere
befolket.

For at bevise sin Paastand om Odaliskerne tyer Arndt ogsaa til
Ethnologien. Han hævder, at de ere en helt anden Slags Mennesker end
Halvøboerne: Jyder og Skaa-ninger. Disse ere høje Folk, særlig Jyderne,
der ere de højeste af alle nordiske Stammer. Halvøboerne have
gennemgaaende lyst Haar og store blaa Øjne; deres Krop er svær og
langsom i Vendingen; de ere rolige og betænksomme, men tillige snu og
lune. "Begge disse vældige Kæmpearter i), siger Arndt, «Mændene fra
Skaane og Halland og de fra Jylland ere meget flittige, arbejdsomme,
kloge og driftige Folk og besidde en navnkundig Tapperhed, saaledes som
det sømmer sig for deres Arme og Ben.» Sjællænderne derimod (og deres
Ø-Naboer) ere ganske forskellige herfra. De ere af en undersætsig, i
det højeste mellemstor Legemsbygning, Haaret er oftest sort og har et
eget Fald over Panden, Ansigtet er lille og smalt med dybtliggende,
lynende, ja let vredelynende Øjne, og de ere meget let bevægelige.

Enhver, som kender Befolkningen i Danmark, maa smile ad denne
Fremstilling. Det kommer der ud af at være Historieskriver fra et
Partistade. En lille Fjeier her bleven til en stor Høne. At der er
synderlig Forskel i det ydre paa Jyder og øboer kan vanskelig
paa-vises. Mørkt Haar og undersætsig Væxt kan maaske ligesaa hyppigt
træffes i Jylland som paa Øerne; lyst Haar med høj Væxt er vel næppe
saa hyppigt paa øerne som paa Halvøen, men dog meget almindeligt. At
der er nogen Forskel i Karakteren, er sandt nok, men Arndt overdriver
den. I det hele taget skriver han uden noget virkeligt personligt
Kendskab; hans Iagttagelser strække sig ikke videre end til København
og noget af Sjælland og Smaaøerne. Formodentlig har han set mest til
Nordsjælland, hvor den mørke saakaldte Kulsviertype paa et vist Strøg
er let kendelig, og han har saa derfra gjort sine dristige
Slutninger.171

De Forskelle i Ydre og Indre, som findes i det danske Folk — og
lignende findes vistnok i de lieste Folk — ere meget vanskelige at
udrede, men det slaar i al Fald ikke til, at hver af vore
Hoved-Landsdele har sin udprægede Type. Snarere kan man paavise
Forskelligheder i enkelte Landestrøg. I Jylland ere f. Ex. Vendelboer,
Kronjyder, Vestjyder ingenlunde ens, og paa -Øerne kan noget lignende
gælde. At Sjællænderne ere særlig let bevægelige, er i sin
Almindelighed en Paastand, der er grebet ud af Luften; det kan kun
passe paa Kulsvierne, der jo have fransk Blod i sig, og paa
Københavnerne, der som Hovedstadsbefolkning maa ses fra et eget
Synspunkt.

Hele Arndts Bevisførelse, der gaar ud paa at skille o die Inseldänen«
ud som et uheldigt Pluksammen, falder til Jorden ved nærmere
Betragtning.

Imidlertid fører han Sagen videre. Sjælland, hvor Hovedstaden ligger,
har i den nyere Tid faaet Overtaget over det øvrige Land, saaledes at
den tonegivende danske Typus nu findes dér, men denne har alle de
uheldige Egenskaber, som følge med en blandet Race. Han siger om
Nutids-Danskeren, at han i det hele er et meget pirreligt Menneske, med
et rask Mod og hurtig Beslutning, overhovedet meget aandigt bevægelig.
Han er i høj Grad selvfølende og forfængelig og synes overfor Fremmede
altid at gaa med det Spørgsmaal paa Læberne: «Er vi ikke ogsaa noget i
Verden?» Den nordiske Fasthed og Ro har han kun bevaret meget lidt af.
Det tyske, som han ikke kan lide, er han alligevel betydelig paavirket
af, mere end de øvrige Naboer. Det véd han ogsaa godt selv og kan sige
ligesom Rask: «Vi ere altfor meget fortyskede.» Den Uvilje, som han
nærer overfor sit store sydlige Naboland, træder især frem overfor det
tvske Sprog, saa at han ikke engang vil tilstaa, at dette er nær
beslægtet med hans eget.

At der nu hos Danskerne er en saa stor Uvilje imod Tysk, saa at mange
anse det halvvejs for en Skam at172

tilstaa nogetsomhelst Slægtskab dermed, det finder Arndt dog temmelig
let at forklare. I Middelalderen kom Danskerne til at ligge under for
Tyskerne (Hansaen), bleve plagede og forfordelte af dem og saa' sig
endelig nødte til, for at frelse sig, at sætte et nærboende tysk
Fyrstehus (det oldenburgske) paa sin Trone. Senere led Danmark uhyre
ved den svenske Overmagt og blev af den fortrængt fra sine gamle
Stamlande i Sydsverige. Det skulde ikke bidrage til at formilde et
heftigt og pirreligt Sind. Hertil er nu endelig i dette Aarhundrede
kommet Tabet af Norge, hvorved den nordiske Overvægt i Riget er gaaet
tabt; den tyske Del af den danske Ståt vejer nu næsten lige op med den
skandinaviske Del af den. Og nu forlanger den unge, genvaagnede Aand i
de tyske Landskaber samme Ret som de Danske i deres. «Hvorledes?» siger
den tyske Aand, «disse Danskere, der ikke ere os overlegne i Dannelse
og Videnskab, der i Folketal og Magt kun ere os lige (!), de ville ikke
have os som lige Kammerater, med vore egne Love og Forfatninger? De
ville beherske os som undergivne, os, Ira hvem i det 15de Aarhundrede
Herskab og Herskere ere udgangne? De vove at forulæmpe vor tyske Sæd og
Skik og ville med afmægtig Vilkaarlighed opkaste en Dæmning mod vort
dem altfor mægtige Sprog.»

At de Danske drømme om at udbrede deres Sprog i Hertugdømmet Slesvig —
som Arndt kalder Bestræbelsen for at hævde Modersmaalet der — fandt han
meget latterligt. «Latterligt er det, fordi det er umuligt, men
tilgiveligt er det, fordi den svagere og lavere ligeoverfor den
stærkere og højere gerne vil lade Hælene paa sine Sko gøre høj e.»
Saadanne Udtryk burde Arndt have holdt sig selv for god til at bruge,
men han er aldeles betaget af Nationalfanatisme. Dog er lian saa venlig
at tilføje: «Der ligger virkelig en ædel Følelse til Grund derfor. Et
lille Folk med snævre Grænser, men i Besiddelse af en egen Literatur,
føler sig især opirret ved den Tanke, at hans Sprog efterhaanden ikke
blot kunde tabe sig i et173

større og bredere, men ogsaa mere blive beskadiget og overskygget af
det. Netop ligesaadan ter det lille, men højst agtværdige Brudstykke af
det store Tyskland, nemlig Holland, sig.»

I 1840rne gik de tyske Bølger, som vi alle vide, overmaade højt i
Hertugdømmerne, og samtidig vaagnede den danske Følelse stærkere og
stærkere i Nordslesvig. Sammenstødene bleve stedse heftigere. Drøje Hug
bleve vexlede, saa der stod Gnister efter, og eier var dygtige
Forkæmpere paa begge Sider. Faa eller saa godt som ingen i Tyskland
kunde se vor Eet i Sønderjylland, og det var ikke saa underligt, da den
til syvende og sidst hvilede paa Besvarelsen af historiske Spørgsmaal.

I Begyndelsen af 1845 (den 15 Januar) fremkom der i Augsb. allgem.
Zeitung et aabent Brev fra en anonym Slesvigholstener, et Slags Opraab
til den tyske Nation om at komme de betrængte Brødre i Hertugdømmerne
til Hjælp. Det var fuldt af Gift mod Danmark. Det lille danske Folk,
staar der heri, viser et blindt Overmod, men det stoler paa Rusland,
der staar bagved det, og ganske vist kunne paa et øjeblik de russiske
Linieskibe vise sig i de slesvigholstenske Havne. Af de høje Kabinetter
trindt om i Europa kunne Slesvigholstenerne intet vente. Saaledes er
deres Stilling højst sørgelig. »Daglig forhaa-nede og plagede af et
taabeligt og forfængeligt lille Folk kæmpe vi uforsagt.» Han paakalder
furor teutonicus og henvender sig særlig til Moritz Arndt som den
gamle, prøvede Fædrelandsven. Han beder ham om at lægge et godt Ord ind
for Slesvigholstenerne hos det store tyske Folk.

Hertil var Arndt ogsaa strax rede, og den 75aarige Mand traadte op med
et kraftigt Ord. — «Vi Tyskere», skrev han, «maa fremfor andre Folk
hjælpe os frem ved at tale (reden) os sammen, elske (lieben) os sammen
og leve (leben) os sammen. For 300 Aar siden var hele Nordsøen tysk og
hed det tyske Hav, ligesaa den sydlige -Ostersø. Men hvem stirrer nu

Nordsoens Kyster? (England). Og dersom vi miste Holsten, er alt Haab om
Herredomme paa vor Østersøkyst forbi.» — Han skriver om Danmark: «Jeg
har mere end én Gang hort Danskere bruge Udtrykket: den store danske
Nation. Nu ville de gore Tyskerne i begge Hertugdømmer til Danskere.
(!) — Den lille, store, danske Nation har udspyet Haan og Skældsord mod
det store tyske Navn. Nu ville jo sagtens Tyskerne i Hertugdømmerne,
hvis de Danske gribe til Vaaben, kaste dem ud i Vandet og finde ogsaa
nok Vej til deres øer, men — bagved staar Moskoviten.» Han spiller
under Dække med Danskerne og ønsker en Flaadestation. «Nej», udbryder
Arndt, «de danske Pralhanse og de lumske Moskoviter skal ikke snøre den
cimbriske Halvø til for Tyskland! Saalænge et tysk Hjerte kan elske og
en tysk Næve kan slaa, skal det aldrig ske!» Han ender med følgende
Ord: «Gud ske Lov, at det igen er bleven en Smule tysk Tid! Jeg maatte
overfor mit ædle og store Folk skamme mig ved mit snehvide Hoved, hvis
jeg var bange for et frit udtalt Ord og ikke var overbevist om, at det
gode Ord finder et godt Sted.»

Hvor levende sættes man ikke ved alt dette ind i hin Tids forbitrede
Kampe, der forblindede mangen en god Mand! Og hvor levende mindes vi
ikke herved om, at der gives visse Sider af den tyske Karakter, der
indgyde os en uvilkaarlig antipathisk Fornemmelse, selv om vi ellers
ingenlunde ere blinde for de lyse og gode Sider! Arndt mægtede ikke i
sin tyske Fædrelandsvarme at gøre Forskel mellem Ret og Uret.

Mon vi have haft tilsvarende Exempler paa blind Ul-tradanisme? Rent ud
forsværge det, gaar vist ikke an.

Denne Fader Arndts Udtalelse blev modtaget med stor Begejstring i
«Schleswig-Holstein» og hurtig bekendt her i Landet, hvor den vakte
berettiget Harme. Kort efter indeholdt «Fædrelandet» et aabent Brev til
Arndt, med Underskriften «Valgerda» og skrevet «paa et Landgods i
Sjælland», 10 Marts 1845. Det var Originalen til et175

tysk Brev, der var sendt til Optagelse i Augsb. allg. Zei-tung.

Valger da skriver heri til Arndt: «De, der elsker Fædreland, Sprog og
Frihed saa højt, kan umuligt ville, at disse hellige Goder skulle være
Kvinden ligegyldige.» Det har smertet hende, at Forholdene i
Hertugdommerne ere komne til Arndt i en falsk Fremstilling. «Ved
Læsningen af Deres Ord brændte Hjertet i mig..... Hjertet

driver mig nu til at opfordre Dem til at lære Sandheden at kende, forst
samvittighedsfuldt og uhildet undersøge, hvor Retten er og hvor
Uretten, hvad der er falsk og hvad der er sandt, og derpaa atter lade
Deres djærve Stemme høre.» Hun forsikrer, at de Danske nære Uvilje mod
Moskoviterne og gerne ville forbinde sig med Tyskerne imod Rusland.
Trods den heftige Kamp for at bevare Modersmaalet i Slesvig have de
Danske altid ønsket en venskabelig, baade literær og folkelig
Forbindelse med Tyskland. Hun gaar dernæst over til at paavise, at af
Slesvigs 330,000 Indbyggere har mere end Halvdelen Dansk til
Modersmaal. Efter statistiske Opgørelser for 1843 var Dansk udelukkende
Folkesprog for 158,000 Indbyggere, men desuden leve mange Danske i de
Distrikter, hvor der mest tales Tysk. Af de 158,000 har dog 46,000 tysk
Skole-, Kirke- og Rets-sprog. Den danske Slesviger forlanger nu, at
dette skal blive anderledes; han vil ikke paanøde sin tyske Nabo sit
Sprog, men kun hævde sin egen Ret. Hertil har nu den danske Regering
gjort nogle Skridt, men baade Prins-Statholder, Godsbesiddere,
Øvrigheder og Advokater ere tyske og hindre Udførelsen deraf. I den
slesvigske Stænderforsamling have de tysktalende Deputerede ved deres
skammelige Færd nødt de dansktalende til at trække sig tilbage. «Er det
da nu det danske Sprog, der søger at fortrænge • det tyske, eller er
det ikke meget mere det tyske, der søger at arbejde sig ind i det
danske og ødelægge dst?» . . . . Slesvig tilhorer ikke Tyskland, ikke
det tyske Forbund. Man beskylder Danmark for at ville indlemme Holsten
og Lauenburg, men det er usandt. Vi176

se nemlig en Fare i at blive dragne ind i det tyske Forbund og derved
baade miste vor Selvstændighed og tillige drages bort fra vore svenske
og norske Brodre.

»Det kan ikke nytte at give Dem en nøjere Beretning om Forholdene i
Slesvig .... Vil De Sandheden, da maa De selv prøve, undersøge. Men
husk, at De ikke prøver en Sag, naar De kun hører den ene Side af dens
Modstandere, naar De lytter til Deres egne, ganske naturlige Fordomme
og Deres forud indtagne Landsmænds.....»

«Deres Fornærmelser mod Danmark behøver jeg ikke at gendrive; de vise
kun, at De kender Folket ligesaa lidt som den Sag, hvorom De har talt.»

«Og nu har den unge Pige talt til den gamle Frihedskæmper, Digter og
Historieskriver. Der er stor Forskel paa dem og clog en Lighed. Som De
elsker Deres Fædreland, saaledes elsker hun sit, som De Deres Sprog,
saaledes hun sit.»

Hun ender med at udtale sin Forventning om, at Udgiveren af Bladet vil
offentliggøre hendes Udtalelse, da han i sin Tid har optaget
Slesvigholstenerens Angreb. «Et godt Ord finder et godt Sted! Maa det
her kunne anvendes! Mine Ord ere i det mindste bedre end Holstenerens,
thi de ere sande.»

Saaledes var Indholdet af Valgerdas aabne Brev. Frimodigt og varmt
havde hun sagt Sandheden. Gamle Arndt kom aabenbart i en slem
Forlegenhed, men han var ikke sandhedskærlig nok til at prøve og
undersøge Forholdene, som han dømte saa rask om. I sin Knibe nøjedes
han med nogle intetsigende, spydige Randglosser til hendes Brev. I
Anledning af Valgerdas Paastand, at over Halvdelen af Slesvigs
Befolkning var dansk, skrev han blot, at «om det, der er indsmuglet
eller har indsneget sig i Slesvig, og overhovedet om de statistiske
Tal-opgivelser kan her ingen Berigtigelse gives. Valkyrien Valgerda har
vist ikke modtaget sin Kundskab fra Lys-Asernes straalende Omraade,
hvor Sandheden hersker, men fra de skidne Gyder, hvor de tyske
Renegater (!) Orla Leh-177

mann, Clausen og Wegner spanke om.» Man forbavses over, at en Mand som
Arndt i sin Fanatisme kunde synke saa dybt.

Bagefter Valgerdas Artikel skriver lian, at da hun ikke har opgivet sin
Adresse, kan han ikke svare hende, men da han ikke vil have Udseende af
at være umenneskelig overfor en naturlig og ædelt udtalt
Fædrelandskærlighed, vil han blot sige, at der er indtruffet
Omstændigheder, som have berøvet ham Lyst og Humør til for Øjeblikket
at indlade sig offentlig med hende.

Det, der havde taget Humøret fra gamle Arndt, var følgende. l)en danske
Regering var bleven gjort opmærksom paa Artiklerne i Augsb. allg.
Zeitung og havde gennem sin Chargé d'affaires Løvenørn indgivet en Kote
til den preussiske Udenrigsminister v. Bülow. I denne stod der bl. a.,
at Professor Arndt paa en oprørende og ondskabsfuld Maade havde krænket
den danske Nationalitet, samt at Tendensen i hans Artikel havde været
at ophidse Holstenere og Slesvigere imod deres lovlige Øvrighed.
Løvenørn havde Ordre til at insistere paa Afstraffelse af Professor
Arndt og bestemt Indskriden imod de antidanske Ytringer i hans Artikel.

Den preussiske Udenrigsminister sendte Sagen til Undervisningsminister
v. Fichhorn, under hvem jo Arndt sorterede som Professor, og denne, en
forøvrigt højt agtet Personlighed og gammel tysk Patriot, gjorde sit
Bedste for at afværge alle Ubehageligheder fra Arndt. Til dennes
Forsvar anførte han, at Arndt var en absolut hæderlig Karakter, men
djærv, og i sin Fædrelandsiver havde lian ofte med skaansellose Ord
forsvaret de tyske Interesser overfor andre Magter, saasom Frankrig,
England og Rusland, uden at disse nogensinde havde besværet sig
derover. Hr. v. Eichhorn fandt nu heller ikke, at Arndts Ytringer vare
saa forskrækkelige. Det, lian havde skrevet om Danskeren og Moskoviten,
var ganske vist «ejendommeligt», og han vilde ikke forsvare det, men
denne Ejendommelighed

havde netop bidraget til at gore Arndt til det tyske Folks Yndling.

Arndt vilde imidlertid ogsaa selv klare for sig, og det gjorde han da i
en Skrivelse til v. Eichhorn, som han siden selv offentliggjorde. Den
er ganske vist «ejendommelig'). Han begynder med at udtale sin
Forbavselse over, at den danske Regering, »efter hvad der er foregaaet
i mere end en Menneskealder og særlig i de sidste ti Aar», vil «un der
staa sig» at anklage en tvsk Skribent. «Ja, jeg raabte ved mig selv,
som falden fra Skyerne: Det tør Danskerne understaa sig! Der har vi den
livagtige ... Ulv i Fabelen, der kommer som Gesandt til Jupiter for i
sit Familieskabs Navn at bede om, at Tænderne naadigst maa rives ud paa
Hundene.» «Fra København, fra denne de Danskes Hovedstad, hvor
Grundtviger og Clausener folderes Regerings -Øjne og Øren nu i mange
Aar har turdet forlyste og more sig med alle de uværdigste Forhaanelser
og Skamskændeiser af vort Navn, ikke blot mod de stakkels Slesvigere og
Holstenere, men hyppigt ogsaa mod Tyskerne i Almindelighed — fra
København kommer et sligt Andragende om Straf .... for at tugte en i en
fjern lille Rhinstad boende Professor, fordi lian har dristet sig til
engang at udtale Sagen, som den er, en Smule tysk. Man tror, at man kan
understaa sig alt imod os Tyskere!»

Derefter giver den «entrüstete» Professor en Skildring af, hvor dumt
Danmark har baaret sig ad siden Aarhundredets Begyndelse, og hvor
uretfærdigt det er gaaet til i Hertugdømmerne. Denne Skildring skulle
vi ikke opholde os ved, saa lidt som ved Fremstillingen af lians eget
Forhold til Danmark og hans Betragtning af det danske Folk, da vi i
Forvejen kende det. Men uncler Udviklingen heraf kommer den gamle
Professor helt i Ekstase og udbryder endelig: «Mig, den tyske Mand, den
preussiske Professor, vilde disse Danskere gerne bringe i Fængsel og
til Galgen! .... I de sidste fem Aar alene kunde der samles en saadan
Buket af Trusler og Skældsord fra Danskerne, at i Sammenligning med
dens formastelige179

og pøbelagtigt umaadelige Kæmpemæssighed (sic) hint Brev (nemlig af
Slesvigholsteneren) og mine Bemærkninger til det synke ned til at blive
umyndige Børn. Og man har haanet Tyskerne paa Halvøen i rle største
offentlige Forsamlinger, ved patriotiske Fester (f. Ex. paa
Skamlings-banken)! Høje Embedsmænd, Stænderdeputerede, Professorer have
nævnt vort Navn med Vanære: Professor Clausen, O. Lehmann og den
bekendte Grundtvig, denne næsten den all er giftigste! Have disse
drabelige Danskere ikke lovet at hugge dansk Lydighed og dansk Lov ind
i Tyskernes blodige Rygstykker?»

Han ender med at udraabe: «Populær i Tyskland, ja det er jeg, men jeg
er en ærlig Mand! Jeg besidder mange Tyskeres Agtelse og Kærlighed. Jeg
har lært at tale Tysk og at tale til Hjertet!»

Om dette just er talt til det Sted, man kalder «Hjertet», turde være
tvivlsomt, men at det er talt ud af blind Fanatisme, behover man ikke
at være Dansker for at se.

Sagen mod Arndt blev, som man kan tænke sig, afbødet af den preussiske
Regering, og da han bagefter publicerede det hele, tjente det kun til
end mere at ægge Forbitrelsen mod Danmark og til at hæve Arndt.

At man her hjemme fulgte Sagen med Opmærksomhed, forstaar sig af sig
selv. Valgerdas aabne Brev havde vakt stor Overraskelse. «Det blev
hævet til Skyerne, og det blev revet ned,» siger en Forfatterinde, der
stod hende nær. Ja ogsaa revet ned, thi det var dengang noget uhørt, at
en Kvinde traadte saaledes offentlig' frem. o o-

o ' o

«Filisteriet» var stort. Desværre gik det saa vidt med denne
Indignation, at endog «Berlingske Tidende» aabnede sine Spalter for et
satirisk og i Grunden flovt Brev til den fædrelandskærlige unge
Valgerda (Frk. Arnesen). Forat man kan se Tonen, skulle vi anføre noget
af det.

«Tænk dig min Overraskelse, sødeste Valgerda, da jeg igaar Aftes i
«Fædrelandet» læste dit kraftige Kvindebrev fra Herregaarden i Sjælland
og derunder saa' dit Navn,

som ingen kender uden jeg, din elskede Sjolunda, disse skønne Navne,
hvormed vi indviede os i Lunden, hvor Kilden med sin melodiske Mumlen
saa ofte fandt os siddende Arm i Arm, fordybede i Stændertidenden og
udregnende de dansktalendes Antal i Slesvig, det gamle Sønderjylland.
Jeg skulde egentlig være vred paa dig, du slemme, at du ikke forud
indviede mig i din kække Beslutning at læse den gamle Graubart i Bonn
Texten for hans uretfærdige Angreb paa gamle Danmark.»

«Ja, du har Ret, sødeste Valgerda, i hvad du siger: Det, du i hint Brev
har skrevet, skrives bedst af en Kvinde, ikke, som du tilføjer, «at der
er noget nedværdigende for Manden i at fremmane og oplyse andres
Retfærdighedsfølelse,» men Kvinden, den danske Kvinde, liun er dog
bedst skikket til at skrive om disse hellige Genstande. Hvo kunde med
den himmelske Begejstring udtale sig derom som en dansk Pige? ....
Fremfor alt, hvor kvindelig-skønt og inderligt rørende er ikke hint
Sted, hvor du udregner Folkemængden i Slesvig .... Nu kan han se, den
gamle Moritz i Bonn, at de danske Piger med Grundighed har studeret
deres Fædrelands Geografi, og at de ere vel bevandrede i det
statistiske Tabelværk, og visselig skal lians barske Stemme efter dit,
skønne, kvindelige Brev ikke mere vove at tale om de Danskes
«fratzenhafte Eite 1 keit» .... Kan Danmark ikke ogsaa frembringe sin
Jeanne d'Arc? Jo, min Valgerda, jeg føler det: Ogsaa jeg er Maler!» o.
s. v. Undertegnet: Sjølund a.

Paa den Maade søgte man at gore Nar ad Valgerda, og snart syntes dette
Navn at drukne i det sædvanlige Grin, der her hjemme saa ofte har været
rede, naar noget ualmindeligt skete. Efter at der i nogle Uger var talt
og diskuteret pro et contra om den pseudonyme unge Kvinde, gik hun
snart i Glemmebogen hos det store Publikum. Der blev lidt Skum tilbage
paa Bølgerne, og det var en filistrøs Misbilligelse af, at en Kvinde
saaledes var traadt 0}). Men næsten to Aar efter kom der en Oprejsning

Valgerda. Et Lystspil med dette Navn blev opført paa det kongelige
Theater, og det rygtedes snart, trods Anonymiteten , at det var af J.
L. Heiberg. Mange ventede, at dette Stykke, hvorom Rygtet havde gaaet i
Forvejen, vilde stille hin skrivende unge Pige rigtig i Gabestokken.
Men det slog aldeles fejl. Som bekendt er Heibergs «Valgerda» et lint
og kvikt Lystspil, der som Vehikel i Handlingen benytter den ukendte
unge Pige, der i sin Tid saa frejdigt var traadt offentlig frem, for
med Pennen at værge sit, Fædreland. Valgerda omtales med Ros, ja
Begejstring af Elskeren i Stykket: «Hvilken poetisk, ja endog malerisk
Kontrast», siger han. «Denne unge Pige, denne danske Skjoldmø, som
jomfuelig, med nedslaaet Visir, med Ynde og Anstand i alle Bevægelser
stiller sig ligeoverfor den gamle, tungfodede tyske Professor og
udfordrer ham til Kamp! Og denne saakaldte «Franzosen-fresser» , som
dog aldrig har spist nogen Franskmand, trækker sig paa den ynkeligste
Maade tilbage, da han møder en dansk Pige, og siger, at nu er han ikke
i Humør til at være Dänenfresser. Valgerda er en Valkyrie.» Og senere
udbryder den samme Repræsentant for det unge, nationale Danmark: «Dette
(o: hendes) Brev henhører ikke under Politikken, men under
Nationaliteten. Valgerda er en national Figur, en Typus for den danske
Kvindelighed, saaledes som netop den kan være Repræsentant for det
heroiske .... I vore Tider, da man ikke gaar med Spyd og Skjold, og i
vort Fædreland, hvor den materielle Magt er den underordnede, kan der
snart ikke gives nogen anden Heroisme end den aandelige, men i saa Fald
kan just Kvinden være udset til at udføre Bedrifter, til at optræde som
Heltinde i vort Lands stille, indvortes Historie. Og en saadan Heltinde
er Valgerda.» — Trods den lette Ironi, der omsvæver disse Replikker, og
som var saa uadskillelig fra Heiberg, er det aabenbart, at han har
villet give hin unge Pige Palmer i Hænde. Og dem fortjente hun ogsaa,

Men vi vende tilbage til Arndt, Han virkede endnustadig som historisk
Professor i Bonn, og hans Navn trak mange til dette Universitet. Som en
af hans Tilhørere, Hertug Ernst af Koburg-Gotha, skriver, var han for
ham og mange andre «Flaget paa den høje Mast», en Typus paa den ægte
Tyskhed, en ærværdig og endnu livskraftig Skikkelse fra den tyske
«Heltetid».

Saa kom 1848. Opstanden og Barrikadekampen i Berlin var naturligvis til
Bedrøvelse for ham, men han udbrød: «Nej, den gode Gud vil ikke helt
forlade sine Tyskere! Han vil ikke tilstede, at de gaa i Hundene. Det
ville vi holde fast ved.»

Da «det frie Rigsparlament», der kom til at friste en saa stakket og
Hov Tilværelse, samledes i Frankfurt, mødte gamle Arndt som Medlem og
tog Plads i højre Centrum. Det var noget for ham. Allerede den første
Dag bad lian om Ordet, men til hans store Forbavselse og Indignation
blev det nægtet ham. Tiden var nemlig knap, og man havde andet at gore
end høre paa lians Udgydelser. Men den næste Dag blev man nødt til at
give ham Ordet, da Forsamlingen «under bragende Bifald» forlangte, at
Fader Arndt skulde frem. Og han talede da, idelig afbrudt af stormende
Jubel, og da lian endelig satte sig ned, lod deiet tredobbelt Hoch for
ham.

Oprørskrigen mod Danmark fulgte Arndt naturligvis med den mest levende
Interesse, men han fik kun Ærgrelse og Kummer af sine kære
Slesvigholstenere. De jog ikke Danskerne ud i Vandet, de befriede sig
ikke fra deres Aag, men de havde tværtimod megen Modgang. Og hvad de
danske Renegater havde talt om «blodigeRygstykker», viste sig
mærkværdig nok som ikke helt grebet ud af Luften. Bov, Fredericia og
Isted blev Navne, der skurrede i den gamle Tyskers Øren. I
Sammenligning hermed var det kun en svag Trost for ham, at han 1849 var
med i den Deputation, som overrakte Frederik Wilhelm den 4de en tysk
Kejserkrone, der forøvrigt strax viste sig at være kommen for tidlig
til Verden. De Ovationer, der da bleve bragte Arndt i Berlin, kunde
ikke andet end opmuntre183

væk at kunne holde den ene Tale efter den anden, og de vare sikkert
talte frit fra Leveren, som det huede ham bedst.

Den «skændige» Ende paa Kampen mod Danmark voldte Arndt stor Smerte,
som man bl. a. kan se af et af lians Digte: «Der sterbende
schleswigholsteinische Ajax» fra 1852. Men han blev ikke træt af at
arbejde for dem, der hørte «zum verlassenen B ruder stam m », og hans
Navn manglede aldrig i Spidsen for Indsamlinger til dem. Han bevarede
ogsaa altid Danmark i behagelig Erindring; 1857 lader han Slesvigeren
Vollertsens Aand udraabe:

Strent Bluhmen, vergiesst nicht Thränen, «loch anch: Vergesst nicht die
Diinen!

Heraf ser man, at han hjertelig ønskede os et varmt Tak for sidst.
Dette kom han dog ikke til at opleve. Han naaede at fejre sin 90 Aars
Fødselsdag i Slutningen af 1859 og var da endnu en rask Mand, der kunde
nyde de Hædersbevisninger, der strømmede ind til ham baade fra Konge og
Folk. Bonn var i Festskrud; udenfor hans Hus tonede hans egen Sang:
«Was ist des Deutschen Vaterland», Lykønskningerne vilde ikke tage
nogen Ende.

Vi unde gerne den gamle Mand at opleve denne Hædersdag. Han havde ogsaa
gjort sig fortjent af det tyske Folk, men hans Fortjeneste havde ikke
været mindre, hvis han havde ydet andre Folk større Retfærdighed.

Hans Liv afsluttedes i Grunden med hans Hædersdag. Strax efter blev han
svag, og kun en Maaned og tre Dage efter døde han, den 29de Januar
1860. Hæderen havde bogstavelig gjort Ende paa hans Liv, idet han blev
febersyg af den. Han oplevede saaledes ikke at se Hertugdømmerne
«befriede» fra det danske Aag og endnu mindre Tysklands «Oprejsning»
1870. —

For endelig at tage Afsked med nogenlunde blide Følelser med den Mand,
som vi her have fulgt fra Vuggen til Graven, skulle vi til Slutning
fremsætte hans Betragt-184

ning af de nordiske Riger og deres Stilling i dette Aarhundrede. Han
skriver saaledes:

«Nu begynder det at dæmre for Nordboernes Forstand, saa at de ikke
længere ødelægge hinanden til Fryd for Russerne. De ønske et nyt
Forbund, fastere end det i Kalmar, et ikke blot literært, men politisk.
De vare nærved at faa det 1810 efter Prinsen af Augustenborgs Død, men
da kom ved en svensk Løjtnants Bestræbelser Bernadotte paa Tronen. Dog
lever Tanken stadig, og Sverige, Norge og Danmark kunde jo godt
forenes, selv om der er to Herskerhuse.» Det ønskede Arndt, at de
maatte. Hans Tanke var da, at Norden skulde indgaa et Forsvarsforbund
med Tyskland, forat de i Forening kunde modstaa Rusland. Vel kunde
Danskerne ikke lide Tyskerne og selv de andre Nordboere yndede dem
ikke. «Dog», siger han, «kunne Skandinaverne ikke undvære Tyskerne; de
maa nødvendig blive i nøjeste Forbindelse med tysk Kunst, Sæder og
Videnskabelighed, med alt hvad Tyskeren tænker, skaber og opfinder.» Og
han viser hen paa det store Bindeled, som Luther er mellem Tyskland og
Norden. Arndt tilraaber sine Landsmænd: «Mod Norden, mod Norden maa vi
se! De forstandigere og ædlere Danskere og Svenskere se mod os. De ere
vore fødte Forbundsfæller. Danmark er det dobbelt ved sine tyske
Landskaber; det maa søge Venskab med os .... Vi, de mægtigere, bo ved
dets svageste Side. Det kan ikke beskytte sin lange Halvø, sine Oer
imod os. Altsaa Slægtskab. Tilbøjelighed, Kærlighed og Nødvendighed
byde her et Forbund.»

Med denne Betragtning af Arndt, som stammer fra Begyndelsen af
Fyrrerne, og som ikke er paavirket af hans Ensidighed, ville vi
afslutte. Der er en delvis Sandhed i den, som selv nu efter et halvt
Aarhundredes Forløb, og efter at saa meget har forandret sig, ikke er
bleven ganske forældet.Kilder.

E. M. Arndt: Erinnerungen aus dem äusseren Leben, 1840.

Samme: Reise durcb Schweden, 1806. — Samme: Schwedische Geschichten,
1889. — Samme: Geist der Zeit, 1—4. — Samme: Versuch z. vergleich.
Völkergeschichte, 1844. — Samme: Meine Wanderungen und AVandelungen mit
dem Reichsfreiherrn von Stein, 1858. — Samme: Anklage einer
Majestätsbelei(ligung des grossen dänischen Yolkes aus dem Jahre 1845.
— E. Langenberg: Ernst Moritz Arndt, 1865. — Fædrelandet 1845, 11.
Marts. — Berlingske Tid. 1845, 22. Marts. — J. L. Heiberg: Valgerda,
1847. m. m.P o o 1 M ølle r.

En Skizze.1.

Man plejer at sige om Poul Møller, at lian var en ægte dansk Natur, og
det er sandt. Men det er ikke saa underligt, thi baade Udspring og
Opdragelse gjorde ham dertil. Hans Fader Rasmus Møller var en Bondesøn
fra Stoustrup i Egnen ved Fredericia, og skøndt han blev baade Præst og
Biskop og tilmed var en overmaade lærd Mand, ståk den jydske Bondenatur
igennem hos ham lige til det sidste. Poul Møllers Moder var fra
København, men hendes Navn Bodil Marie Thaulov viser noksom, at ogsaa
hun var af uforfalsket jydsk Oprindelse, thi Taulov er en By, som ogsaa
ligger i Fredericiaegnen. Oprindelsen af Bondestanden i andet og tredie
Led kendtes paa Poul Møller, idet han var i Besiddelse af, hvad man
kunde kalde en idealiseret Bondelighed. Men netop derved blev han saa
dansk, thi Bondestanden havde og har endnu bedst bevaret det særlig
danske.

Men gjorde Udspringet Poul Møller dansk, saa bidrog-Opdragelsen til at
befæste det. 1 hele sin Barndom, og til han var en Yngling paa 16 Aar,
levede han, med en kort og lidet betydende Undtagelse, paa Landet i
nærmeste Forbindelse med dansk Natur og dansk Folkelighed. Fra sit
Fødested Uldum ved Horsens har han ingen Indtryk bevaret, men i Jelling
har han faaet de først, grundlæggende, thi her var han fra sit andet
til sit fyldte ottende Aar. Paa det mindeværdige Sted, hvor Hingsten
kunde græsse stolt paa Fædres Grave, har han sikkert ogsaa faaet nogen
Duft af Minderne fra det gamle Danmark.190

Da han 1802 forlod Jylland — hvor den lille Dreng en Tid lang havde
tumlet sig i Jelling, samtidig med at den store Dreng N. F. S.
Grundtvig hang over Bøgerne i Tyregod Præstegaard tre Mil derfra — da
medførte han saa stærkt et Indtryk, at han altid siden gjorde sig en
Fornøjelse af at kalde sig en Jyde. Skøndt han senere kun dygtigt en
enkelt Gang besøgte Jylland, mindedes han idelig paa en anskuelig Maade
om sin Fødeprovins ved Faderen, der ikke blot altid bevarede et. jydsk
Tonefald, men ogsaa ofte gjorde sig en Fornøjelse af ved passende
Lejlighed at tale et ravjydsk Bondemaal.

Som otteaars Dreng kom Poul Møller til Lolland. Faderen blev Præst i
Købeløv ikke langt fra Nakskov i den nordvestlige Del af -Øen. Egnen
er, som Lolland i det hele, frugtbar, men liad, med udmærket Agerjord
og frodige Skove; der var ikke langt til Nordstranden. Er Lollands
Natur end ikke poetisk skøn, har det dog vist sig i Praxis, at den ikke
hindrer Udviklingen af poetiske Anlæg. Poul Møller og Chr. Winther ere
Vidnesbyrd derom. Der er ogsaa mangen en Plet paa Øen, som har sin
idylliske Skønhed; Baggesen har i sine unge Dage linder Besøg hos Grev
Reventlows sandet dette. Og om Befolkningen end ikke har faaet noget
højt Lov som Medlem af den danske Folkefamilie, saa havde den dog paa
den Tid, vi tale om, adskillige Dyder, deriblandt baade uforfalsket
Naturlighed og Gæstfrihed.

Omplantningen til Lolland blev derfor ikke til Skade for Poul Moller.
Han voxede nu op som Landsbybarn i Købeløv Præstegaard, uden Afbrydelse
til han var over 13 Aar, altsaa hvad vi kunne kalde: i hele den senere
Del af sin Barndom. Saa gik han i to Aar, fra 1807—9, i Skole i
Nakskov, men var derefter igen et helt Aar i Hjemmet. Hans
Nakskovophold havde i ingen Henseende kunnet skille ham fra dette, da
Afstanden var saa kort, at han saa at sige stod med den ene Fod i
Hjemmet. Man kan derfor sige, at han lige til hen mod Efteraaret 1809
var og blev Landsbybarn, og at hans danske Natur191

som saadan havde den gunstigste Lejlighed til at udvikle sig. Hele den
Mollerske Præstefamilie levede i nær Forbindelse og stadig Omgang med
Bønderne.

Krigen 180 7 og følgende Aar bidrog upaatvivlelig meget til at højne
Kærligheden til Danmark hos Poul Møller. 1 Begyndelsen var netop dette
Strøg af Lolland Skueplads for krigersk Virksomhed, idet Forbindelsen
mellem den østlige og vestlige Del af Landet mest fandt Sted mellem
Langeland og Lolland. Her, hvor der var kortest Vej over Bæltet, var
der mest Udsigt til at smutte forbi de engelske Krydsere. Der var
organiseret en Forbindelse, som den bekendte Willemoes var med til at
lede, og i mangen mørk Efteraars- og Vinternat skete her farefulde
Transporter, stundom lige forbi de engelske Orlogsskibe. Der var Glæde
paa Lollands Kyst, hver Gang en saadan Overfart var lykkedes, og
Willemoes' Komme var en Højtid, hvorfoi^det ogsaa vakte stor Sorg, da
han faldt ved Sjællands Odde. Alt dette maa være kommet nær ind paa
Livet af en opvakt Dreng som Poul Møller.

2.

Poul Møller var alle sine Dage i en sjælden Grad fri for alt paataget,
kunstlet Væsen; han var ligefrem og naturlig. Dette skylder han for en
stor Del sin Opdragelse og Forholdene i Hjemmet.

Faderen Rasmus Møller havde jo været, hvad vi nu kalde «Bondestudent».
Hermed maa imidlertid for hans Vedkommende ikke tænkes paa noget raat.
Han var en ren, troskyldig, barnlig Natur, som var gaaet Ungdommen
igennem uden nogensomhelst Udskejelse. Han var af disse Mennesker, der
i sin Tid ikke vare saa sjældne som nu, der med utrættelig Higen, uden
at ænse Hindringerne, kæmpe sig frem mod Maalet, der døje Fattigdommens
Byrde uden at tabe Modet og uden at forsættes i den aandelige Væxt.
Hans Aand tørstede efter Kundskab, ogden Glæde, lian fornam ved at ose
af Vældet, styrkede

ham til at bære de trange Kaar.

Mærker af hans Bondeudspring vare nærmest kun Forlegenhed ved at træde
frem i større Selskab og en udpræget Lvst til Tarvelighed og Jævnhed.
Købelov var et indbringende Kald, men alt i Præstegaarden var i den
tarveligste Stil. Simple og ubekvemme vare Møblerne; hele Livet
igennem, endog efter at han var bleven Biskop, arbejdede han ved et
stort, ormstukket Fyrretræs Bord, siddende paa en ubekvem, gammel og
højrygget Stol. Hans Reoler vare umalede, og hans vigtigste Møbel, et
Chatol, var over hundrede Aar gammelt og saare skrøbeligt. Levemaaden i
Præstegaarden var ligeledes ganske tarvelig; Børnene vare saa lidt
forvænte, at et tykt Stykke Rugbrød med Fedt paa var dem en Herreret.

I hele sin Omgængelse var Rasmus Moller ganske jævn og ligefrem, ens
mod alle, høje og låve, fri for den Vigtighed, der saa tit hænger ved
dem, der ere komne af en lavere Stand. Hans Hustru var i mange
Henseender forskellig fra ham. Hun var fra sit, Hjem i København vant
til at komme i Selskaber, og den smukke Frue (Madame kunde hun ikke
godt kaldes, eftersom hendes Mand havde Magistergraden) forstod at fore
sig med saa megen Anstand, at hendes Beundrere i Ungdommen kaldte hende
«Hertuginden». Men hun vidste udmærket godt at føje sig ind i
Forholdene i den landlige Præstegaard og var ganske fri for
Pretensioner, saa at Husets Jævnhed og Tarvelighed ikke led noget Skaar
ved hende.

Begge Poul Møllers Forældre vare i Besiddelse af den

lykkelige Gave, som man kalder et lyst, Sind. Faderen var altid glad,
naar lian sad i sit Studerekammer med sine kære Bøger om sig, enten
fordybet i Læsning eller beskæftiget med Pennen. Han var alle sine Dage
en yderst Hittig og tillige dygtig Skribent. Men han var ogsaa oprømt,
naar Slægt, Venner og Bekendte samledes under hans gæstfri Tag; han
kunde da fortælle gemytlige Historier eller endog synge Rahbeks
Drikkeviser. Moderen193

var livlig og munter, vilde gerne se mange om sig og var fuld af Spog
og Løjer. Ganske vist var det hende, der især trak den store
Omgangskreds til Præstegaarden, thi Manden holdt dog, naar alt kom til
alt, mest af Studerekammerets Ro.

Men det var aabenbart under gunstige Betingelser, at en Dreng som Poul
Moller voxede op i dette Hjem. Jævnhed, Ligefremhed og hjertelig
Omgængelighed var en Jordbund, hvori han ikke kunde andet end trives.
Hertil kom, at han ikke var ene Barn, men havde én Broder og lire
Søstre, saa der manglede ikke nogen at tumle sig med. Og i den større
Omgangskreds var der andre Legekammerater at finde.

Poul Møller var den ældste i Børneflokken, og det er rimeligt, at han i
den landlige Kammeratkreds, der mest bestod af Bonde- eller
Halvbondedrenge, ragede frem for de andre i Udvikling og Intelligens.
Dette paatrykte ham tidlig et Selvstændigheds Præg, en Følelse af at
staa paa sine egne Ben og befinde sig vel derved, som fulgte ham hele
Livet.

Hans første og i en Række Aar eneste Lærer var Faderen. I Begyndelsen
undervistes han alene, siden sammen med den lidt yngre Broder Hans
Ulrik, en mere stille, men vel begavet Dreng. Faderen var en god. i
flere Henseender udmærket Lærer. Han forstod at holde Børnene i
Respekt, i den rette Lydighed og Ærbødighed, noget som hin Tid havde
langt mere Sans for end Nutiden, til stor Gavn for de unge. Denne
Respekt havde i dette Tilfælde den bedste Grundvold, thi Rasmus Moller
fortjente den. Uagtet han manglede den ydre Fremtræden, vakte han altid
Ærbødighed hos sine Omgivelser, sin Menighed, ja hos alle. Thi Manden
var i Bund og Grund hæderlig og oprigtig, dertil besad han fremragende
Evner og en stor, grundmuret Lærdom. Børnene nærede fra smaa af en sand
Højagtelse for deres Fader, og den forlod dem aldrig siden i Livet.

Den Undervisning, Poul Moller nod, var i al Fald paa

nogle Omraader udmærket. De klassiske Sprog Latin og Græsk kom tidlig
til at spille en Hovedrolle, og lier var Rasmus Moller hjemme som faa.
Han var en af de betydeligste danske Forfattere, der dyrkede Roms og
Grækenlands Oldtid. I mange Aar og deriblandt netop i de, livor Poul
Mollers Undervisning fandt Sted, arbejdede han paa en Oversættelse af
Livius1 romerske Historie, nemlig fra 1800 til 1818, et smukt
Vidnesbyrd om hans Dygtighed og Flid. Senere udgav han Oversættelser af
Sallust og Cicero, men paa sine ældre Dage kastede lian sig over
Bibelen, baade det gamle og nye Testamente, som han for en stor Del
oversatte og gav Forklaring til. Gennem sin Fader lik Poul Moller
tidlig Kærlighed til Latin og Græsk, og den forlod ham ikke siden.
Allerede da han som 13aarig kom i Nakskov Skole, var han dygtig i disse
Sprog.

Men det var ogsaa en lykkelig Omstændighed for Poul Moller, at Faderen
besad Kærlighed til det danske. Han holdt af at folge med sin Samtids
Literatur — Rahbek og Baggesen vare omtrent hans jævnaldrende — og
fremfor alle elskede han Holberg. Dette var nu ikke noget enestaaende.
Mangfoldige paa hin Tid elskede denne vor Literaturs Fader og havde
levet sig saaledes ind i hans Skrifter, at tie kunde meget af dem
udenad. Holbergs Værker havde en ny Blomstringstid i de sidste Tiaar af
forrige Aarhundrede og lidt ind i dette, nemlig til Romantikken og den
nye Literatur gav Tanken en anden Retning. Rasmus Moller var
Holbergianer, og Poul blev det ogsaa i sin første Ungdom. Han lik
derved vakt Sans for det komiske og det satiriske, hvilket ingenlunde
var til hans Skade.

Derimod forlyder der ikke videre om Poul Møllers religiøse Opdragelse.
Faderen var ikke Rationalist, men endnu mindre Pietist. Han var en
oprigtig troende Kristen, men lians kritiske Sans lod ham sky al stærk
Fremtræden i saa Henseende. Dybe, kristelige Indtryk synes Poul Møller
ikke at have medbragt fra Barndomshjemmet.195

Man kunde undre sig over, at han i sit 14de Aar blev sendt i Skole i
Nakskov, dels fordi det kun var en Mellemskole, der ikke dimitterede
til Universitetet, dels fordi Faderen bedre kunde vejlede ham i de Fag,
som dengang ubetinget vare de vigtigste. Men den væsenligste Grund var
sikkert den, at Hjemmet paa den Tid blev rystet i sin Grundvold. Fru
Møller, som fremfor nogen var Livet i Huset, blev langvarig svag, og en
Dag faldt hun ned ad ep høj Trappe og slog Hovedet meget farligt. Hun
blev sindssvag og levede i denne Tilstand tiere Aar. Hvorledes dette
greb ind i hele Familiens Tilværelse, kan man let tænke sig. Rasmus
Møller var yderst upraktisk og havde overladt alt til sin Hustru. Nu
stod han alene, uden Stotte, lejede Folk skulde gøre det hele ud, og
det gik uordentligt og daarligt til. Under saadanne Omstændigheder
kunde det være fornuftigt at sende Poul ud af Huset.

Hvorledes det gik denne i Nakskov, derom forlyder ikke stort, men 1809
kom han igen hjem, fordi han havde lært, hvad der kunde læres der. Nu
havde det været rimeligt at sende ham strax til en rigtig Latinskole,
men det skete ikke, fordi Rasmus Møllers Omstændigheder vare trykkede.
Krigen krævede store Byrder af alle, og Indtægterne sank meget lavt,
tilmed var Husholdningen nu uden ordentlig Styrelse.

Fra 1809 til 1810 læste Faderen altsaa igen med Poul, men saa tog
Rasmus Møller endelig en afgørende Beslutning og sendte ham til
Latinskolen i Nykobing paa Falster, for at han dér kunde faa den sidste
Afpudsning til at blive Student. Omtrent paa samme Tid (i Oktober)
sluktes Moderens Livslys.

At Poul Møller fra sit 13de Aar har savnet en Moders Omhu, satte Mærker
i hans følgende Liv, blandt andet derved, at han i en paafaldende Grad
kom til at mangle Ordenssans. Den ganske upraktiske Fader kunde ikke
indgyde ham den. Vel lik Poul Møller allerede Aaret efter sin Moders
Bortgang en ny Moder, den i mange

Henseender fortræffelige Hanne Winther, men han var allerede for gammel
til at høste videre Gavn deraf for sin Opdragelse og desuden kun hjemme
i kortere Besøg. For de yngre Born, navnlig Døtrene, var hun derimod
vistnok meget.

o

3.

De to Aar, Poul Møller tilbragte i Nykøbing 1810—12, var en lykkelig
Overgangstid fra Dreng til Yngling, en Forberedelse til det frie
Studenterliv. Skolegangen var ingen Byrde for ham, da han havde
videnskabelig Sans, og ßektoren var maaske Datidens ypperste Skolemand,
der forstod den dobbelte Kunst baade at nære denne og indgyde de unge
Ærbødighed og Kærlighed. Mange nulevende ville endnu kunne erindre
Rektor S. N. J. Bloch, hvis Liv strakte sig gennem 90 Aar lige fra
Struenseetiden til henimod den sidste slesvigske Krig. Hans længste
Virksomhed var som Rektor i Roskilde (i 35 Aar), men i Nykøbing var han
i sin Manddoms kraftigste Alder. Han fattede stor Godhed for Poul
Møller, ikke blot fordi han var en fortrolig Ven af dennes Fader, men
meget mere, fordi Poul havde saa overordentlig meget tiltrækkende ved
sig.

I den første Tid var Poul Moller (tilligemed sin Broder) i Kost i et
tarveligt Hjem, men det sidste Aar var han i Rektor Blochs Hus sammen
med en hel Mængde andre Pensionærer. Han kom her ind i en vakker
Familiekreds, hvilket blev til Gavn for hans Udvikling.

Alle, som have kendt ham i hin Periode, fremhæve som det ejendommelige
ved Poul Moller: en stor Friskhed og Umiddelbarhed, et glad Sind, der
let slog ud i kaad Overgivenhed, et aandeligt og legemligt Livsmod, der
gjorde ham Tilværelsen til en Leg, en Dans. Han havde stor Lyst til at
gaa i Spidsen, da han følte sin Kraft, men var tillige godmodig og
elskværdig. Han var en197

udmærket Kammerat og svært afholdt af sine Meddisciple. To af dem, han
mest knyttedes til, var de senere Digtere Nik. Søtoft og Halvbroderen
Christian Winther, og det var ikke saa underligt, thi Poeten ståk jo i
ham selv. Med dem kunde han da sværme i de højere Regioner, medens han
blandt Kammeraterne i Almindelighed kunde lade sit frodige Vid og sin
Satire spille. At han som umiddelbart Naturmenneske kunde blive hidsig
og være vanskelig nok at bides med, baade hvor det gik løs med
aandelige og med legemlige Vaaben, undrer man sig ikke over, thi det
er., saa at sige, i den Alder et naturligt Udslag af den svulmende
Livskraft , og det fordærver sjældent Forholdet mellem ganske unge.
Saadanne Kraftmennesker blive hurtigt gode igen, og det blev han.

Ved Siden af sin Skolelæsning dyrkede Poul Møller det skønne. Han læste
Digtere, saa mange som han kunde faa Adgang til, og begejstredes af
dem, og han dyrkede Musikken, som han havde gode Anlæg for; han
spillede Violin og sang. Men en dybere Stræng blev stemt i ham, da en
heftig Forelskelse greb hans unge Hjerte. Blochs ældste Datter
Margrethe tændte denne Flamme i ham, skøndt hun kun var 13—14 Aar
gammel; han selv var da 17—18 Aar. I dette er der ikke noget særdeles
mærkeligt, da Hjertet netop i den Alder saa let bliver saaret af Amors
Pil. Det er mærkeligere, at det Saar, Poul Møller lik, var saa dybt, at
det endnu mange Aar derefter blødte, og at han altid beholdt Arret
deraf. Det viser, at han var en inderlig Natur.

4.

I Aaret 1812, paa samme Tid som Napoleon drog paa sit Tog mod Rusland,
der skulde afgøre Europas Skæbne for lange Tider, drog Poul Moller til
Hovedstaden og blev Student med Ære. Hans egentlige Studentertid var
kun kort, ikke mere end 3V2 Aar, men den var be-198

tydningsfuld baade for ham selv og andre. Det er ikke for meget sagt,
at lian blev en af de mest fremragende Studenter, der nogensinde har
været i København.

Det var dengang kummerlige Tider i Danmark. En lammende, daadløs Krig,
hvis Resultat kun blev at kon-

servere Hæren. medens Flaaden forlængst var gaaet tabt, havde varet i
en Række Aar. Norge var mere end halvvejs skilt fra Danmark og endte
med at blive det lielt; Raadvildhed herskede paa de højere Steder, og
Nøden bankede paa Døren baade hos de bedrestillede og Smaafolk. Overalt
spurgte man bekymret: Hvad skal Enden blive?

København laa endnu, fem Aar efter Bombardementet, for en stor Del i
Ruiner. Man begyndte forst nu at brække de sværtede, tykke Mure af den
gamle Frue Kirke ned, men man naaede ikke i hele Poul Møllers
Studentertid at lægge Grundstenen til den nve Vanskabning, der skulde
rejses i dens Sted. Universitetet ligeoverfor svarede til Kirken, ogsaa
det var Ruin og blev ved at være det i lange Tider, saa at
Forelæsningerne maatte holdes andre Steder i Byen. 1 mange Gader saa*
det uhyggeligt ud med Bræddeskure om de ode Tomter samt Grusdynger.
Kristiansborg paraderede i lignende Tilstand som nu. Og Stadens
vigtigste Sted, Havnen, var ligesaa gabende tom paa Handels- som paa
Orlogsskibe. Kun Voldene omkring Byen og de rødkjolede Soldater mindede
om fordums kraftigere Tider, men de förste havde noksom vist, at de
ikke duede, og de sidste kom aldrig til at vise, hvad de duede til.

En sørgelig Tid.

Man skulde tro, at det maatte være en trist Skæbne, naar Ens
Studentertid faldt i de Aar, og at de unges Lod maatte blive at gaa
forknytte om med hængende Hoved.

Saa meget forunderligere lyder det til os, at netop hine Aar hørte til
de lykkeligste i vor Studenterhistorie. Vi sige ikke: i Universitetets,
men i Studenternes. Midt imellem Ruinerne og Modløsheden blomstrede der
et haabe-fuldt og modigt Studenterliv.

o C199

Man kunde undre sig derover, og dog er. det ikke andet, end hvad der
altid gentager sig i Menneskeslægtens Historie. Er der Fremgang og
Medbør i det ydre, er der gerne Tilbagegang i Aandens Verden og
omvendt. Medens der var tomt paa det franske Parnas i Napoleonstiden,
ligesom siden paa det tyske i Bismarckstiden, saa var der f. Fx. et
frodigt Liv paa Aandens Omraade i den tyske Forkuelsestid.

Medens alt syntes at falde sammen i Danmark, var der noget, der
blomstrede. Det var Literatur og Kunst. Det nve Aarhundredes
Vidunderbarn Øhlenschlæger slog de gyldne Strenge, og hele Folket
lyttede undrende. De unge begejstredes og fulgte ham jublende; der
voxede Digtere op i hans Spor. Og Skuepladsen — den, der har haft saa
meget at betyde for det danske Folk, mere end for de Heste andre — den
mødte med et Geni som Ryge, og ligeledes i hans Spor fulgte andre.

31 en hvad man heller ikke maa overse, er den nøje aandelige
Forbindelse, som dengang var med Tyskland. Den havde maaske aldrig
været saa stor siden Luthers Tid. Goethe og Schiller først og fremmest,
derefter de egentlige Romantikere, som Novalis og Tieck, bleve næsten
ligesaa meget læste og beundrede og elskede i Danmark som i Tyskland.
Og Filosofferne dernede, særlig Fichte og i disse Aar fremfor alle
Schelling, bleve granskede og vandt begejstrede Tilhængere hos os. Den
gamle nationale Uvilje imod Tyskerne var i denne Periode trængt stærkt
tilbage.

Og hvor smaa og forknytte Forholdene end vare her hjemme, maa man ikke
glemme, at hine Aar vare en verdenshistorisk Stortid. I
Studenterverdenen stod man, som det sømmer sig de unge, paa Frihedens
Side, det vil sige paa de undertrykte Folkeslags, som nu rejste sig
imod deres Tyran Napoleon. Disse Kampe kastede Ild ind i de unges Sind.

Men naturligvis var det uheldigt, at Danmark var kommet til at staa paa
den forkerte Side. Der fremkom200

derved et Vildrede mellem den nationale Friheds Sag i Almindelighed og
den særlig danske Fædrelandskærlighed. De unge, som mere gaa efter
Følelse end efter Reflexion, kunde dog alligevel nok klare Skærene. Da
de allierede brød ind over Landets Sydgrænse og truede vor
Selvstændighed, meldte de bedste Studenter, og deriblandt Poul Moller,
sig efter Grundtvigs Opfordring som frivillige til at værne Landet
enten ligefrem som Soldater eller som Folkevækkere. Det sidste var der
begejstrende Exempler paa fra Tyskland i Fichte, Arndt, Jahn, Steffens
og mange flere. Men det hele blev tilintetgjort i den sørgelige Januar
1814.

At altsaa Studenterlivet rørte sig frit, kækt og begejstret i hine Aar,
stod i Forbindelse med den Digtekunstens Guldalder, der var brudt frem
her hjemme, og med Aands- og Folkelivets stærke Bølgeslag i Tyskland.

Skøndt Studenterne dengang i højeste Grad manglede de ydre
sammenknyttende Baand, idet der hverken var nogen akademisk Bygning,
der kunde samle dem i sine Sale, eller nogen Slags Studenterforening,
var der alligevel megen Sammenslutning. De aandsbeslægtede fandt
hinanden paa Kamrene eller i Regensens Gaard eller i den gode Aarstid
paa et eller andet Traktørsted udenfor Portene. Og da var der nok at
drøfte og disputere om, nok at holde løftede Taler om.

Den hellige lid, Begejstringen, var tændt hos mange af disse unge. De
af dem, som bleve gamle Mænd, tænkte siden med Fryd tilbage paa de
Dage.

Naturligvis gik det her, som det altid bør gaa blandt unge, at Alvor og
Gammen fulgtes ad. Det var heller ikke altid det store, der drøftedes,
men ogsaa det smaa f. Ex. Begejstringen for en skøn ung Pige. Poul
Moller har givet en Skizze af en Studentersammenkomst i Traktørstedet
«Norges Minde» paa Strandvejen, og den giver sikkert et godt Billede af
den Tids Studenter.

Ingen kendte Studenterlivet bedre end han, thi ingen gik mere op i det.
Han var en Type paa en ædel dansk Student fra de Aar. Alle kendte og
næsten alle holdt af201

ham. Thi han havde det frie, ugenerte, det som hæver sig over alt
Filisteri, ved sig, og det tiltaler de unge. Netop dengang begyndte
Studenterne at tale om «Filisteri», et Ord, der er opfundet af Novalis,
og man betegnede hermed det smaatskaarne, bornerte, spidsborgerlige.
Romantikerne saa' med en vidt dreven Overlegenhed ned paa sligt, og i
saa Henseende var Poul Møller ganske med. Hvad Chr. Winther nogle Aar
efter sang om, at «Herrer vi ere i Aandernes Rige», var aldeles ud af
hans Hjerte. Der var dengang et Studenteraristokrati, en glad Følelse
af at være paa Livets Højder, ingenlunde uden Overmod. «Hvad er imod
Studentens Kaar St. Peders Hat?» sang Poul Møller.

Skøndt Poul Moller var ret flittig — hvortil Haabet om at vinde
Margrethe Bloch stærkt drev ham — saa var han det næppe regelmæssigt,
thi det laa ikke for ham. Og en meget stor Del af hans Tid gik til
Samlivet med Kammeraterne. Han var som oftest det oplivende Element
iblandt dem; snart læste han et Digt op — dem skrev han mange af, men
de fleste ere gaaede til Grunde ved hans egen Ligegyldighed — snart
disputerede han, saa det stod efter, stundom meget paradoxt, snart
istemte han en Vise, snart havde han en mærkelig Historie at fortælle.
Men ofte faldt han i Staver, thi han gav sig let lien i sin Tankes
Udflugter og var da aandsfraværende.

Saa godt som alle de bedste Studenter i de Aar vare hans Omgangsvenner,
og hans Elskværdighed fremgaar bedst af den varme Følelse, de nærede
for ham. Over flere af dem øvede han et vist Herredømme, da han havde
Anlæg til at være Fører, og han var et saa ypperligt Hoved og skarp
Tænker, at, han nødvendig maatte gøre sig gældende.

Lad os nævne de vigtigste af Poul Møllers Venner. De fleste af dem vare
lidt ældre end han. Vi kunne ikke indestaa for, at han traadte i nær
Forbindelse med dem alle, inden han blev theol. Kandidat, men saa skete
det i al Fald kort efter.202

Der var forst Nikolai Søtoft, med hvem han et, Aar gik sammen i
Nvkøbing Skole, men som forøvrigt var

fire Aar ældre, skøndt theol. Kandidat fra samme Aar. Han optraadte i
sin Studentertid med en Samling «romantiske Digte», der vidnede om en
god poetisk Aare, og Poul Møller skrev sit første trykte Digt til ham.
Han blev 1817 Kapellan hos Rasmus Moller (i Annexet) og var det, indtil
han 1823 efterfulgte Grundtvig i Præstø. Søtoft var bedre som
Æsthetiker end som Præst. — Til K. S. Inge-mann, der næsten var fem Aar
ældre, sluttede Poul Møller sig meget. Dette ædle og sværmeriske
Menneske, der opgav ethvert Embedsstudium for at hellige sig til
Poesien, havde allerede et Navn ved sine Digtsamlinger fra 1811 og 1813
samt «de sorte Riddere» fra 1814 og vandt i de følgen do Aar mange
Beundrere ved sine Sørgespil, hvis Maaneskinspoesi dog vistnok h

ar ægget Poul Møllers kritiske Sans. Denne satte overordentlig Pris paa
Ingemann, der jo ogsaa var et sjældent elskværdigt Menneske, og han
kunde vistnok sværme en hel Del med ham i Højderne, men paa den anden
Side havde han Strenge i sin Sjæl, der klang fortræffeligt sammen med
Ingemanns Modstander J o han L u d vig Heiber g. Det satiriske,
hensynsløse og forsorne, der traadte frem hos denne unge Digter, men
indfattet i en elegant Ramme, var noget for en Natur søm Poul Møller,
der holdt af alt dette, ogsaa af det elegante, skøndt han selv aldrig
naaede vidt i ilet. 1 Heibergs Hjem, det Gyllembourgske Hus, kom han
jævnlig og gerne, og den line, aandfulde Tone, som herskede her, har
næppe været uden Betydning for hans Udvikling. Blandt andre Digtere
sluttede Poul Møller sig ogsaa en Del til Hauch, der ligesom de foran
nævnte var flere Aar ældre. Her var dyb poetisk Begejstring forenet med
et alvorligt, noget tungt Gemyt.

Mellem Poul Møllers Digtervenner maa vi endelig nævne Halvbroderen
Christian Winther, der rigtignok forst blev Student, da lian selv var
nær ved at blive Kandidat, men som altid hørte til hans fortroligste og
kæreste203

Venner. Blandt dem. der ikke herte til Digterkredsen, var der C.
Pingel, som kun 20 Aar gammel blev juridisk Kandidat, men siden var
Inspektor ved det naturhistoriske Musæum, J. Chr. Ltttken (ligesom Chr.
Winther en Præstesøn fra Fensmark), et begavet, meget stridbart
Menneske, der i mange Aar var Lektor i Sorø, Niels Bygum Krarup,
Filolog og knyttet til den kri-stianshavnske Borgerdydskole, født Jyde,
den noksom bekendte danske og tyske Sprogmand Peder Hjort, der meel sin
livlige og polemiske Pen var en ivrig Deltager i mangt og meget paa
forskellige Omraader. Brodrene Die hm ann, af hvilke den ældre blev
Præst paa Amager, den yngre Rektor paa Herlufsholm. Endvidere horte til
Poul Mollers gode Venner den besindige, dybttænkende Vestjyde N.
Fogtmann, der siden blev Lektor i Sorø, theol. Professor og endelig
Biskop i llibe og Aalborg, og Rudelbach, der i Lærdom ragede op over
alle de andre, Theolog fremfor nogen, men som aldrig kom paa den Plads,
han egnede sig til som Videnskabsmand, idet han i Stedet for at blive
theol. Professor blev praktisk Gejstlig, først i Tyskland, siden her
hjemme i Slagelse. Nævnes maa ogsaa blandt Poul Mollers Venner den
intelligente G. H. Waage, til hvem han har digtet et smukt Kvad, da han
blev forfremmet fra et Præsteembede ved Vor Frue i København til at
være Direktor i Sorø. Den mere end ti Aar ældre Poul Dons, Grundtvigs
og Ingemanns Ven, den begejstrede, men ufrugtbare Sværmer for Danskhed
og Romantik, hvis Livssol tidlig formørkedes af tunge Skyer, saa han
for Resten af sine Dage kun var en trist, men ædel Ruin, horte for en
Tid ogsaa med til Omgangskredsen.

Kt Sted, hvor Poul Moller ofte kom, var hos Havnekontroller, Kammeraad
M o hl, hvis Son «den gesvindte, lyslokkede» Nikolai Christian endte
med at blive hans allerkæreste Ven, uagtet han var fire Aar yngre baade
som Menneske og Student, Men dette Venskab udvikledes forst ret i den
følgende Tid. Molil var Mediciner, men døde allerede i sit 32te Aar.204

Vi have nævnet alle disse Navne, fordi de ere talende. De vidne om, at
mange af de bedste vare Poul Mollers Venner, og han stod højt iblandt
dem. Han var i det hele taget i hoj Grad anlagt for Venskab.

I Begyndelsen af 1816 blev Poul Møller theol. Kandidat med Laud. Men
hans Hjerte sad aldeles ikke i Theologien. Hans Fader havde vel
paavirket ham noget i den Retning, men forøvrigt var der i de Aar intet
lokkende for de unge ved det theologiske Studium. Saadanne Professorer
som de to Møllere: Peter Erasmus (hvem Poul Møller siden lod Grundtvig
titulere «et angbrystigt Ud-gangsøg») og Jens vare meget respektable,
men ikke i Stand til at beaande, og Hornemann var en stokrationalistisk
Kuriositet. Der var absolut intet her, der kunde kaste Glans over
Theologien; forst Uere Aar efter den Tid kom der en ny Kraft i H. N.
Clausen. Og i rent kristelig Henseende var der ikke i København noget
dragende. Mynster havde vel holdt sit Indtog her, kort før Poul Møller
blev Student, men der gik nogle Aar hen, inden han kunde samle Folk, og
andre var der ikke. Exkapellanen Grundtvig vakte nok megen Opmærksomhed
som Digter og fandt ikke liden Sympathi som saadan hos mange, ogsaa hos
Poul Møller, men iøvrigt blev han netop i disse Aar mere og mere
betragtet som en Særling , hvortil hans Optræden ogsaa tit gav
Anledning. Hans kristelige Udtalelser baade fra Prædikestolene i
København , hvor han af og til optraadte i denne Periode, og paa Prent
vare nærmest som en Røst i ørken. I det hele taget var Tilstanden paa
den Tid saaledes, at de faa af den dannede Klasse, der gik i Kirke,
ofte generede sig ved at være det bekendt. Poul Møller fik i sin
theologiske Studentertid saaledes intet Stod i Retning af

levende Kristendom.205

5.

Den følgende Tid var Poul Møllers Vandreaar. og i dem gjorde lian sig
forst rigtig bekendt som Digter.

Efter et halvt Aars videre Ophold i København, hvor . han underviste
navnlig i den københavnske Borgerdydskole, var han Vinteren 1810—17
hjemme i Købelov. Faderen holdt den 22aarige Kandidat til at prædike og
paavirkede ham ved sin Omgang saa meget, at det forekom Poul Moller, at
han nu var kommet til at tro virkelig paa Kristus, men det viste sig
snart, at det manglede dybere Kod. Kærere end at prædike var det ham at
bruge sit landlige Otium til at forfatte. Han skrev Sagaen om

Ejvind Skaldespiller — da han baade gennem Øhlenschlæger og Grundtvig
var grebet af den nordiske Oldtid — videre

nogle Digte og drev forøvrigt klassiske Studier, ved hvilke han jo
havde en udmærket Hjælper i sin Fader.

Fra Foraaret 1817 til Efteraaret 1818 var han derefter Huslærer hos
Grev Otto Moltke til Espegaard i Boslunde Sogn ved Korsør. Egentlig har
lian kun lidet passet til at bevæge sig paa et, saadant højadeligt
Sted, han med sin manglende Sans for ydre Fremtræden og sin
Distraktion. Han savnede paa det afsides Sted sine Studentervenner, men
gjorde sig det til Gengæld saa behageligt som muligt, turede ud blandt
Egnens Familier og gik paa Jagt. Han slog Strengene, naar Aanden kom
over ham, og adskillige smukke Digte, som lik blivende

Betydning, bleve trykte i Samlinger, som Thiele og Hauch udgav.

1 Efteraaret 1818 vendte han tilbage til København, hans Længslers
Maal. Det var hans Hensigt at give Af-

kald paa den theologiske Bane, der stadig mindre tiltalte ham, og
uddanne sig som Filolog. Men han røg lige strax ind i den noksom
bekendte Strid mellem Baggesen

OP

og Øhlenschlæger, en Strid, vi ikke her skulle dvæle længe ved. De
lieste unge vare Beundrere af den sidste og bleve efterhaanden æggede
op til en yderlig Bitterhed mod216

Baggesen, eier persiflerede Øhlenschlægers senere Frembringelser paa en
hensynsies, overdreven, men dog tit skarpt rammende Maade. Blandt de
tolv unge Akademikere, som udfordrede Baggesen til en Kamp paa Latin et
Skridt, der i og for sig var latterligt — 'var Poul Moller en af de
ivrigste. Han blev let revet med af en Stemning og gik da los uden at
se til højre eller venstre. Der kunde komme en Slags Bersærkergang over
ham, noget hans Kammerater i Skolen ogsaa nok havde erfaret.

Poul Møller sammen med den siden som Patriot bekendte Flor overrakte
Baggesen Udfordringen i hans tarvelige Bolig i Brolæggerstræde.
Baggesen tog naturligvis ikke imod den, og det løb nu ud i en lang og
forbitret Kamp i Bladene, der endog gav Genklang i Pøbelen ved
Gadeviser. Det ærgrede Poul Moller i høj Grad. at Grundtvig i det
væsenlige tog Parti for Baggesen og læste de unge paa en drøj Maade
Texten. Det gav da Anledning til Poul Møllers «Himmelbrev i Grundtvigs
historiske Smag», som var baade vittigt og godt gennemfort. Derimod var
hans Digt «Om Jenses Lidenhed» en Plet i hans Forfatterskab, thi heri
dømte han paa en haard og bitter Maade Baggesens Hjerte og begik det
absolut forkastelige, at parodiere et af dennes skønneste Digte, der
var trængt ind i Folket og elskedes af dette. Der kom siden en Nemesis,
da Poul Mollers skønne Digt Rosen blusser alt i Danas Have» blev
travesteret i Hostrups «Genboerne».

Den hele Kamp mod Baggesen, der strakte sig over et Tidsrum af næsten
to Aar og endte med, at denne blev udpebet baade i Theatret og udenfor
sin Bolig, hvorpaa Digteren i September 1820 forlod sit Fædreland, som
han aldrig mere gensaa, staar som et sørgeligt Minde fra hin Tid. Poul
Møller var senere hen ingenlunde glad ved sin Optræden i den, om end f.
Ex. Peder Hjort gik endnu yderligere end han. Det hele var et
Vidnesbyrd om, hvor lidt de unge forstod at sætte sig ind i en saa
kombineret Natur som Baggesens. Hvad denne end, paavirket af et207

sart og' anspændt Nervesystem, der kunde drive ham næsten ind i
Hallucinationernes Verden, har fejlet, saa burde man ikke glemme hans
uhyre Fortjenester af den danske Literatur, ikke glemme, at han i visse
Henseender er en uovertruffet Mester og en Tænker, der har fremsat
dybsindige Ideer. Mærkeligt er det, at det havde irriteret Poul Moller
i høj Grad, at Baggesen i «Gengangeren» forsikrede, at «Elektron og
Magnas» vilde blive Guder i den kommende Tid. Thi naar han dermed
forstod Elektricitet og Magnetisme, saa var det jo et, rigtigt Blik
paa, hvad der skulde komme til at spille en fremragende Kolle.

Det maa her være tilladt at gore en lille Sidebemærkning. Baggesen
endte altsaa her i sin Hjemstavn, som han altid elskede saa højt, med
at blive udhysset og haanet. Han døde sex Aar efter i Hamburg, uden at
kunne faa sit Onske opfyldt at udaande i Danmark. Og hans Grav er i
Kiel. Danmark ejer intet synligt Minde om sin Gratiernes Digter. Vil
den Tid aldrig komme, da der vil blive rejst et saadant for ham? Det
danske Folk skylder ham det.

Tiden gik imidlertid for Poul Møller med at færdes i Vennekredse
ligesom i hans Studenterdage, informere og studere Klassikerne. Men til
Overraskelse for mange brød han pludselig op fra det hele, efter at han
kun havde van-et et Aar i København, tog Ansættelse som Skibs-præst paa
en Kinafarer og sejlede bort, den 1ste November 1819.

Hvorfor drog han ud paa denne, for en videnskabelig dannet Mand ikke
videre lokkende Rejse, hvor han kom til at tilbringe Tiden sammen med
Mennesker, der ikke kunde dele Interesser med ham ? Det hed sig, at det
var Lyst til at se sig om i Verden, eller det var for at faa Ro til
filologiske Studier, og det kunde jo ogsaa nok siges. Men den egentlige
Grund laa dybere.

Hans Ven Chr. Lütken skrev til Peder Hjort: «Vor Ven Poul AI olier, véd
du da, drog til Kina i Mandel af

ut kunne gaa i Kloster, og kan Ruiner opbygges, saa haaber jeg ogsaa at
se ham frisk igen.» Heri er den virkelige Grund antydet. Og hermed hang
det saaledes sammen:

Allerede før lian 1812 blev Student, havde lian jo med hele sin Sjæls
Inderlighed forelsket sig i Margrethe Bloch, som dengang endnu var
halvt Barn. Siden bleve de forlovede og vare det i det meste af hans
Studentertid, men da blev det hævet fra hendes Side. Grunden var
sikkert den, at hun egentlig aldrig i dybere Forstaaelse havde
genelsket ham, og at hun mere og mere kom til den T ro, at de ikke
kunde blive lykkelige med hinanden. Der var ogsaa i hans Færd ofte
noget, der kunde stode en ung Pige; han var ikke hensynsfuld, han
forsømte hende tit i Korrespondancen, han manglede den Omhu for sit
Ydre, der har saa meget at betyde for mange Kvinder og mere af lignende
Slags. Og hun havde ikke nok øje for den prægtige Kærne, der skjulte
sig under Skallen.

Da Forbindelsen blev hævet, var det for Poul Moller, som blev han
rykket ud af alle Fuger. Længe klamrede han sig fast til Haabet om, at
det endnu kunde blive godt, men da han maatte opgive det, kom der Tynge
over hans Sind, Bitterhed i Sjælen, Tomhed i Tilværelsen. Han var ikke
af dem, der gik med Hjertet paa Læberne, og derfor bleve hans Lidelser
skjulte for de fleste af hans Omgivelser. En vis forceret Lystighed kom
netop i disse Aar tit frem hos ham, som det jo saa ofte gaar, hvor det
Indre er sønderrevet. En egen forsoren Ligegladhed strømmer os i Møde
fra nogle af de Breve, han paa denne Tid skrev til sine Venner. Men i
Digtene fra denne Periode skimtes mere hans virkelige Sindstilstand,
saaledes i «Son-netten til Laura», «Torbisten og Fluen» og «den
enbenede».

Den store Skuffelse i Kærlighed kastede i lange Tidelen mørk Skygge
over Poul Møllers Liv. Ja, der er dem af hans Venner, der have ment, at
han aldrig helt forvandt den.209

Margrethe Bloch, hvis Fader imidlertid var bleven Rektor i Roskilde,
blev forlovet med Adjunkt H. P. Thrige samme Steds og havde Bryllup d.
4de Juni 1819. Faa Maaneder efter var Poul Møller paa Vejen til Kina.

Om hvorledes han kom paa Tanke om at gøre denne Rejse, giver hans Ven
Fogtmann følgende Antydning: «Det var mig meget paafaldende, at det
engang gjorde stort Indtryk paa ham, da jeg fortalte eller talte om, at
Math. Claudius siger, at Goethes Werther skulde i Steelet for at skyde
sig have rejst til Paris eller Peking, og siden efter gjorde Poul
Møller selv en Rejse, om ikke til Peking, saa dog til Kanton.»

Uet var nu en egen Sag med, at han blev Skibspræst og altsaa ordineret,
Thi han troede egentlig ikke paa Kristendommen. I de senere Aar havde
han mere og mere fjernet sig fra den kristne Tro og laa i Strid med
dens Dogmer. Det var ikke gaaet af uden smertelige Kampe, som han kom
til at bære Mærke af. Han kunde til sine Tider være meget haard i sin
Bedømmelse af Præster. Og nu blev han paa én Gang selv Præst. Det var
en Modsigelse, men han har formodentlig slaaet sig til Ro med, at
Stillingen som Skibspræst ikke var rigtig præstelig. Paa Rejsen holdt
han Prædiken hver Søndag, naar Vejret tillod det: det har været ærligt
mente moralske Tiltaler til Mandskabet med trøstig Henvisning til det
Forsyns Dje. der vaagede over dem. Trods Mangelen paa bestemt
Kristendom kunne disse Taler, der kom fra et oprigtigt og ædelt Hjerte,
uforfalsket og ligefremt, nok have gjort en vis Virkning.

Den lange Rejse frembød ingen Mærkeligheder. Efter i næsten halvfemte
Maaned at have pløjet Bølgerne naaede man Kapstaden midt i Marts, og
her blev man i tre Uger. Efter den besværlige og kedelige Sørejse var
det en Fryd for Poul Møller at bevæge sig i en smuk By mellem andre
Mennesker. 1 Kapstaden var der dengang et ret idyllisk Liv, og han kom
i flere vakre hollandske Familier, hvor man syntes udmærket godt om den
lvs-

haarede, kønne Nordbo med den alsidige Dannelse. Da der boede Uere
Danske i Byen, have disse ogsaa bidraget til at fremhæve ham som Digter
og Videnskabsmand. Der fremkom Forslag til ham om at slaa sig til Ro
der og oprette en Dannelsesanstalt, hvortil der trængtes. Han maatte
endog fremtræde som Prædikant og holdt to tyske Prædikener.

Upaatvivlelig havde Poul Moller i sin daværende Sindstilstand stor Lyst
til at blive i Kap. «Var ikke min Moralitet i Vejen, blev jeg her»,
skriver han. Det vil sige. han vilde ikke svigte sin Stilling. Med et
Suk vendte han tilbage til Skibet.

I halvtredie Maaned pløjede saa Skibet atter Bølgerne tværs over det
indiske Hav til Batavia. Paa dette Stykke af Rejsen var det, han skrev
sit berømte Digt «Glæde over Danmark», som han hjemsendte fra Batavia.
Det er gennemstrømmet af de to Følelser, som Hauch fandt at være hans
ypperste Muser: Længsel efter det fjerne og Hjemve eller Troskab mod
det bekendte. Digtet er og bliver et af de ypperste, vi eje.

Efter fjorten Dages Ophold i Batavia, hvor Poul Møller havde det godt
hos en Landsmand, gik Rejsen videre til Manilla. Det katholske
Kirkeliv, som i denne spanske Koloni traadte ham i Møde, vakte ingen
Deltagelse, men kun Kritik hos ham. For ham, der var en saa uforstilt
Natur, vare alle disse Ceremonier og Fremplapringer i Skriftestolen
ubehagelige: han fandt, at de messende Præster lignede Marekatte.

Den 21de September kom Skibet til Rejsens Endemaal Kanton. 1 et Brev
herfra til nogle af sine Venner undslap der ham følgende Ytring: «Jeg
fører ikke ret for Dagens Lys, hvad der bor i mit Inderste; der er
immer en Klods ved mine Ben, som hindrer mig fra Krumspring. Jeg bygger
ligesom Odysseus i Dybet.» Forøvrigt boede han under det lire Maaneder
lange Ophold i det danske Fak-torie, studerede Filologi, og saa' saa
meget til det kinesiske Folkeliv, som kunde lykkes ham.211

Den 19de Januar 1821 afsejlede Skibet fra Kanton, og efter en uafbrudt
Rejse uden at anløbe nogen Havn naaede man København d. 14de Juli;
altsaa var det paa faa Dage nær et halvt Aar, der gik meel dertil, og
man. kan tænke sig, hvor ensformig Tilværelsen ombord maa have været.

Hermed ender denne Periode. Poul Moller var nu en fuldt udviklet Mand
paa 27 Aar.

6.

Naar vi kaldte det foregaaende Afsnit Poul Møllers «Vandreaar», saa
kunde vi kalde ham selv for en vandrende Troubadour. Thi det var han
efter sit inderste Væsen; Poesien var hans Herskerinde. Inspirationen
kunde pludselig komme over ham, og godt var det da, om han havde Papir
og Pen ved Haanden, thi fastholde Begejstringen mægtede han ikke.

Meget af hvad han har digtet, er gaaet tabt, fordi han selv var saa
ligegyldig for at bevare det. Alle de Digte, der nu findes af ham,
udgøre kun en lille Samling, men til Gengæld er der adskillige Perler
iblandt dem.

I den sidst forløbne Periode var han temmelig produktiv. Og Digtene ere
meget forskelligartede. Der er forst dem, der have den tunge Baggrund i
lians egen Sjælstilstand, men de ere alt andet end klynkende. Strax
efter den lidte Kærlighedsskuffelse, medens alt Haab dog endnu ikke var
svundet, lader han Fluen, der snurrer om Flammen, synge:

Det søde Baal jeg flygtede saa gerne, og dog saa gerne vil jeg ved det
hvile, til Graven dækker kold min brændte Vinge.

I «den enbenede» fremstilles en invalid Soldat, som havde været
forlovet, men medens han kæmpede for Landet, havde hun taget en anden:

Idag jeg mødte Maries Blikke, mens jeg lænet til Væggen stod. Hun græd,
endskøndt hun kendte mig ikke, ellers havde hun grædt det røde Blod.

Hun maa altsaa have fortrudt, hvad hun gjorde.

I «den gamle Elsker» fremstilles en Mand, der i Ungdommen gik glip af
sin elskede, og som nu fantaserer om, hvorledes han som gammel kommer
til hende, der som aldrende Kone sidder med sine Bern:

Og hvor er din Barm saa rund og saa fuld,

du sølvergraa? Du havde vel hundrede Krøller af Gruld, nu har du saa
faa.

Du var en Due saa mælkehvid,

jeg var en Ørn; vor Alvor tog den løbende Tid, nu er vi Børn.

En anden Slags af Poul Mellers Digte er de folkeviseagtige saasom «St.
Laurentius»; en tredie Slags er de beskrivende danske, en Art, hvori
han naar højt, som vi kende det fra «Glæde over Danmark».

Noget af det bedste af ham er hans «Aprilsvise», digtet i København i
Foraaret, for lian rejste til Kina. Der er saadan Foraarsstemning og
saadan Stedkolorit, saadant Skælmeri og saadan en — man kan ikke kalde
det andet end — Danskhed over det hele, at det virker betagende:

drøn er Vaarens Hæk,

Kaaben kastes væk,

Jomfruer sig alt paa Volden sole.

Luften er saa smuk,

deres Længselssuk

kendes let paa deres Silkekjole.

Og i den allersidste Linie af Digtet har man Digteren selv i Ordene:

Det er tungt, man skal gaa hjem alene! Da Poul Moller vilde afsted paa
sin Langeleds-Færd,gav han sig Luft i Bondedrengens Sang: «Farvel, min
velsignede Fødeby», en prægtig Vise, hvori han synger:

Al Verdens Kringel og snurrige Bold, baade hvor den er varm og hvor den
er kold, vil jeg rigtig bese!

For det første den rygende Grød jeg flyr og synger op udi vildene
Skyer: Hurra, blaatrøjede danske Knos! Hejs Pjalten i Vejret og Skuden
øs! Snart vi flyver afsted!

Det er samme Slags forsorne Mod, som møder os hos Holger Drachmann. I
samme Toneart er det ypperlige «Frejdigt Liv», hvor en rask Gut
skildrer sin Broder, en prosaisk Madstræver, og sig selv:

Min Broder jeg fandt bag den Greves Plov,

han drev tre svedige Stude,

med en høirød Hue han gik og sov,

og tungt hans Hoved mon lude,

som Fluen skrider paa tjæret Dæk

hans Træsko gik i det sorte Dræk.

Men han selv elsker det frie, Hakkende Liv. Hvad har han vel?

Blot lire Heste jeg har paa Stald, men aldrig i Verden de trættes, og
aldrig jeg bruger et Piskeknald, skøndt blot af Luften de mættes;
foruden Vinge og uden Ben •le løbe omkaps med den vilde Ren.

Sligt er talt ud af Digterens fulde Hjerte. Saaledes følte han. Og hvor
lifligt har han ikke sunget! Da var han ret sig selv, naar han kunde
svnge af sit fulde Bryst; at granske de gamle Autores var dog nok ikke
hans rette Kald:

.Ta Livet blusser, Livet daaner, snart er man Ørn, snart er man Kryb,
alt som os mer og mindre laaner hint Livets rige Kildedyb.214

De næste fem Aar af Poul Møllers Liv hengik i København under det
dobbelte Arbejde med at informere (fra Efteraaret 1822 var han Adjunkt
ved Metropolitanskolen) og studere til filologisk Examen. De danne i
Grunden et Slags Intermezzo. Han tog fejl af sig selv, thi han egnede
sig ikke til at være Lærer, hvorvel han var yndet af Eleverne; og
Filologien kunde aldrig tilfredsstille et Menneske som han, der var
Digter og Tænker. Vel var det derfor, at begge Dele afsluttedes i dette
Tidsrum, den sidste endda med, at han ikke tog Examen.

I denne Overgangstid fra det 27de til det 32te Aar var han saa vidt
kommen ud af sit Tryk, som han havde fundet sig en vis modus vivendi.
Han sluttede sig nøje til nogle Venner, især til Christen Thaarup, der
siden blev Adjunkt i Helsingør og har gjort sig fortjent ved Udgivelsen
af Poul Mollers Skrifter, og Frederik Lange, der blev Rektor i
Vordingborg. Han var et livligt Medlem af Studenterforeningen, som
nylig var bleven stiftet, og skrev flere Sange til dens Fester;
ligeledes af det, latinske Disputérselskab Lyceum, som han allerede
tidligere var gaaet ind i. Han kom ogsaa til en Del Familier, og var
altid en velset Gæst, fordi han var saa fuldt ud ædel og oprigtig, og
man bar gerne over med hans Skrøbeligheder, baade hans altid voxende
Distraktion og hans ofte djærve og afgørende Udtalelser.

Forøvrigt gik det ham som mangen anden, der har lidt Skibbrud i en
alvorlig Kærlighed, at han af og til havde smaa Forelskelser, og han
hentede sig i disse Aar en Kurv. Dette bidrog til at forhøje hans
Bitterhed imod Kvinder, og hans Skrifter bære Vidnesbyrd om dette. Hans
Livs Erfaringer havde i det liele taget givet ham et skarpt Blik paa
Menneskene og deres Skrøbeligheder, og han lagde ikke Fingrene imellem
i sine Udtalelser derom. Navnlig var al Affektation ham modbydelig;
selv var lian saa fjernt herfra som nogen. Sine Tanker herom har215

lian nedskrevet og senere sögt at samle til en Afhandling. Men clet
lykkedes ham ikke at faa noget tilfredsstillende ud af det, og det er
ikke saa underligt; thi hvor lokkende Æmnet end er, viser det sig ved
nærmere Overvejelse, at det er umuligt at trække tydelige Grænser for
det. Hvorledes kan man skille Affektation fra Usandhed i Almindelighed?
Man kan henkaste Strøbemærkninger om Affektation, pege paa det eller
det Træk som affekteret, men videre er det vanskeligt at naa. Saaledes
har Poul Moller baaret sig ad, men selv disse Strøtanker ere ofte ikke
videre træffende. Han siger f. Ex.: «Den, der vil skjule den Virkning,
andres Tale gør paa ham, er paa én Gang usand og stedt i Selvbedrag.»
Er dette nu ogsaa saa vist? Og er det Affektation? Han siger et andet
Sted: «Affektation er Glæde ved at bruge visse Ord, saasom: Dannemand,
hartad.» Formodentlig foresvæver Grundtvigs Brug af gammeldags Ord ham
her, men er det nu ogsaa sikkert, at det er fremgaaet af Affektation?
Kunde det ikke være ud af en prisværdig Bestræbelse for at bruge ægte
danske Ord? Poul Møllers Bemærkninger ere langtfra altid slaaende.

Sine Tanker om Kvinderne og Kvindelighed har han ogsaa i disse Aar sögt
at fæste paa Papiret. Der er vist nu til Dags kun faa, der i det hele
taget ville sym-pathisere med hans Udtalelser om dem, skøndt de ere
meget kvikt skrevne. Han fremstiller blandt andet heri en Kusine, der
lever i Ridderromaner og sværmer for at opofre sig, men da hun bliver
anmodet om at gnide sin gamle Moster, der lider af Gigt, med en Flonels
Klud, bliver hun fornærmet. «Dø for min gode Moster kan jeg med Glæde,
ja udgyde mit Blod for hende paa Retterstedet. men at spilde min Tid
for at føje hendes Egensindighed, det holder jeg mig for god til.» Naar
hun paa sin bløde Sofa hengiver sig til sværmeriske Drømme om, hvad hun
i visse Tilfælde vilde have gjort, da driver hun sine Fordringer til
Menneskene saa højt, at hun med Grund foragter Leonidas, Winkelried og
Jeanne d'Arc.216

Kun for Mucius Scævola nærer hun Respekt, da hun engang har brændt sig
paa et Krusejern. — Dette er vittigt skrevet og er heller ikke uden en
berettiget Braad mod adskillige Damer paa hin Tid, men andre af hans
Udtalelser ere ensidige og uretfærdige. Han siger saaledes: «Naar en
Kvinde med sit Vidende lægger sine indre Bevægelser for Dagen, da
tænker hun i Folge sin Natur nødvendig paa, om det klæder hende smukt
eller ikke. Deraf følger, at hendes Forhold ved slig Lejlighed bliver
til et Slags fint Koketteri.» Hertil maa svares: Ja, det kan det være,
men behover det ingenlunde. Man kan meget vel paa en god Maade lægge
sine indre Bevægelser for Dagen; det kan ske netop af Kærlighed til
andre. Og hvorfor skal det i det hele kun anvendes paa Kvinder? Kan f.
Ex. en Præst ikke ogsaa kokettere ved at stille indre Bevægelser til
Skue?

Men hvad skal man sige til, at Poul Møller i fuldeste Alvor vil hævde,
at «det er uskønt, ja vederstyggeligt, at et Fruentimmer er Digter af
Profession». Han mener naturligvis, at det strider mod Kvindeligheden,
og han paastaar, at alle Digterinder have været Misfostre, saasom
Sappho, Madame Stael-Holstein. Fru B. (skal formodentlig være
Frederikke Brun). For yderligere at dokumentere sin Paastand deler han
al Digtning i to Slags: enten er den opstaaet af den historiske
Erindring eller af Nutidens Liv. Ingen af disse Arter kunne Kvinderne
magte. Naar har en Kvinde nogensinde frembragt noget stort ud af
Fortidens Erindring? Eller tænke vi paa Nutiden , det personligt
oplevede, saaledes som Goethes Werther og Faust, da er det i og for sig
en Umulighed, at en Kvinde kunde fremstille sligt, thi hun kan ikke
engang komme til at føre et saa bevæget Liv, at der bliver noget at
skildre. Den almindelige Damepoesi bliver derfor kun en Skildring af,
hvad andre have skabt, den bliver kun Kopi. Skal en Kvinde spinde ud af
sit eget, da maa hun gaa paa Lur efter sine Følelser og fore dem til
Bogs. «Naar hun omfavner sin Moder, tænker hun217

paa den skønne Attitude, hun derved vinder for sit poetiske
Pulterkammer; naar hun spadserer ud i Guds frie Natur, har hun saa
listelig en Smule Velinpapir i sin Sy-pose for strax at have Værktojet
ved Haanden , om hun skulde kunne overkomme saa megen Rorelse, som gaar
paa et matthisonsk Digt.» — Alt dette er hverken slaaende eller
rigtigt. Ja, saaledes kan en Kvinde bære sig ad, men kan en Mand ikke
gore det samme? Og hvorfor skulde en Kvinde, naar hun ikke hæmmes af de
ydre Forhold, der ganske vist i tidligere Tid og endnu paa mange Steder
kunde være hende imod, hvorfor skulde hun ikke ligesaa vel formaa at
være Digter, baade osende af Fortiden og af Nutiden, som en Mand? Naar
Historien frembyder saa faa Digterinder af Betydning, kommer det af, at
Kvinden har været forsat i Udviklingen.

For øvrigt kendte Poul Møller selv en Digterinde, som han satte stor
Pris paa baade som Menneske og Digterinde, men lian vidste kun ikke, at
det var den samme Person. Det var Forfatteren til Hverdagshistorierne,
Fru Gyllembourg.

Som Modsætning til Poul Møllers altfor nedsættende Bedømmelse af
Kvinderne, bør det dog fremhæves, at han ogsaa kunde bedømme dem kønt
og rigtigt. Han fortæller, at lian engang i tre Maaneder daglig
omgikkes en ung Enke og antog hende for meget aandsfattig, da hun
aldrig blandede sig i nogen Samtale. Ofte saa' han hende imidlertid
sidde og skrive, og en Dag spurgte han hende da, hvad hun saa idelig
skrev. Efter nogle Udflugter fortalte hun, at hun skrev: «Mit Hjertes
Regnskabsbog», Betragtninger over sit, Liv, sine Følelser og over
saadanne Tanker, som hun ikke kunde billige. Han fik siden Lov til at
se nogle Prøver af Bogen, og de viste en overordentlig om Samvittighed
og megen Finhed i Følelsen. Man maa beklage, at den Erfaring, han her
havde gjort, og som stammer fra en tidligere Periode end den, vi
omhandle, ikke havde virket bedre til at, give ham en billigere Dom
over Kviilden.218

Poul Møller har til forskellige Tider henkastet en Del Strøtanker paa
Papiret, og mange af dem ere udmærkede Vidnesbyrd om hans Iagttagelser
og Tænkning. Et Par, der ere ejendommelige og som høre til dette
Tidsrum i hans Liv, skulle vi her anføre.

Hans egen Erfaring taler ud af dette Ord: »Poesiens Gudinde er en stor
Kokette. Naar man ønsker hendes Omgang, kommer hun ej: men naar man
allermindst er beredt paa hendes Besøg, foler man tit hendes Kærligheds
hele Varme.»

«Kun den raa, passive, umyndige Pøbel kan man overtale ved hyperbolsk
Rhetorik, da den vil imponeres. Mere dannede maa bringes i
Selvvirksomhed.» (Dette har blandt andet sin Anvendelse paa adskillig
Kristendomsforkyndelse nu til Dags.)

«Pedanteri bestaar ikke i at beskæftige sig med Smaating, men i at anse
dem for vigtige.»

"Fra unge revolutionære tager man Braaden ved at sledske for dem,
ligesom Bonden kildrer en Gris under Hagen for at stivne den.»

«Ved Examina faar man Folk til at slide, ligesom de siberiske Hunde til
at trække ved at holde en Fisk foran dem. Saaledes bringes de fleste
Nordboer til at studere.»

Vi bemærke i Forbigaaende, at Poul Møllers Flid gav sig et godt
Vidnesbyrd i hans dygtige Oversættelse af Odysseens sex første Sange,
et Arbejde, som han siden opgav, men som blev fortsat og fuldendt af
Wilster.

Det var i de Aar, at to engelske Digtere vandt Verdensberømmelse,
nemlig Walter Scott og Byron. Poul Møller var en af dem her hjemme, der
tidligst blev fængslet af dem, og han gjorde Tilløb til at følge i
deres Spor. Navnlig laa clet ham baade nu og senere ofte paa Sinde at
skrive en historisk Roman. Men efter nogle Forsøg lagde han det stadig
hen. Derimod lykkedes det ham at komme videre med en Nutidsfortælling:
«Den krøllede Frits eller en Students Æventyr.» Han læste nogle
Brudstykker af denne op i Studenterforeningen,hvor den vakte de unges
Begejstring, og den kan endnu den Dag idag, skøndt kun til i
Brudstykker, interessere og more enhver Læser.

»En Students Eventyr» viser de rige Muligheder, der laa i Poul Moller.
Det er egentlig en realistisk Skildring af Datids-Mennesker, et helt
lille Billedgalleri, som man ikke let glemmer igen, naar man engang har
læst det: Den forvovne, livsglade, ligesaa hensynsløse som elskværdige
Student, der som fri Fugl flakker om i Landet, alias Poul Moller selv;
Licentiaten, der i et Aarstid har ligget i en Kro, hvorfra han skal op
paa den nærliggende Herregaard, men altid har udsat det, fordi der var
noget, han forst skulde have gjort; som er en filosofisk Tænker, der
tænker paa alt, ogsaa paa det, at han tænker, og videre tænker paa det,
at han tænker over det, at han tænker; Huslæreren paa Herregaarden, den
theologiske Kandidat Hansen, der er saa pillen og holder af smaa
Netheder, saasom en Elfenbenstingest til at knappe Gamascher med, og er
saa sjæleglad om Aftenen ved at putte sig under den fede Dyne, og som
har lagt sig lidt efter at læse Poesi for ikke at staa som et,
Aalehoved for Fruen, men som først og sidst haaber paa at faa «et pænt
lille Præstekald» — og foruden dem en hel Del andre, mindre udførligt,
men alligevel skarpt og træffende henkastede Skikkelser.

Naar man ikke i lang Tid har læst disse Skildringer

og faar fat i dem igen, da gribe de En paa ny ved deres Friskhed og
Sandhed, og man lægger Bogen fra sig med en Beklagelse over. at Poul
Møller ikke kunde faa den gjort færdig og endvidere Beklagelse over, at
han i det hele taget aldrig lærte rigtig at forstaa, at paa dette og
det lyriske Omraade laa hans ypperste Kald. Han kunde have givet os en
Kække Nutidsskildringer, maaske snarest i kort Novelleform, i
Sammenligning med hvilke f. Ex. Carl Bernhards, der dog gjorde saa
megen Lykke, kun vare «svagdricka».Det faldt i Poul Mollers Lod, som en
Slags Tilrettevisning af Skæbnen, ikke blot at komme i nær Berøring med
vor berømteste Forfatterinde, Fru Gyllembourg, men ogsaa med den Kvinde
hos os, der snarest kan siges at have haft en literær Salon, nemlig
Kamma Kall bek. Poul kom jævnlig paa Bakkehuset og boede som Pensionær
hos Rahbeks et Aarstid. Det berømte Ægtepar var dengang langt ude over
deres gyldne Tid; hun var vel endnu ikke 50 Aar, men det svage Helbred
havde legemlig ældet hende før Tiden. Man kan være vis paa, at Poul
Møllers Ophold paa Bakkehuset har været Fru Kamma til megen Opmuntring,
thi det er jo en Illusion, naar man i sin Tid troede, at hun altid var
omgivet af en talrig og beundrende Vennekreds, saa at Tiden maatte
falde hende kort. Tværtimod var hendes væsenligste Liv et Liv i
Ensomhed; Rahbek var Dagen igennem altid ude, og hun sad (eller laa) da
ene i den store Dagligstue i det afsides Hjem, som var i saa besværlig
Afstand fra Byen, at hun om Vinteren i Grunden var fængslet dertil. Saa
fordrev hun Ensomheden ved skriftlig at tale med ældre og yngre Venner,
Mænd saa vel som Kvinder, og ingen Brevskriver i Danmark har vistnok
overgaaet hende. Om Aftenen var Rahbek som oftest hjemme, og stundom
kom en eller anden Ven, men ikke nær saa hyppigt som forhen. Saa var
det kærkomment at have en Logerende som Poul Moller, der til
forskellige Tider af Dagen, dog ogsaa mest om Aftenen, kunde holde
hende med Selskab. Og med Kamma Rahbeks Blik paa det indvortes Menneske
maatte hun snart komme til at holde af den oprigtige, klart tænkende
Poul. Hun satte ham højt op i den lange Række af Venner, og han
erklærede, at hun var det første af alle de Mennesker, han kendte.
Dette var næsten mere, end man kunde vente, og viser, hvor betaget
ogsaa han blev af denne sjældne Kvinde. De læste nogle græske Digtere i
Fællesskab. Samlivet med hende turde have været noget af det bedste for
ham i hele denne Periode, og skøndt han for sine Studiers Skyld noget
kort og kejtet afbrød sit Ophold221

paa Bakkehuset, vedblev de at have hinanden meget kær, og hun skrev i
cle fem Aar, hun endnu levede, jævnlig til ham. Disse Breve, de förste
af hende, som delvis ere blevne trykte, vise, hvor aandslivlig hun
endnu var i sine sidste skrøbelige Aar.

Imidlertid var der en Mand, som kom til at gribe afgørende ind i Poul
Møllers Liv paa dette Tidspunkt, og det var F. C. Sibbern. Denne
fortræffelige Filosof, som var en hel Del ældre end Poul Moller, havde
faaet ham kær og var kommet til den Overbevisning, at han egnede sig
langt bedre for Filosofien end for Filologien, hvori han heller ikke
havde Uret. Det lykkedes ham efterhaanden at gore det klart for Poul
Møller selv, saa at denne gerne greb til, da der aabnede sig Udsigt for
ham til at blive ansat i dette Fag i Kristiania. Han opgav at tage
filologisk Examen og fik Ansættelsen i Norge.

I Efteraaret 1826 drog han derop.

Kristiania var dengang en lille By — ikke saa stor som Odense eller
Aarhus nu ere — men det generede ikke Poul Møller, eftersom han slet
ikke holdt af »disse fordømte store Byer, hvor saa mange tusinde Lømler
gaa og vrøvle over hinanden fra Morgen til Aften». Han holdt af
Naturen, og da den jo er frisk og prægtig ved Kristiania, var det noget
for ham. Men han holdt ogsaa af Menneskelivet og var vant til at
udvexle Tanker øg-Ideer med Venner og ligestemte Sjæle, og det blev
vanskeligere at faa tilfredsstillet.

Skøndt der fra det frie Norges Side var fremkommet adskillige
Bitterheder mod Danmark og Danskerne, var det slet ikke vanskeligt for
Poul Møller at komme frem deroppe. I Almindelighed var Stemningen
venlig mod de gamle Landsmænd, og det ultranorske var svagt endnu.222

Friheden var jo kun 12 Aar gammel; man levede i en politisk
Barndomstid. Alt hvad der var af Intelligens og Dannelse havde sin Rod
i Danmark, og da der endnu ingen national Literatur var, maatte man
stadig ty til de Væld, eier i al Fald paa Poesiens Omraade sprudlede
saa rigt hernede. De Aar, da Poul Meller var i Kristiania, frembød
saaledes ingen store Knuder for en Dansker. Den norske Selvfølelse gav
sig dengang mest Luft i en vis naiv og troskyldig Glæde over det
genfødte Norges Herlighed eller i en skarp Hævden af
Konstitutions-Dagen den 17de Maj, der blev animeret ved Karl Johans
Optræden derimod.

Poul Møller tik en god Modtagelse ved det lille, nye Universitet, der
endnu ikke havde nogen stor Lærerkreds at opvise, og han gjorde sin
bedste Flid for at tilfredsstille de Fordringer, der kunde gøres til
ham. Han studerede Filosofi tidlig og silde og lagde sig navnlig efter
den Hegelske, som paa den Tid satte saa mange Hjerner i Bevægelse; i en
Række Aar gik Poul Møller op i den, hvorved han her nede havde en
Meningsfælle i sin Ungdomsven Heiberg. Han udfyldte sin Plads som
Lektor og siden som Professor til Tilfredshed og var yndet af
Studenterne.

Det var et Held for Poul Møller, at han nu endelig i sit 34te Aar blev
gift og lik sit eget Hjem, thi det trængte lian til i Kristiania, hvor
der ikke nær var den Omgængelighed som i København, men hvor hver mest
holdt sig for sig selv. Hans ulykkelige Kærlighed laa nu saa langt
tilbage — elleve Aar — at den ikke mere kunde hindre. Hans Hustru var
en fynsk Proprietærdatter ved Navn Betty Berg, 23 Aar gammel, frisk og
frejdig, dygtig og elskværdig, ikke videre udviklet i Intelligens og
Lærdom, men med et godt og klart naturligt Omdømme. Den Slags Hustruer
ere gerne de bedste for lærde Folk, og Poul Møller fandt sig udmærket
vel til Mode i sit Ægteskab. At Fru Rahbek ogsaa syntes godt om hans
Betty, maa være os en Stadfæstelse paa, at han ikke havde taget
fejl.22-3

I Sommeren 1827 var han i Danmark for at hente sin Brud, og da de to
Aar efter kom igen herned for at besøge Slægt og Venner, havde de en
rask lille etaars Gut med sig.

De boede en Tidlang oppe paa Frogner et godt Stykke udenfor Kristiania
og havde det prægtigt her med en Elv og en Fos lige udenfor Gaarden
samt Udsigt til granklædte Fjelde.

Hans poetiske Aare flød ikke rigeligt i den norske Tid; det var mest
Lejlighedsdigte og Skuespillet: <>De opdigtede Historier», der ogsaa
skyldte en Lejlighed sin Tilblivelse. Han gik op i sin filosofiske
Læsning og dito Spekulationer og fulgte forøvrigt med Literaturen i
Danmark og det med megen Iver.

Men i Længden følte lian sig ikke ret tilfreds i Kristiania.
Nordmændene vare ham for kantede, for lidt godmodigt gemytlige, og
skøndt han vandt sig nogle Venner blandt dem, savnede han altid sine
danske. Det turde ogsaa være tvivlsomt, om hans Gerning rigtig
tilfredsstillede ham.

Derfor kom det som en Befrielse, da det blev meddelt ham fra København,
at han kunde faa et filosofisk Professorembede der. Han slog strax til,
og i Maj 1831 drog han med Familie herned.

Men Nordmændene hædrede ham ved en Festlighed, og hans lyse
Personlighed stod i venligt Minde hos dem.

Paa det Tidspunkt, da han forlod Norge, var det, at en ny Tid dæmrede
frem deroppe. Wergeland havde lige begyndt at synge sine begejstrede
Kvad. Fra nu af brød det norske sig sin mere og mere selvstændige Bane.
Men Poul Møller havde kun levet med den gamle Tid, og synderlig nye
Impulser har han næppe faaet i Norge.

Vi staa nu ved det sidste Afsnit af Poul Mollers Liv og det
betydningfuldeste. Som syv og trediveaarig Mand, i sin fuldeste Kraft,
vendte han tilbage til det Sted, hvor der var de gunstigste Betingelser
for ham til at udfolde sine Evner.

Man faar Indtryk af det forhaabningsfulde, der var over ham, og den
Livslykke, han nød, ved at hore om et Besøg, han i denne Sommer 1831
aflagde sin Fader i Købeløv. Rasmus Møller var nu Enkemand for anden
Gang, men endnu i fuld Aandskraft. Det var den sidste Sommer, Familien
boede i Købeløv, thi kort efter blev han Biskop over Lolland-Falsters
Stift og lik Bolig i Maribo.

Poul Møller kom med sin Betty og deres to Smaadrenge. Faderen var
overmaade glad, thi han havde ikke set sin Poul i fire Aar, og de havde
meget at tale med hinanden om. Sønnen hørte med Ærbødighed paa, hvad
den lille gamle Mand udviklede for ham, men udtalte sig forøvrigt
overfor ham som overfor alle med Djærvhed og en egen indtagende
Tilsætning af Blyhed. I religiøs Henseende kunde de nu noget bedre
komme til Rette med hinanden end før, skøndt Poul Møller langtfra var
inde paa positiv Kristendom.

En kvindelig Iagttager har meddelt et Par Øjebliksbilleder fra dette
Besøg. Det ene forestiller Betty siddende paa en Bænk i Haven under
store Kastanietræer; hendes to Smaagutter lege om hende. Den lille
Bedstefader og hans store Søn staa i Nærheden og diskutere et alvorligt
Problem, men idelig flyver Pouls Blik lien mod Børnene og Betty. Hun
fanger øjekastet og sender det saa morsomt tilbage, at han maa rømme
sig for ikke at brvde ud i en sjæleglad Latter. Det andet forestiller
den gamle siddende paa Bænken, rygende sin Pibe og samtalende med
Betty, medens Poul med Armen om hendes Liv sidder og underholder de to
smaa Fyre, der kravle om i Græsset.225

Alle med et glad Udtryk. Og Iagttageren har givet sit eget Besyv med i
følgende Ord, der vidne om Forstaaelse :

«I Sjæls- og Legemsskonhed maalte Poul og Betty sig med hinanden, og
fra den indre Harmoni fremgik en klangfuld, blod Ro over begges Væsen
og Forhold, som holdt Stand i hvad Dagene end bragte og meddelte sig
velgørende til deres Omgivelse.»

I dette lille Interiørbillede have vi Poul Møller paa Højden af sin
Livslykke. En lys Fremtid syntes at ligge for ham.

Men det varede kun nogle faa Aar, saa begyndte Skyggerne at stige op og
lejre sig om ham. Dog, ogsaa det hørte med til hans Livslykke — den
sande.

Idet han nu staar ved Toppunktet af sin Gerning og afsætter de modneste
Frugter, se vi, hvorhen hans Udvikling havde ført ham. Theologen var
kun et Skridt paa Vejen, Filologen heller ikke mere, Filosoffen var
hans Endemaal. Han var en Tænker, født og baaren og udviklet dertil, en
altid dybere Tænker, og med en sjælden Evne til at fremstille sine
Tanker, fordi han var udgaaet af den klassiske Skole, fordi han var
dansk som faa og endelig fordi han var Digter.

.Med Rette knyttede man de største Forhaabninger til lians Virksomhed.

Den studerende Ungdom hilste ham med Glæde. Han var populær iblandt
den, inden han endnu havde løftet sin Røst; de følte, at han var en af
deres. Det laa ikke blot i, hvad han før havde skrevet og sunget, men
ogsaa i noget vist ubeskriveligt.

Man strømmede talrigt til hans Forelæsninger. Men hvis man havde
ventet, at han skulde begynde med en vis éclat, med en stor, veltalende
Indledning — og det havde mange ventet — saa tog man fejl. En af
Tilhorerne fra hans første Forelæsning har meddelt, at han traadte
ganske beskedent op paa Kathedret og uden videre strax gav sig i Færd
med sit Thema. Dette var ikke af

15Kejtethed, men med Vilje. Han vilde, at Sagen skulde tale for sig
selv. Herom skriver han i en Strøtanke: «Den Fordring, at Filosofien
ved et blommet Foredrag skulde gøres tillokkende for Ynglinger, skriver
sig fra den kælne Tid, da man troede at gøre sig vel fortjent af
Ungdommen ved at fritage den for alvorligt Arbejde og føre den under
Leg og Spøg til den Dygtighed, som kun tilvindes ved ufortrøden
Anstrengelse.» Ja, han lader endog til at have haft noget imod
«Veltalenhed«, og ikke helt med Urette. «Det var Umagen værd at
undersøge, om ej den sande

Filosofi gør utilbøjelig til det veltalende Foredrag.....

Iiimeligvis gør den dybe Indsigt ordknap, thi den nærmer sig jo til den
rene Viden, den fuldkomne Stilhed eller Døden.»

Forøvrigt vare hans Forelæsninger langtfra, hvad man kalder tørre. Det
var ogsaa umuligt for en Mand med lians Aand og Vid. Han holdt
Forelæsninger baade for de yngste Studenter og for videre komne, blandt
hvilke adskillige ældre og ansete Mænd, men Kvinderne vare endnu ikke
med. Han øyede Tiltrækning og talte klart. Fra Hegels Herredømme
frigjorde han sig i de nærmeste Aar mere og mere og indtog snart næsten
en fjendtlig Stilling overfor ham. Han blev stedse mere sig selv. Dog
naaede han ikke til at fremstille noget større, selvstændigt filosofisk
Værk. Han havde upaatvivlelig bedre Anlæg end nogen anden af vore
Filosoffer til at give en populær Filosofi, men det blev ikke til
noget, Vi maa nøjes med de Tilløb, der findes i hans «Strøtanker» og
andet Steds.

Det dybest gaaende filosofiske Indlæg af Poul Møller er hans Tanker
over Muligheden af Beviser for Menneskets Udødelighed. Dog
tilfredsstiller det ikke let nogen Nutidslæser, fordi Fremstillingen er
for bunden, men det er af mest Interesse for dem, der ville studere
hans egen Sjælhsistorie. I den Henseende viser det os, at han, som i
sine foregaaende Aar havde forkastet Tanken om personlig Udødelighed,
nu var kommet tilbage til den. Men dette havde227

sin psykologiske Grund i lians Livsførelse, og den gamle Erfaring
stadfæstede sig paa ham, at Sjælens Oplevelser gaa højere end al
Spekulation. Da Døden kom ham .selv nær ind paa Livet, brast Tilliden
til Spekulationens Resultater itu som Spindelvæv.

Hans Betty var bleven svækket efter en ny Barnefødsel, og den unge
Hustrus friske Livslyst var forbi. Efter endnu en Fødsel fik hun
Tæring, og hun døde, endnu i sin fejreste Alder, i Foraaret 1834 efter
en lang og tung Sygdomstid, hvor lian trofast havde plejet hende og
vaaget over hende.

Han var haardt ramt, ja lammet. Arbejdslysten var for lang Tid hæmmet,
Livet havde tabt sin Glæde. Da han besøgte sin Fader i Maribo, var det
ikke det samme Menneske som før. «Alt det glade, jublende, der lyste af
hans Aasyn og fremgik i Ord og Bevægelser, var forsvundet for en rolig,
mild Alvor uden et eneste Glædens Smil.»

I København var han nu i lang Tid som en hjemløs Fugl, ja han var det
bogstavelig, thi Svigerforældrene paa Fyn havde foreløbig taget de
moderløse smaa til sig. Saa gik han alene omkring. Han kunde ses,
hensunket i sine melankolske Tanker uden at agte paa Omverdenen gaa
henad Gaden, timevis staa og stirre ind ad et Butiksvindue uden at se
noget eller sidde paa en Kafé med den urørte Kop ved sin Side.

I denne tunge Tid var det, at Tanker om Døden og dens Gaade stadig
gæstede ham. Nogle af disse ere nedlagte i hans Artikler om
Udødeligheden. Man kan se, at han følte Lede ved de gængse Udtryk om
den hinsidige Tilværelse; lian taler spydigt 0111 de sædvanlige
Rimerier med «Taare og Baare», «ses igen og Himmelen», og om de
forslidte Formularer herom i gejstlige Taler. Han linder, at den
Verdensanskuelse, hvori alt det hørte hjemme, nu har tabt sin
Betydning, saa at Folk egentlig ikke rigtig tro paa det, men han
venter, at der vil komme en Tid, da en fuld Overbevisning vil genfødes
ad anden Vej.

12*Naar mail nu kræver Beviser paa, at der er en Udødelighed, saa maa
det dog tilstaas, at saadanne ikke gives, og at de Beviser, man gerne
har paa rede Haand, ere ufyldestgørende. Paa den anden Side kan det
heller ikke bevises, at der ingen Udødelighed er, og de
Verdensanskuelser, som ere byggede derpaa, pege altid hen paa deres
egen Undergang.

Men der er en anden Vej end Bevisets. Der er en Tradition, som lever og
voxer i Samfundet og som idelig fornyer sin Skikkelse. Det er den
kristelige, som staar i Forbindelse med det oversanseliges
Tilstedeværelse i det sanselige som Erfaringer af højere Art. Ingen har
nogensinde kunnet føre Bevis for, at den kristelige Udødelighedslære er
ugyldig.- Enten maatte man da paapege Kendsgerninger i
Erfaringsverdenen, som stred imod den, men det har endnu ingen kunnet,
eller man maatte fremstille en Verdensanskuelse, hvor Udodelighedslæren
var tilovers, hvad man heller ikke har kunnet; Forsøgene derpaa have
vist sig som en Kimære.

Det var naturligvis Erfaringen om «det oversanseliges Tilstedeværelse i
det sanselige», der havde været det afgørende for Poul Møller. I
Virkeligheden var der nu bygget Bro for ham over Svælget; Vejen laa ham
aaben til at trænge dybere ind i Troens Kige.

Et Aar efter Bettys Død begyndte det atter at lysne for ham. Han fik et
Hjem igen, da en Veninde af hans Hustru, Frøken Bülow, paatog sig at
styre Huset og tage Vare paa Børnene. Efter halvandet Aars Forlob
ægtede han hende i Julen 1836. Og det var tillige til Gavn for ham, at
lian blev Medudgiver af «Maanedskrift for Literatur og Kritik», thi
derved blev han nodt til at give sig af med Nutidens Rørelser. Der
fremkom herved en Forfattervirksomhed, som bar liere gode Frugter.

Poul Moller var en fortræffelig Æsthetiker. Det er endnu en Nydelse at
læse lians literære Kritikker og Anmeldelser, f. Ex. af Fru
Gyllembourgs «Extremerne» eller Sibberns «Om Poesi og Kunst». Han
forstod udmærket

i sine Domme at ramme Sømmet paa Hovedet. Han stod Heiberg nær i
æsthetisk Anskuelse uden dog at blive saa doktrinær som denne. Næppe
har Poul Møller heller sluttet sig saa nøje til nogen af de andre
Digtere som til Heiberg; lians Vaudeviller behagede ham ligesaa meget
som hans «flyvende Post», og han kom tit sammen med ham og hans
kvindelige Omgivelser. Ligesaa smagfuld Æstlietiker som Heiberg lignede
han ham ogsaa i at kunne være hvas Kritiker. Det flk Wilster i Sorø at.
mærke, da lian havde angrebet Chr. Winther for hans Samling «Nogle
Digte». Poul Møller tog haardt fat paa Wilster, og der førtes en lang
og heftig Fejde imellem dem, i hviken den første lagde sin Overlegenhed
klart for Dagen, men tillige noget af sin gamle Bersærkergang. Hauch
skrev herom: «I det hele har Møller vist Uret, men han har Geniet og
Kraften paa sin Side.» Det pirrede Poul Moller, at Wilster skrev sine
Artikler anonymt, medens han selv kæmpede med aabent Visir, og det er
troligt nok, at det var den væsenligste Grund til, at han tog saa
stærkt fat. Men det bor dog tilföjes, at Poul Møller siden gjorde det
første Skridt til god Forstaaelse, hvilket strax blev besvaret af
Wilster paa det venligste.

Af Digte udgik der i denne Periode kun faa fra Poul Møller. Det
mærkeligste er «Kunstneren mellem Oprørerne», som tillige er hans
sidste og et af hans smukkeste. Det fremstiller en gammel Billedhugger,
en Mester, som har en stor Flok beundrende Lærlinger om sig, og som
staar midt i en Kreds af Mesterværker, hvilke lian selv i Løbet af
mange Aar har dannet. Da lyder Kevölutions-raabet gennem Staden: Ned
med Tyrannerne, leve Friheden ! En Sværm Demagoger trænger ind i
Mesterens stille Verden og haaner ham og hans Gerning:

Du kildrer de rig-e Daarer med .Øjelyst og' Leg, men kusk, at den
fattiges Taarer derfor til Himlen skreg!De fordre, at han skal gaa med
dem, og da han stolt nægter det, bliver Hoben rasende, styrter sig over
hans Kunstværker og ødelægger dem:

Hvert et, dejligt Under, lian i sit Liv har skabt, det ligger i faa
Sekunder brudt, knust og fortabt.

Först staar Mesteren maalløs, da griber han en Gudekølle, svinger den
over sit Hoved og slaar ned iblandt dem. Han, den ene Mand driver hele
Skaren paa Flugt, ikke uden Svie for dem:

Det vared ej ret længe, da laa der for lians Dør to frisindede Drenge
og en lam Redaktør.

Saa følger Mesteren efter dem ud i Byen, Vreden giver ham Kræfter, og
han baner sig Vej i Gaderne gennem den svirende og plyndrende Hob.
Snart bliver dog Revolutionen dæmpet af Fyrstens Folk, og denne vil
belønne

Mesteren som den stærkeste blandt de stærke, men han

t

afviser det. Hans Liv er brudt, da hans Livsgerning er ødelagt.

Det er et tungsindigt Digt og ikke frit for Bitterhed. Vistnok har det
til Dels faaet dette Præg, fordi han selv, da han skrev det, var
nedbøjet af Lidelser, men det er tillige et Udtryk for lians politiske
Anskuelser, og de gik ikke med den fremvoxende Liberalisme. Denne havde
jo faaet Vind i Sejlene siden Julirevolutionen 1830 og mærkedes mere og
mere ogsaa hos os. Poul Møller havde ikke noget imod en fornuftig
konstitutionel Forfatning, som man kan se af hans Udtalelser fra Norge,
men han afskyede et Flertalsherredømme. Han holdt sig for overbevist
om, at det vilde nedtrampe det ædleste og bedste i Menneskeheden,
særlig Videnskab, Kunst og Religion. Han havde altid været en
konservativ Natur med stor Ærefrygt for det nedarvede. Men det forte nu

han af mange blev betragtet som Aristokrat ligesom Heiberg.

En Klasse Mennesker, der højlig var ham imod, var de Jøder, der baade i
Tyskland og andet Steds gik i Fortroppen af Liberalismen og udstrøede
deres demagogiske og antikristelige Udsæd. Han giver dem et Sidehug i
sine Strøtanker, naar han siger: «De, der skrive i Jødemanéren (Heines,
Bornes, Menzels), synes at være muntre, men denne Lystighed minder om
det tilsyneladende Smil hos nyfødte Børn, som kommer af, at de have
Kneb i Maven.»

I denne Tid syslede Poul Mollers Tanker med Alias-verussagnet, som i de
Aar optog saa mange Digtere, men det bar ingen synlig Frugt. Ligeledes
tænkte han paa at skrive en Roman, der skulde foregaa til Søs og i
Kapstaden.

Imidlertid stod han ved Maalet for sin Livsbane. Fra Begyndelsen af
1836 var hans Helbred i Grunden brudt. Formodentlig har han lagt Spiren
til sin Svaghed ved altfor ivrige filosofiske Studeringer, hvoraf
fulgte Søvnløshed; hertil kom siden Sorger, der tog heftig paa ham.
Hans stærke Helbred holdt i Uere Aar Stand, men saa udviklede Leversyge
og Asthma sig mere og mere. Fra Efteraaret 1837 var han uskikket til
alle Forretninger, men endnu levede han et halvt Aars Tid under mange
Lidelser. Længe troede han paa sin Helbredelse, men da han endelig
saa', hvad det vilde føre til, tog han det med Hengivenhed og Ro. Ømt
plejet, omgiven af Venner, som idelig saa' til ham, mildnedes hans
sidste Tid saa meget som muligt. Og det trøstefuldeste var, at han ikke
mere stod fjernt fra det bedste, om han end ikke hernede kom videre end
til Forgaarden. Men herfra saa1 han med Tillid frem imod det evige Lys.

Til den gamle Fader, der var dybt bevæget ved Sønnens Sygdom, skrev
denne engang i sin sidste Tid: »Dersom jeg nu skal afbrydes i min
Gerning her, som jeg er bedst oplagt og i Gang dermed, da mener jeg, at
min Død232

vil kunne tjene til at befæste Troen paa en fortsat virksom Tilværelse
efter dette Liv.»

Det var den strænge Vinter i Begyndelsen af 1838, som blev Slutningen
af lians Liv; førend Foraaret smeltede Isen, var lian ikke mere. Han
døde pludselig den 13de Marts, og almindelig var Sorgen over ham. Han
var revet bort i sin bedste Alder, kun 44 Aar gammel, og de saa hyppigt
misbrugte Ord «elsket og savnet» gjaldt i fuldeste Maal liam. Vennerne,
Slægten, Danmarks Højskole, de bedste af Folket savnede ham. Derfor var
det paa sin Plads, at Digterne sang ved hans Baare.

10.

I mange Henseender var Poul Møller en Lykkens Yndling. Herlig udrustet
var han fra hvad man kalder

o o

Naturens Side: et kraftigt Legeme, et smukt og vindende Ydre, en skarp
og gennemtrængende Forstand og en udmærket digterisk Begavelse. Dernæst
havde han et kær-

C? o

ligt Barndomshjem, som bevaredes for ham hele Livet igennem, en Fader,
som hørte til Landets bedste Mænd og som overlevede ham. Da han drog ud
til Livets Færd. flokkedes en talrig Vennekreds om ham, og under alle
Omskiftelser blev den ham tro. Paa sin Digter- og Forfatterbane fandt
han mange Roser og kun faa Torne. Selv naar hans Mangler traadte
synligt frem f. Ex. hans ringe Stadighed til at gore sine Arbejder
færdige eller hans stundom ubillige og hensynsløse Heftighed, fandt han
megen Overbærelse. De Stillinger, han kunde ønske sig. aabnede sig med
Lethed for ham. Ja, det kunde jo paa en vis Maade regnes med til hans
Lykke, at han gik bort i sin Kraft og inden hans Stjerne dalede.

Man kan ogsaa sige, at Lykken har fulgt ham efter Doden. Hans Minde er
bevaret frisk og levende, mere end mangen andens af vore fortjente
Mænd. Poul Møller fik tidlig en Biograf, som kendte ham personlig og

til ham, og denne Mand (F. C. Olsen, siden Rektor i Viborg) har givet
et baade levende og fængslende og tillige hilt udfort Billede af ham,
som længe var noget enestaaende i vor Literatur. To Slægtled have
derigennem lært Poul Maller at kende og elske liam. Skøndt man intet
Portræt har af ham (kun en Tegning efter hans Dødsmaske) staar hans
Billede med klare Træk for Efterverdenen. Og man tør nok sige, at han
er bleven skattet efter Fortjeneste.

Imidlertid blandes det friske og frejdige ved hans Minde bestandig med
noget vemodigt. Det ligger noget i. at han naaede for lidt af det, man
med Rette kunde vente, men det ligger tillige i, at der aabenbart var
noget vemodigt i Ordets fulde Betydning ved ham selv. Den brudte
Kærlighedslykke i Ungdommen har sikkert bidraget meget dertil: det ser
ogsaa ud, som om han har lidt svære Nederlag i sin gode Tro til
Menneskene, og endelig vide vi, at han i Sjælens dybeste Spørgsmaal i
mange Aar ingen Bund kunde finde. Alt dette prægede sig i ham. En af
hans Venner skrev ved hans Dod: «Det forekom mig altid, at Poul Møller
var aldrig glad, og at lians Lystighed var en undertrykt Smerte.
Udtrykket deraf syntes mig ogsaa at ligge i hans Ansigt.» — Og han
holdt ikke af sin Tid. At en Mand i en vis Periode føier sig utilfreds
med den Tid, han lever i, er jo hyppigt, og det kan overvindes, men at
en Mand med et dybt og varmt Hjerte gennemgaaende føler sig hensat i en
Tid, der er ham imod, det kaster et tungt Skær over ham. Han synger i
et af sine sidste Digte:

I tungsindige iTiiuer jeg ofte beklager dig, det nittende Sekels
forstandige Mand. Poesiens Blomst er brudt paa din Ager, i en Ørken du
søger, Forjættelsens Land. Din Dreng er en Olding, der aldrig skæmter,
hans Musik er Rebellernes Klokke, der klæinter.

Hvad savnede han? Hvad sukkede han efter? Efter Natur, efter Friskhed,
efter noget stort at leve for! Tiden234

var ham for lille, for indeklemt i Stueluft, gaaende op i det
uvirkelige , i det tænkte og drømte i Stedet for i Liv og Daad. Og han
selv dreves paa en vis Maade med Strømmen, thi enhver er sin Tids Barn.
Derfor sukkede han:

Aldrig af Bøger og malede Blade kan du begribe den store Natnr — Fuglen
maa hores i Skov, under Blade, inat er dens Sang, naar den fængsles i
Bur. Fuglenes Vrimmel, Blomsternes Stimmel, den maa du se, hvor den
sattes af Gud. Stjernernes Gang paa den natlige Himmel tager sig slet
paa Papirerne ud.

Og havde han ikke Ret i sin Klage over Tiden? — Men som Vemod derover
mangen Stund fyldte ham, saaledes kommer der en vemodig Følelse op i
os, naar vi tænke paa, at lians Liv afsluttedes i Vinteren 1838. Thi
det var ligesom han var bestemt til at træde af i samme Stund, da det,
han havde sukket efter, begyndte at bryde frem.

Den 28de Maj sang Grundtvig efter den strænge Vinter:

Grønnes, Danmarks Bøgeskove, sent, men sødt i Maj! Rød og hvid paa
blanken Vove, Dannebroge, vaj!

og strax efter:

Moders Navn er en himmelsk Lyd saa vide som Bolgen blaaner —

og der blev Varsel i disse hans Sange. Det nye brød frem.

I dette Aar var det, at de nordiske Brødre først begyndte at finde
hinanden, svenske og danske Studenter mødtes, og hvor ubetydeligt det
kunde synes, det lik dog en dyb og vidt rækkende Betydning for en hel

en Kilde til Glæde og Vækkelse. Og samtidig begyndte for Alvor den
danske Nationalitetskamp, som allerede et Par Aar efter gik i saa høj
en Bølgegang (man tænke paa Slesvigholstenerne 1843, da P. Hjort
Lorentzen blev ved at tale dansk), Kampen for Sønderjylland først med
Ord og Pen, siden med Sværdet. Kunde den voxende Frihedsbevægelse ikke
tiltale Poul Møller — og det havde den vel næppe gjort — saa maatte
Kampen for Danmark og alt hvad der er dansk og Kærligheden til det
nordiske gribe ham om Hjertet. Vi kunne umuligt tænke os ham paa anden
Maade end som glad og djærv Forkæmper for det nationale, som jublende
over vore Sejre og trøstende for vore Nederlag.

Da havde han faaet noget større at leve for og med. Havde han naaet
Støvets Aar, de halvfjerds, da havde han kunnet gennemleve hele
Frederik den Syvendes Tid.

Der ligger en Vemod i, at han, den dansk este maaske af alle vore
Digtere, den djærve og frejdige, at han skulde leve og do inden for
Frederik den Sjettes trange Tid, at han, den ungdommelige, der i det
meste af, hvad han har skrevet, synes at staa os saa nær, skulde lukke
sine Ojne, for den første Jernbane kom, og før den vaagnende Folkeaand
ret slog til Lyd. Han gik bort, medens Jorden endnu var frossen.

Og over hans friske Grav begyndte et nyt Fuglekor at kvidre. Det var
det danske Menighedsliv, som nu gav sine Livstegn efter den lange
Dvale. I Fyrrerne og Halvtredserne lod det stedse klarere og stærkere.
Man kan ikke tænke sig Poul Møller, efter hvad der var foregaaet i ham,
staaende helt udenfor det.

Saaledes er der Vemod ved hans Minde.I n <1 li o 1 cl.

